
IDSPUNKTET 


Dansk Politik har ikke været kummer- 
ligere, end den er i Øjeblikket; Tingene aldrig 
mere aandeligt stereotype, aldrig -mere moralsk 
udviskede, aldrig mere blottede for politiske 
Personligheder end nu. 

Det er allerede en Fare for ufrugtbar Ens- 
formighed, at ét Parti er overvældende repræ- 
senteret i Forhold til andre; men trefoldig 
bliver Faren, naar Majoriteten. er gjort af saa 
ligedannet et Stof, som Tilfældet er hos os, 
naar Gennemsnitstypen er af samme golde Fy- 
siognomiløshed som Støbegods. Det forkrøble- 
,de Højre kan ikke byde den fornødne Mod- 
” sætning; det faar desuden af det godmodige 
Ministerium alt, hvad det med Billighed kan 
forlange — og har ikke Energi. til mere end 
at modtage. Det rider paa Rad, men bliver der- 
for ikke til en Hær, Det er kun én Mand og 
nogle Skygger. Det tilfalder da Socialdemokra- 
tiet at holde den Ild brændende, af hvis Skær 
Rigsdagens Forhandlinger skal belyses, af hvis 
Glød den politiske Interesse skal optændes til 
fornyet Liv, — af hvis Aske der i Tiden skal 
stige en ny og større Politik. ; 

Dansk Politik har aldrig talt mange fremra- 
gende Begavelser,. men heller aldrig været 
arm som nu. Med Hørup gik den sidste og 
maaske den største bort. 

Da Hørup fjernedes fra Folketinget, forsnæv- 
redes dets Horisont. Han var paa det Tids- 
punkt den eneste, der havde Evnen tilj ved 
en relativt ringe Sag at udvide Synskredsen o 
skabe historisk Perspektiv; hvad hans Efterføl- 
ger i Folketingssalen gav i Stedet, kan bekla- 
geligt nok studeres der. den Dag i Dag. Men 
Hørup var endnu; hans Aand, hans Tro, hans 
Ord var fremdeles den klare Luftning, der 
kunde aandes i; som en Svøbe kunde hans 
Tales Ironi endnu falde over Forplumrernes 
fede Rygge; han kendte de Ord i Sproget, 
der ramte uafrystelige, og havde Mod til at 
sige: dem hensynsløst og skarpt. Hørup talte 
for en Slægt, ikke for et Sogn, ikke for en 
enkelt Kreds, men for det hele Land. 


Da han tav, blev det trangt. 

Hørups Sygdom og Død forskertsede det 
fulde Udbytte af Systemskiftet. Det syntes 
mange, den Dag han blev Minister, som var 
der mere Frisind og Fremsyn i Landet, end 
de havde troet; det viste sig at være en kløg- 
tig Spekulation — og en tragisk Skæbne. I 
Hørups Navn blev Misgreb, som maate fore- 
komme uforenelige med hans Aand, begaaet; 
men saa stor var hans Indflydelse og saa dyb 
Ærbødigheden for hans Overbevisning, at de 
uvillige tav og — adlød. Han alene sad inde med 
den moralske Myndighed, den, som døde 
sammen med ham og blev ført ud af Byen i 
hans Kiste. : 

bd gx xx 

Saaledes blev Systemskiftet den polititiske 
Årmods Åabenbaring. Tredive Aars Kampe 
havde kostet nogle Førere Livet, men ingen 
frembragt; et Parti var visnet hen under Striden, 
uden at noget nyt var opstaaet, der kunde 
gøre dets Opgaver til sine. En Sum af afmæg- 
tig Forbitrelse bundfældede sig under de sid- 
ste Aars uhyggelige Øde, og en Sum af 
ugennemførte Betcelnkr hobede sig paa Rigs- 
dagens Borde. Der satte sig en Sult i Folket 
efter positive Resultater, efter en Gang at 
komme videre end til de Forslag, der nu saa 
længe havde ventet Løsning; saa stemte man 
det gamle Regimente ned, og det nye kom. 

Under Systemskiftets Tegn skulde et nyt 
Afsnit af dansk Politik indledes. Og det blev 
indledet. Hørups Navn og selve Kendsgerningen, 
at det ikke var Højre men Venstre, som nu 
tog det officielle Ansvar, var Indledningen. 
Men det blev ved den. Det viste sig snart, 
at den nye Regerings Frisind var en udbrændt 
Fakkel, der netop havde lyst saalænge, Agita- 
tionen mod Højres Ministerier krævede det, 
og den eneste Haand, som endnu bar en 


usvækket Brand, blev lammet og sank ned. 
Da saas det, at det var Forliget a 1894, som 


var gaaet af Graven og jordslaaet havde sat sig 
paa Taburetterne. 
Det var ikke dét, Folket havde ventet; det 

var ikke derfor, det i sin Tid kuldkastede 
Forliget og klædte dettes Mænd med Mistillid. 
Man - ønskede klare,. radikale Linjer og fik 
moderat Forplumring. 


Derved blev Hørups Død paa dobbelt Vis . 


en Mærkedag i dansk Politik: dens eneste 
Stormand gik bort, og hans Veje blev forladte. 

Inden Døre blev forøget Uro. Moderate og 
radikale Strømme brødes: tilsyneladende var 
de radikale stærkest — men Regeringens Po- 
litik blev ikke mindre moderat. Alliancen mel- 
lem Venstre og Socialdemokratiet, der, saa- 
længe Hørup levede, havde sin naturlige For- 
udsætning i ham, gav sig bristefærdigt; det 
syntes synligt for enhver, at Baandene snart 
vilde sprænges. Fra Dag til Dag drev Mini- 
steriet nærmere den agrarmoderate Passat, af 
hvis stadige Vinde det i Fremtiden vil lade 
sig føre længere og længere bort fra de For- 
ventninger, som optimistisk knyttedes til det 
paa Systemskiftets Dag. 

At det imidlertid faar nogle af de mest paa- 
trængende Sager fra Haanden, er intet at takke 
for; Selvopholdelsesdriften tvinger det dertil. 
Spørgsmaalet er nu, som i al Politik, paa 
hvilken Maade, i hvilken Aand dette sker; og 
her har det første Venstreministerium lagt en 
vankundig Armod for Dagen. : 


x x 
x 
Hørup gennemradikaliserede vort Folk, 'er 
der blevet sagt. Nej; Hørup fik kun udsaaet 
den Sæd, af hvilken Fremtidens Radikalisme 
kan gro. Et Folk er aldrig radikalt; det kan 
hidses til at handle radikalt paa et enkelt Spørgs- 
maal, men det vedbliver at være konservativt. 
Til ethvert Tidspunkt vil det altid være et 
Mindretal, der hylder de fremmeligste Teo- 
rier, og kun faa, der formaar at optage disse 
i sig, at omsætte og videreføre dem. Radikalt 
Frisind, eller Frisind overhovedet, faar først 
Betydning, eller er maaske først tænkelig, i 
Forbindelse med Kultur; uden denne vil det 
have sine trange Grænser, ud over hvilke det 
ikke vover sig, eller sine Doktriner, i hvilke 
det bliver stikkende. Ogsaa af denne Grund 
var Hørups Frisind stort og stærkt nok til at 
beherske andres. 
Efter Hørups Død er dette Frisind hjemløst 
i Landet; BE Kultur, BT Øjeblikket er 
jærget, er typisk repræsentéret i 
ed ES die Uolseling: ds Mand, som 
drev ud af Folketinget. 


At skabe et Tilholdssted for det Frisind, som 
er Fremtidens, og at bekæmpe det, som har 
slaaet sig til 'Ro i kynisk Magtglæde, er dette 
Blads retlinjede Formaal. 


OMMUNAL POLITIK 


Profeterne har allerede for længe siden 
været ude at varsle. I Kommunen som i Rigs- 
dagen maatte Systemskiftet medføre Skilsmisse 
mellem Socialdemokrati og Venstre, det kunde 
enhver se med et halvt Øje. Men Profeter faar 
ikke altid deres Ønsker opfyldt, fordi de vars- 
ler dem. Er det nu for det første saa vist, åt 
det stunder mod Skilsmisse oppe i Rigsdagen? 
Jeg ved ikke, om vore københavnske Rigsdags- 
mænd-befinder sig bedst, hvor de er'paa Kost, 
men jeg formoder, at de dog ikke er helt vel tilpas. 
Deres Position synes mig ikke saa misundelses- 
værdig. Valgte af Socialdemokrater og Fledfø- 
ringer hos Agrarerne, er dette ikke en Dobbelt- 
position, som maa blive skadelig for Sundheden, 
hvis den skal vare? De sad ogsaa deroppe i Be- 
gyndelsen som lidende Mennesker med en æng- 
'stende, Fornemmelse af; at de blev borte. Far- 
ven forlod dem, Varmen gik fra dem. Det gøs 
i dem, naar. Borgbjærg rejste sig, de dukkede 
sig i Ydmygelse, naar Ministrene børstede So- 
cialdemokraterne af sig. Paa Gaden sneg de 
sig langs Murene, duknakkede af Kongetogets 


.Skændsel, og saa de paa Afstand en Vælger, 


som kunde formodes at være af de paatræn- 
gende, som. ønsker Besked, saa skød de 'ge- 
svindt ned i en Sidegade eller forsvandt i Porte. 

Der kommer imidlertid en Regnskabsdag, da 
de maa frem af Portene og fremstille sig til 
fuld Beskuelse i Dagslyset. Den Time er' dem 
sikker, da de paatrængende vil trænge sig om 
dem for at faa lidt at vide om, hvor Repræsen- 
tanterne for deres radikale Anskuelser egentlig 
er blevet af. Ak jal Der staar de da og kan ikke 
andet end dystert at ryste paa Hovedet og 
citere. Hamlet — at være eller ikke være, det 
er Spørgsmaalet. For at Situationen i klassisk 
Belysning i det mindste kan blive. menneskelig. 

Det vedkommer imidlertid: slet ikké det kom- 
munale Venstre, hvor deres alter ego paa Rigs- 
dagen snylter. Københavnsk Borgerpolitik er 
noget for sig selv. Den gaar sine tetlinjede Veje 
uafhængig af alt agrarisk Rygmarvsblødhed. Det 
vilde være i god Overensstemmelse med det 
nye System, og .det -zgamle méd for den Sags 
Skyld, hvis man kunde faa et almindeligt Over- 
løberiforanstalteti Borgerrepræsentationen. Men 
det lykkes kun i Pløjejord; Brostene er ikke gode 
for de smaa Muldvarpetryner. Systemskiftet faar 
slet ikke Indflydelse paa den kommunale Poli- 
tik. Hvad er det,”som foregaar paa Rigsdagen? 
Provisorieskellet er faldet bort«ved Systemskif- 
tet, og nye Partidannelser er ved at forme sig. 
Det store Centrumsparti vilde allerede nu være 
en Kendsgærning,. hvis den grevelige Valgret i 
Landstinget ikke satte, et falsk. Skel.i Politiken, 
som modarbejder de sande. Men i den kommu- 
nale Politik har Provisorieskellet aldrig eksisteret. 
Hvad vi har kæmpet for ved de kommunale 
Valg i København, var ikke et Forfatningsspørgs- 
maal, ikke et Magtfordelingsprincip. I Køben- 
havns Borgerraad var et Minoritetsregimente 
udelukket, vi havde saamænd ellers haft det. 
Hver sejrende Valgdag, som formindskede Højre 
numerisk, formiridskede ogsaa dets Magt. Sy- 
stemskiftet ii Kommunen har længe været en 
Kendsgærning; og naar Venstre og Socialdemo- 
kraterne i disse Dage er gaaet Haand i Haand til 
Valg påa et frisindet Skatteprogram, saa betyder 
dette ikke noget nyt Skridt paa en ny Bane — 
nej, det betyder at tage Konsekvensen ærligt 
og uden Slinger. Det betyder ikke heller, at 
Skilsmissen er opsat, nej, det betyder,.at en 
Krise er overstaaet, og -at man har taget sit 
Parti nu og for Fremtiden. RER 

Man kan forsøge at umyndiggøre det nye 
Regimente ved at dreje Nøglen om i Penge- 
kassen og stikke den i Lommen. Men man vil 
ikke kunne forplumre de klare Standpunkter i 
københavnsk Politik.-Den er efter Systemskiftet 
den samme som før. Kendsgærningerne demen- 
terer Profeterne. . ; Se FSKR 


RAND 

Saa, lidt skal der til for at faa det til 
at fænge! Ilden løber hen over Landet som 
Flammetunger ad en Tagryg, blusser et Sted, 
springer hoverende frem et andet, ulmer fun- 
derende et tredie, og omspænder saa endelig 
den hele Bygning triumferende og festligt. 
Naar Tag og Mure er faldet, staar Karl Lar- 
sen tilbage som den svedne Skorsten, der var 
Skyld i Branden. 

Fra alle Sider iler Folk til — de, der vil 
hjælpe; de, der vil spekulere i Forvirringen; 
de, der møder, blot fordi de overhovedet vil 
være tilstede overalt, hvor der er noget paa 
Færde. Faa raader til at slukke; flere hævder 
med Forargelse, at Bygningen bør brænde og 
Skorstenen styrtes; de fleste kommer maa- 
bende å sjælelig Aktivitet og faar Opstød af 
Sagkyndighed. Skulde ikke enhver, hvis Bryst 
er bugnende af Kærlighed til Landets Minder, 
være kompetent i denne Sagl 

Medens Niels Kjeldsen ligger uantastet i sin 
Grav, staar Landet i Flamme og vor nationale 
Selvbevidsthed i Fare, fordi et lille Ord paa 
Soldatens Monument ønskes fjernet. Medens 
Hundreder af Niels Kjeldsens faldne Kamme- 
rater sover unævnede og uerindrede, vaagner 
den hele Holgerdanskhed i bred Harme over, 
at et Billede af hans legendariske Kamp ønskes 
borttaget fra det Sted, hvor dets Overdrivelse kan 
blive en skæbnesvanger Taktløshed! De samme 
Officerer, som til daglig lever paa Bevidstheden 
om at være højt hævede over de menige, val- 
farter til denne meniges Grav for at holde mili- 
taristisk Andagt, i sikker Fornemmelse af her- 
ved at kunne forsone Folket, Niels's jævnbyr- 
dige og tavse Beundrere, med deres proviso- 
riske Eksistens. En Skare umyndige følger dem, 
ophidsende hinanden, overbydende hinanden i 
Uvidenhed om, hvad der. er sket! 

Hvis det hele Postyr ikke var uværdigt, 
vilde det være fuldkommen latterligt. En fed 
og højrøstet Indignation, fordi der røres ved 
en Legende, ingen har haft Brug for — siden 
den blev sat ud for Orkester som Ågitations- 
nummer for en Fæstning! 

Der raaber en aandelig Forarmelse ud af hele 
dette nationalistiske Hurlumhej, de døde vaagner 
og tror, at deres Tid er kommen. Tager man 
Niels Kjeldsen fra disse smaa, tager man deres 
Tro paa Danmarks Fremtid fra dem. Ganske vist, 
de fleste har intet kendt til ham før nu, men 

saa faa Værdier rummer deres Bevidsthed, saa 
enfoldigt er deres Storhedsbegreb, saa lam er 
deres egen Handlekraft, at den uformelige Krø- 
nike om ham gribes og knæsættes i samme 
Øjeblik, den opstaar. 

Den største Usandsynlighed, først en Gang 
slugt, er vanskeligst at gylpe op igen. 


N HUNDEFABEL 
Der var engang en Grand danois, 
som havde levet længe; 
i fordums Tid da rev dens Tand 
de Mopser mangen Flænge. 


Men er et Bæst end nok saa bidsk, 
engang dog Galden stopper; 

nu sad den tandløs i sit Hus 

og nagedes af Lopper. 


Da samledes de Mopper graa 

i Flok fra alle Sider 

og sagde: »Lad os hædre ham, 
der ikke mere biderl« 


Se, saadan taler Mopser kun 
og andre dumme Hunde; 

de Taaber husked ikke paa, 
han bed den Tid, han kunde. 


Saa trak de smaa i Kjoler graa 
og pyntede sig Bagen, 

og havde én et Ordensbaand, 
han bandt det under Hagen. 


Saa gik de til Grand danois 
og satte sig paa Gumpen, 

… og bjæffed: Ak! og tuded; Tak! 
og logrede med Stumpen. 


Den gamle keg af Huset frem; 
. han var i Hu saa gnaven, 


for Loppen bed, og Gigten sled, 
"og Ald'ren rev i Maven. 


Men da han saa den Mopseflok, 
han mimred, lo, lo atter: 

»Ja, var jeg ej Grand danois, 
saa brast jeg nu i Latter. 


Thi'er det ej de Mopser graa, 

jeg var til idel Plage, 

hvis Ris jeg blev, hvis Skind jeg rev 
i mine Velmagtsdage?« 


Dog naar man er Grand danois, 
saa passer man paa-Munden; 
og ogsaa vores havde snart 

den rette Anstand funden. 


Han rømmed sig og sagde: »Tak! 
gaa ind og smag paa Mosten; 

et Baand til jeres Halestump 

jeg skikke skal med Posten!« 


— Saå endte den Deputation 
til hele Landets Skogren; 
hvor andre har Rebellion, 

der har de Mopser — Logren. 


ARTI 


Naar en Dansker taler med en Normand 
om Politik, varer det ikke længe, før der op- 
staar en gensidig Forundring imellem dem: 
Normanden forstaar ikke det unge Danmarks 
totale Ligegyldighed for dansk Politik, Danske- 
ren begriber ikke, at Spørgsmaalet overhovedet 
kan éksistere for nogen, 

Hvad er Grunden? Er det andre Sager, der 
saa helt og holdent lægger Beslag paa en Dan- 
skers Opmærksomhed? Det er det nu ikke. Men 
selv om vi stod til op over Ørene i Arbejde for 
almindelig Velfærd, Ry, Kone og Børn, Rig- 
dom, vilde Normanden simpelthen ikke skønne 
det alligevel. Er Politik ikke alle Tings Begyn- 

delse, kan man tale om flydende Stoffer og for- 
nægte Begrebet Kar? For en frisk Normand er 
Politik det samme som Aandedrættet, han ken- 
der ikke til Tvivl, han kan aldrig komme til at 
snappe efter Vejret, han tilhører et Parti! Jamen 
det er det, der er umuligt i Danmark. 

Det er umuligt at slutte sig til noget Parti i 
Danmark, som Stillingen nu er. Alle Partier er 
rystet sammen. Navnlig efter Systemskiftet er 
det kommet til at se saa broget ud, at ingen 
kan skelne 'en Grundfarve mere. Hvem kan tale 
om et Højre, og er der nogen, der tror paa et 
virkeligt Venstre nu længere? Man kan ikke 
dele sig efter Parti her i Landet. Rent bortset 
fra, at Venstre jo nu er bleven Højre og om- 
vendt, vil man næsten altid opdage, at en Højre- 
mand inderst inde er en Venstremand og om- 
vendt — regn den saa selv ud! Nu er der i et 
Par Menneskealdre snakket om Højre som »de 
Gamle«, men da Tiden ikke gaar sporløst for- 
bi, maa vi saa ikke antage, at det er en fjottet 
og umyndig Ungdom, der nu udgør Højres 
Kærne, og kan vi ikke samtidig blive enige 
om, at Venstrepartiet, de Unge, repræsenteres 
af senile Kynikere? Det er et Billede af Breughel, 
det er den idiotiske Remse illustreret: Se den 
ungdommelige. Olding med flagrende Lokker 
paa den skaldede Isse, se,- hvor han med lang- 
somme Fjed i/er henimod den nære, lukkede 
Grav, som han ser aaben i det Fjærne! 

-… Naar Stormen rusker Hushjørnet, og vi gærne 

kunde gaa skoggerleende op paa Loftet og hæn- 

ge.os — saa lad os først raabe ud af Vinduet, 

z dansk Politik har lejet Gravsted for hundrede 
ar! ; 

Kan man ikke dele sig efter Parti i Danmark, 
saa kan man heller ikke dele sig efter Anskuel- 
ser. Anskuelser sidder noget løst hos mange — 
»Politik« har en Bilyd hen i den Retning — 
og Anskuelser undergaar Forandring. Og sæt 
man netop ansaa Anskuelser for den Tvang, det 
er al Politiks Bestemmelse at befri os for? Det 
var naturligvis dejligt at være Socialdemokrat 
f. Eks. — men dels vilde Socialismens Røst al- 
drig tie i ens Øre, naar man lykkeligt og vel 
var kommen ovenpaa, dels er det nu engang 
ikke givet alle og enhver at være født med Lig- 
torne paa Fingrene. ; 

.… Man tør endvidere ikke dele sig efter Race, 
for her er tykt af Bastarder, og rene Instinkter 
er livsfarlige. Hvem kan finde Rede i noget saa 
elementært som Begrebet Danskhed? Først hø- 
rer vi de Liberale klage i tredive Aar over Chau- 

vinismen og Fædrelanderiet herhjemme — og 
i al den Tid kunde en Dansker af Race være 
berettiget til at spørge, hvad det kom dem ved 
— saa glemmer de deres Verdensborgertanke 
og opflammer til Sønderjyskhed, saa at selv en 
Nationalist maa rødme — i Virkeligheden kan 
man kun sprede disse Misforstaaelser eller se 
Konsekvensen deri, hvis man deler sig efter 
Race. Det er ikke Danskere, der reagerer ud og 
ind der! Men vi tør ikke, eller snarere vi vil 
ikke: Det er for desperat letsindigt at gøre Front 
mod vore iøvrigt flittige Jøder. For det første 
nægter de, at de er det, for det andet gør man 
dem bare en Tjeneste ved at opponere mod 
dem, idet de saa faar Lejlighed til at bruge de- 
res Yndlingsskældsord. Og det er saa sørgeligt 
at blive stemplet som Antisemit i det offentlige 
Liv. Hvis man endda var af jødisk Fødsel, saa 
kunde man være beskyttet, hvis man var i det 
Uheld, at ens Mødstander tilfældigvis var Jøde. 
Nu tør man jo ikke spytte af Frygt for at ram- 
me paa en saadan Maade, at man bliver Anti- 
semit derved. Alene dette, her staar, er at lege 
med Ilden, man maa sgu ikke. Men er alle Li- 
berale af jødisk Herkomst nu altsaa tabu, saa 
var det ligesaa stor en Ulykke at dele sig efter 
Race og komme ind i den mødsatte Lejr. Der 
drager sig Gaasehud over ens hele Krop bare 
ved Tanken om at gaa hen og blive Inddansker. 
Vorherre bevare os for at komme til at søbe af 
Fad sammen med dem, der har Blegner i Mun- 
den af at ælte store Ord om derinde og af at 
synge brændende Fødelandssange ! 

Hvorhen skal vi altsaa vende os, hvem skal 
vi vælge til Fjender, hvem skal vi slutte os til? 
Ja for vi er nogle faa besiddelses- og indflydel- 
sesløse Stykker, der sukker efter Politik. 

Vi skal ingen Steder gaa hen, vi skal ikke 
søge at blive noget, vi er. 

Vi er født jævnt, og vore Fædre var hæder- 
lige Mænd, vi har ingen arvede Dispositioner, 
ingen Sygdomme eller Udslet, vi er i Besid- 
delse af Årbejdsevne og formaar at skelne en 
Ko fra en Vejrmølle. Vi har vort Haar og vore 
Tænder, vi kan skyde en Bøsse af, svømmer, 
cykler og gaar op i Ballon. Vi taler de tre Hø- 
vedsprog samt Dansk, vi ryger Tobak og be- 
kender gen Tro, men bruger Eder. Vi kalder 
os Sensualister. 

Vort Parti er udbredt over hele Jorden, vi 
søger ikke Tilhængere, men vi bliver stadig 
flere. Vi var og vi er i Danmark. AE 

Efter at Bonden er kommen til Magten, 


er Husmanden nu rykket længere ind mod den 
politiske Interessesphæres Centrum, Før stod 
han ude under Horizonten, halvt ubemærket, 
halvt uden Bevidsthed om sin politiske Værdi, 
helt overset af det storjunkerlige Herremands- 
parti, som skamred Landet. I Ny og Næ ka- 
stede Naadigherren en Almisse til ham, naar 
det var paatrængende nødvendigt at bekræfte 
Valgopraabenes humane Tankegang, eller naar 
det almindelige -Valgtryk skulde afvejes; i Ny 
og Næ fremsatte Folketingets Venstre betime- 
lige: Lovforslag til Forbedring af hans Kaar, 
hver Gang det demokratiske Sindelag for Alvor 
maatte lægges for Dagen, eller naar det kunde 
gøres ufarligt, >: med Vished for, at Forslagené 
vilde blive forkastede af Landstinget; men hans 
Stilling blev ikke i væsentlig .Gråd- forbedret. . 
Provisorie-Aarene gik over hans Hoved som 
et-Uvejr, det er raadeligst at holde sig hjemme 
i: Den hærgende Kamp mellem Højre og Ven- 
stre kaldte "ham kun frem .paa Valgdagene, da 
var han med af Frygt, maaske af Pligt, kun del: 
vis af -maalbevidst Udnytten af sin Ret. Han 
sad omkring i'Fæste- og Lejehusene og stræbté 
overlæsset for Familie-Udkommet eller gik af- 
hængig paa Gaardene og tav. Men i hans Sind 
nedfældede Dagene et Krav om at komme med, 
et Myndigheds-Behov, som en Gang maatte 
gøre sig gældende, en politisk Vilje, der gjorde 
hans Tænksomhed fuldt vaagen. | 
Socialdemokratiet var den første til at indse 
dette. Byernes Arbejderstand var vundet for 
Partiet, Opmærksomheden maatte vendes mod 
Landet. Og den socialdemokråtiske Bearbejdelse 
af Husmandsstanden begyndte, spredt, planløst, 
der tilfældige Kræfters middelmaadige Le- 
else. i 
Det har været et Særkende ved vort Social- 
demokrati, at det, efter dets første Opstaaen 
som »Internationale« i 1871, ikke har haft en 
eneste overlegen Intelligens til sin Raadighed. 
Deter blevet ført frem af praktiske Folk, af brug- 
bare Agitatorer, af retlinjede Mænd, hvis begræn- 
sede Synsflader var lette at: overskue, og hvis 
flakke Tale vår -letfattelig. En Fører i Ordets 
store Betydning har det ikke haft; men rime- 
ligvis netop derfor har det vundet en massiv 
Fasthed, som — med det foreliggende Materiale 
for Øje — er kommet det hyppigt til gode. 
Imidlertid, til den afgørende Agitation paa 


Landet var Kræfterne ilde skikket: Husmanden 
gik til Møderne og hørte agtsomt paa; en og 
anden rejste Ørerne og tog 'de røde Tale- 
maader til Troende, hos nogle blev tilbage en 
sval og lind Fornemmelse af Befrugtning, men 
paa de fleste slog Indpodningen ikke an. Vak- 
cinen var ikke længer frisk. 

Indtil Systemskiftets Dag var Husmandsstan- 
den ikke kommen. til reel Forstaaelse af, at den 
stod overfor et Valg: om den som hidtil skal 
følge Venstre, eller om den skal reflektere paa 
Socialdemokraternes gyldne Bejlen? 


X i 
ms: 


Systemskiftet kastede Spørgsmaalet nøgent 
ud i Landet. Det drejer sig om ca. 20,000 
Stemmer, som kan blive af afgørende Betyd- 
ning i den kommende Kamp. Til hvilken Side 
vil Flertallet af disse søge? 

Det nye Regeringsparti lokker med Løfte 
om den kommunale Valgrets. Udvidelse; men 
Husmånden kender sin Bonde og den agrariske 
Uvilje mod dette Løfte, og. de' spejede Skatte- 
love vil øge hans Mistillid. Til Forkortning af 
Ventetiden, inden Udvidelsen bringes frem eller 
indtil: den hemmelig jordes, giver Venstre ham 
Skoler og Pengé i Smaamynt og andre gode 
Gaver. Men det gives alt med en synlig Bag- 
tanke, med en slet tilsløret Frygt for, at han 
en Dag skal tage sit gamle Tøj og gaa. Venstre 
har ikke en Gang i Maaden at give paa de ud- 
døende Junkeres aristokratiske Fornemhed, der 
fuldstændig kunde afvæbne den troskyldige Mod- 
tager! : 

FOM den anden Side lader Socialdemokratiet 
ingen Lejlighed unyttet til i brede Ord at be- 
vidne dets oprigtige Kærlighed til den omstridte 
Husmand. I Folketinget og ude omkring i Lan- 
det slaar de socialdemokratiske Ledere fast, at 
Husmanden hører hjemme hos dem, intet op- 
naar uden gennem dem, overhovedet ikke kom- 
mer til.sin politiske Ret uden ved deres Hjælp. 
Ord og Gerninger ødsles for at vinde hans 
Gunst. ; 

Den oversete Stand har nu Øjnene rettet 

aa sig. Ved Forskydning ført frem paa et 
jorde Mon er den kommen til at staa i en 


dagklar Belysning, der vil bringe den selv til 


at sé skarpere og videre og lære den at vurdére. 
Endnu har den Tiden for sig, den kan give 'sig 
Stunder til Betragtning af de to Bejlere, den. 


kan sunde sig paa sine Betingelser, ranke sig 


lidt og ordne paa Ydret: 


æ 

Hvis den har tilstrækkelig Humor, kan den 
have en Del uskadelig Morskab af Iveren i de 
to Partiers tilforladelige Anglen. 

Imedens vil Standens økonomiske Vilkaar 
bedre sig; Socialdemokraterne kræver ind paa 
dens Vegne, og Venstre betaler langsomt Punkt 
for Punkt. Til en Begyndelse rinder Indrømmel- 
serne nogenlunde af sig selv, fordi de første ram- 


merStorjordsbesidderen mereend Gaardmanden; 


men naar Tidspunktet for Indfrielse af den ud- 
stedte Veksel paa kommunal Valgrets Udvidelse 
en Dag staar for Døren, bliver 'Tampen bræn- 
dende. Da vil Bonden se sig foruroliget om i 
Sogneraad og Rigsdag og spørge sig selv, om 
han ogsaa skal give Plads for sin egen Hus- 
mand. Eller om det ikke lader sig ordne paa 
en eller anden lempelig Maade! 

Da bliver Husmanden for et Øjeblik Tungen 
paa den politiske Vægtskaal. 


Fæster.s 


ARALD KIDDE 


| En varhaftig Digter, af .den eneste tilladelige 
Art, fyldt — indtil Kvælning — af sin Ide. Hans nylig 
udkomne Bog »Aage og Else« eller »Døden«, som den 
alene burde heddet, er — ved Siden af Simon Kochs 
»Haabet og den Haabløse« — det eneste læseværdige, 
det sidste Halvaar har bragt. Naturligvis er den fejl- 
fuld, alt for bred; det kan selv den ringeste mellem 
alle smaa kloge Høns se. For en topmaalt Kritikus er 
den nem at slaa sig til Ridder paa. I Virkeligheden 
viser dens Fejl det højst lovende og frugtbare: hvor 
dybt Emnet har bidt. Midt i" Kandidat Frederik Poulsens 
og Kandidat Emil Rasmussens aandsforladte Stakitroma- 
neri røber den det eneste saliggørende, at den natur- 
ligste af alle Bevægelser, et lille Hjærteslag, det svulme 
saa sagte det vil, sætter Kunsten dens Fjer i Hatten, — 


om saa det ene Kapitel er for langt og et andet for. 


kort. Der staar mere Poesi i én overflødig Sætning i 
denne fra Formens Side træede og tungvindte Bo 
end i den "hele grufulde Stabel af fuldstændig ligegyl- 
dige, ud og ind kendte Romaner. Bogens Indhold er, 
som hos Simon Koch, sort og trist, — men nyt, hvil- 
ket lærer og nærer mere, end om den hele Bog havde 
tilfredsstillet alle de mest udmærkede æstetiske For- 
dringer. | Å É 7 

Indholdet kan selvfølgelig enhver, der vil, sætte sig 
ind i. Bogens Tone maa enhver fange, som han har 
Gehør til. 

Vi ser os i Stand til at aftrykke et Digt, som en 
af vore, lidt ældre, men ikke mindre varhaftige Digtere 


skrev, da han havde læst denne lille rørende-kejtede, - 


og dog ret myndige Barndomsfortælling: 


Den, som har levet en Dag i Sorg ” 
og atter fundet sin Glæde, 

smykker sit Hus og finder med Fryd, 
at det var herligt at græde. 


Den, som har levet et Aar i Kval 
og snart Befrielsen vejrer, 

smiler ad Dagens Regn og Rusk 
og drømmer, at Lykken sejrer. 


Den, som fik bygget sit hele Liv 

af triste, nagende Dage, 

ham falder Graaden som letkøbt Smil 
og Smilet som bitterlig Klage. 


Aldrig skabtes en Lykke fuldt 
og aldrig en skyggeløs Morgen, 
fuldbaarne lister i Verden om 


Savnet alene og Sorgen. 
Golaud. 


EN FRIE UDSTILLING. 


Det er en af de sikreste Glæder, man har her 
i Byen, den frie Udstilling. Man kommer der med den 
største Tillid og bliver aldrig helt skuffet. Selv om man 
hverken er Kunstner eller Kunstkender, ja ikke en 
Kunstkritiker, men bare indfinder sig i al Beskedenhed 
for at se, hvad de frie nu har lavet, har man Fornøjelse 
af ethvert Besøg. 

Vor Malerkunst er vel for Tiden vor. største Stolt- 
hed, og den mest berettigede. Men dette skyldes jo saa 
godt som udelukkende de Mænd, der har skabt og op- 
retholdt den frie Udstilling. De bedste af dem har for- 
staaet at mætte vort Farvebegær, de har oprullet stor- 
ladne Syn for os, de har virkeliggjort Skønheden for 
vore Øjne. Det har været vanskeligt nok at naa saa 
vidt frem, men nu havde sejret, nu staar de for os alle 
som de uden Tvivl sfore 

Paa dette Aars Udstilling er der ét Billede, der gaarfrem 
foran alle de andre og til en Begyndelse optager Ens hele 
Opmærksomhed. Det er Hammershøjs »FemPortrætter«. 

Først virker det noget skummelt. Disse mørkladne 
Skikkelser om det hvide Bord ser ud, som om de grub- 
lede ,over noget højst uhyggeligt. Man er vant til at 
se anderledes paa dem og maa sunde sig lidt, førend 
man vænner sig til denne Synsmaade. Dernæst har 
Billedet nogle paafaldende Løjerligheder, som der og- 
saa skal Tid til at overvinde. 

Men Fordybelsen lønner sig. Man kunde 'sige, at 
Billedet viser, hvorledes vi, der lever i denne Verden, 
tager os ud for en venlig Udenforstaaende. Han kender 
ikke noget til Menneskene af egen Erfaring, ved ikke, 
hvorledes de støjer om, snart i Lidenskab, snart i Lige- 
gyldighed. Han ser til med Beundring, han tror, at 
Mennesket er, som det viser sig for ham, noget meget 
alvorligt noget, fyldt af Værdighed, Ro og Stilhed. 

Saaledes afmaler han de levende, og vi bøjer os 
for denne skønne Opfattelse. Ja, vi modtager med Tak 
denne højtidelige Fremstilling. Det er i Kunsten let nok 
at hæve sig over Mennesket og gøre sin Overlegenhed 
gældende. Men er Hammershøjs Maade ikke mere vær- 
difuld, mere nærende? 

.…… +. Der findes desuden paa dette Aars Udstilling en 
Del-andre Billeder, der tiltvinger sig den højeste Beun- 
dring. Men iøvrigt kan det jo ikke nægtes, at den i Aar 
mere end tidligere synes at vandre i Charlottenborgs 

Fodspor, efter Feltraabet: mange Billeder, ikke mange 
gode Billeder. Det er de Meniges anden Klasse, der 
rykker frem nu. Og saa er der ovenikøbet hændet den 
Skandale, at Galleriet har købt Werenskjolds ækle Bil- 
lede af Bjørnson. Det kostede ikke mere end 6000 Kr. 
Den Sum har vi vel nok Raad til at smide ud ad Vin- 
duet. Men det er alligevel en Skam. Abel. 


KSEN LIGGER o.s.v. 


Siden Ministerskiftet har »Politiken« været i 
en Art Utilregnelighedstilstand; snart farer den op i 
blind Forbitrelse og slaar kolerisk om sig, snart er den 
døv og afslappet; den er ujævn som en Mand, der na- 
ges af daarlig Samvittighed eller af Skam over at maatte 
søbe Kaal, han selv har spyttet i. 
7. Tilstanden er forklarlig. Hvor Alberti gaar ind, gaar 
Viddet ud. 

Under denne syge Enfoldighed har Bladet forslugt 
sig paa Ordet Bil, som det forleden anbefalede »Tids- 
punktet« at tage til Navn, 

»Politiken« har mellem saa meget andet glemt den 
oprindelige Betydning af dette Ord. Men vi skal huske 
den. 


AK 


Det spøgefulde "Blad »Samfundet«,ider allerede 
har en Række af anselige Aar at se tilbage paa, har i 
disse Dage udfoldet alle sine Evner for at skaffe Tids- 
punktet Udbredelse. Vi kvitterer for den givne Støtte 


men ser os nødsagede til at erklære, at hvis »Samfun- 
det« harydetden i Haab om i os at finde en af de Me- 
ningsfæller, det i de forløbne Aar forgæves har lyst 
efter, slaar dets Beregning fejl. Det skal hurtigt faå at 
vide, hvor vi staar. 3 w 


" 


OVBJÆRG 


En Gang var Højre Landet, sikkert og ubestridt. 
I smule Vande gik Strømmen om dets Kyster, der run- 
dede sig sollyse og kornbløde under Himlen; sjældent 
naaede Stormene derind. 

Men en Nat rejste Havet sig usædvanligt; ude paa 
Dybet rørte det sig skummelt og truende, indtil det en 
Dag i graa Bølger våndrede ind over Grundene og 
angreb Kysten. Da det igen trak sig tilbage, laa Landet 
skaaret og kløftet. « ng 

I Aarevis tog Havet sig for at gaa stridigt mod Ky- 
sten, i Aarevis blev den forrevet, ”sprængt, omformet. 
Søerne aad, de gorglede Brinker og Lerknuder i sig, 
kede lystent i Sand og mættede sig førladne med 
Muld. . 

Et Sted paa Kysten blev en Lerkerne stædigt staa- 
ende; Havet tog Landet omkring den med sig, skar der 
løs som en Ø, klippede den arret, knudret, uden rette 
Linjer. Den stod som en Fortidsformation udenfor den 
vigende Kyst, værgende sig mod Søens Braad,'prisgivet, 
hver Dag mistende Dele af sin Magt. 

Saaledes blev Lars Dinesen ensom i dansk Politik. 

I. ÅARGANG 


ET. VESTINDISKE” 
SPØRGSMÅAAL 


Alt dette kunde dog alligevel aldrig være sket 
under Ministeriet Estrup, sagde en gammel Højre- 
mand fornylig, da Talen faldt paa den vestindi- 
ske Skandalesag. Manden har Ret. Alt dette kunde 
ikke være sket under Ministeriet Estrup. Hvor- 
for? Var Provisorieregimentet i den Grad for- 


. trinligt? Nej — men der blev ført Kontrol med 


Ministeriet Estrup, der stod en Opposition paa 
Vagt. 

Den Opgave har en Opposition, den -skal 
være Kontrollen og staa paa Vagt. Og er Oppo- 
sitionen oven i Købet en demokratisk Opposi- 
tion, da vil det være dens Sag fremfor nogen 
anden i stort, og smaat at kræve Kortene lagt 
paa Bordet, saa Spillet foregaar aabenlyst for 
Befolkningens Øjne. Der var en saadan Kontrol 
under Ministeriet Estrup. Men mellem Proviso- 
riets Dage og den Begivenhed, man enstemmig 
har vedtaget at kalde Systemskiftet, ligger en 
Periode, som blev skæbnesvanger for dansk Po- 
litik, ødelæggende for den offentlige Moral: her- 
hjemme. Den Dag, da gamle Kaptajn Jagd, den 
hæderlige Mand, tog sit gode Tøj og forlod 
Folkethinget med det Ord — Panama, da be- 
gyndte Opløsningens og Selvopgivelsens Æra 
i dansk Politik. Forliget, det var som det sorte 
Segl paa Graven, hvor dansk Politik var fordømt 
til at raadne i en uoverskuelig Fremtid. Det blev 
Maskepiets Guldalder, Kompromisernes og Bag- 
trappeforstaaelsens travle Tid, da Excellencerne 
sprang paa Gangene som Kommissionærer mel- 
lem de to Ting, mens man oppe i Salene prut- 
tede og prangede om Lands Lov og Ret, saa 
der snart sagt ikke var andet blankt tilbage i 
dansk Politik end Knapperne. Den Skade, vort 


Folk i de Aar led paa sin Æresfølelse, lader sig 
vanskelig overvurdere. En Generation af Stræ- 
bere blev til, som roligt vedkendte sig, at den 
Vej var den rette, som betalte sig. De bedste 
blandt de Unge vænnede sig til i Politik at se 
noget i og for sig mindreværdigt, der burde 

overlades til Stympere og Fedtemikler. Dyg- 
tige og ærekære Folk betakkede sig for at være 
med og gik deres Vej, medens de, som blev 
tilbage, satte sig til Rette i Uføret og snart be- 
fandt sig vel derved. Og alt dette i et Land, som 
kun havde og har dette ene, sin indre Politik, at 
leve paa! Tror nogen, at den vestindiske Affære 
nogensinde var bleven den nationale Skandale, 
den for Øjeblikket faktisk er, hvis denne For- 
faldsperiode ikke var gaaet forud? 

At man havde vovet at gaa hen over Be- 
folkningen og. bagom Rigsdagen i dette Spørgs- 
maal — hvad man faktisk gjorde; thi her hjæl- 
per det ikke at henvise til hemmelige Aftaler 
og Underhaandsforstaaelse — hvis man ikke 
havde vænnet sig til at ordne Tingene privat 
ad Bagvejen? Åt man havde benyttet de Midler 
og de Mænd? Eller at Spørgsmaalet overhovedet 
var bragt paa Bane? Her har vi Hr. Bluhmes 
Ord at holde os til. Det var en Selvopgivelsens 


. Tid, og der saas ingen Udveje til at komme 


frem mere. Hr. Bluhmes smærtefulde Tale ka- 
ster et næsten tragi-komisk Skær øver Situa- 
tionen. Denne Energi, som laa brak, den spej- 
dede ud i det fjærne, og da de vestindiske Øer 
dukkede frem derude, kastede den sig over dem 
som en sulten Løve og besluttede at sælge dem 
straks, at dog noget maatte blive udrettet i dette 


stillestaaende Land. 


De Mænd, som fra Begyndelsen af, uden at 
nogen havde forlangt det af dem, gik sammen 
i en Komité for at skille os af med vore Kolo- 

nier, de har ikke gjort deres Land nogen Tje- 
neste, Hvilket Resultat vi end kommer til m. 
H. t. Øernes Salg, det skal nok vise sig, at det 
er denne Opfattelse, som vil bundfælde sig i 
Tidens Løb. Man er paa Vildspor, hvis man 
tror, at den store Befolkning herhjemme lider 
af Længsel efter at se Øerne solgt. Befolkningens 
store Flertal forholdt sig fra først af ganske pas- 
sivt. Per og Povl blev maaske lidt forbavsede, 
da disse fjærne Øer ganske uventet tonede frem 
som et Fata Morgana ude i deres Bevidstheds 
disede Horisont. Men det var saamænd ogsaa 
alt det Indtryk, det gjorde paa dem. Per sidder 
selv haardt i det, og det er mere end tvivlsomt, 
om Povl kan blive hængende ved Gaarden Ter- 
minen over. Selve Nyheden om Øerne, at nu 
skulde de realiseres, kunde derfor ikke bringe 
dem i Affekt. At nogen realiserer for at redde 
Stumperne, det er jo saa at sige Livets natur- 
lige Gang i Danmark, hvor en Tanke blandt 
alle er os fortrolig som en mangeaarig Husven, 
den, at i Begrænsningens Kunst skal vi søge vor 
Styrke. For hver Dag, der er gaaet siden, er 
Ønsket om at beholde Øerne blevet stærkere 
og Uviljen mod Salget taget til. 

Skulde denne Sag nu tages op fra Begyndel- 
sen af, saa blev Spørgsmaalet ikke mere dette, 
om vi kan spare noget paa vort Budget; heller 
ikke, om vi for Tiden har Fordel af disse Øer 
eller ej; heller ikke, om de vil gaa en lykke- 
ligere Fremtid i Møde under Stjærnebanneret. 


Nej — Spørgsmaalet maatte blive dette — er" 


der nogen tvingende Nødvendighed, som kræ- 
ver af os, at vi skal formindske det Territorium, 
dansk Flag endnu vejer over? Men hvem vil 
paastaa, at en saadan Nødvendighed foreligger? 
Den vilde foreligge, hvis det var sandt, at Ame- 
rika tænkte paa at bringe Monroedoktrinen i 
Anvendelse. Selv da kunde vi rolig have ventet, 
til der forelaa et Tilbud fra Amerika. Men end 
ikke et Tilbud foreligger. Det er os selv, der 
her hjemmefra har sendt Amerikanerne vore 
Probenreutere paa Halsen. Åt Monroedoktrinen 
er bleven ført i Marken, viser kun, at Salgs- 
mændene har været i Bekneb. 


Men Spørgsmaalet lader sig nu vanskelig tage 
op fra Begyndelsen af. Det foreligger ikke mere 
i sin Renhed. Paa den Tid, da Folkethinget faar 
Sagen til Behandling, er Spørgsmaalet ikke mere 
dette — er det rigtigt at sælge? Men dette — 
kan vi paa dette Stadium trække os tilbage? 
Det første Spørgsmaal har Folkethinget slet 
ikke haft Anledning til at beskæftige sig med. 
Til det andet har det svaret, nej. Hvad saa end 
de Hedsporer siger, som har ledet Salgsagita- 
tionen, saaledes er det. Denne Situation er det, 
Landsthinget forefinder, naar det om faa Dage 
gaar til første Behandling af det vestindiske 
Spørgsmaal. 

I Mellemtiden har man fløjtet for Lands- 
thinget og trumfet for det, Rygter af alle Slags 
har svirret os om Ørerne, og midt i det hele 
kommer Telegrammet og fortæller om Mr. 
Richardsons Forespørgsel i Repræsentanternes 
Hus. Vi vægrer os ved at tro, at nogen dansk 
— mindst en Landsthingsmand — har været 
Medspiller i denne Skandale. At Christmas” Ind- 
beretning, som har været trykt i danske Aviser, er 
kommet Amerikanerne i-Hænde og nu benyttes 
derovre mod Salget, deri er intet forbavsende 
og intet, som berettiger til ærerørige Beskyld- 
ninger mod Landsmænd. Nej, det forbavsende 
er, at et saa skandaløst Dokument virkelig fore- 
ligger, det ærerørige er, at det: foreligger som 
en Indberetning til en ansvarlig dansk Minister. 
Resten angaar ikke os. Før man citerede Straffe- 
loven og brugte saa stærke Ord som Lands- 
forræderi, burde man maaske søge efter Ansvaret 
der, hvor det er og bør være. Naar alt dette 
Støv har lagt sig lidt, kan Spørgsmaalet om An- 
svaret endnu blive tilbage. Blot løses det ikke 
derved, at man kaster sig over Agenterne, som 
kun har været Redskaberne, heller ikke ved 
retslig at undersøge, hvorledes et Dokument 
undslipper fra Fortrolighedens Chatolskuffe, 

Hvorom alting er, Sagen har antaget en saa 
ekstraordinær Karakter, at Landets Blik med 
spændt Opmærksomhed vil være rettet mod 
Landsthinget, naar de høje Herrer deroppe — 
forhaabenlig med det allerførste — træder ud i 

Dagens fulde Lys for at sige det sidste Ord. Det 
bliver forhaabentlig ogsaa det sidste Ord, og det 
bliver, vil vi haabe, virkelig i Dagens fulde Lys, 
at det siges. Forhandlingerne i Landsthinget 
skulde dog nødig blive en blot og bar Komedie, 
et Skin af noget, som var foregaaet i Udvalget. 
Enhver, som har Forstaaelsen af, hvilken Be- 
tydning denne Sag ved Tidernes Ugunst har 
faaet — og kan faa — maa kræve hel og ren 
Besked. Har Situationen ændret sig, siden Sa- 
gen var for i Folkethinget, eller er den endnu 
den samme? Spørgsmaalet vil blive stillet i en 
eller anden Form, og da er der en Mand, som 
vil faa manges Øjne rettet mod sig, naar han 
rejser sig op for at svare. Den Mand er det nye 
Systems Konsejlpræsident og Udenrigsminister, 
Hr. Deuntzer. É 

Jeg vægrer mig ved at tro, at Landsthinget dri- 
ster sig til at tage Nægtelsens Ansvar paa sig, naar 
Landets ansvarlige Udenrigsminister ved en klart 
formuleret, utvetydig Erklæring gaar i Borgen for, 
atSituationen er uforandretdensammenui Lands- 
thinget som før i Folkethinget, at Øerne derfor 
skal sælges, at Hensynet til vor nationale Værdig- 
hed kræver det. Jeg vil se det, før jeg tror det. 
Der er Situationer, hvor Solidariteten er en Lov, 
ingen tør bryde, hvor Partierne hører op, hvor 
Sympathi og Antipathi maa underordne sig Hen- 
syn af højere Orden. Hvis Danmarks Udenrigsmi- 
nister afgiver en saadan klar og utvetydig Er- 
klæring, da foreligger Situationen. Her hjælper 
ingen Ræsonneren. Vi har en ansvarlig Uden- 
rigsminister, eller vi har det ikke. Men har vi 
ham, da er han i det Øjeblik ikke et Partis Mi- 
nister, han optræder paa Statens Vegne, hans 
Handlinger forpligter den, han er den vidende 
og den ansvarlige. Men denErklæring kræves 
ogsaa. Kun den kan stille Landsthinget ÅAn- 
sigt til Ansigt med et Ansvar, som ingen tør 
tro, det vil paatage sig. Uldenhed og valne Tale- 
maader slaar.ikke til. Landets Udenrigsminister, 
det nye Systems Konsejlpræsident kan ikke og 
maa ikke faa Udseendet af at bære Kappen paa 
begge Skuldre i en Sag, der har antaget saa 


uhyggelige Dimensioner, Det er ikke Landsthin- 
get, vi skal se hen til. Det er først og fremmest 
Hr. Deuntzer. Han alene har Ansvaret for Løs- 
ningen af dette Spørgsmaal, Ansvaret udadtil, at 
vi ikke tager Skade paa vort gode Navn og Rygte 
— Ansvaret indadtil, at det ikke bliver til Skam 
og Nederlag for det ny Regimente, vi endelig 
efter en Menneskealders Kævl og Strid har vundet. 
Skulde alligevel det utrolige ske, at Landsthin- 
get mod Konsejlpræsidentens Vilje, hans utve- 
tydige Erklæring til Trods, nægtede sit Samtykke 
— hvad jeg dog vil se, før jeg tror det — hvad 
saa? Qui vivra, verra. I denne for dansk Selvfø- 
lelse saa lidet smigrende Affære er det bedst at 
være forberedt paa lidt af al Slags. Men hvis vi 
en Dag sidder med Svien og Skammen, saa lad 
det være vor Trøst, at det er Nemesis, som har 
ramt os. Det er saa ikke første Gang, den Trøst 
blev vor eneste. J..Kl.— 


ACE-RASERI 
Hr. Cyan skriver sikkert til Dels for at 
forarge. Nu vel, maa jeg saa melde mig som 
forarget, ja, forbitret over den tanketomme 
Maade, hvorpaa han behandler ret alvorlige 


ing. 

Nm udæsket føler mit gode, socialistiske 
Hjærte sig over det, han siger om Socialismen. 
Imod at være Socialdemokrat anfører han: dels 
vilde Socialismens Røst aldrig tie i ens Øre, 
naar man lykkeligt og vel var kommen oven 
paa, dels er det nu engang ikke givet alle og 
enhver at være født med Ligtorne paa Fing- 
rene. 

Det sidste dels er intet Årgument, men no- 
get uappetitligt Snak. Hvis der skal ligge en 
Sigtelse i det mod vort Socialdemokrati for 
tarveligt Standpunkt, saa maa jeg hævde, at 
bedre end at give den overlegne overfor disse 
Mennesker, var det at hjælpe dem i deres År- 
bejde, der dog skal gøres, hvor groft det end er. 

Det første dels er baade til at le og græde 
over, hvad enten det skal betragtes som Spøg 
eller Alvor. Men lad os tage det alvorligt, der 
er jo ingen af os her, der møder for det evige 
Grin. Det røber da hos den, der har skrevet 
det, en grov Uforstandighed. Hvad er dog 

det for en Indvending imod et Parti, at det 
vilde blive ved at skaffe En daarlig Samvittig- 
hed, naar man udnyttede det og derefter sveg 
det? Er det da ikke et Partis første og største 
Dyd, at man ikke kan svige det uden at føle 
sig som Forræder. Forlod Folk ikke Højre med 
den største Sindsligevægt? Forlader Folk nu 
ikke det regeringsflinke Venstre med afgjort Selv- 
tilfredshed? Ikke saaledes med Socialdemokra- 
tiet, Det er en grundig Forskel i dette Partis 
Favør. 

Saa vidt det forstaaelige i Hr. Cyans Artikel. 
Efter sit socialistiske Udfald nedskriver han 
Ordet: Race. Dette Ord har aabenbart en 
skæbnesvanger Betydning for ham, er det en- 
gang gaaet ham i Pennen, evner han ikke mere 
at udtrykke sig paa dansk. Med brillerende 
Tankeforvirring taler han om Liberale og Jøder, 
hvilke aabenbart er Hip som Hap for ham, og 
han skæmter nydeligt med sit Racehad til vore 
»jøvrigt flittige Jøder«. Utvivlsomt sigter han 
med sine smaa Vitser til enkelte, ret store Mænd. 
Og han er for saa vidt paa den rigtige Side. Ti 
som den udmærkede Johannes V. Jensen en- 
gang skrev: »det er dansk at hæve sig over 
store Mænd ved en Vits i en Avis. Det er be- 
kvemt. Og det er velseet. ..« Lidt af Hr. Jen- 
sens Haan falder nu paa Dem, Hr. Cyan/ 

Men jeg forstaar ikke, hvad denne Race-Snak 
skal til. Meningen er jo ikke at forny den ur-idio- 
tiske Antisemitisme. Den trækkes kun frem, 
naar der skal føres en mindre fin Krig, og har 
ikke noget dér at skaffe, hvor man helt de: 
misk søger fornuftige Partidelinger. Men skulde 
man saa ikke hellere lade denne Opfindelse 
fare? Jeg vilde ofre enhver som helst »Dansker 
af Race« for at blive fri for mere om den. Det 
maa være en sløj Race, den der af saadanne 
Grunde ikke kan tage Parti, en ganske forban- 
det sløj Race. 

Overhovedet forstaar jeg ikke, hvorfor det 
skal være saa vanskeligt nu om Stunder at 
finde sit Parti i-Danmark. Mig forekommer 
det let nok. Elsker man dette vort Samfund, 
og vil man først og fremmest bevare det, med 

e dets nuværende og tilkommende Uretfær- 
digheder, hele dets modbydelige Laden ondt 
være godt, saa slutter man sig til Regeringen. 
Hader man dette Samfund, vil man for enhver 
Pris have det forbedret, i Dag med fredelige 
Midler, i Morgen med Brosten og Økser, saa 
gaar man til Socialisterne, Hos dem og hos dem 
alene beroer Fremtiden. Simon Koch 


FRIVILLIGE TANKER 
OM PROFESSORENS OPDAGELSE 


Da der nu endelig synes at være sat Spuns 
i Tønden, kan det maaske tillades en Lægmand 
at røbe de Tanker og Følelser, Affæren har vakt 
hos ham. For Sagen er jo blevet startet saa godt 
og omsigtsfuldt, at intet læsende Menneske har 
kunnet holde sig uvidende om selv de mindste 
Detailler i den skæbnesvangre Kamp. 

Man maa virkelig beundre den Ro, den kø- 
lige Interesse, hvormed Sagen er blevet drøftet. 
Den viser tilfulde, at vi alle inderst inde er kom- 
plet ligegyldige overfor Dragoner, der er dum- 
me nok til ikke at overgive sig. Var en slig Bog 
udgivet i et af de store Lande, vilde det oprørte 
Folk maaske nok have spenderet en eller anden 
Form for Djævleø paa den modige Forfatter. I 
instinktiv Følelse af Selvhævdelsens Pligter vilde 
man have givet den historiske Sandhed Døden 
og Djævelen. Det er vort Fortrin — (maaske 
Svaghed) — at vi ikke opfører os paa en saa raa 
og uciviliseret Maade. Professoren kunde paa 
Forhaand være sikker paa — ved sin modige 
Handling — kun at møde saa megen Forfølgelse, 
som, uden at skade ham, var nødvendig for i 
alle rettænkende Menneskers Øjne at konsoli- 
dere hans Fordring paa at være Sandhedens 
Ridder. Han har ved denne Historie til sin øv- 
rige gundfæstede sociale Stilling erhvervet sig 
den Anseelse, det herhjemme giver at være titu- 
lær Martyr. ; 

Professoren har i det hele taget i denne Sag 
interesseret mig nok saa meget som Dragonen, 
og jeg kan ikke nægte mig at sige endnu et Par 
Ord, der sikkert for mange vil virke som et 
Lettelsens Suk. ” 

Det er med dybtfølt Beklagelse, at jeg har 
maattet give Professor Larsen Ret i hans Paa- 
stande, De offentlige Personligheder, man gen- 
nem deres mundtlige eller skriftlige Virksom- 
hed lærer at kende, vil man altid møde med 
— mere eller mindre begrundet — Antipati el- 
ler Sympati. Blandt dem, der saaledes rent in- 
stinktivt er mig imod, indtager Karl Larsen en 
af de forreste Pladser, og jeg har i de sidste Uger 
haft Lejlighed til at konstatere, at jeg i saa Hen- 
seende langt fra er noget isoleret Fænomen. . 

Karl Larsen har en mærkværdig Evne til al- 
tid at reussere — med smaa Midler. Med en Kon- 
sekvens, der kan faa En til at overveje, om hans 
Talent i Virkeligheden ikke ligger for Impressa- 
rio-Genren — formaar han Gang efter Gang som 

ingen anden dansk Forfatter at lave Sukces paa 
de smaa litterære Frokostretter, der er hans Spe- 
cialitet. Hvorledes gaar det til? Er han et særligt 
Lykkens Skødebarn, eller er han mere energisk 
end sine Kolleger? Han er steget ustanselig. Han 
gjorde sig først berømt ved sit udmærkede Kend- 
skab til Sjoverne, spekulerede saa .en Tid i de 
nationale Papirer, medens disse stod højt, bril- 
lerede nu i Vinter ved sit fortrolige Kendskab 
til Bourgeoisidamer af en vis Hønserace, — 
i hvilken Anledning ukritiske kvindelige En- 
thusiaster fandt sig foranlediget til at erklære, 
at de selv ikke kunde have gjort det bedre. Dette 
kunde have været nok for en titulær Professor. 
Men nu — ved denne sidste epokegørende Op- 
dagelse — har han svunget sig op til at være 
»der Wahrheit Knecht«. 

Han er naturligvis paa denne udsatte Post ikke 
bleven skaanet for pinlige Angreb af jydske Skole- 
drenge og en cand. theol. og Landets samtlige 
Vaabenbrødre. Men han staar Gudskelov i Pagt 
med det bedste i sit Folk. Han triner lavrbær- 
kranset frem med virkelige Professorer under 
Armen og sandhedskærlige Officerer som Liv- 
vagt. Hvor skal det ende? Der er kun et at gøre 
for at udnytte denne eminente Begavelse. Han 
bør være virkelig Professor. Der bør oprettes et 
nyt Professorat i »Omgang med Mennesker«. 

Harald Chr. Nielsen. 


P. S. Efter at have læst Kommissionens, af 
Professoren undertegnede Erklæring, kan man 
spare sig sin Ærgrelse. Saavidt den er til at for- 
staa, reducerer den Opdagelsen til et lille bitte 
»maaske«. I samme Grad stiger Beundringen 
for Iscenesættelsens Dygtighed. At bringe me- 
get ud af lidt er beundringsværdigt. — Jeg 'er 
imidlertid nu mere tilbøjelig til at tro, at det er 
som Trylleprofessor, Hr. Larsen vil gøre sig. 


HARLOTTENBORG 
UDSTILLINGEN 


Hvad Cyan forleden skrev om Forholdet mel- 
lem Højre og Venstre som politiske Partier, gæl- 
der næsten ogsaa for Charlottenborg og den frie 
Udstilling. Det er saa omtrent klassisk og i bedste 
Forstand borgerligt at. møde paa den frie Ud- 
stiling med noget udfordrende Juks, og der 
. hører en Årt kras Radikalisme til at turde ud- 


stille et gangbart Billede paa' Charlottenborg. 
Den frie Udstilling har ligesom vort liberale 
Parti taget Patent paa Forargelsen, isoleret For- 
argelsen som Formaal i og for sig — naar du 
bare maler, saa at Godtfolk bliver vrede, saa 
har du faaet dit Talent konfirmeret. Dette Prin- 
cip er saa gammelt, at det er konservativt. Men 
den Hensynsløshed, hvormed man paa Char- 
lottenborg udstiller Åcres af anstændige Billeder, 
smager i Sammenligning hermed af Oprørsk- 
hed; Charlottenborg er mere end nogensinde 
i Opposition, der er kommen mange nye, navn- 
løse Rebeller til, og de maler allesammen i for- 
budt Maner: dygtigt, kedeligt og, med meget 
smaa Nuancer, ens. 

Den nye Tid har rystet Højre og Venstre 
sammen, den har ogsaa udslettet Grænserne 
mellem vor akademiske og vor radikale Kunst. 
Der er nu ikke længere Grund til, at Maleren 
Willumsen ikke skulde hænge sine Sager op paa 
Charlottenborg — han har forarget nu i en halv 
Snes Aar, og det er lykkedes ham at visne som 
Kunstner. Willumsen har en Gang været en 
duelig Maler, der hænger et Billede af ham i 
Gøteborg, franske Vaskerpiger, det er godt, og 
der er ikke noget fornærmende ved det. Men 
den Gang har vore akademiske Smagsdommere 
naturligvis fundet det frygteligt, og Willumsen 
har smagt Sødmen i at forarge. Saa begyndte 
han paa denne kunstneriske Fakirtilværelse, der 
har gjort ham berømt, samtidigt med at Neglene 
er groet ud gennem hans Haandbage. Han kan 
nu overhovedet ikke male mere. Det skal ind- 
rømmes, at han er genial i sin Stædighed, denne 
Mand med det assyriske skarptskaarne Ansigt har 
en enestaaende Viljeskraft, han vziZ ikke male. 
Naar han er stor, er det fordi han har afbrændt 
Kunstens Tempel. Willumsen bør herefter ud- 
stille paa Charlottenborg, han hører efter Sy- 
stemskiftet til dem, der bliver Ministre i Maler- 
kunsten. 

I en Anmeldelse af Charlottenborgudstillingen 
maa ogsaa Hammershøj nævnes — men af en 
anden Grund. Han er dygtig, hans »fem Por- 
trætter« kvalificerer ham til at komme paa 
Statens Udstilling. Det er jo urimeligt, at Ham- 
mershøj ikke hænger der; Systemskiftet vil 
blandt meget andet ogsaa udvirke, at man ser 
ham hængt der. Hans Portrætbillede er modent 
lavet. Det er et kinesisk Snæversyn at opholde 
sig over de store Støvler i Forgrunden; hvis en 
Mand har store Fødder, bør de males store, 
mere er der ikke at sige til den Ting. Billedet 


en Sen 


kroen 
i « 


No. 2 TIDSPUNKTET 


er udmærket , .. saadan sidder fem Mænd sam- 
men, fem Kunstnere, der i Aarevis har grebet 
hinanden i Lumpenhed og sjælelig Forkommen- 
hed, og som er høflige nok til at lade være at 
plage hinanden med Snak om Fattigdom. Til 
Gengæld for at dette Billede i Virkeligheden 
hænger paa Charlottenborg, anmodes man om 
at forestille sig Tuxens »fire Generationer« op- 
hængt paa »den frie Udstilling.« Det er et for- 
argeligt Produkt, og desuden er det jo nu mere 
end radikalt at lave Kongetog. 

Det er ikke vor Opgave at beskæftige os med 
enkelte Malere paa C rlottenborgudstillingen. 
Behøves det heller? Kunde man ikke sætte hele 
Fladerummet sammen til et Billede, hvor man 
paa Baggrund af et dansk Landskab i Regnvejr 
saa Noas Ark strandet. Den skulde være aaben 
og indrettet med Bænke og Empirebohave, og 
fordelt i Stokværkene skulde man se Brystbil- 
ledet af den legemsstore Embedsmand, Kurven 
med Hundehyalpe, den unge Mand, der grub- 
ler, Pigen (altid grim og som oftest tuberkuløs) 
i det figurløse Klædebon, den forfærdelig gamle 
Kærling, Standlampen, Proletaren med Barne- 
kisten under Armen, den tapre Trænkonstabel, 
Barnet med Fingeren i Munden, Præmiehingsten, 
Kristus for Pilatus, den indslumrede Syerske og 
Missekatten, der leger med Nøglet. Alle disse 
Ting er upaaklageligt malet i Aar hver for sig 
og af forskellige Kunstnere. Hvad om man kunde 
bytte om en Gang, saa at de frie Kunstnere spil- 
lede lidt Halløj med disse alvorlige Opgaver, 
medens Akademikerne fik Willumsens Judas- 
penge til at ligne Træer? Tanken er'ugennem- 
førlig, de akademiske Kunstnere savner Talent, 
skønt de kan male, Willumsen har Talent men 
har brændt det af og kan ikke male. 

Skulde man, eftet at have udtalt sin oprigtige 
Respekt for Evnerne og Dueligheden og navnlig 
Grundigheden paa Charlottenborg, gøre Rede 
for Totalindtrykket af, hvad man savner der, saa 
blev det med et Ord Køn. Der er ingen Ung- 
dom, ingen virkelig Manddom. Man ser ikke 
et eneste Billede, der taler om Drift eller Appe- 
tit paa Livet. Ingen nøgen Synderinde, som 
man hvæsser Tænder ad, ikke en Gang Billedet 
af en dejlig Nonne, der vidner om det forbudte 
Begær. Vore Malere lider af en Fornemhed; det 
skal være saa fint at kunne male efter nøgen 
Model uden at tænke paa andet end Farven og 
Stregen. Naturligvis, det er jo ogsaa barbarisk 
at foretrække en Pige i et Net for en Træstamme 
bag et Pigtraadshegn (Ak, hvorfor er Afrodite 


og Åres eller Asløg aldrig bleven malet?) det er 
malerisk talt sandt, at Pigen og Brændet er eins 
Bier — men er der ikke Forskel paa Maleren? 
Vore Malere gør Rede for Stoffet, de Eunuker, 
men de bryder sig ikke om det. 


Johannes V. Jensen 


AKKETOGET 


Da straks efter Systemskiftet en Række 
ansete Mænd udstedte et Opraab for at opfordre 
Demokratiet til at bringe Kronen sin Tak og 
sin Hyldest, saa tænkte vel enhver sit om disse 
Herrers loyale Geskæftighed, men den Tanke, 
at Venstre skulde afslutte en Menneskealders 
Kamp for sin Ret med højtideligt at slaa sig 
selv paa Munden og give Højre Ret, den fore- 
kom dog saa absurd, at honnette Folk vanske- 
lig kunde bekvemme sig til at tage den for Al- 
vor. 

Det, som nu synes saa nedslaaende, naar man 
tænker paa, hvad der skete i de følgende Dage, 
det er, naar alt kommer til alt, mindre For- 
ræderiets Kendsgærning og det Maal af Grisk- 
hed, Frækhed, Fejghed og Forfjamskelse, som 
Venstre ved den Lejlighed lagde for Dagen. 


Nej — men at de fulgte uden Undtagelse alle, 


det er det nedslaaende. Havde blot tre und- 
slaaet sig, havde blot to nægtet at lystre, havde 
én blot, men en med Mod og Myndighed, talt 
og sagt — hertil og ikke videre! Et nyt Parti 
kunde have dannet sig paa det. Men nej! De 
vilde være med uden Undtagelse alle. Der 
skulde ingen kunne komme bagefter og sige 
om nogen af dem, at de holdt sig for gode ved 
den Lejlighed. Siden Løgnen er Vejen og Ad- 
gangen, saa ud i Løgnen! Da Bommen faldt 
og den store Tyr brasede paa ad den Vej, saa 
alopperede de bagefter, hver Ko, hver Kvie, 
ok Kalv og de radikale smaa Gedebukke hop- 

ede allerivrigst. ; 
be var en Løgn, to Gange endogsaa. Det var 
for det første'en politisk Løgn. Der blev Latter 
i Højre, da man saa dette Takketog, som vilde 
have været en politisk Meningsløshed, selv om 
Kronens Ret aldrig havde spillet nogen Rolle 
i vor politiske Historie. Men Striden stod om 
Kronens Ret. Da Venstre gik i Takketog til 
Amalienborg, underskrev det dermed den per- 
fide Fortolkning af Kronens Ret, hvormed 
Højre i en Menneskealder havde hægtet .sit 
landsskadelige Regimente til Forfatningen = 

at Ministerudnævnelsen er en kongelig Naade- 
sakt, Men dernæst var det en faktisk Løgn. 
Systemskiftet kom ikke i Kraft af nogen kon- 
gelig Naadesakt. Der var heller ingen, som 
troede det. Systemskiftet kom i Kraft af en sur 
Nødvendigheds Lov, fravristet Kronen, paaTrods 
af den, da Højre havde slidt sin sidste Skjorte 
fra Kroppen og ingen anden Vej var fremkom- 
melig. Der var ingen, som ikke vidste det. 

Men den Slags Tale, sagde man saa, det er 
billig Radikalisme.. Lad os se, hvad billig Radi- 
kalisme har været herhjemme. Billig Radikal- 
isme, det er den Radikalisme, som man har 
praktiseret her i København i den sidste halve 
Snes Aar og mere. Den kostede ikke noget, 
man havde den gratis, ja, fik Penge til. Den 
forrentede sig. Det blev en fin Forretning for 
københavnske Overretssagførere og Redaktører 
at gøre i Radikalisme. Nej den Dag, da Venstre 
gik i Takketog til Amalienborg, da kom for 
første Gang i lange Tider det Øjeblik, da det 
kostede at være radikal. At sige Sandheden, naar 
den koster noget, det er god Radikalisme, den 
eneste, som duer maaske. Her var kun Tale 
om den. Den tiltrængtes, og nogen anden var 
ikke paakrævet. 

Det var et ynkeligt Syn at se de radikale 
Venstreaviser komme trippende en for en og 
alle med deres Anbefaling af Takketoget. Det 
skal siges til Ære for den menige Befolkning 
herhjemme, den indtog en værdigere Holdning 
end dens Ledere i Pressen og paa Rigsdagen. 
Hvor man i de Dage kom hen her i Landet, var 
Indtrykket det samme. Folk var desorienterede, 
man forstod ikke. Folk spurgte, om det ikke 
var deres Pligt at gaa med til dette. I Takke- 
toget var der mange saadanne desorienterede, 
som kvalte deres Uvilje og gik med af Pligt. 
Saa vidt var det kommet herhjemme, at hon- 
nette Mennesker gik og spurgte sig selv, om 
det ikke var deres Pligt at gaa med til at spytte 
sig selv i Ansigtet. Men langt den største Del 
forholdt sig afvisende. Man tav, men Tavsheden 
var talende nok, Tænk, hvis Venstre havde sej- 
ret i Firserne, og man i den Anledning havde 
indbudt — ikke til et Takketog; Forligsperio- 
dens -Forraadnelse var nødvendigt, for at man 
skulde vove det — men til en Sejrsfest i Kø- 
benhavn. Der var kommet ikke seks, ikke ti, 
men tyvetusend. Med Socialdemokraterne var 
det blevet:halvtreds. É 
. Dog — hvem ventede sig mere af vore offent- 
lige Mænd end, hvad de præsterede, Der var for 


faa at stole paa, Hørup skal lades ude af Betragt- 
ning. Ansvaret hviler paa dem, der skød den 
dødsmærkede Mand frem og misbrugte hans 
Navn. Ellers var der egentlig kun to, som kunde 
komme i Betragtning. Vilhelm Lassen var den 
ene, Den Ængstelighed, hvormed den gamle 
Københavner under sin Valgkampagne havde 
søgt at børste alt Hørupsk og alt københavnsk 
af sig, var just ikke egnet til at vække Tillid. 
Men man talte med Stolthed om Aalborgredak- 
tøren. Man nævnede ham blandt de bedste, man 
saa i ham Fremtidens Mand. Det er muligt, at 
han er det. Det siger saavist ikke stort at være 
blandt de bedste for Øjeblikket, det siger maaske 
ikke stort mere at være Fremtidens Mand i dansk 
Politik, Her kommer det udelukkende an paa, 
om han svigtede eller ikke. Han svigtede. 

Den anden var Edvard Brandes. Det stod 
Edvard Brandes frit for at holde sig tilbage. In- 
gen kunde med Billighed forlange af »Politikens« 
literære Redaktør, at han skulde tale. Men Ed- 
vard Brandes valgte selv at træde frem som Po- 
litikens ansvarlige Redaktør. Undskyldninger 

lder her til Vandsbæk. Her var Lejligheden, 
fæ skulde Sandheden siges. Her var Manden, 
— og han sagde den ikke. Med et Slag kunde 
han have samlet om sig, hvad der endnu var 
værd at samle. Han valgte at forraade de sidste, 
som endnu troede paa ham. Edvard Brandes, 
han vilde sandelig ogsaa »være med.« Det bliver 
hans Sag. Men dermed gik han ud af Sagaen 
og tog Plads paa de gemene Bænke mellem Per 
og Povl. 

Takketoget er det saarbare Punkt i Venstres 
Samvittighed, hvor en saadan endnu er i Be- 
hold. Helst saa de, at der groede Mos over denne 
Affære. Det synes dem en Taktløshed, at nogen 
vil rippe op i saadanne gamle Historier. 

Men vi tillægger denne gamle Historie Be- 
tydning ud over Øjeblikket. Vi ser deri det 
store Vidnesbyrd om Æresfølelsens Forfald her- 
hjemme. Det skal ikke glemmes, at vi indledede 
den nye Æra med en Handling, som var en 
Fornærmelse mod al Stolthed og Retsindighed 
i vort Folk. 


ELTE 


Niels Kjeldsen skal altsaa vedblivende fun 
gere som Legendehelt; takket være »Vort Land« og 
Meningsfæller er han sluppen helskindet fra den For- 
følelse, Karl Larsen saa skammeligt begyndte mod 

De patriotiske Lidenskaber kan da atter lægge sig. 
Vi ikke blot ikke mistede den Mand, der har ligget i 
dyrebar Forladthed indtil nu; vi vandt tværtimod endnu 
én, Niels Kjeldsens kødelige Broder og ikke mindre 
stor end han. Det skyldes »Vort Land«s uegennyttige 
Kamp for Retten og Sandheden, at denne Broder nu 
er bleven fravristet den ubarmhjertige Forglemmelse, 
og Bladet ser sig endog i Stand til at meddele saa 
fuldkomne Enkeltheder om hans Dødsmaade, at Prof. 
Larsen er afskaaren fra at tilsætte Resten af sit Ry ved 
en historisk Undersøgelse af den. . 

Med tilintetgørende Klarhed og uimodstaaelig Logik 
skriver Bladet: »I Sognet fortælles det, hvorledes han 
(Broderen) i stærkt Tordenvejr trods Advarsel kørte i 
Galop, staaende ovenpaa et Tørvelæs. Saa ramte Lynet 
ham, uden af han i sit Liv havde været bange for Noget.« 

Er der ogsaa noget, De vil have forandret i disse 
naive Ord, Hr. Professor Larsen? ' 

Vi tror det ikke. Vi tror, De uforbeholdent maa 
amerkende det Heltemod, »Vort Land« viser ved at 
fremdrage denne Begivenhed. Å 

Thi hvor let kan Lynet ikke slaa ned i det visne 
Papir og tilintetgøre det! 


ATIONALHARME 


>»Nationaltidendes« unge, patriotiske Hjerte er 
blevet optændt af glødende Harme mod Hørring. For 
har dette trofaste Blad nu ikke Aar efter Aar. bildt sig 
selv og sine Læsere ind, at Hørring, hans Forgænger 
og hans Efterfølger, at de var de eneste retskafne Mænd 
i Danmark, der forstod sig paa Politik! Og saa skal 


Nationaltidende have den Tort at maatte høre, at det 
er Hørring, selve Hørring, der har diplomatiseret os 
ind i den sørgelige Usømmelighed, med hvilken Øsal- 
get er blevet tilsølet. 

Den trofastes Trofasthed er da slaaet over.. Med 
stolt og retfærdig Forargelse renser Bladet sig nu for 
enhver Mistanke om, at det har haft Lod og Del i 
Hørrings skumle Handlinger. Det vadsker sine harm- 
fulde Hænder — for at besudle dem i Frafaldets Kynisme. 


ARS DINESEN I LYNGE 


Lørdag den 29. Marts stedte Lars Dinesen ved 


et Møde i Lynge Kro ugenopstandeligt det gamle Højre 


til Jorden, til Overraskelse for enkelte efterlevende 
Slægtninge, til Glæde for enkelte spekulante Arvinger. 
Der sidder nu fem Mand paa Graven og sørger i Tavs- 
hed; de vil dø af Mangel paa fyldige Grunde til at leve. 

Lars Dinesen derimod har slaaet sig ned i Venstres 
Forsamlingshus, hvor Glædesfesten for Systemskiftet 
er ved at ebbe ud og truer med at slaa over i beruset 
Smaakævl. Han har sagt god for Ministeriet og dets 
Gerninger, han finder intet mere at misbillige, han er 
gaaet ind til den store Moderation. 

Lars Dinesen har Ret. Fra et Højrestandpunkt er der 
intet som helst at anklage Ministeriet for, men fra et 
utilsløret Venstre? 

er et radikalt, nafhængigt Ugeblad, som vil beskæf- 
tige sig med alle foreliggende politiske, sociale og 
kunstkritiske Spørgsmaal. 


stiller sig udenfor de i Øjeblikket bestaaende Par- 
tier som Organ for'et rummeligt Frisind. 


udkommer hver LØRDAG Middag og koster i Abon- 
nement 1,25 Kr. Kvartalet. Enkelte Numre 10 Øre. 


" «Vi opfordrer Dem til at støtte vore Bestræbelser for at skabe et fritstillet Organ ved straks at 
tegne Abonnement, som modtages hos alle Boghandlere, paa alle Postkontorer samt paa Bladets 
Ekspedition, Købmagergade so Å,'3. S., København K. ; 

I. ÅARGANG 


ET VESTINDISKE 


SPØRGSMÅAAL 

Da »Tidspunktet« sidst havde Lejlighed til at 
beskæftige sig med de vestindiske Øer, frem- 
hævede vi med Eftertryk, at Konsejlpræsident 
Deuntzers Holdning maatte blive det centrale og 
det eneste faste Punkt i denne ellers helt gyn- 
gende Affære. Der er saa meget mere Grund 
til at holde fast paa Hr. Deuntzer, som alle 
andre, Salgsmænd og Antisalgsmænd, Højre og 
Venstre, løber i Kehraus mellem hverandre, 
mødes og skilles og mødes igen, ledet af jeg 
ved ikke hvilke lønlige Indskydelser og util- 
staaelige Drifter. Desuden ér der i dansk Politik 
en plump Tilbøjelighed til at forrykke Tyngde- 
punktet i enhver Sag, hvor Spørgsmaalet om 
Ansvar bliver brændende. Ved slige Lejligheder 
kan man være sikker paa at træffe snart sagt 
enhver, der blot har haft sin Lillefinger med i 
Spillet, beskæftiget med at to hele Haanden. 
Det snavsede Vand benyttes saa gærne til at 
besudle de andre med, Modstandere eller Ven- 
ner, alt efter Øjeblikkets Tarv. 

En menig Vælger; som med Landstingets 
nærforestaaende Afgørelse in mente, kunde øn- 
ske at opgøre sig én Status i det vestindiske 
Spørgsmaal, vil derfor gøre klogt i at holde 
skarpt Udkig med Hr. Deuntzer. Det vestindiske 
Spørgsmaal er nemlig ikke saadan at vove sig 
ud i paa Lykke og Fromme. Har man ikke sta- 
dig Hr. Deuntzer i Kikkerten, saa slingrer det 
hele. Det er ligesom at være ude med et Skib 
i Søgang, det hjælper straks for Søsygens Svim- 
melhed, naar man har Blikket stift fæstet paa et 
Spir, en Flagstang, en Kirke, 

Det er da Spørgsmaalet, hvor staar Hr. 
Deuntzer, eller hvor stod han, da han endnu 


var at finde? Dertil er at svare følgende, Da 
Folketinget havde det vestindiske Spørgsmaal 
under Behandling, indtog Hr. Deuntzer en Posi- 
tion, som var saare skøn i al sin ansvarsfulde 
Alvor. Hr. Deuntzer stod den Gang som paa 
en Tinde, synlig for hver Mand i Landet. Højt 
hævet over Slagets Tummel løftede han Dan- 
marks Ære i sine oprakte Hænder. Danmarks 
Ære, hverken mere eller mindre. Saa meget 
galdt det i de Dage. For Ærens Skyld maatte 
Øerne sælges, ske hvad der vilde. For den gik 
Salgsmændene i Ilden, og sank Hr. Deuntzers 
Hænder, da flyede de, men hævede han dem 
atter, da gik de sejrende frem. Derfor stød han 
heller ikke alene. Nej, >Politiken« og >»Danne- 
brog« var begge hos ham, de trofaste, for at 
stive ham af, naar han vaklede, for at hive op 
i hans stakkels Arme, naar de svigtede under 
saa tung en Byrde. Danmarks Ære, tænk ogsaa 
hvad det vil sige! Hr. Deuntzer var i den Posi- 
tion uovervindelig. En gammel Ulk som Hr. 
Bluhme skjalv i Røsten, då han stemte for Lan- 
dets Ære og Øernes Salg — men han gjorde 
det, og Folketinget fulgte ham grædende. 
Saaledes var Situationen, da Sagen var for i 
Folketinget, den kunde ikke være klarere. Det 
er imidlertid det mærkelige, at siden Turen er 
kommet til Landstinget, er det ikke muligt at 
faa Øje paa Hr. Deuntzer mere. Man hverken 
ser eller hører noget til ham. Hvor staar han? 
Staar han noget Sted overhovedet? Hvor er Hr. 
Deuntzer, Danmarks Riges Udenrigsminister? 
Det var i Landstinget, der var Brug for ham, 
og her er han ikke til at finde noget Sted. 
Efter alt, hvad der paa Sagens nuværende 
Stadium foreligger, kan man vistnok rolig gaa 
ud fra, at Hr. Deuntzer er gaaet ud af Sagaen 
med Landets Ære. Hvis den endnu stod paa 

Spil, vilde det være saå utroligt meningsløst at 
trække Tiden ud med endeløse og ørkesløse 
Forhandlinger i lukkede Møder — der vilde 
kun være et at gøre, at stemme for Traktaten 
uden Forbehold. Men staar Sagerne saadan, saa 
er Situationen derved væsentlig forandret, saa 
staar Landstinget fuldstændig frit overfor Trak- 
taten, saa er Regeringens og dermed Landets 
Ære ikke mere engageret i Salget, saa stemmer 
de for Kontrakten, som vil af med »det Hunde- 
skidt«, og de, som vil bevare »Perlerne«, stem- 
mer imod. Det er forøvrigt ganske ligegyldigt, 
af hvilke Grunde de stemmer for eller imod. 
Det afgørende, det eneste, er Regeringens Hold- 
ning. Vælger den at stille sig nevtral overfor 
Salget, saa kan det jo være den hips om haps; 
hvorledes Udfaldet bliver. At ville puste det 
vestindiske Spørgsmaal op til en Forfatnings- 
konflikt er under alle Omstændigheder taabeligt. 
Den Dag, da vi er ude i andet Afsnit af Kam- 
pen mellem den priviligerede og den alminde- 
lige Valgret, den kommer nok, det er saamænd 
ikke nødvendigt at benytte en saa malproper 
Affære som den vestindiske i det Øjemed. Det 
vilde desuden ikke blive Folketinget, som havde 
Fordelen paa sin Side i den Konflikt. Saavidt 
er det dog ikke kommet, at noget fornuftigt 
Menneske for Alvor vil forsvare, at det skulde 
være en speciel demokratisk Opgave at sælge 
Kolonier. Benytter Landstinget sin forfatnings- 
mæssige Nejret, som er uomtvistelig, saa gaar 
Sagen til Folketinget igen, og bliver de ikke 
enige, saa bliver der ikke noget ud af Salget i 
denne Omgang. Der er dog Pokker til Forskel, 
enten Regeringen siger til Rigsdagen: "Salget 
er en statslig Nødvendighed — eller den kom- 
mer med en Kontrakt og simpelthen spørger 
Tingene, om de vil være med. 

At Regeringen maatte tage det ene eller det 
andet Stade, det skulde man under alle Om- 
stændigheder tro. Og at Alternativet for Lands- 
tingets Vedkommende maatte blive Nej eller Ja, 
det skulde synes lige ud af Landevejen. Det 
vilde sikkert ogsaa være lige ud. i ethvert andet 


Land. Men der er nu netop det ejendommelige 
ved dansk Politik, at den aldrig lader sig fange 
i et enten-eller; man skal nok vide at finde et 
Hul at krybe igennem, en Smøge, hvor man 
kan luske udenom, eller dog en Hylde, hvor 
man kan lægge Ansvaret fra sig indtil videre i 
det mindste. Ålt tyder paa, at det netop er saa- 
dan, man agter at gaa til Værks i det vestindiske 
Spørgsmaal. Dertil har Situationen udviklet sig, 
synes det, at ingen vil tage Ansvaret, Regerin- 
gen ikke for Salget, Landstinget ikke for at for- 
hindre det. I dette Dilemma vælger man saa at 
skyde Afgørelsen fra sig — over til St. Thomas. 
Det overgaar de danskes Kræfter at tage Beslut- 
ningen selv. De kar ikke. De overlader det hele 
til Vestindianerne — i hvert Fald indtil videre. 
Det er dansk Politik, typisk. J. KI— 


ORSVARS- 
KOMMISSIONEN. I. 


Nu er altsaa de Mænd udvalgte, som skal be- 
stemme vort Forsvars Skæbne. Det er et an- 
svarsfuldt Hverv og et vanskeligt Hverv, der er 
overdraget dem, Ånsvarsfuldt, fordi det kan 
komme til at dreje sig om Landets Eksistens, 
vanskeligt, fordi det er en Reparation, der skal 
foretages. Det er jo saaledes, at vi herhjemme 
langtfra har haft saa gunstige Betingelser at ar- 
bejde under som de fleste andre Lande i Eu- 
ropa, der i de sidste ÅAartier har indrettet deres 
Forsvar — derude har man vedtaget den bedste 
Forsvarsplan, bevilget de nødvendige Penge- 
midler og gennemført Planen, indtil alt var i Or- 
den. Men her er det faldet fra hinanden. Det 
er anden Gang, at Landet indretter sit Forsvar. 
Der er vel næppe nogen Sag herhjemme, der er 
bleven saa forkludret som denne; og desværre 
vil det vistnok vise sig, at dette Forsvar aldrig, 
eller i hvert Fald ikke i vor Tid, hverken ma- 
terielt eller i Folkets Bevidsthed vil blive fuldt 
tilfredsstillende ordnet; det Knæk, som denne 
Sag engang har faaet, vil den meget sent for- 
vinde, den Skade, der er sket, vil aldrig helt 
kunne oprettes. Takken herfor skal lægges paa 
det Sted, paa dem, der tilkommer den, paa det 
kortsynede Parti::og den kortsynede Regering, 

der har forkludret denne Sag. Deres Fortjeneste 
er at have anlagt et ubrugeligt Forsvar imod 
Folketingets — og derigennem Folkets — Vilje. 
Ubrugeligt, fordi det ikke bliver tilstrækkeligt 
kun at »supplere«, men det maa laves om. 

Dette er naturligvis en meget uheldig Om- 
stændighed, men det kan der maaske dog raades 
Bod paa — ganske vist kun ved betydelige Penge- 
ofre — men langt alvorligere er dog den Skade, 
der er anrettet i Befolkningens Bevidsthed. 

Ordningen af Landets Forsvar er bleven gjort 
til en Partisag; et Mindretal har ved brutale 
Magtmidler (lovlige eller ulovlige er ligegyldigt, 
naar Talen er om denne Sag) paatvunget Befolk- 
ningen et Forsvar mod dets Vilje, og ikke nok 
hermed, men det har begaaet den Forbrydelse 
at udslynge en Beskyldning om manglende Fæd- 
relandskærlighed mod sine politiske Modstan- 
dere. Derved er der i store Dele af Befolk- 
ningen, og navnlig i de Dele, der lader sig lede, 
efterhaanden opstaaet en Følelse af Had til dette 
Forsvar, til denne »Fæstning«,.man har ikke i 
Længden formaaet at adskille de to Begreber — 
Landets Forsvar og Højrepolitik — fra hinanden; 
derved er Ord som »Militarisme« og »Fædre- 
landeri« blevne indført i vor Politik, og hvad 
værre er, i vor Bevidsthed. 

En direkte Følge af dette Had er Befolknin- 
gens Antipati mod Hæren og specielt mod dets 
Officerskorps. Aktive Officerer begik i Provi- 
sorieaarene den ubeskrivelige Daarskab at op- 
træde som Agitatorer. for en Sag, der blev trum- 
.fet igennem for tagne Penge mod Folketingets 
Vilje. Derved stempledes Officerskorpset i den 
offentlige Mening som Parthavere i denne Po- 
litik. Derved mistede Hæren sin sidste Rest af 
Sympati, og der vil gaa lange Tider, førend denne 
atter kan genvindes.-Saalænge der ikke fra vort 
Officerskorps officielt foreligger en Beklagelse af 
denne dets Optræden, saalænge vil det heller ikke 
kunne regne paa Tilgivelse; og det vil først blive 
helt godt, naar Officererne har foretaget »Over- 
gangen til Befolkningen«, naar Begreber som 
»Civilister« eller den »civile« Befolkning er ud- 
jævnede, naar vore Officerer med begge Ben 
staar i Befolkningens Midte, naar vi har faaet 
»folkelige« Officerer og ikke alene »Hs. Maje- 
stæt Kongens Officerer«. ” : 

Hæren har til Dels selv forskyldt sin Stilling, 
har selv forspildt sin Sympati; Marinen har væ- 
zgt mere diplomatisk, den har holdt Poterne bedre 

sig. 

Men som sagt dette er.kun Smaating i Sam- 

menligning med den Skade, der er anrettet i 
store Dele af Folket, hvis Syn paa Landets 
Forsvar er blevet forvrænget og derigennem 
dets Selvstændighedsfølelse svækket. Og her er 
det fortvivlede ved Sagen, at det daværende Op- 
positionsparti mest af alle har bidraget til at 
undergrave denne Selvstændighedsfølelse, idet 
det for at faa væltet den Regering og det Parti, 
der klæbede sig fast til Magten, i Agitationsøje- 
med, af politiske Grunde, har troet sig nødsa- 
get til atindpode saadanne Begreber som: »Hva 
kan det nytte«, »Nedsættelse af Militærudgif- 
terne«, »det er tilstrækkeligt at »konstatere« vor 
Neutralitet« 0. s. v. Derved har det undergravet 
Befolkningens; Tro paa at kunne forsvare sig, .og, 
hvad værre er, dets Vilje til at ville forsvåre sig. 
Det vil vistnok blive et brydsomt Arbejde at 
genopbygge, hvad der er revet ned, og derfor 
var Hørups Død saa stort et Tab for Forsvars- 
sagen, netop fordi han, der har revet haardest 
ned af alle, nu selv paatog sig det Ansvar og 
det Arbejde at ville bygge op igen. 

Begge Partier har saaledes hvert paa sin Maade 
bidraget deres til at ødelægge denne Sag. 

Men saa svares der fra den ene Side: »Vi har 
ikke gjort det for at holde os ved Magten, vi 
har ikke benyttet Forsvarssagen som et Middel 
til at samle og styrke vort betrængte Parti, vi 
har handlet af Fædrelandskærlighed!« Ja, om de 
endda havde været Landsforrædere i Stedet, 
Resultatet kunde vist ikke være blevet værre. 
Denne kortsynede Fædrelandskærlighed har ud- 
rettet, at selve Ordet »Fædrelandskærlighed« nu 
næppe kan nævnes uden et ironisk Smil; man 
har set Eksempler paa, at gamle Folk, som har 
deltaget i vore Krige, og som ikke har kunnet 
vænne sig til at betragte Tingene paa den" ny 
Maade, hvis de ved en eller anden Lejlighed hår 
givet deres Følelser for Fædrelandet frit Løb, 
har modtaget Tilraabet »Hurrapatrioter«, navn- 
lig fra de unges Side, og desværre med en vis 
Ret; thi det er det tragikomiske ved Situationen, 
at er der noget, der for Tiden gør Forsvarssa- 
gen Skade herhjemme, saa er det saadanne di- 
rekte Udslag af Fædrelandskærlighed. Og saa- 
ledes maa det være, naar der en Gang er udta- 
get Patent paa denne Følelse, saadan som sket 
er. Vi måa nu være enige om at gemme alle 
Følelser; Forsvarssagen kan for Øjeblikket kun 
føres frem ved kold og klar Logik. 

Dog nu er den jo lagt i Kommissionens Hæn- 
der. Men hvis nogen tror, at denne Sag dermed 
er bragt til en lykkelig Afslutning, saa turde man 

tage fejl. Det største Arbejde ligger ikke paa 
Kommissionens Skuldre, nemlig det: i Befolk- 
ningens Bevidsthed at genopbygge Troen paa at 
kunne og at ville forsvare sig, denne Tro, som 
alle Partier — bevidst eller ubevidst — har væ- 
ret lige enige om at nedrive. Dette Arbejde til- 
kommer os andre, og det kan kun udføres ud 
fra det selvfølgelige Synspunkt — at enhver Mand, 
hvad enten han er Højre- eller Venstremand eller 
Socialdemokrat eller af hvilkensomhelst anden po- 
kitisk Farve, er besjælet af den samme Kærlighed 
til Landet, og det hvadenten han vil forsvare det 
baa den ene eller den anden Maade, om han vil 
forsvare det ved Fæstning eller Kultur, eller om 
han slet ikke vil forsvare det. Enhver maa have 
sin egen SED om den Ting, og denne Me- 
ning maa respekteres. At saadanne Meninger 
kan være ført paa Vildspor, er saavist ikke un- 
derligt for Tiden, men saa er her jo netop et 
Arbejde at tage, fat paa, lad os kun for al Ting 
foreløbig holde Patriotismen udenfor. 

Kunde det lykkes Kommissionen at bidrage 
til at bringe Sagen paa ret Køl igen ogsaa i Be- 
vidsthederne, saa vilde det ikke være det mindst 
fortjenstfulde, den havde udrettet. AR 

ilitær. 


»Tidspunktet« kan ikke i et og alt slutte sig 
til ovenstaaende Artikel, men mødes med For- 
fatteren i Ønsket om, at Forsvarskommissionens 
Arbejde maa føre til en radikal Ordning af den 
mishandlede Sag. 


ÅrskeD 


Graavejr i København! 
Gigt og ondartet Stemning i al Evighed I 


Dog i Dag er mit Hjærte stille. 
Efter lange Tiders Vintermørke, Sygnen og 


Trods 
Er det bleven Jævndøgnsdag, 


Og jeg har faaet det saa ubetaleligt roligt, 
Mit Sind er glat og godt af Træthed 

Og af en Årt raa, lægende Smærte — 

Kom nu an, alle mine Fjender, 

Og kom an I, hvem jeg har en Svaghed for! 
Jeg kan ikke undgaa at klåre mig nydeligt, 


For mit Hjærte sidder i Dag dulmet, 
Mættet'af Klage, og stille, 
Som en gammel Mand i sin Halmstol. 


Kære Ven, du, som assurerede dig i mit Venskab 

Og traadte paa mit Hjærte med Træsko 

Og hidsede mig med din smittende Ondskab, 

Din stakkels Misundelighed, din altid aarvaagne 
Skadefryd, 

Dig kunde jeg nu uden Spor af Ruelse, 

Høflig og udslukt bede: 

Gaa væk, Flab, lad mig i Fred! 


I Dag stiger min Offerrøg lodret i Vejret, 

Jeg glæder mig ved en Morders Mangel paa 
Nerver — 

Kære Veninde, kom an i din Bevæbning, 

Ryk ud imod mig med din uovervindelige 

Mund, 

Dine farlige Lænder, dine Øjnes Baghold — 

Jeg lader dig i Dag meget rolig sejre, 

Thi i Dag føler jeg mig virkelig beskyttet 

Mod din Sjæls umælende Glubskhed 

Og din konstitutionelle Lyvesyge. 


— O hvor har jeg mange Gange glædet mig 


smærteligt 
Til at blive en gammel Mand! 


Jeg har længtes efter en Takt, en Takt 

Af et uangribeligt gaaende Hjærte. 

Hvor har jeg dog higet efter at afblankes 

For den Kraft, der nærer min fatale Sensibilitet 

— Aa jeg har lidt af Helbred! — 

Og for den kæmpemæssige Energi, 

Hvormed jeg i Grunden keder mig fordærvet. 

Aldrig foragte varmt og hade redeligt mere, 

Hvorved jeg bare render mig Staver i Livet! 

Aldrig mere bæve af Venlighed 

Og gøre mig til et billigt Spektakel for 
Kvinder! 

Men bevare en indre kolossal Ligevægt 

Som et Skjolddyr, der promenerer sin 

Foraar! O Foraar af 1902! 

Mit Hjærte bevæger sig med ukendt Fatning 
Fuldkommen støt, placidement — 

Det er fordi jeg har befriet mig for en Byrde 
Af nogle Skokke uafrystelige Danskere, 

Der uden Nødvendighed laa mig paa Hjærte, 
Og fordi jeg har taget et Forskud paa Evnen 
Til at dø ene og forladt. 


Kære Danmark, Farvel! 

Jeg rejser let om Hjærtet 

Østerud paa Kloden. 

Jeg-ryster den danske Regn af min Hat, 

Nu har jeg baaret din Regn i niogtyve Aar! 
Farvel og Tak for mig! 

Nu har jeg indviet mig til Troperne og Havet. 
Jeg har paakaldt Columbus. 


Columbus, forliste Skipper! 

Du min usalige Stamfader ! 

Jeg har følt din vilde, ulægelige Længsel, 

Jeg har kendt Takten af dit blødende 
Stormhjærte. 

Nu er jeg rede, du store Dødning — 

Nu er jeg ensom nok, O Columbus! 


Mine Karaveler duver nervøse under Kysten 
Og lægger Snuderne sammen i Jævndøgnsnatten 
Og rykker i Ankerkættingerne, 

Stundende mod Søen. 

Vinden er stik Syd — 


Under Sejl! 
Johannes V. Jensen. 


LLIANCEBRUD 

Hver Dag virker som en ny Kile, der med 
de uafvendelige Forholds Kraft drives ind i Al- 
liancens Pileknude; Tiden nærmer sig, da den 
vil ligge gabende sprængt. 


Der er intet andet at sige til dette, end at det- 


er godt. Alliancen har gjort sin politiske Nytte, 
dens første Formaal, Højres Tilintetgørelse, er 
naaet, og dermed er den væsentligste Forud- 
sætning for Samarbejdet fjærnet. Den nye Si- 
tuation, som Systemskiftet har medført, nød- 


vendiggør nye Forhold i Politiken, nye Parti- 
formationer, ny Taktik. 

Selv om Regeringspartiet og Socialdemokra- 
tiet ikke gensidig havde paaført hinanden Krig 
— ligesom under Kina-Krisen holdes der for- 
melt paa, at der ikke foreligger Krigstilstand, 
man fejder kun aabenlyst mod hinanden — vilde 
Udviklingen dog snart have affødt Adskillelse. 
Var Forbindelsen før naturlig og konsekvent, 
nu er den lige unaturlig for begge Parter. Et 
Regeringsparti kan ikke uden Vold mod sin 
Samvittighed, selv om denne ikke er meget sen- 
sibel, staa i forpligtet Alliance med et andet, 
der vil den bestaaende Samfundsform til Livs; 
og Socialdemokratiet kan ikke i Længden have 
noget at gøre med det Parti, som har Magten, 
naar denne ikke bruges i socialdemokratisk Aand. 
Praktiske Hensyn kan have deres Ret, og de maa 
tages; de kan midlertidigt føre ind paa Sideveje 
eller foraarsage Ophold undervejs; men et Partis 
Politik lever ikke af de praktiske Hensyn, tog den 
ikke andre, vilde den forsumpe, afstumpes, dø. 

For vort Socialdemokrati er det paa Tide at 
komme fri af Alliancens Tang om Benene. Med 
et Ministerium som Øjeblikkets, i hvilket Alberti 
synes at svulme op til den centrale Figur, kan 
det for sin egen Skyld ikke bænke sig længere. 
Det maa rejse sig og gaa. 

Tilmed bliver Selskabet Dag for Dag ubeha- 
geligere. De har længe givet hinanden Knoglerne 
i Hovedet, ligesom Rolfs Kæmper, men nu ras- 
ler de med Vaaben. Fremmest i Iveren er den 
vaabenvante //itzansky, der er af et hidsigt Blod 
og har let til Angreb. 

Men ogsaa for Venstre er det en Livsbetin- 
gelse, at Skismaet finder Sted, og at det sker, 
før den moderate Fløj er skræmt saa langt til 
højre, at den vanskelig finder tilbage igen. Der 
er ingen Tvivl om, at Alliancens Fortsættelse 
blot et Aarstid endnu betydelig vil forøge det 
konservative Venstres Rækker, der allerede har 
rigelig og farlig Støtte i Ministeriet, og styrke 
Højres. Den er dem alligevel en Torn i Øjet, 
de gode Bønder og Borgere; de har fundet sig 
i Svien, saa længe der fulgte nogen sød Kløe 
med, og saa længe der mellem deres Ledere sad 
den Mand, der kunde stille deres Bekymringer. 
Men de spørger sig nu med god Grund, hvorfor 
de skal taale Smerten længer, og bliver onde og 
ømtaalelige i Sind. 

Det er karakteristisk for Stemningen ude i 
Landet, at »København«s Mellemværende med 
»Social-Demokraten« drøftes og kommenteres 

flittigt i Provinspressen. Hr. Witzansky's Angreb 
paa Alliancen finder villig Tilslutning, man gør 
Status op og overvejer Mulighederne for den en- 
delige Ophævelse af Fællesboet. 

Lidt efter lidt vil da Bruddet blive en Kends- 
gerning, hver Dag kiler sig ind og udvider det. 
Der vil intet ske, naar det ulægeligt er fuldbyr- 
det, besynderligere, end hvad der daglig sker, 
men det vil virke som en Kanal, gennem hvil- 
ken der kan strømme nogen friskere Luft ind i 
Politiken. Det vil fornemmes sundt, fordi den 
nuværende Tilstand bulner af indvendig Syge. 
Det kirurgiske Snit vil skære velgørende. . 

Og det vil give Socialdemokratiet den Handle- 
frihed, Partiet maa være i Besiddelse af for at 
kunne komme videre ad sin egen Vej. 


JENAN SLOV-KONFLIKT 


I Tider, der allerede er ved at fjærne sig 
ind under Historiens Himmelstrøg, var det re- 
gelmæssigt Venstre, som Aar for Aar med stæ- 
dig Konsekvens gennemførte Konflikten paa Fi- 
nansloven og naglede Højre fastere og pinligere 
til det usalige Provisorie. Aar efter Aar forsam- 
ledes det voksende Venstre om den korsfæstede 
og lod det regne med Spot og Haansord; han 
hang der, synlig for hele Landet, med sit upaa- 
lidelige Hoved vansiret af Magtens Frækhed, 
ældet af ond Samvittighed. Han var døende, da 
han blev hjulpet ned. Men hans ligklamme Hæn- 
der slap ikke deres Greb om Tøjlerne, før Dø- 
den løsnede dem. ' 

I de Aar var der noget at skabe Konflikt paa, 
Ret og Uret stod mod hinanden; det var ikke 
en lille, enkelt Post, Slaget stod om, men to 
modsatte Anskuelser, to skarpt adskilte Princip- 
per, sandt at sige to Samfundsklasser, som brø- 
des om Overtaget. Den, der havde Retten paa 
sin Side, fik langt om længe Sejren. 

Men nu kommer det, som er typisk dansk. 
Vi skal nu til at have en Parodi paa denne Kon- 
flikt, sat op som alvorligt Skuespil, indledet med 
Gammelmands-Pathos, men derfor dobbelt pa- 
Todisk. 

Landstingets resterende Provisorie-Højre, der 
endnu kan køre frem med en trestemmig Majo- 
ritet, har fundet nogle Smaaknager, paa hvilke 
man kan BE i Hr Og Estrup har taget dem 
i Brug. Forhøjelsen af Lærer Guldbrandsens Pen- 
sion, Tilskuddet til Læsø Havn o. s. v., skulde 


det ikke være god Politik at lave Konflikt paa 
disse Spørgsmaal? Nogle enkelte af Landstin- 
gets Højre har ment Nej, og disse faa vil have 
Ret, men Flertallet -har fulgt deres gamle kamp- 
vante og kamplystne Fører, og Finanslovens 
Vedtagelse er foreløbig svævende. 

Et Udvalg forhandler. Nogen Tid vindes der- 
ved, i hvilken Højre kan finde Ro til at beslutte 
sig. Skal det skrabe det borgerlige Mod sammen, 
der behøves for at staa stejlt paa det en Gang 
valgte Standpunkt, eller skal det forsonligt kom- 
me Regeringen i Møde? 

Det første Udvalgsmøde forløb resultatløst, 
det andet afholdes i Dag. Endnu staar det hen, 
om vi skal have Finanslov-Konflikt eller ej, men 
Sandsynligheden taler derfor. En radikal Kon- 
flikt vilde forøvrigt ikke være at foragte, en 
Strid om Spørgsmaal af Betydning, et sidste, 
tilintetgørende Livtag mellem de to Partier ud- 
kæmpet i Landstinget; før eller senere maa den 
dog komme; men en Konflikt paa disse Smaat- 
terier | 

Den vilde netop være saa senilt forstokket, 
som Landstingets Højreflertal er det. 


ARIN MICHAELIS: BARNET 


Det er ikke uden Spænding, man giver 
sig til at læse Fru Michaélis's nye Bog. Hendes 
utvivlsomme Talent berettiger til Forventning, 
medens den Anvendelse, hun hidtil har gjort 
af det, navnlig i »Birkedommeren« — tillader 
alle Gisninger om Resultatet. Dette kan da hel- 
ler ikke denne Gang siges at være vellykket. 
Bogen siger intet om det Forhold, den behand- 
ler: Barnets Stilling i et Hjem, hvor Forældrene 
lever paa Krigsfod; thi det er selvfølgelig umu- 
lig at slutte noget fra et saa abnormt Enkelt- 
tilfælde som det foreliggende. »Barnet« er en 
dødssyg, sengeliggende Stakkel, som vi dels læ- 
rer at kende den sidste Dag, inden hendes Død 
og delsgennem hendes Dagbogsoptegnelser, som 
Moderen finder. Man ser heraf, at hun har lidt 
ved Forholdet mellem Forældrene, men da For- 
udsætningerne er den ved Sygdommen skærpede 
Sensibilitet, og da hendes Følelser giver sig Ud- 
tryk i bisarre og abnorme Former, mangler man 
enhver Maalestok. »Barnet« hører overhovedet 
til de ikke ualmindelige inkontrollable Bøger, hvor 
Læserens eneste—ofte svage — Garanti for Paa- 
lideligheden er Forfatterens Navn. Man bliver 


med et Slag rykket ind i en fremmed, abnorm 

Verden, uden at Forfatteren føler sig kaldet til at 
vise den Sandsynlighedens Bro, ad hvilken Vejen 
fører til Hverdagstilværelsen. Man mangler de 
psykiske Verdenshjørner og kan følgelig ikke 
orientere sig. Hvem har nogen tryg Følelse over- 
for den lille Andrea? Hvor meget af hendes For- 
skruethed, hvormange af hendes affekterte Ud- 
tryk er hendes egne, og hvormeget har hun lært 
af Fru Michaélis? Sproget er skruet, enten Forf. 
taler i sit eget eller i Barnets Navn, og det er 
vel sandsynligst, at Andrea har gaaet i Skole hos 
Fru Karin, ikke omvendt. Man finder de for Fru 
Michaélis saa karakteristiske Overdrivelser, saa- 
ledes naar hun efter at have fortalt om de mange 
Blomster, der bliver bragt Andrea, driver det ud 
i det barokke ved at fortælle om Sømanden, der 
sender hende en Pose Skibskiks. Naar undtages 
et Par smukke Steder: hvor Andrea forsøger med 
Kikkerten at finde Storkereden og hendes Sam- 
tale med Faderen (S. 25—26), indgyder hendes 
Skikkelse formegen Lede og Usikkerhed til, at 
man kan fatte nogen Interesse for hende. Fuld- 
stændig overflødig i Bogen er en Skikkelse som 
Josse, der sikkert kan takke sin uregelmæssige 
Karakter for, at hun er kommet med. Den ene- 
ste, man vil huske, er Faderen, der tegner sig 
i smuk og stolt Profil. Bogens. fineste Karak- 
teristik gælder ogsaa ham. Andrea siger om ham 
de dybe og betydningsfulde Ord: »Han kan 
lide akkurat det samme som jeg, og spiser heller 
ikke Ærter eller Kødsuppe.« Dette er meget sagt 
om en voksen Mand. Det er i ham lykkedes For- 
fatterinden uden mange og underlige Ord at 

skabe en sær og original Personlighed. 
Men endnu venter vi paa en Bog, der ikke 
er løjerlig, og som vil huskes. 
: Harald Ch. Nielsen. 


ØR — NU 

Paa Gyldendalske Forlag er i disse Dage 
udkommet et Arbejde, der vil kræve den største 
Interesse, ikke alene af Hensyn til de to Mænd, 
hvis Navne Bogen bærer, men i ligesaa høj 
Grad af Hensyn til de Tidsbilleder, hele den 
sanddru Tidsbestemmelse, hvormed den karak- 
teriserer en svunden Slægt. Det er Brevveks- 
lingen mellem Hans Brøchner og Chr. K. F. Mol- 

bech, udgivet af Professor Høffding. 
»Tidspunktet« skal ikke her gaa ind paa en 
Udvikling eller en Bedømmelse af disse Breve, 
kun et enkelt af dem finder vi Anledning til at 


fremdrage. Det er fra Brøchner, skrevet i Køben- 
havn 19. Marts 1855, hvilket Aar han repræ- 
senterede Fredericia paa Rigsdagen. 

Efter nogle indledende Bemærkninger skriver 
han: 

»... Maaske har ogsaa den nuværende Rigs- 
dags ejendommelige Karakter bidraget adskilligt 
til at berøve Livet der den Smule Interesse, det 
ellers vilde kunne have for mig. Den er bleven 
sammensat under en Alliance mellem de to for- 
hen fjendtlige Partier, og under en Alliance mod 
en Fjende, der var styrtet, inden den traadte 
sammen. Det sidste har naturligvis gjort, at der 
er fulgt en vis Mathed ovenpaa den animerede 
Stemning, der gik forud; man havde forberedt 
sig til at bruge sine Kræfter, og fik Intet at 
bruge dem til. Det første, — det, at Partierne 
havde indgaaet en Alliance, — har naturligvis 
bevirket, at Rigsdagen har faaet et temmelig 
farveløst Præg, de skarpere Partimodsætninger 
ere blevne tildækkede, og skønt der af og til 
har skinnet lidt af den gamle Antipathi frem, 
saa har man dog i det Hele levet jævnt frede- 
lots Der er ikke noget stort Antal af be- 
tydelige Personligheder i Folketinget; men dog 
adskillige, det nok lønner sig at studere; saaledes 
Hs. Hellighed, Ex-Bispen af Lolland, der denne 
Gang holder sig temmelig passivt, og helst 
agerer gennem Åndre; — Oberst Tscherning, der 
med en uhyre Selvtillid kaster sig ind i enhver 
Diskussion og mellem en Mængde Selvmod- 
sigelser og Ensidigheder strør en Mængde gode 
Tanker ud, af hvilke hver enkelt giver Geert 
Winther Stof til at spinde en lang Ende; — ]. Å. 
Hansen, hvas som en Ragekniv, med et uud- 
slukkeligt Had til »Embedsmændene,« med den 
Skarpsynethed for det mindste, der er ejendom- 
melig for Nærsynede, og med en umaadelig 
Sikkerhed i Debatten; — Grundtvig, der gør 
sig til en Opgave at være i Minoritet, hvilket 
lykkes ham uovertræffeligt....... ; og Lind- 
berg, der kæmper drabeligt for Danmarks Finant- 
ser mod Hertugdømmernes Overgreb .... Der 
er ogsaa i Tinget at godt Kvantum Karikatur, 
som vor Ven, Fr, Barfod, hvis Ord har den 
Egenskab, ligesom en Stormvind at feje Bæn- 
kene. rene i større og større Omfang, saa at 
han tilsidst taler for Kakkelovnen og Buddet; 
Mikkel Rasmussen, der stadig lugter af Brænde- 
vin, Peder Knudsen, kaldet Perpendiklen . . . - 
.……… Der er kun faa i Tinget, der kan muntre 
En lidt op. Fortræffeligst i den Henseende er 
Hall, hvis elegante Uforskammethed er af en 

ypperlig Virkning paa Bondevennerne . . .« 

et var i 1855. Den første Del af det cite- 
rede Stykke er som skreven om de nuværende 
Forhold i Folketinget, for saa vidt har Situa- 
tionen gentaget sig; men hvis Brøchner i Stedet 
for med de nævnte Mænd, af hvilke jo dog en- 
kelte som Tscherning, J. A. Hansen, Grundtvig, 
Hall o. fl. a., foruden Brevskriveren selv, betød 
noget i deres Tid, havde været i Selskab med 
f. Eks. Gustav Philipsen, Oskar Hansen, Johan 
SSR, Rape. Madsen o. s. v.! 

? 


EM PORTRÆTTER 


Af Hensyn til den tomme Vægplads, der vil gabe 
frem paa Frederiksborg- Museet, naar Professor Frants 
Henningsens Maleri »En Helt fra 64« fjærnes, paatæn- 
kes det at lade udføre et Billede i Stil med Hammers- 
højs »Fem Portrætter«, paa hvilket da Justitsminister 
Alberti og hans to Keller: D'hrr. Borchsenius og 
Secher, tillige med D'hrr. Robert Henriques og Frederik 
Hansen skulde foreviges. 

Billedet vil faa en betydelig physiognomisk Interesse. 
Ligesom de fem Herrer er udsøgte Repræsentanter for 
vort offentlige Liv, er de hver for sig karakteristiske 
Typer paa Nutidens fornemme og nøgne Physiognomi- 


løshed, der uforgængelig som selve Tomheden vil tale 
udadleligt til de kommende Slægter. 

Justitsminister Alberti vil komme til at indtage samme 
Stilling som Holsøe i det Hammershøjske Billede, for 
at senere Forskere maa kunne konstatere, at Ministerens 
upaaklagelige Fødder var af Ler. 


ERKENDTLIGHED AF — 


Paa et Møde i Roskilde har de sjællandske Agra- 
rers Repræsentanter, ialt henved halse Hundrede 
moderate Storbønder, vedtaget en Takke-Adresse til .A!/- 
berti i Erkendtlighed af Ministerens smidige Virksomhed 
for Skattelovenes Gennemførelse. Andersen-Rosendal, 
Jørgensen Gandløse og flere fremragende Agrarledere 
talte uimodsagte Ministeriets Sag, og man sluttede Mødet 
med at finde enstemmigt Udtryk for det almene Ønske, 
at Ministeriet, der fra første Færd har været mærket af 
Døden, maa leve. 

Ministeriet Alberti har da nu fundet Paaskønnelse for 
sin Politik hos Højre (Lars Dinesen i Lynge), hos det 
moderate Venstre og hos Reformpartiet. Landet og Ho- 
vedstaden har forenet sig i plebejisk '"Taknemmelighed. 

Der er da ingen Tvivl om, at vi gaar meget lyse 
Tider i Møde her i Danmark! 


Redigeret af L. C. NIELSEN 

er et radikalt, uafhængigt Ugeblad, som vil beskæf- 
tige sig med alle foreliggende politiske, sociale og 


kunstkritiske Spørgsmaal. 

stiller sig udenfor de i Øjeblikket bestaaende Par- 
tier som Organ for et rummeligt Frisind. 

LØRDAG 19. ÅPRIL 1902 


I. ÅARGANG 


NDER USØMMELIG- 
HEDENS ÆREPORT 


Sømmelighedens Grænse ligger allerede saa 
langt bag os, at vi næppe kan se den mere. 
Mange har aldrig vidst, at den var til; nogle 
har glemt den, som havde de passeret den i 
Blinde; andre mindes den skulende, som en 
Forbryder mindes det Sted, hvor han begik sin 
Forbrydelse; enkelte, kun enkelte vender sig 
endnu tilbage og ser imod den og spørger sig 
selv, om de ikke skulde være standset dér. 

Paa den store Vandring fremad mod Magten 
blev den overskreden. Med Støvler og Træsko 
traadte Venstre ubekymret over den, revet med 
af Marschens Voldsomhed, hidset af Sejrens 
kommende og vigende Syner. Højre fulgte tro- 
lig efter, - ofte overgiven af udfordrende Selv- 
tillid, undertiden med en ond Fornemmelse af 
at gaa paa ulovlig Grund; der var Traditioner, 
som krympede sig smerteligt derved. Men da 
Grænsen først var lagt i Ryggen, var der intet 
andet for end at gaa videre. Den, som ikke 
vilde følge, blev ensom. 

Alt dette er nu en gammel Historie. Gammel 
er Fortællingen om, hvorledes Højre legede 
Røvere og Soldater hinsides Sømmelighedens 
Agre, hvorledes Partiet klædte sig i Hjælm 
og Brynje, byggede Volde og agerede Krig for 
Kongen, hvem de havde ført med sig ud i 
Kampen, ligesom Israeliterne førte Pagtens Ark 
omkring i Tillid til dens hellige Uimodstaaelig- 
hed. Gammel er ogsaa Beretningen om, hvor- 
ledes Venstre vandrede ud paa Splidagtighedens 
gyngende Mosebund, hvor de blev ængstelige 
og tilbød Forlig for at faa Magtens faste Jord 
under Fødderne; hvorledes Skaren delte sig! i 
de frygtsomme, der greb Forligets Redning i 


den Tro, at det var Livet, og de trodsige, der 
afslog Overgivelse og stred sig over Mosen. 

Ny er kun Historien om Usømmelighedens 
Æreport. 

Usømmelighedens Æreport spænder over hele 
Landet, bygget af Smaalighedens og Magtsygens 
travle Hænder. Alt Folket er gaaet under den, 
sidst skred et skamfuldt Takketog igennem un- 
der samvittighedsdøvende Fanfarer og urede- 
lige Hurraraab. Vi har den saa uafbrudt for 
Øje, at vi sjælden ænser den mere; der er de, 
som finder den festlig og tror, at den er Porten 
ind til Paradisets nye Tid. En Indskrift lyser 
over dens Bue som skreven med Ild; System- 
skifte staar der for den flygtige Betragter; men 
den, der ser nøje til, vil mindes Dante, mens 
han læser: Her lades Sømmeligheden ude! 

Det er Usømmelighedens Æreport, som vi 
har bygget paa i Aar og Dage, men som først 
er bleven fuldendt nu og tagen i Brug. Der 
nytter ingen Modstand, vi skal igennem den. 
Har vi rejst den, maa vi ogsaa under den for 
at komme videre, selv om Selskabet paa den 
anden Side af den ikke frister: Altsaa fremad! 
Ingen maa holde sig tilbage! Den, som bidrager 
til dens Udsmykning, kan vente sig Belønning, 
han hædres med gyldne Kors og kostbare Baand. 
Jeg anraaber dig, du mit Lands forsømte Energi, 
vaagn op og slut dig til, fæst. dine Flag paa 
Æreportens Støtter og erkend dens Skønhed! 
Gaa gennem den — gør din Gerning! Og blot 
dit Hoved for den Mand, der hilser dig vel 
kommen, naar du har Porten bag dig! 

Thi han er Fremtiden. 

Man kan blive usømmelig af Dumhed, af 
Uvidenhed, og mar -kan være det af Natur, af 

Vilje. Indenfor Regeringen er begge Former 
repræsenterede, saa vel som udenfor. 

Højres sidste Regeringer blev det af Mangel 
paa politisk Sans. Med dem besteg Usømmelig- 
heden Taburetterne, som den siden ikke har 
forladt. Det var den, som forledte Scharling og 
Bjerre til at alliere sig med »Vort Land« og 
»Forposten«. 

Venstre gik den mere i Sindet. Den, som 
altid skal være under Vaaben, kan ikke ogsaa 
altid være renlig. Et Parti, som ligger i aaben 
Kamp, har sjælden Tid til at tage Hensyn eller 
Raad til at skyde Kræfter fra sig, der ikke er 
helt ubrugelige, selv om de er farlige for Par- 
tiets Rénomé. Men i det lange Løb bliver 
disse Kræfter skæbnesvangre, fordi de ofte 
trænger sig uretmæssigt frem, paavirker de 
svage Elementer skadeligt og fordriver de faa 
værdifulde. 

Saaledes gik det baade Venstre og Højre. 
Allerede i sit første Nummer har »Tidspunktet« 
paavist, hvilken Fattigdom paa fremragende 
eller blot ledende Politikere, den afsluttede 
Forfatningskamp har efterladt os i, hvilken 
mager Beholdning af politisk Forstaaelse Lan- 
det ligger inde med. Det er en Kendsgerning, at 
der i begge de meget talende Ting ikke findes 
en Personlighed, som har Myndighed til at give 
Øjeblikkets Politik den klare Karakter, deri ranke 
Tilforladelighed, som alt offentligt Liv maa in- 
debære for ikke at synke ned i Ligegyldighedens 
Forsumpning. 

Højres Forfald blev synlig som Forraadnelse, 
men Forfaldet i Venstre og Usømmelighedens 
frodige Tilvækst kom først fuldt for Dagen, 
da Partiet blev Regeringsparti. Da man saa disse 
Mænd, hvem Nøden havde taget under Armene, 
sidde som Landets Regering og som Regerin- 
gens Aandsbrødre i Partibestyrelsen, i Borger- 
repræsentationen og i Rigsdagen, blev man sig 
med en ram Mundsmag Partiets kranke Mid- 
delmaadighed bevidst. Og kastede man paa 
samme Tid sit Blik hen over Højre, modtog 
man et uudsletteligt og pinligt Indtryk af, hvil- 

ken Vej hele Landet styrede. 


Til Regering Mænd, af hvilke faa besidder 
den offentlige Agtelse, den retskafne Tillid og 
den personlige Overlegenhed, som alene kan 
føre os fremad; til Regeringsparti et Parti uden 
moralsk Styrke; til Opposition et Ting af Ol- 
dinge! Og dog 'er den usaligste Ulykke den, at 
Folket føler sig tilfreds med Tilstandene, som 
deer, og vandrer sejrsglad ind under Usømme- 
lighedens Æreport — til det kommende Mini- 
sterium Alberti: 


NGDOM? 


Med Forfærdelse ser jeg Paabegyndelsen 
af en Serie Artikler om Forsvarsvæsenet. Er 
det Ungdom? Hvorledes kan man forsvare at 
lade over tre Spalter gaa tabt til en Artikel om 
Forsvaret og endda stille en Række Artikler i 
Udsigt om saa latterligt et Emne? Da det 
er givet, at Landet ikke kan forsvares, er der 
allerede af den Grund kun én Politik mulig; og 
det er Venstres gamle: at indskrænke og atter 
indskrænke Udgifterne til det militære Uvæsen, 
indtil vi med Tiden helt kan blive befriet for 
det. Der er altsaa ikke andet at undersøge, end 
hvor man bedst kan kappe for Tiden, og det 
vil Folketinget nok besørge. 

Var det ikke bedre, om man søgte at samle 
og opdrage en virkelig radikal Ungdom paa et 
bestemt Program, nemlig paa et kosmopolitisk og 
republikansk Program? 

Lever vi ikke lige lykkeligt, hvad. enten vi er 
danske eller hvilket som helst andet? Den nati- 
onale Idé er snæver og egoistisk, den kosmo- 
politiske rummer et videre Syn og er almen- 
menneskelig. Den aandelige og den materielle 
Udvikling gaar lige godt frem, hvad enten en 
Smule »Stat« bestaar som selvstændig eller som 
en Provins af en større (Slesvig, Hannover osv.), 
ja Smaastaternes Optagelse i de store Kultur- 
stater er endogsaa gavnlig m. H. t. Udbredelse 
af Civilisation. At have en stor Stats Sprog er 
altid en ubestridelig Fordel. — Høffding, som 
i de senere Aar er bleven »national«, var det ikke, 
da han i 1887 udgav sin Ethik. Han siger 
(pag. 34) om Nationalfølelsen: »Den synes at 
maatte mangle tilstrækkelig Næring og derfor 
heller ikke at ville kunne bevare tilstrækkelig 
Energi.« 

Den republikanske Statsforfatning har saa 


| 
| 
| 
| 


TIDSPUNKTET 


1902 


mange Fordele fremfor den monarkiske, at jeg 
næppe behøver at forsvare den her. Jeg skal 
indskrænke mig til at erindre om, at den mo- 
narkiske Form (3: den konstitutionelle), hviler 
paa en Fiktion, det vil altsaa sige det samme 
som paa en Usandhed, — og at den derfor av- 
ler det modbydeligste Hykleri. Man lader, som 
Kongen regerer, man overholder nøje de gamle 
Former, som forlængst have tabt deres Indhold, 
men i Virkeligheden regerer ikke Kongen men 
Partiet. Det er en uværdig Regeringsform for 
et frit Folk. Som Bjørnson siger i »Kongen»: 
»Folket kan ikke paa sin evige Vandring frem- 
ad mod Sandheden marschere med en Løgn i 
Spidsen«. Den republikanske Tanke kan samle 
og begejstre Ungdommen — og Alderdommen 
med. Vel er der ikke for Tiden Udsigt til at 
naa Maalet, men man bør dog sigte efter det, 
og alene Dannelsen af et republikansk Parti 
vil være et alvorligt Memento til Kongedøm- 
met. 

Lad os nu høre noget fra Ungdommen, men 
ikke fra den tazmme Ungdom, som vil refor- 
mere vort Forsvar, rense Sproget eller drive 
lignende hyggeligt, dansk Stuegartneri, men fra 
den Ungdom, som er uden Fordomme og som 
ikke lader sig fange af tomme Talemaader og 
Begreber. Dog ejheller fra den blaserede Ung- 
dom, som ingen Idealer har. 

En ældre Herre. 
+ Æ= x 

Af Ærbødighed for Alderdommen har vi givet 
Plads for den »ældre Herre's« republikanske Ind- 
læg i Diskussionen om Forsvarsvæsenets Ord- 
ning. Vi maa dog tilføje et Par Bemærkninger. 

Den »ældre Herres« Forfærdelse er grundløs. 
I Anledning om Forsvarskommissionens Udnæv- 
nelse ønskede »Tidspunktet« en saglig Artikel 
om Forsvarssagen som Indledning til en Drøf- 
telse af Spørgsmaalet. Artiklen kom — og den 
»ældre Herre« indleder nu Diskussionen. 

Forøvrigt slutter »Tidspunktet« sig ikke til 
den »ældre Herre's« Anskuelse om »saa latter- 
ligt et Emne.« Forsvarssagen gøres ikke af med 
Ord. Den har foruden sin militære Side, som 
vi ønsker indskrænket til det mindst mulige, 
endnu én, der ikke kan vurderes højt nok, fordi 
den har sin Aarsag i Livets oprindeligste og 
varigste Drift: Selvopholdelsesdriften. 

Militarisme er et — Forsvarets Idé et andet. 
Den »ældre Herre« synes i jævn Almindelighed 
at blande de to Ting sammen, 

Artiklens Paastand om Kosmopolitismens og 


Republikanismens Velsignelse skal vi ikke kom- 
me nærmere ind paa. 


EN PRIVILIGEREDE 


OG DEN ALMENE. I 


Bagved og under alt, hvad der er sket i dansk 
Politik, siden den almindelige Valgret sidste 
Sommer tog Regeringens Tøjler i sine uprøvede 
Hænder, har en vis Usikkerhed hele Tiden lig- 
get og luret; ulmende under Diskussionen, som 
ret beset kun tilsyneladende har drejet sig om 
alle andre Ting, brændte et Spørgsmaal, som 
ingen rigtig havde Lyst til at give sig i Kast 
med, som man helst lod ligge eller gik uden- 
om — Konseilpræsidenten vovede næppe at 
røre ved det med de yderste Fingerspidser, 
da han holdt sit Mønster paa en diplomatisk 
Valgtale ovre i Sønderbrobykredsen — et far- 
ligt Spørgsmaal altsaa, men et Spørgsmaal, som 
før eller senere maatte blive paatrængende ak- 
tuelt, det brændende Spørgsmaal i dansk Poli- 
tik i Virkeligheden. Mens man gik og diskute- 
rede den nye Situation i Almindelighed og den 
almindelige Valgrets ChanceriSærdeleshed, mens 
man med højtstilende Årmsving docerede, hvad 
den almindelige Valgret burde ville, og forar- 
gede sig over, at den netop vilde det, og affek- 
terede 'en dum Bestyrtelse over, at den ikke 
vilde andet — tænkende Mennesker var jo saa 
omtrent paa det rene med hvad man kunde 
vente sig af det gennem Enspektancetidens Prø- 
velser modnede Venstre — begyndte det saa 
smaat at lysne og man begreb endelig lidt flove 
i Ansigterne den sure Sandhed, at de hemme- 
lige Traade til alt, hvad der gik for sig i Folke- 
tinget, var at søge ikke der, men i Landstinget, 
at Spørgsmaalet med andre Ord ikke var dette 
— hvad vil den almindelige Valgret? men dette 
— hvad kan den? 

Efter at Landstinget, det vil sige de i deres 
Fortid forstenede Bestanddele af det privilige- 
rede Ting, under selve Her Estrups Ledelse er 
begyndt paa en for Regeringen ret generende 

Taktik, som foreløbig synes at gaa ud paa at 
demonstrere den priviligerede Valgrets Ligebe- 
rettigelse ved smaa drilske Modtræk, har Situa- 
tionen for saa vidt klaret sig, som det med hver 
Dag bliver mere indlysende, at den almindelige 
Valgret allerede befinder sig paa Randen af en 
Konflikt med sin gamle Fjende, den privilige- 
rede. Spørgsmaalet er da aktuelt — hvad kan 
den almindelige Valgret? Hvorledes er dens 
Stilling blevet efter Systemskiftet, kan den nu 
sætte sin Vilje igennem, er det nu endelig den, 
som er blevet Herre i Landet? Det ser jo 
ikke ud til det, men Meningen er vel saa, at 
den skal dele Herredømmet med den privilige- 
rede — de skal jo være enige som bekendt. 
Hvor vilde det være udmærket med den Enig- 
hed, hvis der ikke netop var den Ejendomme- 
lighed ved den almindelige Valgret, at den saa 
at sige aldrig er enig med den priviligerede. 
Den kan sno sig, bevar os, den kan te sig som et 
skikkeligt Skind, saalænge det betaler sig, men 
det er uigenkaldelig ude med Enigheden, saa- 
snart den vil sit eget og lader Naturen raade. 
Smaatterier kan de blive enige om saadan som 
at flytte uskadeligt om med deres Skatter og 
sligt, men det er Galgenfrist, i samme Øjeblik 
der røres ved de Spørgsmaal, hvor Tampen 
brænder, er de Dødsfjender, i Dag leger de 
Venner, i Morgen holder de hinanden i Struben. 

Ja, saa sker der ikke noget, den almindelige 
Valgret stikker Piben ind og resignerer. Ja, — 
hvis det var dens Lyst og dens Vane. Men den 
almindelige Valgret har desværre endnu en kede- 
lig Ejendommelighed — den resignerer aldrig. 
Resignation, det er for den almindelige Valgret 
Døden. Politi kan knutte den, Soldater kan 
plombere den, men en almindelig Valgret, som 
resignerer godvillig, det Syn er hidtil ikke set 
uden i det Land, hvor de sultne Ulve sover 
fredeligt ved Siden af Lammene. 

Det vil blive vanskeligt at faa den almindelige 
Valgret til at resignere i et Land, som ikke har 
nogen betydningsfuld Opgave for sin Politik 
udover den, som den almindelige Valgret netop 


stiller sig og magter. Hvorfor skulde egentlig 
den almindelige Valgret falde til Føje efter 
Systemskiftet? Hvad skulde forpligte den, hvad 
skulde standse den? Ligeberettigelsen — en død 
Teori, ct Ord, en uredelig Fiktion, et blodløst 
Spøgelse! Hvad betød Ligeberettigelsen for 
Højre? Hidtil aldrig andet end at Højre skulde 
regere. Og for Venstre? For Venstre betød Lige- 
berettigelsen slet ingen Ting oprindelig. Venstre 
havde aldrig saasnart været med til at gøre Ulyk- 
ker paa Forfatningen af 49, før det øjeblikkelig 
begav sig paa Marsche ud efter Folketingsparla- 
mentarismen. Men paa Marschen ud efter Fol- 
ketingsparlamentarismen var Venstre som be- 
kendt saa uheldig at sætte Bevillingsretten over 
Styr. Da lærte Venstre at skatte og anraabe Li- 
geberettigelsen — saa længe! 

Den Gang vore Herremænd indrettede sig 
en tilsyneladende uindtagelig Fæstning i Lands- 
tinget, hvor det var Meningen, at de skulde 
sidde til evig Tid og styre Land og Rige, som 
de vilde, men hvor Nemesis allerede har hentet 
dem ind og paa en ikke fjærn Dag vil ramme 
dem føleligere, saa de sidder i deres eget Kastel 
afskaarne fra Tilførsel, udmattede, magtesløse 
— den Gang brast Tovet, som hidtil holdt Lige- 
berettigelsen fast til Jorden og den gik til Vejrs, 
som den hule Umulighed den er. Derfor er 
Ministeriet Sehested ogsaa det eneste Ministe- 
rium, vi har haft siden 66, som virkelig blev et 
fyldestgørende Udtryk for Ligeberettigelsens 
Princip. Hvad hverken MidtvejsmæglerenReedtz- 
Thotteller Kommissionæren Hørring formaaede, 
det opnaaede det i Luften frit svævende Mini- 
sterium Hannibal Sehested. Deroppe, i de højere 
Regioner, hvor det sidste Højreministerium iso- 
lerede sig, der hører netop Ligeberettigelsen 
hjemme. 

Kan man tænke sig en mere knusende Haan 
mod al Ligeberettigelsesbavlet end den Kends- 
gerning, at Ministeriet nu herefter staar, hvor 
det skal og maa staa, i Folketinget hos (den 
almindelige Valgret? Og saa skulde den almin- 
delige Valgret, selv en knusende Kendsgerning 

af Kød og Blod med alle Køds og Blods ibo- 
ende Drifter, lade sig kyse af dette vagabon- 
derende Spøgelse, hvis uærlige Tjenester, der 
aldrig har været Brug for, uden naar Gengæl- 
delsens Sværd hang over de elendiges Hoveder. 
Den almindelige Valgret, hvis Livs hele Hu og 
Attraa er det ene at rykke frem! Et stakkels 
Genfærd skulde være nok til at genne den væk 
fra Dødsfjenden ovre i Landstinget. 

Nej, en Pæl gennem Bæstiet, det er paa Tide. 
Valpladsen hører de levende til. Hvem vil blive 
den stærkeste, den almindelige Valgret i Folke- 
tinget eller den priviligerede i Landstinget? 
Naar Ordets Skin er gennemskuet, staar dette 
Spørgsmaal tilbage nøgent og ganske alene, det 
er den barske uundgaaelige Virkelighed. Hvem vil 
sejre tilsidst? Kan der være Tvivl? Nu, da den al- 
mindelige Valgret staar med Magten i sinHaand! 
Skulde det være denne robuste Plebejers endelige 
Bestemmelse at omkomme af Højmodighed? 

Det er en Misforstaaelse, naar det undertiden 
siges og troes, at de statsretlige Forhold i Dan- 
mark har naaet deres endelige Ordning med 
Systemsskiftet. Den almindelige Valgret taaler 
ikke nogen Ligemand ved sin Side. Af den 
standende Strid med Dødsfjenden er det første 
Afsnit sluttet, vi staar allerede ved Begyndelsen 
af det næste. Hvor langvarigt skal det blive, 
hvorledes vil det forløbe? Tiden vil svare. 
Dog er det indlysende, at den nuværende Re- 
gerings Holdning overfor Landstinget fra først 
af kan faa afgørende Betydning. Vi har nu en 
Regering udgaaet af den almindelige Valgret, vil 
den vide at skaffe dens Vilje respekteret? Den 
almindelige Valgret gjorde sig en Gang i For- 
tiden skyldig i en skæbnesvanger Fejltagelse, 
da den overvurderede sig selv og undervurde- 
rede sin Modstander. Det var Scylla, vil den 
undgaa Charybdis? J. Kl. — - 


UVERTURE 
Med Favnen fuld 
af Foraarsmuld 
en frodig Nat begynder. 


Den svale Kildes Perlesnor 
i Mulm sin Vise nynner, 
saa kvidelig, 

vi er af Jord, 

saa blidelig, 

hvor Græsset gror, 
højtidelig, — 

og Pan er stor —I! 

En frodig Nat begynder. 
Saa løndomsfuld 

i Foraarsmuld 

den svale Kilde nynner. 


Saa løndomsfuld - 

som Skvulp i Muld 

fra Kildens klare Strømme, 
et Væld mer blodig rødt end Guld 
istemte som i Drømme 

fra Skov, fra Vang, 

hvor Græsset gror, 

den sære Sang, 

vi er af Jord, 

mens Harper klang — 

Og Pan er stor —! 

Som Toner hørt i Drømme, 
som Skvulp i Muld 

saa løndomsfuld 

sang Purpurkildens Strømme. 


Af Jord! Af Jord! 

Et Valmufior 

om Mulmets Midje bruser. 
Saa styrt jer Savn i Nattens Favn 
fra Evighedens Sluser. 

Fra Dybets Nød, 

vi er af Jord. 

I Nuets Glød, 

hvor Græsset gror. 

I Selvets Død — 

Ja, Pan er stor —! 

Fra Evighedens Sluser 

der styrter Savn 

i Nattens Favn 


mens Mulmets Hymne bruser. 
Ludv. Holstein. 


SYSSER Romanen ne FED RNES, ræmee. m— 


1902 TIDSPUNKTET 


AÅAGENS STRID 


Efter en Menneskealders hærgende Kamp 
fik vi endelig »Systemskifte« gennemført i dansk 
Politik; men kun ved, at Højre langsomt løste 
sig op, og Venstre overtog Partiet i Arv. Eller 
nærmest beset var det maaske Venstre, der 
langsomt gled over i Højre og derfor natur- 
nødvendigt maatte overtage de gamle hendøende 
Rester, eftersom der af det oprindelige Højre 
ikke var meget andet tilbage end nogle Ol- 
dinge paa Gravens Rand — og saa Hr. Alberti 
& Co.s Venstre, 

Taget i sin Nøgenhed, foregik der altsaa intet 
»Systemskifte«. Thi hvad enten Regeringen 
kalder sig »Højre« eller »Venstre«, er i og for 
sig betydningsløst, naar Princippet er det samme. 

Systemskiftet burde have været en historisk 
Kendsgærning. Folketingsvalgene viste, at Ud- 
viklingen gik til Venstre, og Folkets Ret til 
Selvstyre krævede et Venstreministerium. Ikke 
at efterkomme dette Krav var Brud paa Folke- 
retten, — grundlovstridigt Brud! 

Men netop her er det, Tampen brænder. 

Er det bevist ved Systemskiftet, at vi endelig 
har vundet historisk Hævd paa Folkeflertallets 
Ret til at danne Regering, eller er det hele kun 
en snu Manøvre, foretaget af Konge- og Ka- 
pitalmagten i Forening med enkelte Personers 
Ærgerrighed efter at naa frem? 

Til Oplysning heraf vil jeg fremsætte et Par 
Spørgsmaal: 

1. Var det Folkeflertallets Mand, der dannede 
den nye Regering? 

2. Staar disse Mænd da i fuld Forstaaelse med 
Folkeflertallet? 

Til det første Spørgsmaal maa svares nej! 
Kongemagten hentede en Mand udenfor de po- 
litiske Rækker. Ganske vist optog han i Rege- 
ringen Folketingsflertallets Førere, men — her 
kommer det andet Spørgsmaal —- er disse Fø- 
rere da i fuld Forstaaelse med det store Flertal 
ude omkring i Landet. — Her bliver Svaret 
ogsaa — nej! Fordi disse Mænd — siden de er 
blevet Regering — har fraveget Venstres gamle 


Principper. Det er ikke Venstres Vej, de gaar, 
men Højres! 

Som Eksempel herpaa vil jeg anføre den af 
Landbrugsminister Ole Hansen fremsatte Tiende- 
lov. 

Efter dette Lovforslag skal omtrent en Fjerde- 
del af Tienden afløses, hvilken Fjerdedel re- 
præsenterer en Kapitalværdi af ca. 37 Mill. Kr. 
— Disse Penge skal Statskassen udrede, men 
hvor den skal faa Pengene fra, er et af de store 
Spørgsmaal, som Regeringen ikke har turdet — 
og da Statskassen er tømt — heller ikke har 
kunnet svare paa. 

Man maa derfor stille sig Spørgsmaalet selv, 
og naar man husker paa D'Herrer Ministres 
Udtalelser, bliver Svaret dette, at Pengene maa 
inddrives under Form af forøgede Toldskatter — 
jvfr. Albertis Udtalelser i sin Tid i Folketinget 
ved-Forelæggelsen af Skattelovene, hvormed han 
antydede, at ved disse — Skattelovenes — Ved- 
tagelse vilde Toldloven være stillet i Bero i 
lange Tider. 

Da Tolden hviler omtrent ligeligt paa hvert 
dansk Hjem, maa altsaa de 600,000 Hjem, der 
findes i Landet, svare hver sin Andel af de 
37 Millioner til Staten eller ca. 60 Kr. for hvert 
Hjem. 

Tienden derimod hviler kun paa Landbruget, 
og Afløsningen vil følgelig kun komme Land- 
bruget til! gode, og da navnlig de store Land- 
brugere. En Husmand og en Smaaparcellist vil 
faa Tab, og den store betrængte Arbejderklasse, 
der hidtil ikke har udredet en Øre i Tiende — 
ligesom Bybefolkningen — vil faa et rent Tab 
af 60 Kr. for hvert Hjem! 


Der findes her i Landet: 
ca. 67,000 Husmandshjem, 
- … 63,000 Smaaparcellister, 
- 300,000 Land- og Byarbejdere og 
- 95,000 bedrestillede Hjem i Byerne 


ialt 525,000 Hjem, af hvilke altsaa hvert maa 
udrede ca. 60 Kr. til vore nødlidende Gods- 
ejere, 

Dette er Systemskiftet! Estrup kundeikke have 
lavet det mere bagvendt. 

Men mon man herefter tør paastaa, at den 
Regering, der har forelagt et saadant Forslag, 
kan være i fuld Forstaaelse med det store Fler- 
tal ude omkring i Landet! 

Nej! Vælgerbefolkningens store Flertal vil 
snart faa Øjnene op for denne Uretfærdighed 
og vægre sig ved at lade sig udnytte paa denne 
Maade, og den megen Snak om »Systemskiftet« 
vil forekomme dem latterlig. 

Åt'opponere mod dette System er hver Mands 
Pligt, og netop i denne Opposition bestaar Da- 
gens Strid. Kaj Nielsen-Hurup. 


ARAGRAF 80 


Man har nu i en halv Maaned forgæves 
ventet paa Anvendelsen af $ 80, denne uvurder- 
lige Paragraf, der altsaa under visse Omstæn- 
digheder kan være den reddende Bro for Landets 
Ære. Forventningsfuldt, forberedt paa nogetstort, 
som et Folk, der ved, at nu gælder det Natio- 
nens Ve og Vel, har Danmark imødeset Opfyl- 
delsen af den alvorlige Trusel i $ 80, ranket 
sig ved Bevidstheden om, at der dog, naar alt 
kom til alt, stod Mandsmod og retfærdig Hand- 
ling bag de Ord, vi næsten er ved at forgaa i. 
Hos nogle har der vel ogsaa været en kriblende 
Fornemmelse af, at de stod foran en stor Op- 
leyelse, og en nyfigen Trang til at dykke sig 

eri. 


Men Alvor var der i Forventningen. Hvor 
kunde det være andet! Regeringens Presse rej- 
ste sig i sædelig Harme, da det famøse Telegram 
fra Washington indløb; her havde man da grebet 
det. salgsstædige Landstingshøjre i en fuldkom- 
men desperat Handling, en patriotisk Forbry- 
delse — og her var en Anledning til at tilføre 
den blødende Agitation for Salget ny Kraft og 
nye Tvistemaal, der kunde tilsløre de gamle. 

»Politiken« lagde sig i Selen; man kunde 
høre, hvor Seletøjet gav sig under den brugbare 
Forbitrelses Udfoldelse af Styrke; den spændte 
hele sin moralske Oprørthed for og skred sta- 


telig frem, indtil den stod foran $ 80 i Straffe- 


loven. $80, ja, det var Strikken, der skulde læg- 
ges om Landstingets Hals, $ 80, der kunde føre 
til Statsfængsel eller Strafarbejde i 8 Aar. Tænk, 
om Estrup, der i sin Tid ikke var skaansom i 


sine Domssager, kunde bliver interneret i Stats- 
fængsel og Kammerherre Thygesen faa otte 
Aars beskedent Strafarbejdel 

Efter at have udslynget denne Trusel og saa- 
ledes forberedt Landet paa en sensationel Pro- 
ces, pustede »Politiken« beroliget ud. Den havde 
ikke Vejr til mere. Men »Socialdemokraten« 
blev hvid af Spekulation, da den modtog Tele- 
grammet. »Landsforrædere« skreg den »Lands- 
tingets Højre som Landsforrædere«! Og helt 
ud til de mindste Provinsblade naaede de to 
Raab: $ 80 og Landsforrædere, overalt klang 
de forstærket tilbage; de mindste Blade, der 
længe ikke havde haft Luft i Lungerne, svul- 
mede som en Tudse, der har slugt en Frø. 
Selve den stilfærdige Indenrigsministers stil- 
færdige Blad i Kolding blev mistænkeligt høj- 
røstet, i store, uharmoniske Basunstød forkyndte 
det sin Herres diplomatiske Harme; mere stil- 
fuldt end aandfuldt skrev det: — — — — 

»Danmark fremstilles som et Land, hvis Re- 
gering har gemen Tænkemaade nok til at tro, 
at Amerikas ledende Politikere er gemene nok 
til at stemme Ja eller Nej, alt som de faar Penge 
derfor eller ej. Og denne Sag telegraferes nu 
Verden over, og alle, der fryder sig, hvor der 
er Tale om Skandale og Blamage, er himmel- 
glade. Alt dette kan være drøjt nok, — endnu 
værre er det dog, at de, der har udleveret Vaab- 
nene .til -den hele Skandalehistorie, er danske 
selv, vore egne hjemlige Patentpatrioter; dan- 
ske her hjemme har arbejdet for at blamere 
Danmark i hele Verdens Øjne!« 

Saa stod vi da endelig foran en Sag, i hvil- 
ken ingen kunde unddrage sig sit Ansvar. Fra 
Regeringspressen vidste vi, at der var begaaet 
Landsforræderi, og at Strafansvar ifølge $ 80 
skulde gøres gældende. Selv om det ikke var 
åf den frodigste Art, Livet rørte sig dog deril 

En halv Maaned er forløbet siden da. Endnu 
høres intet om den Anklage, der skulde føre til 
en Redning af Danmarks Ære; $ 80 er glemt, 
Forbitrelsen dunstet bort som en Rus, de store 
Ord synes igen at skulle falde ned som smaa. 
Og det vanærede Landsting udøver for hver 
Dag sine politiske Rettigheder med større og 
større Sindsro, uden at lade sig anfægte af den 
nær forestaaende Domsfældelse. 

Ti det kan jo dog ikke være Meningen, at 
denne Landsforræderi-Sag skal graves ned ved 


Nattetid som et Barn, der er født i Dølgsmaal. 
Ingen tiltror »Politiken« at fare med uoverlagt 
Tale, ingen vil beskylde »Socialdemokraten« for 

at skænde fredeligt Folk som en drukken, ingen 
vil mistænke Indenrigsministeren for at vrøvle 
som en sovende Mand. 

Lad os altsaa faa begyndt. $ 80 er rede — Ju- 
stitsministeren er vant til at anlægge Sager, han 
kan da for en Gangs Skyld gøre det nu paa 
Landets Vegne, — og der er fra Landstingets 
Side sikkert heller intet til Hinder for, at Ån- 
klagen bliver virksom | 

Vi erindrer derfor rette Vedkommende om 
Straffelovens højtidelige Paragraf 80. K. 


ODENHEDS-ATTESTER 


I Forhandlingerne om Husmandsskolerne har 
Udvalgs-Flertallet foreslaaet, at ingen Landbrugsskole- 
elev under 24 Aar skal kunne faa Understøttelse uden 
Modenhedsattest f. Eks. fra en Præst. 

Tanken er god, men den trænger til at udvides. Ri- 
meligst vilde det være, om Konsekvensen blev, at in- 
gen kunde vælges til Folketingsmand uden Modenheds- 
attest f. Eks. fra en kongevalgt Landstingsmand. 


INANSLOV-KONFLIKT 


Som de gode Brødre, de er, naaede Højre og 
Venstre i Finansudvalget sluttelig til en smuk og skøn- 
som Enighed. Guldbrandsen fik sin Pensions magre Køer 
mættet med syv fede; til Gengæld forbliver Læsø lige 
vanskelig at nærme sig fra Søsiden. Paa samme Maade 
fik hvert Punkt sin lille Opvejning; Højre maatte dog 
tilsidst lægge to paa Vægtskaalen for at faa et igen. 


Men dette ene var ogsaa af vidtrækkende Betydning. 
Det angik Betalingen for at opnaa Navneforandring. 
Venstre vilde sætte Beløbet til 4 demokratiske Kroner; 
Højre holdt paa de adelige 33 — og vandt. 

Det var Skade. »Tidspunktet« vilde ellers have fast- 
slaaet sit demokratiske Sindelag ved at søge Navne- 
forandring. Nu er det ugørligt! 

Er det sandt, hvad man siger, at »Politiken« har 
indgivet Ansøgning om Navneforandring? Det siges, at 
Navnet herefter skal være »Le figaro danois«. 


NJURIE 


»Dannebrog« meddeler i et. Brev fra St. Peters- 
borg, at den russiske Kejserinde »er elsket og afholdt«. 
— Skal dette være majestætsfornærmende Ironi, eller er 
det plump Naivetet? Har Redaktør Secher nogensinde 
hørt andet om fyrstelige Personer, end at de var el- 
skede og afholdte? Og at de fortjente det? Hvorfor da 
krænke denne vort elskede Kongehus saa nærstaaende 
og uangribelige Kvinde. 


TIL ABONNENTERNE 

Ved et beklageligt Uheld lykkedes det desværre ikke 
at faa »Tidspunktet« ud i Lørdags. 

Abonnenter, som ikke faar Numrene rettidig i Hænde, 
bedes indsende Klage til Bladets Ekspedition. 

LØRDAG 26. ÅPRIL I902 - 


I. ÅARGANG 


EN PRIVILIGEREDE 
OG DEN ALMENE. IL 


Der er ingen Ligeberettigelse mulig mellem 
to Kamre, hvoraf det ene beherskes af den al- 
mindelige Valgret, mens en Herremandsklasse 
og Købstædernes. Højstbeskattede deler det an- 
det mellem sig. Den Enighed, som er Ligebe- 
rettigelsens Forudsætning, kan kun opnaas ad 
én Vej, gennem en Forhandlingspolitik nemlig. 
Men hvilken Forhandlingspolitik? Den velkendte, 
som før eller senere redningsløs havner i Tusk- 
handlen, den ødelæggende Politik med andre 
Ord som har været ved at klemme Vejret af 
os i den sidste halve Snes Aar, som er en 
Livsfare for et lille Land og i Virkeligheden be- 
tyder Konkurs. Der styrer vi .hen, der havner 
vi tilsidst, det nytter ikke at skjule det. Der 
gives ingen anden Politik i Danmark, saalænge 
den priviligerede Valgret sidder i Landstinget 
med Krav paa Ligeberettigelse. 

Men at dette ikke kan være Meningen med 
»det nye System«, det turde være indlysende. 
Derfor et af to. Skal der overhovedet være 
Mulighed for Politik i Danmark, maa enten Li- 
geberettigelsen opgives, saa Landstinget kommer 
til at indtage en Stilling i vort Forfatningsliv 
omtrent som den, Overhuset indtager i Englands, 
eller den priviligerede maa sættes paa Porten, 
det vil sige Forfatningen maa revideres. 

Nu er det ikke sandsynligt, at Landstinget 
godvillig skulde reducere sig selv til Nul og 
Nichs, Regeringen maa derfor træde hjælpende 
til med de Midler, Forfatningen stiller til dens 
Raadighed. Der kan næppe være Tvivl om, at 
Regeringen ogsaa i paakommende Tilfælde vil 
blive nødt til at benytte disse Midler fuldtud. 
Men er de tilstrækkelige? Ved en eventuel Op- 


løsning af Landstinget kan Regeringen erstatte 
de kongevalgte med tolv Venstremænd, men 
selve den priviligerede Valgret deroppe, kan 
den ikke komme til Livs. Ude i Landet vil den 
enkelte Lehnsbesidder. ganske som før Opløs- 
ningen veje op. mod det hele Sogn, og Købstæ- 
dernes Højstbeskattede vil vælge deres Højre- 
landstingsmænd som før. Svækket, men ikke 
magtesløst vil den priviligerede Valgret stadig 
sidde i Landstinget med Krav paa at være lige- 
berettiget med den almene. Det kan blive en 
langvarig og opslidende Trækken Toy, før Lands- 
tinget falder til Ro i den politiske Betydningsløs- 
hed, som en Gang maa blive Enden paa Legen. 

Saaledes som Forholdene er i dette Land, kan 
der ikke være Tvivl om, at den Dag vil komme, 
da Landstinget hænger ubrugeligt som en vissen 
Lask af en Årm paa vor Forfatning. Men hvor- 
længe skal det vare?. Spørgsmaalet er, om vi 
efter Systemskiftet har Raad til at spilde Tiden. 
Der kan i Mellemtiden blive Tale om mere end 
en Fare, som det er værd at lægge Mærke til. Der 
gives saaledes Venstreministerier af en egen Årt, 
som vanskelig kan undslaa sig for at tage sig 
af visse demokratiske Love og Reformer, men 
som paa den anden Side ikke har noget imod; 
at ogsaa den priviligerede Valgret i Landstinget 
tager sig af dem paa sin Vis. Dette synes kun 
at angaa Venstre, men det hænger sammen med 
noget andet, som angaar alle Partier. Det er i 
høj Grad heldigt for et Lands Politik, naar 
Partifordelingen danner sig efter de Skel,. som 
til enhver Tid er de naturlige. Straks efter Sy- 
stemskiftet syntes det ogsaa indlysende for alle, 
at Provisorieskellet under de forandrede For- 
hold ikke vilde være tilstrækkeligt til at holde 
dem fra hverandre, som havde hinanden af 
Hjærtet kær og helst vilde sammen være. Men 

det er netop det ejendommelige ved den pri- 
viligerede Valgret, at den alene ved sin Eksistens 
hæmmer, ja umuliggør de naturlige Partidan- 
nelser, mens den derimod fremmer, ja ligefrem 
opfordrer til hemmelige og illigitime Forbin- 
delser og derved bliver en alvorlig Fare for den 
politiske Sædelighed herhjemme. Saalænge den 
priviligerede Valgret bestaar, vil Grev Ahlefeldt 
ikke faa sit Ønske opfyldt; det konservative 
Centrumsparti, han drømmer om, kan ikke blive 
til Virkelighed, den priviligerede Valgret mod- 
arbejder dets Virkeliggørelse, den er det falske 
Skel i dansk Politik. 

Fra hvilket Standpunkt man end betragter 
dansk Politik, man kommer bestandig til det 
samme, den priviligerede Valgret er Fjenden, 
ikke blot af et bestemt Parti, nej af dansk Po- 
litik overhovedet. Den almindelige Valgret be- 
finder sig nu ved Randen af en ny Konflikt 
med den priviligerede, det lader sig ikke skjule, 
den maa og skal derud om ikke i Dag saa i 
Morgen. Er den Mulighed da paa Forhaand 
udelukket, spørger man sig selv, at Enden paa 
alt dette opslidende, tidsspildende, ulyksalige 
Kævl om Magten kunde blive den Forfatnings- 
revision, som næsten synes en national Nød- 
vendighed, den,somved en Gang foralle at ordne 
de statsretlige Forhold her i Landet, tilvejebragte 
det Grundlag, som dansk Politik behøver for at 
gaa en sund og normal Fremtid i Møde? 

Man skulde ikke synes det. Der findes jo i 
Virkeligheden ikke noget Parti, som ikke vilde 
høste indlysende Fordel af en Forfatningsrevi- 
sion, som i Stedet for det nuværende Lands- 
ting skaffede os et Landsting, hvor Minori- 
teterne var beskyttet, et Landsting valgt efter 
Forholdstallet med andre Ord. Man kan end- 
ogsaa uden Overdrivelse sige, at det vilde blive 
en reel Gevinst for Højre. Specielt for vore 
Godsejere synes Spørgsmaalet til syvende og 
sidst at være det, om de vil sidde oppe i Lands- 
tinget uden nogen nævneværdig Indflydelse paa 
dansk Politik, eller de resolut vil forlade de pri- 
viligerede Stole for at stige ned til den alminde- 


lige Valgret og overtage Førerskabet for Konser- 
vatismen her i Landet, den sande Konservatisme 
vel at mærke, thi det er jo netop det ejendom- 
melige ved danske Forhold, at der ikke gives no- 
gen anden Konservatisme i dette Land end den, 
som staar paa den almindelige Valgrets Grund. 
Langt hellere end at følge Landstingets Estrup- 
pere paa den Vej, som sent eller tidligt fører i 
Døden, skulde det unge Højre, hvis et saadant 
findes, tage Tanken om en Forfatningsrevision 
op til alvorlig Overvejelse. Vel at mærke denne 
Forfatningsrevision. Det vil være ganske omsonst 
at opgrave Fortidens dødfødte Projekter, blandt 
hvilke vi endnu bevarer en fornøjet Erindring 
om det Finanslovlotteri, som virkelig opnaaede 
en fortjent succés d'estime i sin Tid. 

En Forfatningsrevision, som fjærnede den 
priviligerede Valgret og indførte Forholdstal- 
valg til Landstinget, vilde først og fremmest 
komme Minoriteterne til gode. Højre og So- 
cialdemokraterne burde derfor række hinanden 
Haanden og sætte Forholdstalvalg til Landstin- 
get paa deres Program. 

Den Mulighed er jo imidlertid ikke paa For- 
haand udelukket, at Venstre kunde komme dem 
i.Forkøbet. Valg efter Forholdstallet er i god 
Overensstemmelse med de demokratiske Prin- 
cipper. Den her omtalte Revision af Forfatnin- 
gen vilde vistnok lige i Øjeblikket ikke kunne 
gøre Regning paa Bifald i et Landsting, som 
endnu for en stor Del. følger Estrup. Men 
Chancerne kan jo ændre sig til det bedre. Damok- 
lessværdet hænger over Landstingets Hoved. 
Et Landsting, hvor de nuværende kongevalgte 
havde overladt tolv solide Venstremænd deres 
Pladser, vilde maaske være til at faa i Tale. 

Gennemførelsen af en saadan Forfatningsre- 
vision kunde blive en lykkelig Afslutning paa 
en Periode af vor politiske Historie, som har 
været mere ydmygende for Selvbevidstheden, 
end et lille Folk kan taale uden at tage Skade 
deraf. Det kunde bive den Genoprejsning, vi 
trænger til, og som »det nye System« er Lan- 
det skyldig. Træ 

OHS. V. JENSEN 


Johs. V. Jensen drager nu — for lang Tid 
— »østerud paa Kloden«. Og han følges paa 
sin Langfart af alle de Sind, som hans glødende 
Kunst har frydet og beruset, forvirret og... 
pint. Han bærer med sig sine forunderlige San- 
ser — de stærkeste og fineste, der nogensinde 
i Danmarks Digtning har spejlet denne Verdens 
Fænomener — og han har sin Race-Ide i Lom- 
men. 

Om denne Ide vil kunne næres af Morgen- 
landenes Jord, svulme sig god og frugtbar, det 
er vel tvivlsomt. Johs. V. Jensen har — naar 
han optraadte som Tænker — stundom opmun- 
tret ved sin Intuitions Lynglimt, men oftere 
har han ærgret. Hans Taalmodighed synes ikke 
stor, hans Sikkerhed altfor overvældende. Hans 
ubestridelige Humor er blottet for den faamælte 
og tvetydige Ironis Ætsen. Han har ikke aab- 
net for sine Læsere disse »Tankens tavse Or- 
gier«, som Anatole France (Johs. V. Jensens po- 
lære Modsætning) er saa forelsket i og frem- 
dyrker i sin romanske Hjerne. 

Men hvad Ingen kan tvivle om, er, at Johs. 
V. Jensens Sanser vil kunne optage i sig mang- 
foldige og straalende Ting, og at hans Ord vil 
kunne strø nye og overdaadige Skønheder ud 
over vort lille Land. Han, der har skrevet om 
Dyr, som ingen anden i Danmark, skal nok 
vide at aflure'alle Tropernes lodne og gnistrende 
Urskovsbeboere Hemmelighederne i deres hæse 
og underfundige Røster; hans Næsebor vil be- 
gærligt indsuge deres vilde Vellugt og alle de 
brogede Dufte fra de uhyggelige og unaturlige 
Blomster, der ligner — Baudelaire fa sagt det 
— Røgelseskar for en ukendt Religion. Naar vi 
ser ham igen, vil hans stærke Øjne endnu bære 
Reflekser i sig af mange Møder med dejlige og 
giftige Ting ... grønne Rovdyrøjne . .. hede 
og broncebrune Lemmer . ..Vande, der i Aar- 
hundreder har døset og dunstet inde i mægtige 
Skoves Stilhed. 

Tusind Ting vil han se og høre og lugte og 
føle paa med sine overfølsomme Nerver. Og 
jeg er vis paa, at ikke blot hans Ord vil for- 
tælle om alt dette. Jeg tror, fordi hans Følsom- 
hed er saa enestaaende, at Fryd og Pragt vil 
have smittet hans Ansigt med et Skær, hvori 
forgangne Beruselser slumre. 

Saa mange mener, at en Digter er blot en 
Mand, der er i Stand til at tænke dybere end 
vi andre og føle mere intenst, Se og høre og 


lugte, det kan vi jo allesammen. Og dog er 
disse sidste Evner Naturgaver, der er lige saa 
sjældne som Tankens og Følelsens. Hvad har 
en Cawling set og hørt og... lugtet? Man 
kunde omtrent lige saa godt have sendt Profes- 
sor Borchsenius til Ganges. Professoren vilde 
mindes Heine og føle sig meget poetisk stemt. 

Men Johannes V. Jensen, der ved Synet af 

en Hesteslagtning drømte om »alle Indiens raa 
og ublu Farver« skal nok se Ting, som i hans 
Gemyt vil omsætte sig til Drømme, der vil 
virke paa vore Sind som Hallucinationer, der 
besætter. Og hvilke Duftfornemmelser vil han 
ikke kunne oversætte i sin magiske Stil? Han 
har tidligere givet os saadanne, om muligt end- 
nu intensere end Baudelaire. Og højere er vist- 
nok ingen Digter naaet her. Som ved usynlige 
Løngange fandt Fornemmelsen Vej til Følelser- 
nes fjerne Land, og de smeltede sammen i en 
mægtig Hensegnen, der bragte Vellyster, der 
for alle andre vilde have været 1wdsigelige. 
. Men alligevel — bag al Pragten, Visioner- 
nes Henrykkelser og Hallucinationernes Ophid- 
selser, suger i hans Digtning den ældgamle Læng- 
sel efter Fred. Dybest nede i hans Poesi koger 
det røde Blod, der aldrig kendte til Tilfredsstil- 
lelsens Ro. Inderst inde-stønner Menneskehjer- 
tets Bøn om Forløsning. 

Denne »vilde og ulægelige Længsel« vil ikke 
forlade ham. Ingen smider den bort, saa gærne 
han vilde. Denne Tortur kender ikke til det vage 
Savns Sødme. Johs. V. Jensen, har aldrig prøvet 
paa at udsmykke den med Flitterstads. Men-han 
har, som Shelley og Poe gjorde paa deres Vis, 
søgt at aflede den Smerte, det er at leve, ved 
at drage al mulig Beruselse fra denne Tilværel- 
ses Fænomener — Farve og Duft og Kvinder 
— og han har lært andre at anstrenge sig for 


at gøre det samme. 
…… Chr. Rimestad. 


EN ÆLDRE HERRE 


som i forrige Nummer opfordrede Ung- 
dommen til at samle sig om et republikansk og 
kosmopolitisk Program, takker først den ærede 
Redaktion for udvist Gæstfrihed og beder der- 
aa paany om Ordet for en kort Bemærkning. 
bå ældre Herre — der i Parenthes bemærket 
er 45 Aar — gør opmærksom paa, at han vel 

véd at gøre Forskel paa Militarisme og Forsvar, 
men at han heller ikke kan være med til det 
sidste, Selvopholdelsesdriften kan efter hans Me- 
ning aldeles ikke paaberaabes som en fornuftig 
Motivering af Forsvarets Idé — tværtimod. Hvor- 
for har man sluttet sig sammen i Statsforbund og 
underkastet sig de frihedsindskrænkende Baand, 
som er en nødvendig Følge heraf, hvorfor har 
man renonceret paa at leve i Naturtilstanden? 
Netop først og fremmest for at blive beskyttet, 
først æ fremmest for at bevare det højeste Gode: 
Livet 


Det er absurd at garantere os Retsgoder 
som Trykkefrihed, Foreningsfrihed og andre 
borgerlige Rettigheder, naar man en skøn Dag 
ikke kan nyde dem, fordi Staten tager Livet af 
os ved at lave »Forsvar« — Forsvar for hvad? 
For en Form, for en Organisation! Ja, hvis 
Ophævelsen af denne Form, af denne Stat med- 
førte, at vi stod retsløse eller dog betydelig ringere 
end før, saa at Livet under de ny Forhold ikke 
var værd at leve, hvis vi var Rom og vore Fjen- 
der Barbarer, saa var der Meningi Forsvar for Sta- 


ten, men saaledes er det heldigvis ikke i Nuti- . 


den. Udryddelseskrigenes Tid er forbi. Hæves 
Staten, gaa vi ind under en anden lige saa civi- 
liseret Stat. Kun for det Tilfælde, at vi trues af 
Erobring af en Stat, som i Civilisation staar 
langt under os (f. Eks. Kina), er der Mening i, 
at vi »forsvare« os. Hvis vi »forsvare« os mod 
en Stat, der er lige saa civiliseret som vi, hvad 
forsvare vi saa? Sproget! Ja, men det er for 
dyrt at købe Sproget for Livet. 
x 


x 


x 

Til den ældre Herre's Bemærkning skal vi 
kun tilføje, at Civilisation antager forskellig Form 
hos de forskellige Nationer, at f, Eks, tysk Ci- 
vilisation ikke er kommensurabel med dansk og 
derfor eventuelt ikke vilde kunne tilføre os netop 
de Værdier, der fortrinsvis betinger vor kultur- 
elle Udvikling. Eller er det en saa afgjort Sag, 
som den ældre Herre synes at mene, at Kina 
staar »Jangt under os« i Civilisation? Med samme 
Afsky for Krig, som den ældre Herre nærer, er 
vi tilbøjelige til at hævde, at Kina, set fra dette 
Standpunkt, ved sin filosofiske Uvilje mod Kri- 
gens Væsen og sin kontemplative Uduelighed 
til Soldateravl og Officersudrugning hæver sig 
misundelsesværdigt over baade vor og det øvrige 
Europa's Civilisation — selv om Landet i andre 
Henseender synes europæiske Øjne laverestaa- 
ende. 


AFTENV ANDRING 


Sagte Sommeraftnen lider, 
Himlen falmer lidt og lidt, 
krydret Duft langs Jorden glider, 
Duggen hænger milevidt 

som et Flor om alle Tuer; 
Poplen sitrer rank og vaad, 
fjærnt i Vest gaar op i Luer 
flammetunget Dag og Daad. 


Al den Vellyd, Aftnen rummer, 
drager dæmpet mig forbi: 

For mit Øre Myggen summer, 
og med ét gaar ind deri 

stærkt og langt et Iltogs Jagen 

og et skingrende Signal! 

— taber sig, som selve Dagen 

Vester i den lange Dal. 


Dobbelt Stilhed! dobbelt dæmpes 
alt, der ejer Æg og Brodd. 

Men et Steds endnu der kæmpes, 
hør dog! saa fortvivlet Graad!! 

— Dagens Børn fik ondt at nemme, 
Natten hun har Modertrøst. 

Lyt, nu slukner deres Stemme 

i et Suk ved hendes Bryst. 


Moderkærlig hun dem bied, 

nu hun kysser dem paa Mund, 
og som Børn, der træt sig died, 
synker nu de hen i Blund. 
Bøjet over dem hun vaager, 


. vugger blidt dem i sit Skød, 


tryller frem i Drømmetaager 


vagt men smukt, hvad Dagen brød.... 


" Væsner, Planter, alting slumrer 


ind i Nattens Favntag trygt; 
og imedens stærkt det skumrer, 
gaar jeg fremad uden Frygt. 

Ved min Fod en Muldvarp skyder; 
— har den gjort saa stor Fortræd, 
ikke er jeg den, der bryder 

ind paa Alnaturens Fred. 


Stille, lydløst Mørket sænker 
som et Kys mod Jord sig ned. 
Stille gaar jeg frem og tænker 
dybt mig ind i Nattens Fred. 
Vide Marker, stille Skove, — 
langt af Led mig Dagen drev; 
aldrig dog fra din Alkove 
nogen Nat jeg udeblev! 


Og den Fred, der alt tog gyldig, 
bor den ikke selv i mig? 
Legemsmødig, glad, uskyldig 
gemmer jeg mig ind til dig. 

Har du taget kært i Favn mig, 
dulmende som du kun véd, 
hvisker sovnende dit Navn jeg, 
tryg i din Aarvaagenhed. 


Og ved Gry, naar Dagen fødes, 
vaagner styrket jeg til Krig 

— Livets Krig, hvor saart der blødes 
og kun Døden er Forlig. 

Tør da dine vaade Kinder, 

græd kun ikke for din Ven! 

Sker det kun, jeg Sejr vinder, 
kommer jeg i Nat igen. 


Livet har ej anden Tilstand, 
livslang varer Kampen ved; 

-men der sluttes Vaabenstilstand 
ved hver Kvæld, naar Sol gaar ned. 
For det Mod, du da mig lærte, : 
for hvert Saar, du mig forbandt, 
Elskte tag min Sjæl, mit Hjærte 

i et evigt Elskovspant! 


Finder du en Dag mig slaget 
tæt ind under Fjendens Lejr, 


husk saa paa, at Nederlaget 
førte tidt til større Sejr! 
Kald mig gennem Aftenrøden 
med dit elskeligste Sind, 
og jeg gaar paa Trods af Døden 
livsstærk i dit Favntag ind. 

Martin Andersen Nexø 


ALMACHOW 


»Om de »Studenter«-Uroligheder, som fornylig har 
fundet Sted her i Petersborg, har jeg forhørt mig 
blandt Mænd af alle Anskuelser, og hvert et Svar 
har lydt, at Studenternes Deltagelse reducerer sig til, 
at de af et socialistisk Parti, der vilde Bølleoptøjer, 
er blevne brugte til Redskaber. Om nogen samfunds- 
omvæltende Tendens hos de Petersborg-Studenter i 
Almindelighed er der aldeles ikke Tale.« 

(Craal. 1Daunebroge. 20. April 1903.) 


Efter et Par Dages Ophold i Ruslands Ho- 
vedstad havde »Dannebrog«s grundige Med- 
arbejder, Craal, sin Mening om Landets soci- 
ale Forhold klappet og klar. De var jo saa lige 
til, letfattelige for et iagttagende Øje. Hvad 
den ivrige Mand ikke naaede at danne sig et 
Skøn over paa sin Vandring fra Ånkomstbane- 
gaarden til Hotellet, fik han forklaret af nogle 
tilfældige »Mænd af alle Anskuelser«, hvorefter 
han den 12. April kunde udtale med sagkyndig 
Kompetence, at man ikke behøvede at være 
mange Dage i St. Petersborg for at faa Øjnene 
op for, »at Rusland endnu i en uoverskuelig 
Række af Aar vil være umodent til at opnaa en 
Frihed som Vesteuropas.« 

Det tager ulykkeligvis nogle faa Dage at for- 
sende et Brev fra St. Petersborg hertil, saaledes 
at København først den 20. fik Kundskab om 
den sande Stilling i Rusland og vederheftigt 
Materiale til Vurdering af de oprørske Bevæ- 
gelser, om hvilke der i Ny og Næ er blevet 
fablet i mangelfulde Telegrammer. Dog, denne 
Langsomhed i Befordringen var i dette Tilfælde 
af det gode. Thi allerede den 15. April, medens 
Hr. Craal's Korrespondance endnu var under- 
vejs, opskræmtes Europa af den tilsyneladende 
paalidelige Efterretning, at Ruslands Indenrigs- 

minister, Ssipjagin, samme Dags Middag var 
bleven myrdet. Morderens Navn nævntes; hans 
Stilling angaves som Student ved Universitetet 
i Kiew; de nærmere Omstændigheder ved At- 
tentatet meddeltes; og paa dette løse Grundlag 
gav hele Vesteuropas Presse sig til at anstille 
Betragtninger over Studenter-Urolighedernes Al- 
vor, over hele Karakteren af den revolutionære 
Tendens saa vel i St. Petersborg som overalt i 
Landet. 

I fire Dage blev dette Rygte troet her i Kø- 
benhavn, i fire Dage blev det drøftet, kommen- 
teret, fastslaaet som uomtvisteligt, indtil »Dan- 
nebrog« Søndag Morgen tog det. til Dagens 
Tekst og paaviste, hvorledes det hele reducerede 
sig til nogle Bølleoptøjer af et socialistisk Parti. 
Det øvrige Europa derimod, som ikke havde 
nogen Graal til at retlede sig eller noget »Dan- 
brog« til at sige Sandhedens Ord, forblev i Vild- 
farelsen og taler endnu troende om Minister- 
mord og Revolution: og ulykkelige sociale For- 
hold og hele den radikale Svada, som adskillige 
Blade bygger Propaganda paa. 

Enkelte af disse bevidste Misforstaaelser finder 
endogsaa Vej til vore egne radikale Blade, der dog 
ikke længer kan være uvidende om de faktiske 
Kendsgerninger. »Nationaltidende« meddelte 
saaledes i Tirsdags i et Telegram, der ganske 
vist stammede fra Berlin, at -Gæringen i Rus- 
land naaede langt udenfor de store Byers Græn- 
ser og dybt ned i selve den uvidende Bonde- 
stand. Bladet vidste at fortælle om flere heftige 
Bønderrevolter og kunde for et enkelt Tilfældes 
Vedkommende opgive Styrken af Bondehæren 
til 15000 lebevæbnede Mænd og Kvinder. 

Dette er naturligvis kun et tendentiøst Tele- 
gram, og »Nationaltidende« gengiver det for 
ondsindet at bringe Bekymringer over det Hof, 
»Dannebrog« har taget under sine Vingers Be- 
skyttelse. Men det turde dog være tilraadeligt at 
lade Craal — eller maaske bedre Statsraad Thor 
Lange — fremkomme med et Dementi, før dette 
nye Rygte sætter sig saa fast, at det ikke mere 
lader- sig fjerne, Vi skylder Zar Nikolaus, der 


er Søn af den Alexander, som stod os meget . 
nær og ofte venligt besøgte os, at yde ham 
Støtte i hans Bestræbelser for at udbrede Frihed 
og Fred, specielt Fred, i det store, grundløst 
utilfredse Land. 

Sagen er Alvor. Jeg lader Craal og »Danne- 
brog« beholde deres Tro og tror med Europa. 
Ssipjagin er død. Hans Handlinger fortættede 
sig til Bly, tog Kugleform og saarede hans 
Hjærte, hvorfra de var udsprungne. Det er 
Retfærdighed. 

Det meddeltes, at Ministeren udaandede med 
de Ord: »Hvorfor dræber man mig? Jeg er mig 
ikke bevidst at have. gjort noget ondt.« 

Højtstaaende Mænd dør altid med nogle Ord, 
der kan telegraferes Verden over, og som i Reg- 
len intet siger andet end, at nu faldt en Hulhed 
ugenoppustelig sammen. Men i dette smertelige 
Udbrud, der har Oprigtighedens Karakter, der er 
dækkende og blottende som et Selvforsvar og 
rent menneskeligt set vækker Medfølelse,. ligger 
i Virkeligheden den Anklage, der kan rejses mod 
Ssipjagin. At indtage en saa indflydelsesrig Stilling 
i et Samfund og ikke være sig sine Handlingers 
Virkning bevidst, ogsaa det er en Forbrydelse. 
En blind har ikke Lov at paatage sig Førerskab 
for andre, de være seende eller blinde selv; en 
døv maa ikke staa, hvor der skal lyttes. Det 
var det, Ssipjagin gjorde sig skyldig i, derfor 
gik han hovedkulds i Graven som Breughel's 
blinde Tigger. 

Den myrdede Minister har muligvis handlet 
i god Tro, naar han gik haardhændet frem mod 
Studenternesfortvivlelsesfulde Demonstrationer; 
men god Tro er ikke nok. Det frelser ikke en 
ukyndig Arbejder, der lader sig sætte til at passe 
en overvældende og vanskelig Maskine, 'at han 
gør i god Tro, hvad han har Forstand til; 
kommer han i sin Uvidenhed Maskineriet for 
nær, rives han redningsløst med og' tilintet- 
gøres. Og der er intet uretfærdigt deri; det er 
hans Forbrydelse, at han paatog sig et Arbejde, 
han ikke var sig bevidst at kunne magte. 

Men i harmfuld Følelse af den fælles Mangel 
paa Evne kaster Mængden sig over den, som 
foraarsagede Katastrofen. Verden tror at vad- 
ske sine smudsige Hænder ved at besudle ham. 
Alle de, som véd sig svage selv, styrker sig i 
Forbitrelse; de fejge drikker sig modigei kogende 
Foragt. 

Der staar Ssipjagins Morder, denne degene- 
rerede Student fra Kiew, denne moralsk for- 
komne Proletar! Han har Tid nok til at flygte, 
men han bliver staaende-og lader sig rolig arre- 
stere. Mængden hyler imod ham, men han vi- 
ger ikke for den. Han bringes for Dommeren 
og giver sine klare, retskafne Svar: »Jeg er 
skyldig, men jeg har ingen Forbrydelse begaaet.« 
Og han er sig bevidst, hvilken Virkning hans 
Gerning vil faa, for ham selv, for hans jævn- 
byrdige og for hans Land. 

Balmachow kalder han sig. Vi kunde have 
Brug for nogle Karakterer som hans, her i dette 
Land, der er blevet temperamentsløst af Trive- 
lighed. Vi har ingen. Men vore offentlige Til- 
lidsmænd har bl. a. ogsaa den Fejl, at de ikke 
er et Skud Krudt værd. 

Han er den ansvarlige Personlighed, der ta- 
ger Hævn over det ansvarsløse Samfund; naar 
han har faaet sin Dom, vil det være Samfundet, 


som paany har hævnet sig paa Personlighederne. 
L. C. Nielsen. 


LROFRUNG: 
DET UAFVENDELIGE 


Ogsaa denne Bog er fuldstændig inkontrollabel. Det 
er mærkeligt, at moderne Forfattere ofte har saa svært 
ved at forstaa Nødvendigheden af at tage Hensyn til 
Læserens Mistro. Al gensidig Meddelelse forudsætter 
en vis Garanti for Paastandenes Rigtighed. Naar jeg i 
en Psykiatri læser om mærkelige Nevrosetilstande, 
tvivler jeg ikke, fordi Forfatteren som Videnskabsmand 
har alle Tiders og alle Landes sandhedskærlige- Forsk- 
ning til Kavtionist; men jeg tror ikke godvillig et Ord 
af, hvad Hr. Rung fortæller mig om Frants Krigers 
mærkelige psykiske Afhængighed dels af Vennen Alexis 
Holck og dels af den æventyrlige Dr. Altmayer, hans 
Drab af Vennen og derpaa følgende Selvmord. Det er 


altsammen meget mærkværdigt, og man kommer ikke 
ind i det ad Sandsynlighedens Trappe. Vil man se, 
hvorledes sligt skal gøres, kan man blot tænke paa 
Raskolnikof, hvor Skridtene gaar fra det, som ingen 
vil benægte, gennem det, som er muligt, til det, som, 
hvis det var isoleret, ingen vilde tro paa. Eller man 
skal læse en Fortælling af Kipling, der hedder »Spær- 
ret«, om Fyrpasseren i et af .Sundastræderne, der ved 
stadig at stirre paa den rivende Strøm bliver grebet af 
en ejendommelig Art af Sindssyge. Han tror, at det 
er Dampskibene, der ondskabsfuldt plumrer Vandet for 
ham. Den evige Strøm trækker Strimer gennem hans 
Hjærne, og for at blive fri for Pinen, lægger han Bøj- 
er ud for at skræmme Skibene bort. Medens han nu 
saver Plankerne til, føler han det som en stor Lettelse 
at save paa tværs af Træet. Ved dette lille Træk er 
den løjerlige fantastiske Historie bragt i Relation til 
noget, vi alle kender: Pinen ved ensformig Beskæf- 
tigelse og den Glæde, den blotte Forandring i saa Til- 
fælde yder. Ad denue lille Dør gaar man ind' i de sære 
sindssyge Tankegange. 

Der er intet at indvende mod dem, der betragter 
Digtningen som et Luftskib, hvormed man kan stige til 
Fantasiens Højder, men man måa — hvis man da ikke 
vil være alene om Fornøjelsen — sørge for, at det er 
en Ballon captif — saa solidt som muligt ankret fast i 
Jorden. Trossen kan man jo gøre saa lang man vil. I 
modsat Fald kan man kun regne paa de naive gabende 
"Tilskuere, der fryder sig over at se Ballonen forsvinde 
i Skyerne. 

Da der ingen Dør er, ad hvilken man kan komme 
ind i Hr. Rungs Bog, maa man nøjes med at betragte 
den udvendig og konstaterer da, at Stilen — naar und- 
tages nogen Paavirkning fra Johs. V. Jensen — har et 
personligt Præg af Liv og Klarhed. Enkelte af de fan- 
tastiske Situationer er fortalte med stor Energi og Dyg- 
tighed. 

Af Personerne er Maria Therese den mest levende 
og ikke uden en vis Værdi. Kedeligt, at Forfatteren 
ikke har kunnet faa mere ud af den fortræffelige Titel, 
der værdigt kunde have dækket over et dybt og gri- 


bende Værk af en moderne Aand. 
2 Harald Ch. Nielsen. 


MS DAGEN 

De høje, blaa hrreee fyger hen i 
Blæst. Maaneden blades af som en Vægkalen- 
der, ind ad mod den Foraarsdag, der har gamle 
Tiders Hævd paa at være Afgørelsens og ny€ 
Tiders Tilsagn om at blive Retfærdighedens. 
Naar Dagen selv vender sit ranke Tal imod os, 

Tallenes førstefødte, gaar vi ud for at bekræfte 
Vaaren, hver paa sin Vis. 

De tidligere Slægters Majdagsglæde erstattes 
nu af en Majdagsvilje. Den første Maj er bleven 
Solidaritetens Dag, paa hvilken Tusinder samler 
sig for med Samlingens Styrke at kræve Retten 
til at arbejde og Retten til at hvile, >: Retten 
til at være Menneske. Derfor er det Foraarets 
første Dag, der er bleven valgt, fordi den skal 
indvarsle lysere Tider for alle dem, hvem Lyset 
er karrigt tilmaalt. 

Arbejderne skal holde deres Majdag i Ære og 
give Møde. De skal blive ved at kræve, til de 
faar, eller til de kan tage, hvad der ikke gives 
dem. De skal lære den gensidige -Forpligtelses 
Love og følge dem, hvis de vil opnaa noget. 
Men de skal ogsaa forstaa, at otte-Timers-Døgnet 
paalægger dem Krav,:som de maa indfri. Det 
er ikke nok at arbejde uvilligt i otte Timer for 
en anden og saa ødsle de 'seksten bort; med 
otte Timers Virksomhed alene slipper ingen. 
Otte-Timers-Arbejdsdagen betyder Arbejde for 
flere og tidsmæssig Forøgelse af Værdien af hver 
enkelt. Først med Gennemførelsen af de otte 
Timer kan Årbejderstanden tilegne sig den Ud- 
vikling, som er nødvendig for at give Arbejder- 
Organisationerne en saadan Styrke, at den kan 
blive Arbejdsgivernes jævnbyrdig og være År- 
bejdsgiver selv. Den maa blive sig sin fulde An- 
svarlighed bevidst. 


For Arbejderne er der i Åar dobbelt Grund 
til at demonstrere, af hjemlige Grunde og af 
internationale. Havnestrejken har vist, hvad ikke 
længer burde være muligt, at Arbejdsgivernes 
Bevidsthed endnu vægrer sig ved at erkende det 
formaalstjenlige i, at Arbejderne staa fast orga- 
niserede. Den skyder Tanken fra sig nu, ganske 
vist med den Bemærkning, at Organisering af 
Skibsbesætninger — Fyrbødere og Dæksfolk — 
er umulig, fordi altid kun et Mindretal af Or- 
ganisationens Medlemmer kan samles, naar Be- 
slutningen skal tages. 

Rhederne kunde passende overlade dette For- 
hold til Folkene selv; gaar disse ind paa at lade 
det til enhver Tid hjemmeværende Mindretal 
træffe bindende Beslutninger, maa det blive deres 
egen Sag. Overhovedet er det besynderligt, at 
man i et parlamentarisk Land endnu ikke aner- 
kender hver Stands Berettigelse til at varetage 
sine egne Tarv og har Forstaaelsen af, at dette 
er den eneste fremkommelige Vej. 

Derfor bør 1. Maj-Demonstrationen have Ef- 
tertryk. Den skal skærpe Kravet om Medbestem- 
melses-Retten og godtgøre Arbejderstandens 
Vilje og Evne til at gennemføre dette — og 
dens Utaalmodighed over de utidige Forhalel- 
ser. K. 

» ELLEMMÆND « 


I de trange Kamptider blev mange 
læmpet ind, som det havde været gavnligt at 
holde udenfor. Drevet af den arge Nød maatte 
Venstre ofte tage sin Tilflugt til Mænd, der 
ikke besad andres Tillid end deres egen og ikke 
havde andet Krav paa at komme i Betragtning 
end det, at de i Øjeblikke, hvor redelige Folk 
trak sig bekymret tilbage, viste Ærgerrighedens 
Mod eller Spekulationens Beredvillighed til at 
stille sig til Disposition. Saadanne findes altid, 
lurende paa Lejlighed til at gøre sig gældende, 
uundværlige, fordi de aldrig afslaa at gøre det 
Undergrunds-Arbejde, som andre vægre sig ved; 
men kun i lange Uaar lykkes det dem at naa 
frem til saa megen Magt, at man ikke kan und- 
gaa dem, 

Men: intet er farligere end at kaste sin Tillid 
paa den, der ikke er Tillid værd. Gennemskuer 
man hans Kummerlighed og dog, officielt, støt- 
ter ham med:'sin Tillid, medfører det et Misbrug af 
andres; giver man ham den i god Tro, vil han 
selv misbruge den. I begge Tilfælde vil. den Dag 
komme, da han ser sin Fordel ved at falde én 
i Ryggen og ikke betænker sig derpaa. 

Det er disse »Mellemmænd«, som Venstre 
fik for mange af. Til Trods for, at Partiet til- 
kæmpede sig en Broderpart af Landets Intelli- 
gens, eller rettere sagt, til Trods for at denne 
paa Grund af Modpartiets altfor aabenlyse Mid- 
. delmaadighed blev drevet over i Venstre, var 
dette ofte i Bekneb, naar nye Pladser skulde be- 
sættes. At det samme Forhold i endnu jam- 
merligere Grad var Tilfældet med Højre, gjorde 
jo ikke Venstre rigere. : 

-… Imidlertid, saa længe Kampen var standende, 


var der ikke Tid til at beskæftige sig med disse 


I. ÅARGANG 


indladte, som var blevne belønnede for udviste 
Tjenester med en eller anden Tillidspost, og 
saa længe var det tillige uklogt at gøre det. Saa 
længe holdt de ogsaa Trit og kunde endnu i 
Ny og Næ paatage sig en Gerning, det ellers 
vilde have sine Vanskeligheder at faa udført. 

Men saa kom Venstre til Magten, og saa be- 
gyndte de-at røre fordringsfuldt paa sig. De 
vilde have mere Indflydelse; hædrede. som de 
følte sig ved deres Hverv, ansaa de sig for myn- 
dige og paatog sig Miner af selvstændige Mænd. 
Iklædt en gammel og tilfældig Anerkendelse, 
som nogle faa havde udlaant dem, optraadte 
de selvejende, som om det hele Lands For- 
trøstning tilkom dem. Tilmed saa de selve »Mel- 
lemmændenes« Overmellemmand som Medlem 
af Regeringen, og i slavisk Iver for at følge 
ham sadlede de deres Æsler op og red ud, vil- 
lige til Angreb paa dem, hvis Tillid havde væ- 
ret deres eneste Berettigelse. 

Saaledes red W/itzansky ud af den Stald, i 
hvilken han havde gjort Karletjeneste i mange 
Aar. Med en gammel Skudsmaalsbog fra sin for- 
dums, afdøde Herre i Lommen meldte han sig 
hos Landets Regering og kunde oven i Købet 


optræde som en Martyr, der var bleven afske- . 


diget i Utide. Nu er der næppe nogen Tvivl om, 
at de Mænd, som i sin Tid nødtvungne gav 
Witzansky Vidnesbyrdet trofast og paalidelig, 
har været paa det rene med hans Karakter; det 
er derfor kun Retfærdighedens Gengældelse, naar 
han nu vender sig imod dem. 

Men dere vil følge ham. Den Hyldest, der 
er bleven ham til Del, indvarsler »Mellemmæn- 
denes« Æra i dansk Politik. Man ser dem lægge 
Ridetøjet paa Dyrene, de sætter Foden i Stig- 
bøjlen og svinger sig op, urolige Hovslag høres, 
saa rider Svendene ud som Herrer. K. 

NEBOG'OG EN REPLIK 


Om Hjalmar Bergstrøms Skuespil er der 
for det første det at sige, at det aldeles utvivl- 
somt vil more paa en Scene — og dette gælder 
for alle Figurerne, der er skitserede saa kraftigt 
og rigtigt, at dygtige Skuespillere vil have tak- 
nemmelige Opgaver med at udfylde det mang- 
lende. Ved Læsningen er det derimod væsentlig 
kun een, der fængsler Opmærksomheden, nem- 
lig Erik, Overlærerens Søn. Selve Handlingen, 
Ida's, den hjemvendte Datters, frie Kærligheds- 
forhold til Gerhard Winther, formaar ikke i 
nogen synderlig Grad at sætte Læserens Følel- 
ser i Bevægelse og har øjensynlig heller ikke 
interesseret Forfatteren. Der er over dette Parti 
af Stykket et Præg af Duftvaudeville, der viser, 
at det, at en ung Mand og Kvinde ordner deres 
strengt private Forhold selv, staar for tænkende 
Mennesker som noget paa engang saa selvføl- 
geligt og idyllisk, at det, ligesom i den noget 
ældre Literatur, Forlovelser og Bryllupper, kun 
vækker blide og frydefulde Følelser i Forfatte- 
rens Blækhorn. Den Sædelighedsbevægelse, der 
repræsenteres af Overlærer Fejlberg og cand. 
theol. Sørensen, har desværre heller ikke aflok- 
ket Hr. Bergstrøms Pen nye karakteriserende 
Træk. Den Satire, de udsættes for, er for yder- 
lig og letkøbt. Kun ganske enkelte Steder er 
den saa hensynsløs som i de herlige Replik- 
ker, hvor de to Sædelighedsapostle saa smaat 


begynder at kives om den Ære at være nævnt " 


i Byens Smudsblad. 

Stykkets Værdi staar og falder med Erik, den 
unge Mand, som ansat paa et Regeringskontor, 
kun faar Brug for sin Intelligens til den Satire, 
hvormed han overøser sine Omgivelser. Den 
er saa hensynsløs haanende og saa ejendomme- 
lig i sim Sammensætning med Djærvhed og vir- 
keligt godt Humør, at det næppe vil være mu- 
ligt at benægte dens Originalitet. I den allerede 
berømte Replik, hvor han drukken, sentimental 
og dog stadig ironisk aabner et Øjeblik for den 
Familiebegravelse, hvor Ofrene for hans Satire 
ligger begraven, er der et Præg af saa dyb, 
ubjælpelig Bitterhed over Ordene, at de efter- 
lader et uafrysteligt Indtryk. Her rører Berg- 
strøms Skuespil ved den store tragiske Stemning. 

Det vilde føre for langt at analysere denne 
Skikkelse og esenlene den med andre i den 
nyeste Literatur, men det er Ulejligheden værd 
at standse ved en af hans Replikker, der har di- 
rekte Adresse til Ungdommen. Han siger: »Den 


Slægt, vi skulde staa i naturlig Opposition til, 
er jo ikke kommet længer end til selv at være 
Opposition. Vi staar min Salighed i Queue her 
til Lands og bliver Oldinge, inden vi naar frem 
til Billethullet.« 

At disse Ord er Udtryk for, hvad der var en 
almen Følelse, har jeg et kuriøst Bevis for i en 
Artikel, jeg selv skrev omtrent paa den Tid, Styk- 
ket skal foregaa: »Hvis Højre ikke havde gjort 
Brud paa Naturens Orden, men, da Affældig- 
hedens Aar kom, var død Straadøden, hvis Ven- 
stre var blevet Regeringsmagt, da deres Me- 
ninger havde vundet Flertallet for sig, da var 
Udviklingen gaaet sin sunde og jævne Gang... 
Og vi — de Unge — vi vilde ikke finde vor 
Plads optaget af en ældre »Ungdom«. — — — 
Stillingen er en helt anden, thi Oldingene i dette 
Land besidder evig Ungdom, og derfor bliver 
Ungdommen gammel uden at have været ung.« 
Disse Ord, der blev skrevet før Systemskiftet, 
har samme ÅAktualitet nu, naar de i anden Form 
læses i Stykket, og hvad der er endnu mere 
trist, de vil maaske adskillige Aar endnu kunne 
fungere som træffende Bemærkning om Situa- 
tionen. Vi har nemlig haft den Ulykke i mange 
Aar at være delt efter en Skillelinie, der ikke 
som radikal—ikke radikal væsentlig falder sam- 
men med det yngre og det ældre Slægtled, ja 
overhovedet ikke med noget Grundlag, der 
kunde bruges til Partidannelse for andre For- 
maal. Forfatningsstriden blev i de Manges Sind 
afgjort som et Magtspørgsmaal, hos ikke Faa 
som et økonomisk Spørgsmaal og appellerede 
forøvrigt til en saa minimalt udviklet Retsbe- 
vidsthed, som de fleste kunde have uden at ge- 
neres af den i det daglige Liv. Radikale, mode- 
rate, ja rent konservative Naturer vandrede gen- 
nem Ørknen i samme Tog — at det kun vilde 
blive de sidste to Grupper, der kom ind i det 
forjættede Land, kunde man have profeteret. 

Med den tredie er der sket det, at dens fri- 
sindede Anskuelser under den golde Ørken- 
vandring er blevet mumificerede — og naar man 
véd, hvorlænge saadanne indskrumpede, knas- 
tørre Uhyrer kan modstaa Tilintetgørelsen — 
er der lang Udsigt til, at Radikalisme atter bliver 
identisk med Landets Ungdom. Man kån jo 
allerede nu belave sig paa igen at se den gamle 
Garde i »Politiken« opleve en tredie eller fjerde 
»Vaar«. som Opposition. Men en gammel stiv- 
benet Garde har aldrig sin Force i Angrebené 
— den danner Karré, og dens højeste Bedrift 
bliver at falde paa den Plet, hvor den staar og 

stod, og inderst inde, hvor man kan opnaa at 
blive kvalt, sættes Grønskollingerne. Denne 
Eventualitet ser Erik klart i Øjnene: »Her- 
hjemme kan jeg opponere mod den gamle, men 
officielt er han wangribelig Oppositionsmand. 
Jeg vil hellere foreslaa, at vi trækker os ud af 
det for ikke at staa i Vejen for vore Efterkom- 
mere.« 

Hvis dansk Ungdom ikke vil komme til 
samme selvmorderiske Resultat, maa dens Op- 
gave være, hurtigst muligt at faa Prædikatet 
uangribelig fjærnet fra denne Opposition. Op- 
gaven bliver den samme, som Hørup anviser 
Venstre overfor de Nationalliberale, et Brud 
paa den Underkastelse, hvormed man godkender 
Monopoliseringen af Intelligensen. 

. Kynisk og aabent sagt for min personlige Reg- 
ning, er dansk Ungdom som Helhed betragtet 
servilt autoritetstroende. Jeg gad have en Stati- 
stik over, hvormange saakaldte radikale Studen- 
ter, der nogensinde har gjort det formastelige 
Forsøg at forme sig en kritisk revideret Op- 
fattelse af Georg Brandes. I deres Hjærters En- 
fold er der vist næppe det Punkt i nyere dansk 
Udvikling, hvor de ikke tror, at han som en 
Gud Fader har haft sin Finger med paa en vel-. 
signelsesrig Maade. 

Og dog burde man vel nu have Ret til at 
betragte ham som et historisk Fænomen. 

Dansk Ungdom har en fortræffelig Maade, 
paa hvilken den kan frigøre sig, den bør kritisere 
— de sidste tredive Aar — saaledes, at den ikke 
længer staar maabende af Beundring og koldt 
uforstaaende, men saaledes at den med frigjort 
Overlegenhed kan fordele Lys og Skygge. I 
Øjeblikket lider.den af, hvad jeg vil kalde hi- 
storisk Navlekiggeri, den ser stadig beundrende 
interesseret paa det .historiske Baand, der leder 
fra Fortiden til dem. Men som bekendt bør 
denne Streng normalt blive til et. Rudiment, 
og derfor bør den kritiske Saks i Virksomhed. 
I alt for høj Grad frembyder dansk Ungdom 
det ækle Billede af en stor Dreng, der forlængst 
har faaet Tænder, men som vedblivende patter. 
Det er det afgørende Skelnemærke mellem 
Epigoner og Nybegyndere, at de første blot be- 
undrer den Fortid, hvorfra de udspringer, me- 
dens de sidste forstaar den. Dette sidste er end- 
videre. et Vaaben, som hidtil hverken nogen 
Gud eller Halvgud har kæmpet med Held imod. 
Det er den store Opgave, som venter dansk 
Ungdom og som kan tage alle i Brug, Digtere, 
Kritikere, Historikere — alle: Begynd at kri- 


tisere — Jad os faa gjort Fortiden til Fortid — 


det er en Betingelse for al Fremtid. 
Harald Ch. Nielsen. 


FSKEDS-HILSEN TIL 
VIGGO STUCKENBERG 


Du rejser rimeligvis for dog at foretage en 
Bevægelse. Det var vel blevet Dig altfor fast- 
staaende Spørgsmaal, disse: hvad er Umagen 
værd, hvad lønner Besværet, hvad Gavn gør 
Ens Arbejde? Det hele: Politik, Litteratur, Kunst, 
Sladder, og hvad vi ellers faar Dagene fyldt 
med, det er vel blevet Dig en altfor tyktfly- 
dende Ensformighed. Ligemeget hvor, blot ud 
af dette Dødvande! 

Ja, vi leveri de altfor rolige Menneskers Land. 
De, som er kloge, er bitre, af en behersket og 
maadeholden Bitterhed. De, som ringeagter, de 
er stilfærdige Folk, der kender Stridens Unytte. 
Den ærlige Mand tier stille; han ved, at Løg- 
neren er en langt bedre Taler. De, som kun 
kan tjene den gode Sag, er blevet arbejdsløse; 
ingen har Brug for deres Hænder. Een Lærdom 
maa læres af alle: Det samme paa en anden 
Maade, den selvsamme Jammerlighed og næppe 
nok paa en anden Maade, det, skal vi vide, er 
al Sejrs eneste Frugt. 

Skarndyngerne vokser altsaa. Luften fyldes af 
Skammelighedens Støv. Her er kun den mere 
og mere ublandede Foragtelighed at indaande. 
Man væmmes tilsidst ved at trække Vejret. 

Den er da i sin gode Ret, som søger bort. 
Den, som er klog imod sig selv, drager til 
Steder, hvor Urenligheden er ham uvedkom- 
mende, hvor Snavset ikke er Snavs af hans 
Snavs, hvor han kan aande uden Fortrydelse. 

... Gæsten i de fremmede Lande, han har 
jo kun med Skønheden at gøre. Han forfrisker 
sine Øjne, og Glæden gør ham til en livligtle- 
vende. Han kan hengive sig uforstyrret til det 
væsentlige: berede sit Sind, ryddeliggøre sin 
Aand, sørge for sig selv, at han faar de for- 
nødne Kræfter. ; 

Og saa kan han vende hjem, iført en ny 
Rustning, for at indtage sin Plads i de ærliges 
Rækker. g 

Ti det er jo ikke Meningen, at Kampen skal 
ophøre. Tværtimod skal for enhver Pris Rolig- 
heden forstyrres. Klagerne skal afløses af For- 
søg paa at raade Bod..De ærlige vil igen prøve 
Vaabenlykken mod de uærlige. Den evigt nød- 
vendige Blæst i Sjælene skal rejse sig paany. 


»Mere nu end nogensinde vil vi have Uvejr. 


Rejs da vel, Viggo Stuckenberg, rejs vel. Der 
er ikke mange, til hvem vi saa inderligt raaber: 
Lykkelig Rejse. Men det har den egenkærlige 
Grund, at vi haaber langt om længe at kunne 
sige: Velkommen hjem, til en styrket og kamp- 
ivrig Mand. Og har vi nu lidt Afskeds-Vemod 
i Røsten, vil der til den Tid kun være den 


hjærteligste Glæde. En Ven. , 
gs fn GÅr ik 


FARVEMYTHE 


Det gløder saa tyst over Skrænten, 
hvor Bøgene brænder paa Rad. 

Alt Løvet er lyttende Venten, 

der rører sig ikke et Blad. 

Det søgrønne Mos paa en Stamme 
fortæres i Gru, som er sød, 

af Skovbundens svidende Flamme, 
som svøber det tavst i sin Glød — 


" Dryadel Dryade! 
Der staar hun saa smal som en Vaand 
paa sin Skrænt, 
Dryade! Dryade! 
"Et tyssende Tegn fra en Haand 
og et — vent] 


Hun hidser hans Hu 
med sin tøvende Blu, 
hun hvisker sit — Tys 
som et Kys. 

Da blusser han vild 


ved det tændende Syn. 

Tyst dypper hun sig i hans Ild 
som et Lyn 

og dvæler et sydende Nu. 


Paany af hans Favntag. hun glider 
og tyr til sit kølige Hus. 

Den flygtendes Sider han svider 
med Længslernes luende Sus. 

Saa leger de Dagen til Ende. 

"Men sent i den taagede Nat, 

naar Nyet blir tændt, kan det hænde, 
det suser fra Bakke og Krat — 


Dryade! Dryade! 
Dvæler du flygtig og sky 
for at fly? 
Dryade! Dryadel! 
Tændt er det blinkende Ny. 
Ludv. Holstein. 


NIGHED 


Det er en Strid for Stridens Skyld, den 
som Dampskibsselskaberne nu fører med deres 
Folk. Fra begge Sider erkendes det, at man nu 
ikke tænker paa det Par Skillings Lønforskel. 
Nej, Rederne fører Kampen for at vise, at de 
er de stærkeste, at det er dem, der har Magten 
og Herredømmet i al Evighed. Paa dem alene 
skal det bero, om Folkene maa være Fagfor- 
enings-Medlemmer eller ej. De har sagt deres 
pludselige: Nej, og deres Vilje skal ske. Først 
i dette, siden i andet og mere. ] 

Derom er der Enighed. Og der er Enighed 
om, at det var et forkasteligt Standpunkt, Re- 
derne stillede sig paa, da de ikke vilde for- 
handle. Enigt var ogsaa det Bifald, Maskin- 
mestrene fik, da de vedtog ikke at støtte Re- 
derne mere end højst nødvendigt. Og enig er 
Fordømmelsen af, at Rederne afslog den til- 
budte Mægling. Men Enigheden strækker sig 
endnu videre. Eller ser vi ikke alle med den 
alvorligste Uro hen til Kampens Følger: Først 
Skærpelsen af Søfolkenes Fattigdom, hvad der 
allerede er en ikke lille Ulykke-Forøgelse! Og 
saa Skaden paa alle Landets Næringsveje, de 

uerstattelige Tab, der kan ramme, hvem det skal 
være | 

Endelig er vi vel ogsaa alle som een grebne 
af Ængstelse for de skrækkelige Skarer af »Hæ- 
dersmænd«, hvormed Skibene besættes. Det er 
maaske tvivlsomt, om disse Mennesker er det 
fordærvede Udskud, den nederdrægtige Pøbel, 
som de har Ord for. Men sikkert er det, at 
Flertallet af dem savner al faglig Uddannelse. 
Og der er ikke Skygge af Tvivl om, at det 
vilde være en national Ulykke, om danske Skibs- 
mandskaber for Fremtiden væsentligst skal be- 
staa af den Slags Folk. 

Saa megen Enighed, ja, og saa lidt Styrke! 
Ti Enigheden er godmodig og hyggelig. Den 
kender ikke til Stridslyst. Den snakker roligt 
om Tingene og gør ikke en Sjæl Fortræd. 
Dens Taalmodighed overgaar al Forstand. 

Ja, vi er fredsæle. Vi synes nok, det er skam- 
meligt, .at et Dusin Redere har Lov til at an- 
rette disse store Ulykker paa os. »Landsforræ- 
dere« mumles der. Men hvor mange tænker paa 
at foretage noget imod dem? Vor Retfærdig- 
hedssans kommer i Bevægelse og faar sig en 
dygtig Motion, men deraf bliver den udmattet 
og faar Trang til Hvile, ikke til Handling. Saa 
slaar vi os til Ro. med, at Striden er os uved- 
kommende, egentlig kan det jo være os det 
samme, om Rederne eller Søfolkene sejrer. Vi 
er ikke Part i Sagen. Vi ønsker blot en Ende 
paa Striden. Vi mærker omsider Tilbøjelighed 
for dette ophøjede Standpunkt: Hvis Søfolkene 
ikke maa være i Fagforening, saa kan de jo 
melde sig ud eller ophæve Foreningen. Dermed 
er den Historie ude! . 

.……… Det er det eneste tiltalende ved denne 
Strid, at den er som den klare Flamme: for 
eller imod Foreningsretten. Man forstaar saa 
godt Kapitalisternes Længsel efter de Tider, da 
der ingen Fagforeninger var til. Da gik alt, som 
det skulde; alt tjente til »de rige Mænds Glæde 
og de fattige Mænds Sorg«. Men siden er der 
blevet en evig Uro og Forvirring. Fagforenin- 
gerne har vendt Bladet, nu sker der mere og 
mere, som er til Glæde for de fattige Mænd og 
til Sorg for de rige. Derfor begriber man og- 
saa, at de fattige. Mænd synes, at den Vej er 
deres eneste. Hvad de hidtil har opnaaet, skyl- 
der de udelukkende deres Evne til Forening. 
Om det nu er stort eller lidt, de har vundet? 
Det er stort, naar de ser.tilbage-paa den Til- 
stand, de kom fra. Men ser de paa deres Øn- 
sker, er det saare lidt, ja for intet at regne. 


Det er det storladne ved Kampen, at det er 
selve Fortiden og Fremtiden, der her tørner 
sammen. Det er den hedeste Ild, der endnu 
har raset iblandt os. Men Kampens Udfald er 
tvivlsomt. Hvor sørgeligt, hvor harmeligt, hvor 
forfærdende: Udfaldet er tvivlsomt. 


Simon Koch. 


VEN LANGE: DE STILLE 


KØ STUER 


Det Indtryk, man modtog af Sven Lange 
igennem hans første Arbejder, har efterhaanden 
forskudt sig. I den dybsindige Komedie »Kær- 
lighedens Narre«, der sluttede som en Tragedie, 
adskilligt pinligere end alle Oehlenschlågers til- 
sammen, lukkede han os inde i et Drivhus og 
viste os en Række Skikkelser, der alle var Fostre 
af hans egen raffineret dialektiske Hjerne. De 
unge Kvinder havde Orkideernes skøre og kun- 
stige Skønhed, deres Lader og Indfald var or- 
ganisk levende trods deres Besynderlighed, og 
naar Forfatteren pludselig aabnede et Vindu, 
følte Virkelighedens nøgterne Luft dobbelt kras. 

I Romanen »Hjertets Gerninger« blandedes 
uheldigt Typer med Individualiteter. 

I sit sidste Arbejde søger Sven Lange at 
komme den ydre Virkelighed saa nær paa Li- 
vet som muligt. Han her den modsatte 
Vej af den, han forhen gik. Henter ikke Perso- 
nerne op fra sin egen Bevidsthed, men stirrer 
taalmodigt paa Mennesker uden for ham selv, 
stirrer saa længe, til han føler Nødvendigheden 
af deres Skæbners Dannelse. 

Man har i »De stille Stuer<« megen Glæde 
af at se, hvor fint Nettet spindes sammen. Man 
lærer af denne Psykologis flygtige Lysninger, 
som hastigt svinder, men i et Nu har aaben- 
baret Ting, der lurer i Instinkternes Mørke. 
Sven Lange opsporer dem med behændig Næn- 
somhed, fordi han ved, at disse smaa gemte 
Ting er Drivfjedrene til alle de Handlinger, der 
danner dette Livs tilsyneladende saa pinagtigt 
tilfældige Skæbner. 

Men han har en Glæde af dette som af at se 
en Eftermiddagssol gennemskinne et nyfødt 
Blad, saa det fine Liv bag den grønne Hud 
kommer til Syne, indtil det igen falmer hen i 
sin naturlige Skjulthed, mens Solen søger andre 
Blade, der bliver mere levende og nye un 
dens afslørende Magt. ” 

Der findes i dette Hverdagsskuespil Scener, 
hvor Livet stille aabner sig i sin fulde Uberørt- 
hed, og som er bundne sammen ved en sjæl- 
den indre Sandhed; Scener, hvor Ordene falder 
Saa sagte og fattige, kommer saa famlende frem, 
som de netop altid gør det i det Liv, vi lever 
nutildags. 

Desværre mangler sidste Akt helt de to før- 
stes Nødvendighed. Man føler ingen Sikkerhed 
for, at dette Stykke maa ende som det gør. Man 
bør helst helt glemme den tilfældige Slutning. 

Fru Anna Larssen er som skabt til at opfange 
og genskabe Hovedskikkelsens skiftende og ube- 
vidste Liv. 

Livet har gennemsivet denne Kunstnerinde 
ad alle de Veje, hvor det kunde slippe ind, og 
hendes Kunst kaster Indtrykkene tilbage med 
en Sensibilitet, der er. bestandig overraskende 
i dens usmykkede Nøgenhed. Derfor var hun 
nødvendigvis ret uinteressanti de københavnske 
Roller, hvor vore vulgære Komedieforfattere har 
ægget hendes Lystighed frem. Men saasnart 
hendes Kaadhed fik en mere sydlansk Farve, 
forvandledes det spidse og pjankede til en frugt- 
bar Poesi, der var helt rød og fuld af Farve, 
Naar man undtager den sære, næsten hypnotiske 
Skønhed, hun sidste Aar lagde over Helen i 
Helge Rodes Drama, har hun ikke paa Dag- 
martheatret ydet saa overlegen Kunst som i 

»De stille Stuer«. Hun forstaar som ingen an- 
den herhjemme at spille med hver Fiber i sit 
Væsen. Nervøsiteten (i anden Akts Slutning 
forplantede sin Feber fra dette lille bankende 
Hjertes Raadvildhed op i Øjnenes Forvildelse, 
ud i Hændernes Jamren, ned igennem Lemmer- 
nes Rysten eller Stivnen. Og hun fandt i hele 
anden Akt de mærkeligst sikre Udtryk for alt 
det, der giver Langes Stykke Nyhed og Værd: 
Instinkter, der vaagner maaske for første Gang 
og kun finder Udtryk i et Øjes Glimt eller i 
en Haand, der krymper sig; de pludselige Ind- 
skydelser, der har Farens Sødme i sig, men 
som svundne, stærke Aars Vilje eller Vane 
næppe tillader at komme over Bevidsthedens 
Tærskel. Hendes Skikkelses Elasticitet, hendes 
Ansigts Bevægelighed finder, som ved en Leg, 
Udtryk for det halve og uudsagte, Hendes Kunst 
er rig paa Nuancer som en nordisk Himmel. 
Hendes Lyrik er Livets egen, der endnu ikke 
er bleven forandret ved at passere en Sjæl. Hun 
forstaar kun at dyrke det »frie Vers«. Men hun 
gør det med Mesterskab, 

Aftenens anden Overraskelse bød Fru Nan- 

sen. Den store Fremstillerinde af indre og ydre 
Stolthed og Pragt havde omskabt sig, ganske 
illuderende, til et armt Fruentimmer med en 
Stemme, der var hæs af Spiritus, Øjne, som 
Laster havde sløvet, Hænder, der rystede af 
Forkommenhed, Tænder, der var raadnedefop. 
Pesten stod som en Luft omkring hende. Dette 
Vrag var gribende sandt. — Ikke saa overbe- 
visende var Hr. Fjelstrup. Han virker her, som 
saa ofte før, stor blot ved sin Person, sin Maske 
og sit Minespil. Men hans Stemme kan blive 
saa uvirkelig, at Illusionen pludselig gaar i Styk- 
ker. 

Hr. Adam Poulsen, der reciterer smukt om 
end gammeldags, har svært ved at finde natur- 
lige Udtryk i moderne Roller. Navnlig har Mun- 
den vanskeligt ved at følge med. En lidt mer 
end almindelig indre Bevægelse giver den et 
sammensnærpet Udseende, der, i Modstrid med 
de Ord, der udgaar af den, nærmest giver et 
Indtryk af Gnavenhed, og naar hans Øjne stir- 
rer svømmende ud i Rummet, blottes de i en 
beklagelig Grad for Intelligens. 

Chr. Rimestad. 


FOLKEKIRKE OG MORAL 


Før »Tidspunktet« saa Dagens Lys, var 
man langt inde i Diskussionen om de kristelige 
Reformforslag, men endnu er der aabenbart et 
godt Stykke til Enden. Og det er godt saaledes. 

Thi hvad er det, man vil byde os her ved 
Begyndelsen af det 2ode Aarhundrede? | 

Man har opdaget, at det religiøse Liv ikke 
trives rigtig godt under Præstevældet: Menig- 
heden skal have Medbestemmelsesret hist og 
her. Kirken skal have noget i Retning af en 
Forfatning — maaske en virkelig Forfatning — 
men i øvrigt skal alt blive som det er. Ingen 
— eller saa godt som ingen — tænker paa alle 
dem, der ikke hører til Menigheden og dog er 
gode danske Borgere som de andre. 

Det er nu mere end et halvt Aarhundrede, 
siden Grundloven blev givet, og endnu er man 
ikke kommen ud over at betragte hver enkelt 
af: dens Paragraffer som hellige og” urørlige. 
Ingen tør vove at pille ved den Paragraf, der 
erklærer den evangelisk-lutherske Kirke for 
>»Folke-Kirke« og som saadant berettiget til Un- 
derstøttelse af Staten. 

Man væver og kludrer og lapper — men det, 
der for ethvert Nutidsmenneske, som ikke er 

hildet i den snævreste Ortodoxi, eller som for 
en ren materiel Fordels Skyld holder paa det 
bestaaende, maa staa som det eneste rette: Kør- 
kens fuldstændige Adskillelse fra Staten, det kæm- 
per ingen for — det er knap nok nævnt i For- 
bigaaende. 

Men lad det saa blive sagt her. 

Det er og bliver et umoralsk Krav, at et Men- 
neske skal understøtte en religiøs Lære, som 
han selv anser for en Usandhed. 

Vilde. man tvinge en Kristen til aarlig at an- 
vende saa og saa mange Kroner, for at den 
muhamedanske Gejstlighed i Ro og Mag kunde 
tænke over de evige »Sandheder« og hver Søn- 
dag prædike derover — eller hvad den nu kunde 
finde paa til Menighedens Opbyggelse — saa 
vilde han korse sig. 

… Men uden at blinke tvinger man mange Tu- 
sinde danske Borgere til aarlig at udrede bety- 
delige Summer "for at en religiøs Lære, for 
hvilke de ikke har Spor af Interesse, eller som 
de maaske endogsaa bekæmper, kan prædikes 
af et talrigt Præsteskab i prægtige Bygninger. 

I sin Tid var Folk saa naive at mene, at 
Grundlovens $ 77, af hvilken det fremgaar, at 
den, der ikke er Medlem af noget her i Landet 
anerkendt Troessamfund, ikke er pligtig til at 
give Bidrag til Folkekirken, men i Stedet for 
kan yde den »lovbefalede personlige Afgift« til 
Skolevæsenet, — ydede Værnet mod Umora- 
liteten. Efterhaanden som de simple, men uom- 
tvistelige Kendsgerninger i den lille Tabel trængte 
dybere ned i Folket, gennemskuede imidlertid 
enhver Humbuggen i dette Regnestykke. Der 
gaar saamænd intet fra Kirken, hvordan man 
end vender og drejer sig. 

Nu er man altsaa i Færd med paa Rigsdagen 
at reformere »Folkekirkens« Organisation. Mon 
ikke Kirkens Tilhængere kunde falde paa at 
spørge sig selv, om de Skillinger, Kirken til- 
tvinger sig, nu ogsaa er det Offer værd, de ko- 
ster? Thi at Kirken maa bringe et Offer for at 
faa dem, derom kan der fornuftigvis ikke være 
Tvivl. Offeret er et godt Stykke af: den jævne- 
ste Moral. E. G. 


IGURD TRIER: 
) EN KVINDEPROFIL 


Det er ikke længer nogen Sag at gøre Kunst; Aaret 
rundt præsteres der en imponerende Hob, i Form af 
Bøger, i Form af Lærreder, i Ler eller i Sten. Vi sys- 


ler alle lidt dermed. Unge Piger gaar direkte fra In 
stitutterne til et eller andet Forlag med en færdigskreven 
Fortælling, som de har fuldendt i Eksamensferien og 
gjort vægtig af tunge Erfaringer. Aaret efter ser de i 
en ny Fortælling tilbage paa deres Ungdomstid, med 
smerteligt Vemod. Og den ubarmhjærtige Kritik slides 
af denne rindende Strøm til den rundeste Godmodig- 
hed, den ligger og ruller uvidende i Strandkanten som 
en afglattet Sten. 

Vanskeligere er det ikke at gøre Kunst, vanskeligst 
slet ikke at forsøge derpaa. 

Det er dette, Sigurd Trier har præsteret i »En 
Kvindeprofil«, en Bog i Brevform om Kærlighed. Med 
stor Alvor er han gaaet. til sin Opgave, der er lykke- 
des ham, som det lykkes de færreste at gøre Kunst. 
Allerede det første Brev overbeviser om hans lykkelige 
Evne. 

Uden noget Øjeblik at tabe sit bevidste Formaal af 
Syne, har han villet skrive en doven Bog om to dovne 
forelskede. Tanken er ny. Lidenskabeligt, ulykkeligt, 
saligt, sygt forelskede, Litteraturen har udsuget alle 
disse Grader og maa kaste dem fra sig som Drueskal- 
ler; der stod kun dovent forelskede tilbage. Og saasom 
intet menneskeligt er interesseløst, er ogsaa disse af 
fyldig Interesse; naar man syælger i Originalitet, bliver 
Uoriginaliteten original. Deri stikker Ejendommelig- 
heden ved Triers Bog. 

Alligevel maa man rejse en Indvending. Det er lidt 
for let nu at skrive om Kærlighed, intet er simplere at 
gaa til og intet mindre anstrengende at fange Læsere 
med. Hvorfor har Hr. Trier ladet Valborg og Hakon 
blive ført sammen af Kærlighed? Han skulde have 
bundet dem til hinanden med den nøgne Dovenskabs 
Baand, de, som binder fastere end alle andre, og med 
hvilke Menneskene oftest knyttes sammen.  LCN. 


KYGGEN 


»Politiken« lagde sig en Gang en Skygge til. 
Det var fornemt, og det var ogsaa praktisk, Skyggen 
kunde gøre sig synlig eller usynlig, alt efter Lejligheden; 
den kunde tages med overalt uden at være til Géne, 
fordi den tog ringe Plads op og ikke vakte Opmærk- 
somhed; den kunde lade sig træde ikke alene over 
Tæerne men over hele Kroppen uden at beklage sig; 
den kunde gøre sig lang eller kort, tyk eller tynd — kort 
sagt, den havde uforlignelige. Egenskaber. Var dens 
Herre smidig, Skyggen var altid smidigere, og saa var 
den. trofast, naar det var fordelagtigt at være. det. 
Men Skyggen kunde ikke rejse sig. Det var dens 
timelige Sorg, at den kun kunde krybe. Naar dens 
Herre gik rank imellem Menneskene, 6 Skyggen 
sig upaaagtet og skummel over Jorden, gl smertelig 

lydløst af Sted, medens Herrens Fodtrin hørtes faste 
og kendelige. 

Den maatte sørge meget, men saa blev dens Sorg til 
Nag, der groede stræbsomt op til bredbladet Misun- 
delse. Naar den fulgte sin Herre, lurede den paa et 
gunstigt Øjeblik til at slippe løs for at forsøge paa at 
rejse sig og gaa; men Herrens Skridt tvang den endnu 
til at følge. 

Saa skete det en Dag, at dens Herre kom ind i en 
stor Forvirring. Skyggen lyttede efter Larmen og saa, 
at Herrens Fødder ikke kunde flytte sig af Stedet for 
de mange, som trængte sig sammen. Et Øjeblik laa 
den overvejende stille, da opdagede den en lille Udvej, 
saa trang, at dens Herre ikke kunde følge; den listede 
sig hastig ud og hen i Skjul ved en Husmur, mod 
hvilken den vilde støtte sig, medens den arbejdede sig 
paa Benene. Lang og tynd smøg den sig op ad Muren, 
urolig som en Flamme. Endelig stod den der, vaklende, 
bleg af Frygt for at blive eftersøgt og genkendt, svag 
af ufri Stolthed over sin Undvigelse. Men ingen kom 
forbi, som kendte den. 

Den slap Muren og gik nogle Skridt, men duvede 
endnu upaalideligt. 

— Jeg mangler Fylde, tænkte den og pustede sig hæ- 


Medlemmer, eller i hvert Fald nogle af dem, samtidig 
med at de redigerede Landet, skulde have hver sit 
Blad at redigere. Paa den Maade vilde de ministerielle 
Meninger, naar saadanne forefandtes, paa samme Dag 
komme hele Landets Befolkning til gode, og denne 
kunde til enhver Tid vide, hvad den skulde mene. 
Naar disse Blade saa fordeltes rimeligt, saaledes at et 
udgik i København, et f. Eks. i Kolding og et i Ring- 
kjøbing, til hvilke Byer Skagen og Rødby maaske 
kunde føjes, vilde Regeringen for lang Tid kunne gøre 
sine Anskuelser uimodsigeligt gældende og sikre sig 
Flertal for en endeløs Række af Aar og Tilgivelse for 
en progressiv Række af Dumheder. 


» I "ATTIGDOMMENS 
EVANGELIUM « 


I sin Omtale af Charlottenborg-Udstillingen skriver 
Hr. B. F. eller F. B. — Faktorernes Orden er ligegyl- 
dig — i Anledning af Jens Birkholms Billede  »Fattig- 
dommens Evangelium« saalunde: 


derligt op, hvorefter den atter gik nogle famlende Skridt. 
— Jeg er vist ikke rank nok i Ryggen! ræsonnerede 
den og lagde Skuldrene tilbage. 
Men da lignede den ogsaa et Menneske, og den 
vandrede troværdig gennem Gaderne, tog Folk under 


»Hvad er Fattigdommens Evangelium? Er det So- 
cialismen? Dette slaar ikke til. Socialismen kan kun 
daarlig kaldes de Fattiges Religion, skøndt det skal 
indrømmes, at. enkelte af dens Dogmer synes ud- 
sprungne af en ret betydelig Aandsfattigdom.« 


Armen og kaldte dem Brødre. —t Kære B. F., kære F. B., Fattigdommens Evangelium 


det er dét, som De har præket og vil præke fra Evig- 
hed og til Evighed. 


EDAKTØRER 


- Det burde paabydes ved Lov, hvad System- " 
skiftet har medført som Praksis, at et Ministeriums 

I. ÅARGANG 


EDERLAGET 
Saa har Arbejderne da lidt deres Neder- 
lag. Fredens Velsignelse har atter taget Ophold 
iblandt os — den Velsignelse, der fremkommer, 
naar de stærke har slaaet de svage ned. 

Nu strømmer der Visdom i alle Blade, det 
er de Bagkloges gode Tid nu. »I har tabt; altsaa 
skulde I ikke have indladt jer paa Striden«. Det 
triste Resultat skal fordømme Bestræbelsen. 

Men hvad skulde Arbejderne have gjort? 

Husker man ikke længer, at det var Re- 
derne, der vilde indføre Forandring? De vilde 
nedsætte Søfyrbødernes Løn — det var Begyn- 
delsen. Og Rederne vilde ikke forny de ud- 
løbende Overenskomster, hverken med Fyrbø- 
derne eller med Sømændene. De vilde have frie 
Hænder, de vilde have Kommandoen paa deres 
egne Skibe o. s. v. Derfor vilde de end ikke 
forhandle om nye Vilkaar. 

Forhandling, blot Forhandling, det var efter- 
haanden Arbejdernes eneste Fordring. Skulde 
de nu øjeblikkeligt og ganske roligt have op- 
givet denne Fordring? Maaske vil man svare: 
Ja, de skulde; det er altid forkert at indlade sig 
paa en Kamp, man ikke kan gennemføre. 

Det nytter nu ikke meget at snakke om, hvad 
der skulde være gjort. Arbejderne kunde jo ikke 
gøre andet end det, de gjorde. Det ved de nem- 
lig, at den Forringelse i deres Forhold, der ikke 
straks mødes med kraftig Modstand, den drager 
den næste efter sig, hurtigt og altid. Arbejder- 
nes Selvopholdelsesdrift afskar dem fra enhver 
anden Vej end Strejken. 

Derfor strejkedes der altsaa; om det var klogt 
eller uklogt, kommer ikke i Betragtning; det 
var nødvendigt, naturnødvendigt. 

Saa slog Rederne deres store Slag, idet de 


jog alle Fagforenings-Folk ud af Skibene og 
bort fra Kajerne. Derved forsvandt i den almin- 
delige Bevidsthed al Tvivl om, paa hvilken Side 
Retten var, og paa hvilken Uretten. Ti For- 
eningsretten er anerkendt i Grundloven, Fag- 
foreningerne er anerkendte i senere Love, det 
ved enhver. 

Den, der blot spørger efter Ret og Uret, har 
da sjældent eller aldrig haft saa let ved at tage 
Parti. Her var da endelig den mest udmærkede 
Lejlighed for Venstre til at vise, at det nu er 
Retten, der er kommen til Magten i dette Land. 
Venstre har jo saa ofte før støttet Arbejderne, 
ogsaa hvor Rets-Spørgsmaalet var ganske ander- 
ledes uklart. Venstres Blade har udfoldet den 
kraftigste Agitation til Fordel for Strejkende 
eller Udelukkede, Venstre-Bønderne har fore- 
taget store Indsamlinger, baade af Penge og 
Fødemidler. Og Venstre har været endnu flot- 
tere med Løfter: havde de bare Magten, skulde 
Arbejdsgiverne faa noget andet at vide! 

Nu derimod — ak hvor forandret. 

Venstres luende Retfærdigheds-Følelse er ble- 
ven betydelig afsvalet. Den tumlede sig frit og 
ubundet før, men nu lever den stille og tilbage- 
trukken. Af det, man mærker til den, kunde 
man fristes til at tro, at den er død og borte. 

At Regeringen skulde gribe ind, var maaske 
nok en urimelig Fordring. I Spidsen for Mini- 
steriet staar Monsieur Det bløde Løg. Det er 
ikke hans Sag at tage sig af Retfærdigheden. 
Han vil bringe denne eller hin Sag til Ende, 
han vil opnaa Resultater, han vil mægle mellem 
Tingene. Klare Ministeriet nogenlunde anstæn- 
digt gennem Rigsdagssamlingen, det er hans 
hele Politik. 

'Og det er saamænd ogsaa besværligt nok. 
For det maa indrømmes, at Ministeriet havde 

meget lettere ved at springe op som en pragt- 
fuld Løve, end det nu har ved at falde ned som 
et forholdsvis pænt Lam. Saa meget er vist, at 
hvor uendeligt lidt man end ventede sig: Mini- 
steriet har dog evnet at skuffe En. 

Men nu det menige Venstre, Som Opposi- 
tionsparti havde det alle mulige Dyder, det var 
det mest frisindede og fremskridtsvenlige Parti 
i Verden. Intet andet Sted havde noget borger- 
ligt Parti en saadan Forstaaelse af Socialismen. 
Venstre og Socialisterne havde her i Landet fæl- 
les Formaal i en uoverskuelig Fremtid. 

Ak ja. Venstre-Pressen har overvejende for- 
holdt sig saare køligt til den nu afsluttede Strid, 
naar den ikke har været ligefrem Arbejderfjendt- 
lig. Og Bønderne selv, de har ingenlunde støt- 
tet Arbejderne. Tværtimod, hvor de har kunnet, 
har de sendt Folk til Hjælp for Arbejdsgiverne. 
Det var den Forstaaelse. 

Saaledes ser Alliancen ud nu mellem Venstre 
og Socialdemokratiet. Hvor den dog er lige- 
gyldig, denne Diskussion i Aviserne, om hvor- 
vidt Alliancen skal fortsættes eller brydes. Det 
er Kendsgærningerne, det kommer an paa. Og 
det er netop en Kendsgærning: Bønderne støtter 
ikke mere Arbejderne. De gjorde det, da de 
derigennem kunde gavne sig selv. Men nu har 
Bønderne Magten, nu skal de og ingen andre 
smage dens Sødme, 

-…… Arbejderne har altsaa lidt deres Nederlag. 
Skikkelige Mennesker tror, at Rederne vil gøre 
dem det lettere, ved at benytte Sejren med Mild- 
hed. Det er en enfoldig Tro. Rederne vil 
ganske sikkert forfølge de vundne Fordele til 
det yderste. De er for Øjeblikket i Besiddelse 
af en haard Haand. Man kan væmmes ved 
denne Haand, finde den modbydelig og synes, 
at den er plettet af alt, hvad der kan plette en 
Haand. Men Rederne ar denne Næve, hvor- 
for skulde de dog ikke bruge den? 

Nej, Nederlagets Følger bliver sikkert de vær- 
ste af dem, der er mulige, Og dog rummer det 
noget gavnligt for Arbejderne. Det har nemlig 
givet dem den Belæring, der er mere end Guld 


værd: Hjælp dig selv. Det er ikke saa lidt, at 
faa den Lærdom banket fast: at man star alene, 
at man ikke har noget at vente fra andre, at der 
ikke mere er noget, der hedder Reserve-Tropper. 

Saa er der ogsaa den moralske Følge. Den 
almindelige Sans for den uretfærdige Fordeling 
af Livets Goder, den alene er ikke nok til at 
holde Stridslysten i Aande. Der maa sættes Had 
til og blandes Hævnfølelse i. Men det er netop 
det, Nederlaget gør. Hvad der tabes paa een 
Led, vindes altsaa. paa en anden, og sikkert 
vindes der saaledes mere, end der tabes. Gen- 
nem Nederlagene gaar derfor den hurtigste Vej 


til Sejren. Simon Koch 


JFORSVARLIGE KANONER 


Venstres Ordfører, Reformpartiets For- 
mand, Statsrevisor og Husmand Anders Nielsen 
var for nogle Dage siden i Sakskøbing til en 
politisk Tvekamp med Folketingsmand K. M. 
Klausen; som hans Sekundant assisterede Dr. 
Rørdam. 

Nu er Sakskøbing ganske vist en. god By 
at forsvare en slet Sag i; den ligger saa hygge- 
ligt gemt af Vejen og er saa taalelig lille, at 
større Bølger næppe kan rejses der. Dens Stil- 
hed virker fredsomt og forsonende, dens Gader 
skal efter Sigende være af en egen rørende Ro, 
der tyder paa Dyd og gode Sæder, dens Havne- 
parti skal. ifølge Herman Bang være et af de 
skønneste i Landet; desuden er den omgiven 
af skærmende Skove. Der er altsaa intet i Kamp- 
stedets Beliggenhed, som kan hidse modne 
Mænds Lidenskaber og forlede dem til Daar- 
skaber; heller ikke synes Befolkningens Tem- 
perament af en saadan Beskaffenhed, at det nød- 
vendigvis kræver Udfoldelse af voldsomme 
Kræfter, af heftige Elementer eller af imposant 
Hjælpeløshed. i 

Byen maatte fremfor nogen være en By, i 
hvilken Venstres Politik kunde forsvares, en 
By for Anders Nielsen. Det var at vente, at den 
beholdt Dysten for sig selv, indsugede den i 
sin Tilværelses tørre Svamp, saaledes at andre 
ikke fik noget at vide om den. 

. Saa begyndte Kampen, 


SENDE SEES DENON ED FAN R 


TIDSPUNKTET 


K. M. Klausen var den angribende. Han sagde 
mange Ord, der ogsaa kunde siges udenfor Saks- 
købing, fordi Meningen med dem var, at de 
skulde høres, undertiden store Ord om smaa 
Ting eller smaa Ord om større Ting, om Ge- 
sandter, Konsuler og Skoledrenge og Prinse- 
slotte og Prinsesser, for hvilke sidste han, som 
den Autodidakt han er, har en udemokratisk 
Svaghed. Tilsidst kom han til de Kanoner, som 
Socialdemokraterne bruger til Pusterør, hver 
Gang-de vil sætte en tirrende Naalespids i den 
fede Del af Venstres fyldige Krop. Anders Niel- 
sen tog sig ømmende til Stedet, medens Klau- 
sen vandrede videre over Husmænd og Damp- 
færger lige ind i Regeringens daarlige Samvit- 
tighed, den udvidede Valgret. 

Nu begyndte Forsvaret for Regeringen. Rør- 
dam lagde for med modige Udhug mod Socia- 
listerne og med en vovelig Paastand om, at han 
var Ven af den udvidede Valgret. Men først 
da Anders Nielsen gik frem, kom der Methode 
i Forsvaret; han talte, som der skulde tales, 
alene for Sakskøbing By og nærmeste Omegn, 
med Udfald og Parader, der kunde forstaas af 
Tilhørere, som ikke kender mere. til Fægte- 
kunsten end de Bajonetstød, de lærte i Tjene- 
sten. Og alligevel maatte han gribe til den im- 
posante Hjælpeløsheds Vaaben for at kunne 
værge sig. 

Efter en filosofisk Indledning om Utaalmodig- 
hed skar han lige gennem Klausens Gesandter 
og Prinsesser, til han stødte mod Pusterørene, 
der var vanskeligere at partere. Men Anders 
Nielsen er en Mand, som ved Raad. Kan man 
ikke komme igennem, gaar man udenom, siger 
han med Per Gynt og sit Parti, og saa forsøgte 
han med en ny Definition af Venstres gamle 
Program at gaa videre. 

£ »Naar det hævdes af Krigsministeren, som 
vi har Tillid til, at det ikke er forsvarligt 
at lade Soldaterne betjene de gamle Kanoner, 
saa skal han have nogle ny. Det er i god 
Overensstemmelse med Venstres tidligere Pro- 
gram.« 

Anders Nielsen har sikkert brugt disse for- 
underlige Ord i Tillid til, at Sakskøbingenserne 
vilde tage dem for gode Varer og tie. Men hvad 
enten det nu var Byens egne Mænd, eller der 
var fremmede til Stede, der blev med Rette Uro 
i Forsamlingen, og den bestyrtede Taler, som 
mente at være kommen udenom, saa sig holdt 
tilbage. Der maatte da7gives mere Besked, og 
han fortsatte: 2 

»Det er vor Pligt at udruste vore Soldater 
tidsmæssigt. Kanonbevillingen var nødvendig.« 

Dog dette var kun at gyde Olie paa Saks- 
købings Ild, Uroen tiltog, og Stemmer spurgte 
med en Hensynsløshed, som man ikke skulde 
have tiltroet den fredelige Købstads fredelskende 
Indvaanere, hvorfor Højre da ikke kunde faa 
Bevillingen? Har de spørgende ment med disse 
Ord at kunne fastnagle Reformpartiets Formand 
til de nye Kanoner, er de blevet bittert skuffede, 
Anders Nielsen var allerede paa den sikre Side 
og svarede med genvunden Fatning: 

»Fordi det vilde være et Tillidsvotum at be- 
vilge en Højreminister Pengene. Og det skulde 
vi dog ikke have noget af!« 

De brave Folk fra Sakskøbing lod sig nøje. 
Men vi, som sidder udenfor og alligevel har 
faaet disse Ord at høre, spørger videre. Hvis 
der er Mening i dem, hvad er saa Meningen? 
Hvorledes kan det være uforsvarligt at lade 
Soldater betjene gamle Kanoner, men forsvarligt 
ikke at bevilge Pengene til nye, fordi Krigsmini- 
steren tilfældigvis er Højremand? Hvorledes kan 
det den ene Dag være en »Pligt at udruste vore 
Soldater tidsmæssigt,« men ikke den anden? 

Anders Nielsen maa til Sakskøbing en Gang 
til og forklare os det; vi skal høre efter. Politik 
har jo nok sin egen Moral, men det vil vel 
ikke sige, at den er uden Moral? Selv efter Sy- 
stemskiftet? 

Imidlertid rummer Ordene dog én Mening, 
der ikke er til at tage fejl af, den, at Venstre, 
naar alt kommer til alt, ikke tør tage Ansvaret 
forsin Militærpolitik. For Forsvarskommissionen 
vil Spørgsmaalet ikke blive et enten-eller, enten 
Hær og Fæstning og Flaade og alt, hvad dertil 
kræves, eller Afvæbning og Indførelsen af Folke- - 
værn, men lidt Lapperi hist og her, som er 
uden Betydning, selv om der vindes nogle faa 
Tusinder ind. 

Men dette vidste man sikkert i Sakskøbing, 
før Anders Nielsen kom derover og fortalte Så 


ARE 

En Nat sad jeg i min Stue og længtes. 

Og mens Længslen slappede mine Kræfter, søgte 
sære Marer at tage Magt over mig. 

Det bankede paa min Dør; jeg lukkede ikke 

op, for jeg vidste, at den bankende skulde komme 

ind alligevel, , 

En hæs Latter, der lød som en lungesygs 
Hosten, fyldte Stuen med klam Haan. Midt 
paa Gulvet stod en pukkelrygget Dværg, som 
var kommen for at plage mig. 

»Jeg er din SamvittighedI!« hvæsede han. »Ser 
du, hvor mishandlet jeg er? Du har ikke været 
god imod mig, he—hæl« 

Og som han stod der og lo, fik jeg en Fø- 
lelse af, at stinkende Kryb slimede sig ind over 
mig. Og jeg fløj op, greb den lille Mand i Tun- 
gen og slæbte ham rundt, slog ham ned, Spar- 
kede til Puklen og søgte at flænge den smalle, 
slibrige Tunge ud. Men han bed min Haand 
til Blods, saa jeg maatte slippe, og lo blot hæs- 
ligere og vildere, 

»Hæ—hæl I Mennesker vilde svært gerne 
myrde Jer Samvittighed. Dumrian'er, den vokser 
sig jo blot ubønhørligt stærkere, jo mere I mis- 
handler den!« 

Jeg vilde slynge ham ud af Vinduet, men 
tørnede bare selv mod Karmen, — og var saa 
igen alene. i 

I Stuen var der nu mørkt og koldt; jeg frøs. 
En eneste Tanke gnavede paa min Hjærne og 
undte mig ikke Ro. Satan, saa vi Mennesker 
er naive! Hvad er det for Kvindevanvid, der 
griber os alle, Alle de bedste. 

— Fire Slag paa Døren. Det var flere Aar, 
siden i mare hørt dette Tempo for fire Slag 
— der havde bragt saa megen Glæde og saa 
megen Smerte med sig. Og hun kom ind, — 
ogsaa hun gennem den lukkede Dør. Værelset, 
hvor jeg sad, begyndte at snurre rundt; jeg blev 
svimmel og maatte holde mig fast. Midt paa 
Gulvet blev hun staaende og saa paa mig med 
de Øjne, der en Gang havde hersket over min 
eg i 
»Følg med!« sagde hun stille; jeg rejste mi 
og £ls> Bees, Vi kom gennem BELT. Son 
Loft. For hver Skridt, hun tog, vendte hun sig 
om og saa paa mig. Hun bandt mig til sig med 
sit Blik. Gennem en smal Loftluge gled hun 
ud i den friske Luft, og jeg, som magtrøvet 
maatte følge hendes Spor, pressede mig igen- 
nem, saa jeg flængedes til Blods. Vi kom ud 
Bå en Mark, og ved en stor Mølle stod hun 

e 


»Grib fat i Møllevingen!« sagde hun; jeg 
maatte lystre, Saa kappede hun det Reb, der 
holdt Møllen fast. Vinden hvirvlede Vingerne 
af Sted, jeg klamrede mig fast. 

Da jeg Ied der gennem Luften, fik jeg en 
kvælende Blodsmag i Munden og sansede ikke 


mere. Men lige som langt borte fra hørte jeg 
hende le; — og saa hun, som ellers var saa al- 


.vorlig. 


»Ser du, saadan er vi Kvinder!« raabte hun. 
»Vi giver Jer en Sanserus, og naar I er for- 
svarligt kraftrøvede og — latterlige, ler vi jer 
ud og gaar vor Vej! Husk det en anden Gangi« 

I samme Øjeblik, hun forsvandt, sad jeg atter 
i min Stue, badet i Febersved. Mine Hjærteslag 
var ikke mere Hamren; jeg hørte dem som Raab. 
Og Skrigene formede sig til Ord, et eneste Ord: 
hendes Navn. 

Saa fløj Døren op, og min Stue fyldtes med 
meget Lys og megen Varme. En ung Mand i 
sorte Klæder stod for mig. Og han talte: »Hvis 
du i denne Nat kalder paa hende, du længes efter, 
skal du faa hende at se. Men om du gør det, 
skal det koste dig Livet.« ; 

Og straks sprang jeg op i vanvittig Glæde, 
lo højt og raabte hendes Navn. Og se, Væg- 
gene rundt om mig faldt sammen, og spillende 
Flammer slog mig imøde. Men gennem Flam- 
merne hørte jeg en Stemme, jeg kendte, og jeg 
saa Omridset af hendes Legeme, DIS Ager af Lys. 
Og en frygtelig Angst greb mig for, at ogsaa 
SØ Ente 2 Ford Jeg havde kaldt paa hende. 
Og jeg raabte, at hun skulde flygte 

I det samme følte jeg en Haand glide hen 
over min Pande, og den dejlige Stemme klang 
igen: »Frygt ikke. Du kaldte og se, jeg kommer 
til dig. I/den, det er mig«. ; j 

Flammerne spændte sig ind over mig, og i 
vild Jubel kastede jeg mig ind, hvor de luede 
stærkest. ; 

»Nu skal vi altid være sammen,« hviskede 
hun. Og jeg følte en Mund mod min, og hen- 
des Arme slyngede sig om min Hals. 

Men da vaagnede jeg til Døden og græd 
bitterligt. 


Knud Rasmussen. 


GENS POLITIK 


Det vestindiske Spørgsmaal er stadig 
brændende, ogsaa af denne Uge har det været 
det politiske Indhold, det er den eneste af Ting- 
enes Sager, der har sat Sindene en Kende iBe- 
vægelse. Tiendeloven ser vi foreløbig bort fra, 
med den har det gode Stunder; og som enhver 
Iagttager af det offentlige Liv vil have bemær- 
ket, rejser vore sendrægtige Lidenskaber sig 

først i yderste Øjeblik, undertiden naar det er 
for sent. Altsaa Misfornøjelsen med, at Tiende- 
haverne, det vil sige det velstaaende Hartkorn, 
profitere af Loven, har endnu ikke vokset sig 
tilstrækkelig stærk til at komme i Betragtning. 
Men Vestindien er ogsaa ulige interessantere. 
Rent bortset fra, at vi herhjemme faar Lejlighed 
til at beskæftige os en rimelig Tid med de tre 
smaa Øer, om hvilke mange ikke har vidst 
andet, end at der hvert Aar før Jul samledes 
Penge ind til deres Soldater; uden at tage Hen- 
syn til de dramatisk indviklede Intriger, som gik 
forud for Traktaten og siden blev en ypperlig 
Affære for »Vort Land«, hvis nationale Pathos 
er Mbilgpelig; uden at blive duperet af den 
Energi, hvormed »Nationaltidende« har taget 
sig af Spørgsmaalet og med stædig Iver søger 
at fastslaa, at det hører hjemme derude ved de 
fjerne men skønne Antiller; kort sagt, selv om 
man ser bort fra alle de Biomstændigheder, som 
emsige Folk har draget med ind og plumret 
Sagen med, er denne i sig selv af vidtrækkende 
Interesse. Det drejer sig jo nemlig slet ikke om 
Salget af disse Øer eller om Øerne i det hele 
taget. Med dem er alle færdige; de maa sælges, 
eller de er solgt — hvad man nu vil. Nu be- 
nyttes de kun som en Art Talefigurer, som 
nemme Betegnelser for Ting, det vilde tage Tid 
at skulle karakterisere og som alle dog kender, 
eller som Udtryk for "Tanker, der ikke bør 
komme til alles Kundskab og derfor maa om- 
skrives. Saadant forekommer jo ofte. 
"Partierne skiller sig kun tilsyneladende efter 
Linien: salgsvenlig—salgsfjendtlig. Naar Estrup 
siger, at Øerne ikke skal sælges, mener han i 
Virkeligheden, at Landstinget ikke skal sælge sin 
priviligerede Ret til at være højeste Hemsko i 
Landet; og naar Folketinget kræver Salg, be- 
tyder det i al Nøgenhed blot, at Landstinget 
skal overlade Folketinget denne Ret for en bil- 
lig Penge. I de to Ting er alle paa det Rene 
hermed, ingen tager fejl af Omskrivningerne. 
Det er kun udenfor Rigsdagen, at man kan løbe 
paa rettænkende, umathematiske Hoveder, som 
ikke forlængst er inde i disse Forhold. For dem 
er Vestindien de tre kongelige. danske Øer: 
St.. Thomas, St. Jan og St. Croix og intet som 
helst andet. For dem staar Slaget om, hvorvidt 
Danmark kan forsvare at beskære sit i Forvejen 
brutalt beskaarne Omraade, og med hvilken Ret 
vi lader haant om det Indskud af Kapital og 
Energi, som fremragende Mænd har villet yde. 
Men denne deres blinde Fastholden af det 


uegentlige Spørgsmaal er Grunden til, at de in- 
gen Indflydelse faar paa Udviklingens Gang. 
Saa ofte de møder frem med deres hæderlige 
Argumenter, ler man bag deres Ryg, fordi de 
ikke har forstaaet Tingenes Kærne, det hemme- 
lige Sted, hvor Tampen brænder. 

Det er to Partier, der kæmper om Over- 
magten og ikke om nogle Øer. Det er to poli- 
tiske Anskuelser, der staar stejlt mod hinanden, 
de to gamle, som ofte vil komme igen: Skal 
Landstinget bøje sig for Folketingets Vilje eller 
omvendt? Folketinget siger naturligvis Ja, Estrup 


ej. 

Et Fællesudvalg er nu blevet nedsat; mon det 
skulde lykkes at komme til en fælles Løsning 
af Spørgsmaalet! 

Imidlertid har Landstinget i al Stilhed ved- 
taget Ole Hansens Fæste- og Lejehus-Lov, der 
ikke er mindre betydningsfuld end Vestindien. 
De høje Herrer har gjort et Skridt i demokra- 
tisk Retning, der forhaabentlig maa blive efter- 
fulgt af flere — og Ministeren har vundet en 
lille parlamentarisk Sejr, som er al Ministerære 
værd. 

I Folketinget har Vilhelm Lassen, der havde 
Uheld med sin Læsø-Havn, propaganderet for 
sit Statstidende-Forslag. Han er en energisk 
Mand, der vil drive det vidt. Stenograf. 


FEE — 


OHANNES — 

Det nye Højreblads Redaktør, forhenvæ- 
rende Forretningsfører W/itzansky, der for sin 
Overbevisnings Skyld frivillig har givet Afkald 
paa en aarlig Gage af 10,000 Kr., har nu, op- 
muntret fra højere Steder, paataget sig en ny 
Rolle som Politiker efter at have udspillet den 
forurettedes Martyrium. Enhver Ven af dansk 
Politik vil vide ham Tak derfor. Saa faa uegen- 
nyttige Intelligenser, saa faa retskafne Person- 
ligheder tæller vort politiske Liv, at vi med 
aaben Oprigtighed maa paaskønne hver udadle- 
lig og-vidtskuende, som vil tage Del i den altid 
utaknemmelige Gerning at føre Samfundet 
fremad. 

Intet Arbejde er besværligere og mindre løn- 
nende end det, Dag for Dag med smaa, umær- 
kelige Paavirkninger et omrevolutionere sm 
Samtids Bevidsthed, dens Tænkemaade, dens 
Følesæt. Intet Arbejde kræver dybere Indsigt, 

klarere Forstaaelse, friere Syn, og intet et uud- 
tømmeligere Fond af Udholdenhed; Hørups Liv 
er en Lære om dette; hans Skrifter vidner om 
dette. Men efter hans Død syntes det, som var 
der ingen iblandt os, der længer havde Evner 
og Vilje til at bære denne Arv. Ogsaa her i 
»Tidspunktet« er der blevet sagt triste Ord i 
den Anledning. 

Men da kom det lykkelige Brud mellem 
Witzansky og »Politiken«, og medens man hid- 
til i indviede Kredse, havde set og talt med lun 
Skepsis om den forholdsvis ubemærkede Forret- 
ningsfører, fik man hurtigt Øjnene op for, at 
der i al Stilhed paa »Politiken«s Kontor var 
bleven udruget en Kraft af første Rang, en Ka- 
rakter, med hvilken man fremtidig maatte regne, 
og af hvem det største kunde. ventes. 

Kolleger i Regeringspressen, med Vilhelm 
Lassen og Secher i Spidsen, tog under Over- 
vejelse at berede denne Johannes, der bebuder 
vor Politiks kommende Kristus, en enestaa- 
ende Hyldest; men man kunde ikke naa til 
Enighed om Formen for en saadan. Personlige 
Smaaforfængeligheder gjorde sig gældende. Han 
maatte jo nemlig gøres til noget, officielt og 
synligt, noget, der kunde virke imponerende, 
»Ridder af Dannebrog«, foreslog Lassen, for 
hvem et Ridderkors er Højden af det opnaae- 
lige; men Secher, der selv er Ridder og saa 
ny i Tøjet, at han ligesom H,. C. Andersens 
lille Pige spørger sin Moder, Borchsenius, hver 
Gang mk iklæder sig Korsets Gala, om nu 
mon ogsaa Hundene vil legge Mærke til ham, 
rystede paa Hovedet og vilde ikke gaa med til 
det. Lassen grundede et Øjeblik, saa lyste han 
af Opdagelse og sagde: »JustitsraadI1« Men Se- 
cher, der er af en trofast Natur, mindedes sin 
Ven Olsen og rystede atter paa sit Hoved. 

Følgen blev endelig, at Planen maatte opgi- 
ves. Man nøjedes med at beordre Regerings- 
pressen til at udbrede hans Navn Landet over, 
hvor ingen havde hørt det før. Paa samme Tid 
gik den hyldede selv uanfægtet til sin Opgave 
at udfylde den Plads, som var bleven ledig. 
Med et Mod, der er usædvanligt i nutidig Journa- 
listik, tugtede han først Politiken's Redaktør og 
kastede sig derefter mod det fremvældende So- 
cialdemokrati. Det gav et Chok i dette, en saa- 
dan Modstand var uventet. Angrebet fra to Si- 
der, fra den ny opdukkede og fra Rederne, trak 
Søcialdemokratiet sig svækket tilbage for at ind- 
tage en solidere Position. 

I Virkeligheden maa den Sejr, Rederne prale 


af at have vundet, tilskrives Witzansky, Det er 
paa ham og paa ham alene, vi maa bygge, hvis 
det skal lykkes os at bryde Socialisternes Magt. 

Åt dette er nødvendigt, er Witzansky's poli- 
tiske Geni en Borgen for. Socialdemokrati, Fag- 
foreninger 0. s. v., alt sligt maa bekæmpes og 
kues, saafremt den Revolution, Hørup drømte 
om, skal lykkes. 

Held os da, at der er opstaaet en Fører iblandt 
os til at vise Vejen og gaa forrest! Hil dig da, 
du vidtskuende Aand, som nu lyser for Landet, 
du Revolutionens Johannes, som skal indvie 
dens kommende Kristus! Hil jer, alle I, som 
følger, I forventningsfulde, I enfoldige, I for- 
armede! 

Gak ind til jer Herres Glædel! 

P.. Pedersen. 


»Tidspunktet« tillægger ikke Fænomenet Wit- 
zansky saa stor Betydning som den ærede Ind- 
sender. Vi er 'overhovedet af den Mening, at 
Fortetelser af saadan Art bør man tage mindre 
haandfast paa, forbigaa dem i Tavshed eller 
med en overbærende Spøg. Men da vi gaa ud 
fra, at Forfatteren er i Overensstemmelse med 
adskillige politisk interesserede, har vi ikke villet 
nægte hans Indlæg Plads. 


BRED FOR BØRNENE! 


Nu er Foraaret der, og Børnenes Friluftsliv i 
Parker, paa Legepladser, i Gaard og paa Gade tager 
Fart. Nu er det ogsaa Tiden at sige et borgerligt Ord 
til de Herrer private »Sjælesørgere« af enhver Art, 
Ikke for det, at de først nu er paa Færde; de har saa- 
mænd været der hele Vinteren og i Fjor og i Forfjor 
og saa længe, vi kan huske, men Foraarstiden er dog 
deres Velmagtsdage, Saa er Barnesindet modtageligt: 
det har aabnet sig for al Naturens Herlighed — og saa 
gælder det jo at faa tømt Beholderne ud. 

For os er det en grim Trafik. 

Vi kender ikke noget styggere end at se disse be- 
drøvelige Herrer samle Børn fra alle Hjem — fra den 
Ortodokses, fra Jødens, fra Fritænkerens, fra den Lige- 
gyldiges — og ved Benyttelsen af alle kendte Kneb 
faa de Smaas Opmærksomhed henvendt paa Synd og 
Anger og anden Gammelmands Elendighed, Det er 
snart saadan, at ingen tør lukke deres Børn ud i det 
fri af Frygt for, at de skal komme tunge om Hjærtet 
tilbage og i Stedet for at fortælle muntert om deres 

Leg og Iagttagelser i Naturen give en Salmestump og 
højtidelige Bekendelser fra sig. 

Enhver, der siger Gud og Jesus, har Lov at prædike. 
Hvad de saa siger om Gud og Jesus og Synd og Ån- 
ger, er ligegyldigt. Med det er der ingen Kontrol. 
Børnene skal høre det altsammen. I Dag ét, i Morgen 
noget andet. Snart er det Indre-Mission, snart Frelsens 
Hær, snart de Højkirkelige og snart en anden »Ret- 
ning«. Og hvad er det saa for Theologer? De snak- 
ker sort i alle Verdenshjørner — heldigvis som oftest 
i et Sprog, hvoraf det er umuligt at forstaa Halvdelen. 
Men Børnene skal dog høre paa det. Se en Gang, hvad 
et af Frelsens Hær udgivet Børneblad beretter om denne 
»velsignede Virksomhed«. Under Overskriften » Vogn- 
magergade« staar der i et Nummer fra forleden: »Det 
er saa velsignet at arbejde blandt Børnene her i Vogn- 
magergade. Den første Dag i Børnenes Felttog bad vi 
med 7 Børn, som grædende bad til Jesus om at frelse 
deres Sjæle. Dagen efter bad vi med 4 Børn, som vi 
ogsaa. troer, Gud tog imod. Vor Bøn er, at de maa 
blive bevarede i Samfund med Herren hele deres Liv. 
For Børnenes Frelse — Løjtnanten«. Fra Nyborg skri- 
ves der, at Langfredag »søgte to Smaapiger Frelse hos 
Jesus. Siden har 6 andre søgt Frelse.« 

Som man ser, tages der kraftigt fat. Men vi siger: 
Det er en Forbrydelse mod Børnene. 

Og det er et Angreb paa vore borgerlige Rettig- 
heder. 

Vi har Ret til selv at opdrage vore Børn. Loven 
hjemler det. Skal de være »Kristne«, skal vi og Skolen 
nok sørge derfor — og skal de ikke være det, maa vi 
maaske bede os fritaget for de Herrers Proselytmageri. 
Selv en Mand som Goos, den forh. Minister for Kirke- 
og Undervisning, hvem ingen nemt mistænker for Maksi- 
mum af Frisind, erklærer i sin Retslære, at Proselyt- 
mageri, udøvet mod Børnene uden Forældrenes Vidende 
og Vilje er retstridigt. 

Tør vi derfor henstille til rette Vedkommende at 
tage de Herrer i Ørerne. Den Smule Frihed og Borger- 
ret, vi har, kunde vi nok ønske at bevare. 

Vi kunde naturligvis ogsaa have sagt: Børnenes aande- 
lige Hygiejne kræver, at de ikke udsætttes for stærk 
Paavirkning i alle mulige Retninger. Men da vi véd 
ganske god Besked med, hvordan de daglig stoppes i 
Skolerne med alskens umoden Frugt, nærer vi ingen 
sangvinske Forestillinger om Virkningen af en Appel i 
den Retning. 

Derimod vil vi haabe paa, at Henvisningen til vor 
lovhjemlede Ret maa faa nogen Virkning. For vi sto- 
ler naturligvis paa, at der ingen Frygt er for »Bethesda«. 
Det tør vi vel nok? EG. 


V. HØRUP I SKRIFT OG TALE 


I Georg Brandes Samlede Skrifter og i Hø- 
rups Artikler og Taler, hvis Udgivelse nylig er 
paabegyndt paa Gyldendalske Boghandels For- 
lag, er samlet i en fortættet Sum alt, hvad der 
aandeligt har sat det sidste Slægtled i Danmark 
i Bevægelse. Tiden spejler sig i disse to brede 
Strømme, dens skiftende Vejrlig løber som 
krusende Skygger hen over dem, Skikkelser og 
Fysiognomier, som ligger en Menneskealder 
eller flere tilbage i Tiden, dukker op og ses 
med ligesom forstærkede Træk. Dér kommer 
I. A. Hansen, dér Carl Ploug, Lars Dinesen, 
Berg 0. s. v., alle Fortidens kendte Mænd føres 
spøgefuldt frem. »Ja, saadan saa de ud, værre 
var de ikkel« 

Læsningen af første Hefte af Hørup's Skrifter 
bereder en dobbelt Nydelse, en rent politisk og 
en æstetisk. Mulig er den sidste den, som gør 
sig stærkest gældende i disse Artikler fra Halv- 
fjerdsernes første Aar. De er endnu mere lite- 
rære end strengt politiske, literært-politisk Cau- 
seri er Tonen. Ikke at Hørup ikke allerede da 
var klar over Stillingen og havde valgt sit Stand- 
punkt, men man ser i Maaden at føre Vaabnene 
paa mere den æstetiske Nyden sin Overlegen- 
hed over Modstanderen end den politiske Til- 
fredsstillelse ved sagligt at sætte ham til Vægs. 

Metoden er den, at ægge og tirre Modstan- 
deren til at forløbe sig, at svinge Sprogets røde 
Klæde foran Tyrens stupidt forbløffede Blik, 
indtil den samler sig til en Beslutning og en 
Blottelse. Hørup haandterer Ordene, som en 
Piccador sine Banderilleros; han spiller med dem 
som en Jonglør med blanke og farlige Knive. 
Naar man efter Læsningen af en af disse over- 
modigt straalende Artikler tager et af Dagens 
Blade i sin Haand, ser man, hvor stump og far- 
veløs den nutidige Journalistik er. Kun én Mand, 
Johannes V. Jensen, kan som Journalist, hvad 
Sproget angaar, nævnes ved Siden af Hørup; 
men Hørup's Stil var klarere, paa en Gang smi- 
digere og stærkere. 

Sproget er ikke blevet ejendommeligere for- 
met, friskere født hos nogen anden i den Tid. 
J. P. Jacobsen hamrede sit ud til en Særegenhed 
af fornem og sensibel Art, han bearbejdede det 
som et Guld, der drives og som kan opnaa 
skøn men skrøbelig Finhed. Jacobsens var For- 
finelsen og Fornyelsen af dansk Skriftsprog, 
Hørups af dansk Talesprog. Det er i det fek 
ejendommeligt for Hørup, at hans Artikler har 

Talens Karakter, ofte Samtalens, undertiden den 
lune eller spillende Passiars. Ja, der paakommer 
En, naar man har gennemlæst første Hefte, en 
Fornemmelse af, at man har hørt paa en aand- 
fuld, vittig, af og til noget ordrig Enetale, der 
egentlig ikke har betroet En saa store Ting, 
men bemærket sine smaa Ting paa en original 
Maade. Og alligevel, bag de blanke Ord, bag 
den glansfulde Færdighed, med hvilken Ordene 
udskydes, bag Lunets rige Overbærenhed eller 
Ironiens skarpe Afvisning, bag al denne Talen 
om Ting, der i sig selv er saa ringe og først 
faar Værd ved den Indsats, en Mand sætter 
derpaa, træder Omridsene af den Personlighed 
frem, der »lagde al-Vægten paa den. sociale Re- 
volution« og mer end nogen anden bidrog til 
at fremskynde den. 

Disse Hørupske Hefter bør studeres; Forti- 
dens politiske Historie er indesluttet deri, Frem- 
tidens vil udvikle sig derfra. LACEN. 


CGTÆRKE MAGTER 


Ligesom Rederne i deres Kamp mod Fagfor- 
bundene er Pastor Dyekjær gaaet af med Sejren i sin 


Strid med det kgl. Teater. Den perfide Helligaand, der 
var sluppen ind i »Livet leve —«, er bleven uddreven 
deraf, og Publikum kan uden blufærdig Frygt overvære 
Forestillingen. Men Stykket er nu om muligt i højere 
Grad end før blottet for Aand, saa vel hellig som 
profan. 


Saaledes passer det imidlertid bedst for alle! 


LIKE OG SAMFUND 


Mellem den afdøde Digter, P. A. Rosenbergs, 
Efterladenskaber har hans Navner og Slægning, for- 
henværende Sceneinstruktør, nuværende Journalist ved 
»Dannebrog« Hr. P. A. Rosenberg, fundet et hidtil 
ukendt Arbejde, der under Titlen »Klike og Samfund« 
skildrer de i den afdødes Levetid bestaaende, uhæder- 
lige Klikesamfund, som ifølge overensstemmende Vid- 
nesbyrd da foraarsagede store Ulykker for Landets 
aandelige Velfærd. Dette Skrift, der er blevet læst op 
i den nationale Forening for Kunst og der har vundet 
ualmindeligt Bifald, vil i den nærmeste Fremtid blive 
gjort til Genstand for en længere Afhandling af. Pro- 
fessor Otto Borchsenius, den eneste af vore videnskabe- 
lige Aander, der giver sig af med Studiet af denne Side 
af svundne Slægters Liv. 

Forøvrigt henviser vi til Skriftet selv. 


Redigeret af L. C. NIELSEN 

I. ÅARGANG 


OGIAL KUETUR 


Borgerrepræsentant Gustav Philipsen har 

for en Gangs Skyld ramt Sømmet paa Hovedet, 
naar han i Folketinget karakteriserede Redernes 
Handlemaade som »en Mangel paa social Kul- 
tur«. Tilmed er han bleven den eneste af Re- 
geringens mange klæbrige Tilhængere, som har 
haft det Fjerdingkar Mod at udtale en selvstæn- 
dig Mening og den Skæppe Intelligens, som er 
fornøden for at kunne danne sig en begrundet 
Anskuelse, der ikke er Alberti-Allemands. 
— Redernes Optræden kunde ikke karakteriseres 
kortere og bedre; det er Mangel paa social Kul- 
"tur, der har drevet. dem ud i-det hensynsløse 
Despoti, som deres Sejr gav dem Lejlighed 
men ikke den moralske Ret til at udøve. Det 
ser Mangel paa social Kultur, naar en paa andre 
Omraader kultiveret -(Mand fornægter den sam- 
-fundige Udvikling, der overalt og i alle For- 
hold fører til Sammenslutning af-ligestillede og 
fælles interesserede. Og denne Mangel bliver 
kynisk og som saadan farlig, naar den, giver 
- Aarsag til Sprængning af de Solidaritets-For- 
bund, uden hvilke det moderne Samfund: ikke 
vil kunne arbejde med tilbørlig Energi, — paa 
samme Tid som den selv tager Solidariteten i 
sin Tjeneste. ; 

Thi den uværdige Modsigelse i Redernes Tak- 
tik' er, at: de med den. Vold, som de i Øjeblik- 
ket formaar at anvende, opløser deres Arbejde- 
res Organisation, medens de.selv staar sammen- 
sluttede Ryg mod Ryg og har deres hele Styrke 
i deres Sammenhold. Rederiforeningens Med- 
lemmer forpligter hinanden, men Arbejdernes 
gensidige Forpligtelser værper de over Bord 
som en overflødig Ballast. Det er .et Tyranni, 
som altsaa endnu lader sig gøre, uimodsagt, 


hvis ikke Gustav Philipsen havde taget til Orde 
derimod. At Arbejdernes egne Førere nedlægger 
Indsigelse har jo nemlig i denne Sammenhæng 
ingen Betydning. 

Det er værd at lægge Mærke til, at denne 
Uretfærdighed har fundet Sted under det første 
Venstreministerium, efter at en Højreregering 
for flere Aar siden har skaffet Arbejdernes Or- 
ganisationer Statsanerkendelse, Og det er hen- 
sigtsmæssigst at være forberedt paa, at den ikke 
vil blive den eneste. De Aalborg-Matadorer har 
allerede i det smaa kopieret deres københavnske 
Jævnbyrdige, og adskilligt kunde tyde paa, at 
vi gaar en mod Organisationerne rettet Udryd- 
delseskrig i Møde. Som en moderne Walther 
Pengeløs blæser Alberti til Korstog mod Soci- 
alismen, og hans Toner vækker Ræsonnans i 
alle hule Hoveder. Den hellige Grav er ikke 
vel forvaret. 

Socialdemokraterne er naturligvis ikke uden 
Skyld. Ogsaa .de har ofte vist Mangel paa so- 
cial Kultur. Men man forlanger ikke af Arbej- 
dere, der hverken har Tid eller Raad til Til- 
egnelse af en Kultur, som man ikke løber. til, 
at de skal være i samme Grad fuldkomne som 
den Mand, der er født med Kultur og har de 
sociale Betingelser for at kunné uddybe den og 
gøre den mere omfattende. Og at Arbejdernes 
nuværende Ledere ikke alle eri Besiddelse af den 
kulturelle Overlegenhed, som var ønskeligt, er 
at beklage, men det giver i og for sig ikke Par- 
tiet mindre Ret. Det er de politiske Ideer, paa 
hvilke det kommer an; Gennemsnits-Kyaliteten 


"af Tilhængerne er hverken værre eller bedre 


hos den ene end hos den anden. Forskellen i 
dette Tilfælde ér kun den, at Rederne mangler 
social Kultur og Aar ikke Lov dertil, medens 
Arbejdernes Mangel er berettiget. : 

En anden mere afgørende, mere teoretisk 
Forskel er der dog. Den er Forskellen mellem 
Redernes og Årbejderførernes Holdning; den 
er Forklaringen. Gennem den vil i Tidens Løb 
Arbejdernes Nederlag blive genoprettet, deres 
Ret og Pligt til Organisation holdt i Hævd. 
Forskellen ligger deri, at Arbejdernes politiske 
Tro, Socialismen, er vor Tids sociale Kultur 
sat i System og gjort fattelig for Mængden, 
medens Redernes er Resten af en Kultur, som 
er ved at dø. Derfor har Arbejderne, trods de- 
res Overgreb, trods deres Blindhed, trods alt, 
hvad der kan siges dem paa, Retten paa deres 
Side, fordi de ledes af en Idé, som har Ret, det 
vil sige en Idé, som er Udviklingens. Derfor har 
Rederne, selv om de saa havde Ret i alle de en- 
kelte Punkter, faaet Uretten at bære paa, fordi 
de har sat sig imod, hvad der er en naturlig 
Følge af Livets egne Forhold, og derfor er deres 
Handlemaade en Mangel paa social Kultur. 

Arbejderne vil komme sig af Nederlaget, som 
Rederne vil komme sig af Sejrens Magtfornem- 
melse. For begge Parter vil Strejken kunne 
blive en Anledning til grundigere Forstaaelse 
af de sociale Krav — som for os andre. Udbyt- 
tet af hver Kamp mellem de to Anskuelser er 


til Syvende og sidst det, at den sociale: Kultur 
langsomt forøges. 


"”DRÆSTEVÆLDE 


Hvor bliver vi egentlig kusket, vi, der har 
en anden Mening om de »højeste Ting« end 
Kirken! 

Daglig udslynges der de vildeste Forhaanelser 
imod os, daglig dømmes vi af Fanatikére ned 


den frie Tankes Ret, forhaanes og spottes. 
Og det. endda af Statens Embedsmænd, som vi 
selv er med til at lønne. . 

Men piller nogen med Haan eller Spot ved 
det, som Kirken kalder guddommeligt, saa er 
man der straks. Gudsbespotter! Kyniker! raabes 
der, Politil Vil døg ikke Myndighederne tage 
sig af den nedrige Karl! > 


- 


i det ære Mørke. Det, der er os dyrebart, 


Nu er man endogsaa naaet saa vidt, at blot 
det at fremstille en Gudsbespotter paa Scenen 
skal forbydes. Et Dumhoved har regnet ud, at 
dette eo ipso er en Gudsbespottelse. Ikke blot 
maa en Gudsbespotter ikke forherliges fra Sce- 
nen, men han maa overhovedet ikke eksistere. 
En Tyv, en Skurk, en Morder faar gaa, men 
en Gudsbespotter — aldrig! Og dog er der ad- 
skillig flere Aars Tugthus for Mord end simpelt 
Fængsel for Blasfemi. Men for Fremtiden vil 
det muligvis blive forbudt paa Scenen at frem- 
stille Forbrydelser, naar Straffen efter Lov af 
10. Februar 1866 kan forventes at blive mere 
end en Bøde. ÅR 

Dumhovedet kan triumfere. Medens en Hel- 
vedesprædikant saamænd havde faaet Lov til paa 
Scenen at svovle saa stærkt han vilde, uden at 
nogen havde varetaget vor Ret til Beskyttelse 
af det, der er os helligt, saa lykkedes det virke- 
lig Kleresiet med "de altid herhjemme til dets 
Raadighed staaende Midler at afslaa Satans skæn- 
dige Anslag, som ganske vist kun var et Foster 
af Dumhovedets Fantasi. 

Saaledes er Præstevælden i 1902. Eg 

Det giver sig Udslag ved alle mulige Lejlig- 
heder. Altid har vi Pisken over Hovedet. . 

Vore Fridage — Kirkens Helligdage — skal 
gaa hen i guddommelig Kedsomhed. Før Kl. 4 
maa der ikke lyde en Tone Musik fra noget 


” offentligt Lokale, og naar det er store Fridage, 


skal vi kede os endnu mere guddommeligt. 
Kirkeligt Forbud og Chikanerier er der alle 
Vegne, og presse os for Penge gør Kleresiet 
med hellig Ihærdighed. 

Men det er endda kun Smaating. | å 

Grimmere Udslag har Præstevælden ikke gi- 
vet sig end ved Hørups Bisættelse. »Tidspunktet« 
var ikke til den Gang, og Venstres Presse tav 
næsten ganske stille — det var jo ikke saa længe, 
siden Partiets Førere havde været hos Kongen. 
Det vil erindres, hvorledes Kongen undlod at 

ive Møde ved Hørups Baare — ikke af egen 

rift — thi Kongen føler sikkert, at det er hans 
ikke uvæsentligste Pligt at repræsentere — men 
fordi Præsteskabet, saaledes som det uimodsagt 
er blevet fremstillet, ledet af Sjællands Bisp 
hindrede det. Og hvorfor? Fordi Hørup havde 
forlangt en borgerlig Begravelse. 

Det skal være sagt her i »Tidspunktet«, at 
dette velmente Forsøg paa at gøre os andre til 
anden Klasses Borgere — thi Kongen 'er det 
borgerlige Samfunds Overhoved — er en af Præ- 
steskabets mest anmassende Gerninger i lange 

Tider. Men ligesom de sidste Dages Udslag af 
Præstevælden vil ogsaa dette nok faa-sin Løn 


hernede. Det ér vor Trøst. 
E. G. 


ITERATURENS FORFALD 
OG DENS FRELSE 


Endelig er der vaarlige Tegn i Luften til, at der 
indenfor det store, bogkøbende Publikum er -opstaaet 
en sund og dyb Bevægelse, som af Literaturen kræver 
det, der ene er dens ideale Bestemmelse: Tilfreds- 
stillelsen af Barnet i Mennesket. Ligefra Ludvig Holberg, 
hvis Liv i mange Maader forringede Betydningen af 
hans Digtning, har der hos Danmarks Forfattere været 
en frivol Tilbøjelighed til enten — som Holberg selv 
— at bruge grove og usømmelige Ord eller — som 
Oehlenschlåger f. Eks. i »Aladdin« og »Helge« — at ud 
male Scener af en saa afskyelig og ualmindelig Art, at 
vi ikke her kunne gaa nærmere ind paa dem, Scener, 
der ved at kaste et vist Skønhedsskær over Sider af 
det- kødelige Levned i- høj Grad har bidraget til den 
Nedbrydelse af Moralen, som nu — takket være nogle 


klartskuende Mænd — synes at have naaet sin Kulmina- - 


tion. Der er ganske vist tidligere gjort Forsøg paa at 
dæmme op for denne Vellystens Forherligelse. Saaledes 
har bl. a. Professor Otto Borchsenius og Pastor Å. Schack 
allerede i flere Aar kæmpet en uegennyttig Kamp der- 
imod, den første væsentligst ved at tage sig af sæde- 
lige Digterinder. som Fruerne Carit Etlar og Blicher- 
Clausen, den sidste fortrinsvis ved velrettede Angreb 
paa den nedbrydende Retnings Førere; men det er dog 
først nu; at Kampen aabnes med hele Alvorens kristne 
Kraft og. fra flere Hold paa en Gang. 

Mandagen den 12. Maj vil blive en Mærkedag i 
denne Bevægelses Historie. Thi paa den Dag bragte 
tre københavnske Dagblade — »Dannebrog«, »Kristeligt 
Dagblad« og »Vort Land« — Artikler, i hvilke de skarpt 
og myndigt drog til Felts mod den største Del af den 
moderne, sørgeligt forfaldne Literatur. I »Vort Land« 
talte en af Tidens betydeligste Mænd, Hr. Unicus, med 
Varme Kyskhedens og Barnesindets Sag, idet han tog 
sit Udgangspunkt i et anstødeligt Skrift, betitlet »Idas 
Bryllup« (formodentlig for at lokke unge, nyfigne Sind 
til at fordybe sig-i dets .obskøne Mysterier), medens i 
»Dannebrog« en redaktionel Artikel om det ligeledes 
beklageligt smudsige Arbejde »Dryss«, som Hr. Ander- 
sen Nexø har følt sig foranlediget til at udgive, kræ- 
vede de moralske Værdier hævede og Fordringerne til 
vor Literaturs Etik -skærpede. 


Intet af disse værdifulde og betimelige Indlæg naar 
dog i Vægt og Klarhed det af Mariagers højeste gejst- 
lige, Hr. Pastor Chr. Schrøder i »Kristeligt Dagblad« 
offentliggjorte. Med usvigeligt Blik for det centrale i 
Spørgsmaalet gaar Pastor Schrøder til den for »de 
døbte Smaabørn, der jo er saavel Kirkens som Hjem- 
menes bedste Skat,« bestemte Literatur og vælger igen 
af denne den seneste udkomne Bog: Slomanns Læsebog 
Nr. 1. Og det kan ikke nægtes, Pastor Schrøder i 
Mariager har gjort et Valg, der maa forfærde ved sit 
Eksempel, og som mere end noget andet blotter Tidens 
og Literaturens Immoralitet, ja dens gudsbespottende 
Forhaanelse af Moralen og Moralens Bærere, 

Denne Bog, der hovedsagelig er beregnet paa Børn, 
indeholder ifølge Pastor Schrøder: I) »Et betydeligt 
Antal stygge, brutale, ja undertiden næsten ligefrem 
frivole Billeder«. 2) »En Del pjattet, naragtigt og lige- 
som »fjollet« Branderuvæsen, der tilmed uvilkaarlig 
skal og maa føre Børnene til det maaske ogsaa efter 
Bogens Mening (2) usømmelige! F. Eks. »Hestepærel«« 
3) »Adskillige Stykker af et umoralsk og for et Par 
Stykkers Vedkommende vistnok obskønt Indhold«.- 4) 
»En udførlig Parodi paa Kirkens Daabshandling«. (En 
Historie om nogle Børn, som døber en Hundehyvalp 
og synger Salmen: »Vor gamle Karo holdt en Støj —« 
til Højtideligheden.) 5) »En Fremstilling i Tekst og 
Billeder af tre Piger i bare Særke, hvinende i vilden 
Sky, efter dem en bedende og stønnende Præst i Kjole og 
Krave, holdende den ene Pige i Særken«; det bemær- 
kes, at det er Præstens egne Konfirmander«. 6) »En 
Fortælling om en idiotisk Præst« — (Historien om 
Præstens Karl, der ligger og venter paa en Mus.) — 
»en nydelig Historie om: Svinemikkel, Somalene og 
Skidtmads; Konfirmationen sammenlignet med en Hane, 
der galer paa en Mødding; Juleglæden afhandlet under 
Synspunktet af en Drengs Drøm Julenat, efter at han 
har spist alt for megen Gaasesteg 0. S. V.€ 

Pastor Schrøder nævner kun disse Punkter, der i 
sig selv er fældende nok, men Bogen indeholder mange 
andre. 

Og denne Bog kan Børnene, Literaturens frem- 
tidige Læsere, altsaa risikere at faa i Hænde i selve 
Skolen, der dog skulde hvile paa et kristeligt Grund- 
lag og være gennemtrængt af Kristendommens Aand! 
Intet Under da, at de som voksne forfalder til Læsning 
af slige Skrifter, som »Dannebrog« og »Vort Land« 
nu have udsaaet Storm imod. Til Held for Mariagers 
mange smaa Børn er Pastor Schrøder Formand i Byens 
Skolekommission, der ventelig vil forbyde Bogens Ån- 
vendelse. Men var det ikke en Opgave for System- 
skiftets Kultusminister, der trænger til en Succes efter 
sit Uheld med Menighedsraadene, at gøre dette Forbud 
gældende for det hele Land? Det er en Uretfærdighed, 

at -kun Børnene i Mariager skal frelses fra den tidlige 
Fordærvelse, 


Severinsen. 


E. 5. Vi ser i et Provinsblad, at Forlaget har for- 
ledt 4 navngivne Mænd til at protestere mod Pastor 
Schrøders Nidkærhed. Fire — det er dog en Trøst, at 
ikke flere har ladet sig købe til denne urene Handling. 


EATER 


Den ansete svenske Kunstner Albert Engstråm, der 
i disse Dage opholder sig her i Byen, har vist »Tids- 
punktet« den Interesse at skrive nedenstaaende Arti- 
kel, som vi bringer 1 Forfatterens eget Sprog. Hr. Eng- 
stråm vil være kendt som Redaktør af det stockholmske 
Vittighedsblad »Strix«, til hvilket han selv leverer det 
betydeligste Stof i Tekst og Tegninger, 


Jag påminner mig min fårsta teaterkvill. Jag 
var sju år gammal, och min far hade inbjudit 
mig att beskåda ett franskt, hemskt låndsorts- 
drama, fullt af forfårelse, dåd og elånde. Jag 
hade med gapande mun og vidåppna ågon 
genomlefvat alla de svårigheter, fårfatteren lagt 
i vågen får sin hjåltes utveckling till en verk- 
ligt fin karakter. Denne olycksfågel, en officer 
som troligen Dreyfussat litet, stod i sista akten 
med tio gevår riktade mot sitt vadderade bråst 
ochvåntade påden andlåse och halftihjålsprungne 
budbåraren med benådningen; 

Ogonblicket var kritiskt och spånnande och 
något får innehållsrikt får en sjuårig hjårna, 
hvarfår jag vid eldkommandot begrof mitt an- 
sikte i min fars rock. Fårfatteren hade alltså 
lyckats inspirera mig till sympati får sin hjålte, 
och då jag ej forutsett benådningsmåjligheten, 
gjorde det mig ondt om honom. Jag menar 
hjålten. Han blef i slutet af akten gift med 
någon markisinna -och ågare till omåtliga rike- 
dommar. ; 

Den pjåsen år den båsta, jag sett, ty jag del- 
tog med hela min sjål i dess gång. Nu år jag 
något åldre och har bårjat kritisera. Jag blir 
icke långre rådd, att hjålten icke skall kunna 
klara sig. Jag forstår numera ochså hjåltinnorna 
båttre. Jag har till och med superat med flere 
af dem. 

Jag har dårtill umgåtts mycket med teater- 
fårfattare och skådespelare, Jag såkte dem fårst 


i fårhoppning att finna kårlek till konst och litte- 
ratur hos dem. 

Men jag fann endast kårlek får intriger, åf- 
undsjuka mot kolleger, ringaktning får konst, 
Jag går så långt, att jag påstår mig endast ha 
tråffat två skådespelare, som ej ha såkt ned- 
svårta sina kamrater. Jag år också nog lumpen 
att ej nåmna deras namn. Men de åro goda 
skådespelare. Kanske just på grund af denna 
sin egenskap. 

Jag vill bli brutal nu. Jag vill: påstå, att fler- 
talet skådespelare år pack, månnniskor som-passa 
får grånderna, om de också såka hårma vicom- 
ternas sått att uptråda. Jag menar idealvicom- 
ternas, de vålklidda gentlemånnens, som ej 
kunna aftvå en fårolåmpning annat ån i blod. 

Naturligtvis finns det hyggliga skådespelare. 
Men procenten år så liten, att'den knappast 
mårkes. De som kånna sig tråffade, kunna ju 
officielt råkna sig till den lilla procenten. 

Men nu kommer kanske det brutalaste.af hele 
denna artikel: Jag tror ej, att det finnes någon 
skådespelerska, som har rått att fordra.aktning 
som kvinna. Ty fastån kvinnans hela anlågg- 


” ning går henne. till skådespelerska, i.lifvet, i. 


hennes konst att lefva, år hon dock ej ågnad- 
får scenen. Den man, som måjligtvis skulle" 
kunna ålska en skådespelerska, måste med hela 
sin sjål reagere mot det faktum, att hon explo-. 
aterar sig får andra mån. En man år svartsjuk 
om sin ålskades behag. I' en skådespelerskas' 
intresse måste det ligga att visa sina behag får 
parketten og raderna. Ty en skådespelerska kan 
ej ågna sig helt åt konst. Hennes egenskap af». 
kvinna omåjliggår det. : 

Och nåsten samma fårhållande åger rum med + 
en man, fast perversiteten blir stårre, ty en 
vårklig man med hjårna och muskler kan ej | 
stiga upp på ett scengolf och såka återge en 
annan muskulås och .hjårnestark . månniskas 
idéer. ni NE 
"Långe hade: jag, sedan jag sett det båsta af 
teater, som Europa har att bjuda på, undrat, om 
icke bakom all denna lifaktighet på scenen låg en 

långtan efter konst. Jag hoppades, att teater 
och konst skulla ha något gemensamt. 

Men en nårmare eftertanke fårstårde illu- 
sionen. Låt oss tinka efter, hvad en dramaturg 
kråfver af en skådespelare. Han vill, att skåde- 
spelaren skall exakt framstålla den typ, han ska- 
pat. Har han gjort ett standard work, hvilket 

 vål bår vara hans afsikt, måste hele hans 'sjål 
uppresa sig mot hvarje afvikning från idén. 
Hela hans maskering, hvarje tonfall, hvarje gest, 
bår først ha gjorts fårdig i skaldens hjårna. 
Den som ej kan återge alla nyanserna af forfat- 
tarens tankegång, år en dålig skådéspelare. Men 
det år ju omåjligt får en månniska at gåra sig 
så kongruent med en annan menniska, att han 
kan fålja hennes tankers lek till illusion. Ingen 
kan vara en annan in sig sjålf, om han också 

” inbiller sig det. Redan fårsåket år vansinnigt. 

Och kunde man tånka sig en vårklig skåde- 
spelare, d. v. s.. en som kunde så helt gå upp i 
en. annans sjål, att han vare en konstnårlig kopia 
af sitt original, skulle vi nog ingenting ha mot 
det. Men skådespelarens egen karaktér som 
menniska -och individ blefve ett problem att 
dryfta. Jag tror ej, att en vårklig karl duger till 
skådespelare. Ty hårmning år ofårenlig med en 
vårklig karls begrepp. 

Hvad år skådespelarkonsten annat ån hårm- 
ning? År skådespelarekonsten alltså konst i in- 
nerlig mening? : 

En' konstnår omskapar motivet till konst. 
Men om en skådespelare går något annat af sin 
roll ån det, fårfattaren menat, år.han icke en 
god skådespelare. Och om hans framstållning af 
en dramatisk figur också tillfredsståller mig och 
publiken men ej fåljer: forfatterens idé, år han 
en histrion, som såker gåre något annat af figu- 
ren ån den år, alldeles som om någon sålde en 
katt som hare — åt en oerfaren jågare. 

Jag vill sluta med, att teater icke år konst, och 
att skådespelare aldrig kunna vara konstnårer. 
Stundom fårvirras min hjårna, då jag hår rykt- 
bara skådespelsfårfattare fårklara, att fårst det 
intryck, de fått af generalrepitionen af sitt stycke, 


påvisst styckets fårtjånster, — att det går sig 
båttre på scenen ån i manuskript, — att den 
eller den skådespelaren fårmåt gåra en starkare 
person af någon figur ån forfattaren fårmått. 
Min: hjårna fårvirras, men klarnar igån, och jag 
inser efter hvarje ny tankekamp och hvarje ny 
ordstrid, att teater år icke konst. 
Albert Engstrøm. 


IVEN BEVE 

Til Trods for Fru Hennings” utrættelige 
Energi og den beundelnks vælter Sjælens og 
Legemets Spændstighed, hun udfolder gennem 
alle fem Akter, lykkes det dog ikke »Livet 
leve« at ryste et dansk Publikum ud af dets 
kølige Ro. Da Stykket imidlertid har skaffet sin 
Forfatter en smuk Succes i Tyskland, maa der 
vel være noget ved det, som berører i hvert 
Fald tyske Mennesker menneskeligt. Det er der 
naturligvis ogsaa, man behøver blot at kaste et 
Blik paa Personlisten for at faa Færten af, hvad 
det er. Snobberiet bunder dybt nok i den men- 
neskelige Natur, til at ingen skal appellere der- 
til forgæves. Der er her ingen Forskel paa tyske 
og danske. Naar »Livet leve« lader et dansk 
Publikum koldt, er det blot, fordi det foregaar 
paa fremmede Enemærker. Og dog — hvem 
ved? Maaske er der ogsaa et københavnsk Pub- 
likum, som under Opfareiseas af re leve« 
mærker Længsel, gemt, men ikke glemt, vaagne 
inderst ger Må: et Suk i Silhed Her de 
svundne Dage, da vi ogsaa i Danmark "havde 
riviligeret Fornemhed at se op til med Andagt. 
sæ det er jo lidt skralt med Fornemheden her- 
for et Åristokrati, 


hjemme. Hvad er det egentli 
i vorligt! Og vore 


vi har, som ingen tager 
Excellencer! Gud hjælpe os. 

Nej, men i Tyskland, der ved dog en Adels- 
mand og Riddergodsbesidder endnu, hvad han 
skylder sig selv og sit Vaabenskjold. Og det 
ved Hr. Sudermann ogsaa. Der staar en saadan 
Ærefrygt af en preussisk Riddergodsbesidder, 
at Hr. Sudermann af lutter Respekt er lige ved 
at glemme, at han skulde være Menneskekender 
og Digter. 

Se f. Eks. Grev Michael von Kellinghausen. 
Derer tilstødt denne brave Adelsmand og Agrar- 
politiker det Uheld, at hans Hustru, Grevinde 

Beate v. Kellinghausen — hvad. den naadige er 
født, faar vi desværre ikke at vide — er kom- 
met et Skridt over Stregen i sit ellers — bort- 
set fra Skridtet — rørende ædle Forhold til 
Baron v. Vålkerlingk, Gemalens Busenfreund 
og Partifælle. Da dette Uheld er af den Slags, 
som ogsaa kan tilstøde Ægtemænd af jævnere 
Ekstraktion, er vi villige, danske som tyske, til 
at skænke Grev Michael v. Kellinghausen al den 
Sympathi, hans Menneskeværd forøvrigt gør 
ham: fortjent til. Men her stanser ogsaa. den 
dansk-tyske Forstaaelse. I danske Øjne maa 
Grev v. Kellinghausen nærmest tage sig ud som 
en tysk Juel-Ryssensteen, han synes ikke at staa 
Hornkvæget fjærnere, end at der kunde gøres 
en lystig Komedie om hans Horn og hans Ære. 
Og ser vi bort fra hans Menneskeværd for med 
Hr. Sudermann at holde os til den hule Ære 
—hyvad saa? Ja, saa er det nok ikke Briksen, 
men Krabasken, der bliver Brug for. Vilde en 
Franskmand. drive Gæk med den sølle Hanrej, 
saa, vilde en Russer til Gengæld gøre sig en 
Samvittighedssag af at blotte de priviligeredes 
Æresbegrebers Hykleri og hudflette deres Raa- 
hed. Der maa en Tysker til for at tage dem 
alvorligt. . : 
. At gaa i Rette med det kgl. Teaters Skue- 
Spillere for deres Fremstilling af Hr. Sudermanns 
preussiske Junkere vilde være lidet retfærdigt. 
Solidest fremstilledes Grev v. Kellinghausen af 
Hr. Neiiendam, helt dansk i Godmodighed og 
Hidsighed. Hr. Liebman knækkede derimod 
uhjælpelig sammen som v. Vålkerlink, enkelte 
Stedér naaede han ud i det rene v. Ehrenpreis. 
Men bør det lægges ham til Last? Hr. Suder- 
Manns to heraldiske Avtomater kan saamænd 
magelig glide ud i det parodiske uden Hr, Lieb- 
mans Hjælp. I tredie Akt f. Ex. nægter Baron 
v. Volkerlingk af lutter Ædelhed at lade sig skyde 
af Fnended, og da hans Bevæggrunde har 
en udpræget agrar-politisk Karakter, maa denne 
som god Partimand renoncere paa at faa sin 
molesterede Ære rehabiliteret ad denne Vej. 
Hvad nu? Denne Konflikt mellem Ære og 
sept er ikke forudset i den preussiske 
eskodex. Men. det er klart, at Fysklands 
helligste Interesser 'staar paa Spil, gode Raad er 
derfor dyre, - 

Til alt Held har Baronen en fremmelig Søn, 
som i sine ledige Timer sætter Æresproblemet 
under Debat'i anonyme Brochurer. Det er 'en 
sand Lykke,-at denne unge Mand, som spilles 
med lende Friskhed af Hr, Feddersen, har 


forudset den foreliggende tilsyneladende. uløse- 
lige Konflikt, ellers vilde Grev v. Kellinghausen 
og Baron v. Vålkerlingk endnu i dette Øjeblik 
sidde hjælpesløst grublende overfor hinanden, 
og Skuespillet var saaledes aldrig naaet ud over 
tredje Akt. Nu-finder den fordomsfri. Ungdom 
det forløsende Ord — døm dig selv, som 
lykkeligvis redder baade Æren og Agrarpoliti- 
ken. Men under alt dette er Hr. Sudermann 
gravalvorlig. Ikke et Smil, ikke et Blink! Don 
Ranudo var ikke mere imponeret af sig selv 
og sine Ahner end Hr. Sudermann af sine 
Riddergodsbesiddere og deres Ærer. 

»Livet leve« er.ellers saa dygtigt og. drevent 
gjort et Årbejde, som noget Teater kan ønske 
sig. »Sat.op« af en erfaren og habil Mand 
knalder den solidt byggede Handling af paa de 
rigtige Steder i effektfulde og.vel forberedte 
Scener, Men levende Mennesker findes der 
ikke i »Livet leve«. Tillavet efter alle Koge- 
kunstens Regler mangler der bare det .mystiske 
Ingrediens, som gør Miraklet, Bloddraaben, som 
gør det døde Stof varmt "pulserende som det 
virkelige Liv. Men derom staar der jo.ganske 
vist ikke noget i Kogebogen.. Chr. L, 


E UAFSATTE ØER | 

Vi beholder altsaa Øerne — foreløbig. 

Og vi slipper ikke af med vor usalige Fattig- 
dom — endnu. 19 Millioner Kroner er ellers en 
farlig Hoben Penge, for den almindelige Lands- 
byfantasi næsten ufatteligt mange. For den er 
det derfor ogsaa ufatteligt, at nogen kan ke 
Nej til saa svær ef Sum; det maa være Chi- 
kaneri og Stormodighed, naår saadant sker. 
Alligevel er det det, som nu er sket. i 
Den hele Salgssag har været indsvøbt i Poli- 
tik. Fra sin første Begyndelse indledet paa en 
uheldig og for dansk Verligked lidet smigrende 
Maade naaede den gennem .en, Kæde af For- 
kludringer til under det nuværende System, 
det nye, der kun er det gamles Diplomatfrakke, 
som er bleven vendt, til at blive en ren og skær 
Partisag. Forsøget paa at gøre Salget til Udtryk 
for en demokratisk Idé mislykkedes ganske vist, 
men Disciplinen holdt de kaarne Demokrater 
sluttet om Fanen, .Højre, der. aldrig har lidt af 
Disciplin, kunde derimod ikke samle sine for- 
skellige Afskygninger under Salgsmodstandens 
Tropehat, men den Estrupske Fløjs minimale 

Flertal gjorde Udslaget. Og Operationen blev 
ikke foretaget. 

Uden Hensyn til: Grundene for Salgsfjender- 
nes sejrrige Modstand tager vi ikke 1 Betænk- 
ning at erklære os i Overensstemmelse med 
dem med Hensyn til Resultatet. Deres frygt- 
somme Taktik maa vi tage Afstand fra, vi havde 
ønsket et renere og stærkere Standpunkt og 
ingen Indblanding af Fædrelanderi og Sønder- 
jydskhed, men den foreliggende Kendsgerning, 
Muligheden af Øernes Forbliven under dansk 
Herredømme, betragter vi som den heldigste 
Løsning af Spørgsmaalet. Til Efteraaret skal 
hele Landet udtale sig derom — hvis Amerika 
ikke til den Tid har fejet Pengene af Bordet. 
Øernes Fremtid vil da blive endelig afgjort, saa 
længe kan det bedste haabes. 

Der er ikke fremført noget overbevisende 
Argument for Salget. Til alt har Salgsvennerne 
svaret det ene, at det var økonomisk nødven- 
digt saavel for Øernes som for Danmarks Skyld. 
Øerne skal vi-lade ligge; der er intet Bevis ført 
for, at et alvorligt Forsøg paa at bringe noget 
ud af dem maa mislykkes, Venstre har nøjedes 
med i en Menneskealder at paavise, at Admini- 
strationen af dem var latterlig omstændelig og 
kostbar. Men hvad Danmark ' angaar, skulde 
Landet da være saa forarmet, at vi for enhver 
Pris maa skaffe os nogen Ekstraindtægt, eller 
dets Husholdning saa ringe, at smaa 19 Millioner 
kan faa afgørende Betydning? Eller er det det 
aarlige Underskud, som vi ikke kan bære. 

Situationen minder om en Mand, der sælger 
væk af sine Marker for at skaffe sig Driftskapital 
til den resterende Jord. Han faar aldrig Ballance, 
han maa blive ved at sælge; Fejlen ligger i, at 
han forstaar sig ikke paa at drive sin Ejendom. 
Det er en selvødelæggende Tankegang. Maalet 
maa være at faa sin Jord til at svare sig, kon- 
solidere sin Ejendom, at udvide den, hvis det 
er gørligt. Udvidelse er Kraft, Indskrænkning 
Svaghed. Paa alle Omraader søger den moderne 
Stat Udvidelsesfelter, Danmark gør det samme 
men er ifølge sin Natur henvist til udelukkende 
at søge dem paa fredelige Omraader. Vore 


Porte maa aabnes udad, det østasiatiske Kom- ” 


pagni slog nylig en op mod Orienten. I Occi- 
denten ligger de vestindiske Øer og venter paa, 
at der skal blive aabnet ogsaa mod dem. 

Lad os da være sangvinske, vi, som har vandret 


i Resignationens Ufrugtbarhed. Den Strøm af 


Foretagsomhed, som Mænd, der er hjemkomne 
fra større Lande, har ledet ind i vore Forhold, 


1902 


er vel ikke begrænset til deres Virksomheder 
alene. Lad os være sangvinske, lad os nære Tro 
til, at vi formaar at udrette noget mere, end vi 
præstere nu, og at benytte de Muligheder, som 
ligger os for Øje! 

De uafsatte Øer, der har siddet paa Statskas- 
sen som tre blodsugende Igler, maa bibringe 
den Sundhedens Indtægt. De vil forbitre mange 
som en god Forretning, vi har ladet gaa fra os; 
derfor maa det vise sig, at den gode Forretning 
er paa vor Side — selv om den ikke lader sig 
udregne blot og bart i Kroner og Ører. Det er 
Salgsmodstandernes Opgave at lægge for. Plig- 
ten er deres — og Ånsvaret. SED 


SOPHER CLAUSSEN: MINA 
Dette lille tolv Aar gamle Digt af Sophus 
Claussen giver ikke blot udsøgte Glæder, men 
megen Forundring. Det er ingenlunde særlig 
dybsindigt. Claussen har senere baade paa Vers 
og Prosa skabt Ord-Fester af Fantasi, af mættet 
Følelse, af Ideer, overraskende ved deres ly- 
nende Springskhed, som allesammen var langt 
vægtigere. Men denne Mand var som Kunstner 
tidligere moden end nogen af sine Jævnaldrende. 
Hovedforskellen er denne: i en "Tid, hvor de 
andre beskrev — Side op. og Side ned — med 
en Ihærdighed og Alvor, hvor man næsten mær- 
kede Anstrengelsens anerkendelsesværdige Sved, 
viste han allerede sin bedaarende Evne til at faa 
Tingenes egentligste Liv frem. Sikkerheden i 
hans Blik var allerede da beundringsværdig. Saa" 
han paa en Ting, fæstede hans Øjne sig 
der, hvor Traadene samler si i en Knude; han 
saa eller fornemmede de Steder, hvor Livet rø- 
rer sig mest potenseret, og naar hans Kunst ind- 
fangede den ydre Verden, levede den med et 
stærkt og nuanceret Liv. Og undertiden fik Fæ- 
nomenerne en besynderlig Besnærelse ved at 
passere hans Bevidsthed: en trolddomsagtig 
Ynde, som Løv. der spejler sig i en stille Sø. 
Hans Sanser og Sind var tit et virkeligt Æven- 
tyrspejl, der ligesom bragte Livets skjulte Skøn- 
hed frem. Denne Skønhed blev baade levende 
og symbolsk. Man kunde af denne lille nye og 
dog gamle Bog hente en Række Billeder frem, 
der vilde overbevise enhver. 

Jeg vil. nøjes med disse fire pragtfulde Linjer: 
Nu stilner B Troldd j 
Tlsmerke een styrter blind. Er: & ES mas Sim i: 
sit Flagreslør, sit Perlebaands af luftigt Glas, 
afsindig, nøgen, strakt blandt sine Flitter. ” 

Hvad Indholdet angaar, er Mina det eneste 
lille Bohéme-Digt i dansk Poesi. Forfatteren er 
jo nok meget forliebt i denne lille kaade Kø- 
benhavnerinde, og hendes manglende Evner i 
Retning af Troskab giver ham adskillige Ærg- 
relser, Mu det hele er saa legende- og festligt, 
fyldt af saa mange naturlige Smil — undertiden 
hdt bitre —, som de, hvormed en fugtig og 
grødefuld Aprildag oplyser Jord og Træer og 
løsneae Hjerter, ; : 

Sophus Claussen taler om naturlige og be- 
hagelige Ting paa en naturlig Maade. Og det 
er pudsigt, hvor mange Mennesker i dette Land 
forarges over at høre en Digter istemme en lille 
Glædessang om Ting, de dog alle holder af... 
Desværre understreger Claussen for ivrigt For- 
skellen mellem den springske Mina og den ær- 
bare og højhalsede Forlovede, der kysser saa 
»landfast«, og han byder den lille Mina et lov- 
lig bidsk Farvel; Farvel! du blege Flane af Bris 
og af Skum! .…. ; 

Digtet vilde have vundet ved at forblive lut- 
ter Lys og Fest og flygtig Lyst. Saa vilde det 
have været den fuldkomne Modsætning til Jo- 
hannes Jørgensens Un domsbøger, der var saa 
triste og tunge og. behandlede lignende smaa 
Damer med en Ærefrygt, der var rørende, men 
en Smule urimelig, Chr. Rimestad, 


UEL-RYSENSTEEN 


der af enkelte .endnu erindres fra sin Ministertid 
som en ualmindelig underholdende Herre, er aåbenbart 
ikke glad ved den tilbagetrukne Stilling, han for Tiden 
indtager. Han søger derfor at gøre saa megen .Opsigt, 
som hans Eyner tillader ham, ved nu og da at sige noget 
godt i Landstinget. Forleden var Husmændene paa Tale, 
og her følte Juel-Rysensteen sig kompetent. Den harm- 
løse lille Lov syntes han ikke om, men Husmændene 
selv roste han desmere: »Husmandsstanden — sagde 
han — har paa ingen Maade staaet stille i de forløbne 
Aar. Denne Stand er i det hele en meget arbejdsom 
og flink Klasse.« — Husmændene er nok helt ude at 
sig selv af Glæde over denne Ros. Desværre kan de 
ikke give Komplimenten tilbage; Godsejerstanden egner 
sig ikke til saa hæderlig en Omtale. — Men Juul- 
Rysensteen er endnu mere begejstret for Husmændene 
han kalder dem »den Klasse, som i Virkeligheden har 
Magten her i Landet, hvis den vil bruge den.« I denne 
Replik genkender vi den gamle Juel-Rysensteen, hin 
latterlige! . 


Redigeret af L. C. NIELSEN 

I. ÅARGANG 


NFOLDIG OG SKAMLØS 


Det er ikke saa underligt, at Folk, der 
deltager i det offentlige Liv herhjemme, saa ofte 
udtaler deres Glæde over Danmark. Mere lem- 
pelige Vilkaar end dem, vore Politikere har, kan 
man ikke godt tænke sig. Disse Mennesker kan 
være gyselige, mangle al Evne, begaa de værste 
Streger, men de kan ikke gøre sig umulige. 
Man kan sige, at jo mere umulige de er, desto 
bedre gaar det dem. Selv om en Mand er saa 
enfoldig, at han ikke kan anvendes til noget 
som helst, med mindre han gennemgaar et 
Kursus paa Kellers Abnormanstalter — han kan 
godt, uden dette Kursus, være Minister. Eller 
sæt at en Mand er saa skamløs, at ingen, som 
kender ham, har den mindste Tillid til ham, 
bliver saadan en Mand Ministér, hvilket ingen- 
lunde er udelukket, saa stoler hele Folket paa 
ham nok saa nydeligt. 

Enfoldigheden og Skamløsheden gør ingen 
Mand umulig. Tværtimod. 

Hvis man har Tilbøjelighed til at vende ondt 
til godt, kan man af den forskrækkelige, vest- 
indiske Hurlumhej udvinde netop denne trøste- 
rige Lære: ikke engang den foragteligste Adfærd 
kan gøre en dansk Politiker umulig. Eller mon 
der er en eneste af de mange, som benytter 
denne Lejlighed til at slaa sig selv påa Munden 
eller spytte sig selv i Ansigtet, der har Grund 
til at frygte, at hans tarvelige Optræden skulde 
hævne sig paa ham? Eller mon noget fornuftigt 
Menneske indbilder sig;;at nogen af disse Slyng- 
ler og Skælmer vil faa det rette Stempel ind- 
brændt? ; SEES re ir 

Etatsraad Koch fra: Odense er som bekendt 
en Hædersmand. Hvad forstaar vi.nu ved en 
Hædersmand? Det er En, der.den ene Dag ud- 


taler sin bestemte, velovervejede Mening i en 
stor, vigtig og ansvarsfuld Sag. Dagen efter 
fremfører han .paany sin ikke mindre bestemte, 
men nu ganske modsatte Mening. Til Forkla- 
ring anfører han blot et fransk Ordsprog om, 
at det kun er Vorherre og Taaberne, der ikke 
skifter Anskuelse. Den Karakter, der røber sig 
i en Optræden som denne, er der ikke den 
mindste Grund til at kalde hæderlig. At saadan 
en Mand paatager sig, Deltagelse i Statens Sty- 
relse, er i og for sig en Udaad. 

Men Etatsraad Koch vil til sine Dages Ende 
vedblive at være en uomtvistet Hædersmand. 

Om hans Ordsprog har Ret, er et andet Spørgs- 
maal. I al Fald forekommer det os, at vi jævn- 
ligt har set Taaber skifte Mening. 

Hvem var i sin Tid den første af alle Salgs- 
venner, Sælgeren Nr. 1? Det var Etatsraad Gu- 
stav Hansen. Det vilde propre Mennesker have 
forsvoret, at han, netop han, vilde være med til 
at stemme Salget ned. Men han gjorde det. 
Og hvormed motiverede han dette forbavsende 
Standpunkt? Med Tavshed! Ikke et Ord sagde 
han i Landstinget, ved den sidste afgørende For- 
handling var han stum som en Fisk. 


Skal man sige enfoldig, eller skal man sige 


skamløs? 


” Det er ligegyldigt, hvad man siger. Thi de 


"Folk,.dér engang hører med til den højere Be- 


stand, de kan ikke falde, fordi der siges Sand- 
heder om dem. De to Mænd, der er nævnt her, 
var maaske ikke stort værre, end Flertallet af de 
hjemlige Vestindianere, der Aar ud og Aar ind 
har forfjollet denne Sag. Men det er et Par 
gode, klare Eksempler paa, hvad der gaar an. 
Den offentlige Mening er paa det rene med, at 

disse to har været højst uheldige. Men hvad gør 
det? Hverken fra eller til. 

Sagen er, at vi ikke har nogen offentlig Me- 
ning, der betyder noget. Det er endelig slaaet 
fast i vore tungnemme Bevidstheder, at hvad vi 
mener, selv om vi er uendelig mange, der me- 
ner det, det er fuldstændig ligegyldigt. Da vi 
ikke vil gøre os latterlige, har vi naturligvis om 
mangt og meget en offentlig Mening. Men det 
er kun for Skams Skyld. Vi kunde godt lade 
være. For nogen aktiv offentlig Mening driver 
vi det dog ikke til. 

Aktiviteten er hos Slynglerne og Skælmerne. 
Vi andre er kun Tilskuere, De, der optræder, 
det er de enfoldige og skamløse. Vi andre yder 
det fornødne Bifald. 


Det kan godt vare ved længe endnu. 
S.K. 


BNIDEDSLESVIG OG TYSK- 
LANDS FORNEDRELSE« 

Paa det nordiske Forlag har Dr. phil. Aage 
Friis under ovenstaaende Titel udgivet en Over- 
sættelse af et i Berlin fremkommet Skrift om 
Tysklands Stilling til det nordslesvigske Spørgs- 
maal, et Indlæg, paa hvilket vi ønsker at hen- 
lede Opmærksomheden, ikke just fordi det om- 
handler den sønderjyske "Sag, men fordi det 
leverer et karakteristisk Bidrag til Forstaaelsen 
af tysk, specielt preussisk, Kultur. Forfatteren, 
Theodor Brix, har tidligere skrevet om samme 
Emne, men han fælder her en Dom over sit 
eget Land med en Uforbeholdenhed og et per- 
sonligt Frisind, som er sjældent at møde og 
som belyser Sider af det moderne Tyskland, 
der er af den vigtigste Interesse for Os, den 
paa mange Maader afhængige Nabostat, 

Idet vi henviser til Skriftet selv, anfører vi 
Forfatterens Forord, der karakteriserer hans Op- 
fattelse af det tyske Statssamfund, paa samme 
”Tid som det er en Art Selvforsvar for, at han 
drister sig til at tage kritisk til Orde i den far- 
lige Sag. 

»Hvorfor jeg skriver om det nordslesvigske 
Spørgsmaal, om et Emne, der er højst kedsom- 
meligt for de fleste tyske Læsere? Netop fordi 
denne strafværdige Ligegyldighed overfor den 


- nordslesvigske Sag er fremherskende i Tyskland, 


griber jeg til Pennen. Hvis endnu som tidligere 
en levende Sans for Frihed og Retfærdighed 
var fremherskende i Tyskland, vilde man for- 
staa, at den Maade, hvorpaa den nordslesvigske 
Politik for Tiden drives, er til Vanære for Tysk- 
heden. Den nordslesvigske Politik er en ensar- 
tet Del af hele den tyske Politik; den har de 
samme Kendemærker som denne. Det nord- 
slesvigske Regeringsystem og den i Tyskland 
gængse Bedømmelse afdet nordslesvigske Spørgs- 
maal er Tegn paa Nedgang i det politiske Liv 
i Tyskland. Fordi de ledende Kredse i Tyskland 
er sunkne ned i tankeløs Magttilbedelse, Person- 
dyrkelse og Monarkhyldest, bedømmer de alle 
Beboerne af det tyske Rige efter deres egne An- 
skuelser og kræver af alle Statsborgere den 
samme Beredvillighed til at opgive enhver selv- 
stændig politisk Overbevisning, den samme Ka- 
rakterløshed, der hersker i deres egne Rækker. 
Og ligesom der paa den ene Side syndes af Fa- 
natisme og Undertrykkelsessyge, saaledes fejles 
der paa den anden Side af politisk Slaphed og 
Ligegyldighed, af Skødesløshed i. Forsvaret af 
saadanne politiske Grundsætninger, som man af 
Navnet bekender sig til. Frihedssansen er i Tysk- 
land flygtet ned til de lavere Folkeklasser, der 
er utilgængelige for de fra Hof og Regering 
stammende Paavirkninger. I disse Folkelag, samt 
i de borgerlige Kredse, der staar dem nærmest, 
finder man da ogsaa endnu forholdvis mest 


-Forstaaelse af og Deltagelse for Bestræbelserne 


hos de ikke-tyske Nationaliteter, der kæmper 
en ihærdig Kamp for at bevare deres Folkeejen- 
dommelighed. KG j 
Jeg er ikke saa ubeskeden at indbilde mig, at 
jeg ved dette Skrift skulde kunne gøre noget 
som helst Indtryk paa mine Modstandere. Det 
er ikke engang Folk i Stand til, hvis Samfunds- 
stilling giver deres Ord Bétydning. Hvad har 
det nyttet, at »Professorerne«, d'Hrr. Delbrick 
og Kaftan, for nogle Aar siden traadte i Skran- 
ken for de danske Nordslesvigeres Rettigheder? 
Naar et Folk farer afsted som i beruset Tilstand, 
da lyder den Advarendes Røst forgæves, men 
Advarslerne udebliver alligevel ikke. Jeg vil sige, 
hvor Kursen fører hen, jeg vil eftervise den 
aandelige Sammenhæng mellem den nordsles- 
vigske og den tyske Politik, i Haab om, at disse 
Betragtninger kan have Interesse for et Mindre- 
tal af tænkende Mennesker. Jeg har modtaget 
mange Beviser paa Bifald og Anerkendelse for 
mit tidligere Skrift om Nordslesvig, og jeg an- 
tager, at det heller ikke denne Gang vil komme 

til at skorte derpaa. Thi jeg tror, at jeg kun har 
udtalt .det, som mange Folk tænker. Desuden 
føler jeg, hvor smertefuld Sagens Gang i Nord- 
slesvig end er for en Fædrelandsven, dog en 
personlig Tilfredsstillelse ved at kunne sige til 
mig selv, at jeg har faaet Ret. Jeg har tidligere 
ført Pennen for Nordslesvig i selvsamme Aand 
som nu, og det paa en Tid, da Professorerne end- 
nu ikke var optraadte paa Kamppladsen og da de, 
saa vidt jeg ved, stod i den modsatte Lejr. I 
Avisér i min Hjemstavn har jeg, inden det dan- 
ske Sprog var blevet aldeles trængt ud af de 
nordslesvigske Almueskoler, gjort mine Betæn- 
keligheder gældende over samme for denne al- 
lerede den Gang paatænkte Forholdsregel. Naar 
jeg nu profeterer, at det tyske Folk engang vil 
komme til at bøde haardt for de mange Daar- 
skaber og Synder, det begaar, saa vilde jeg øn- 
ske, at min Profeti maatte vise sig at være falsk. 
Men jeg er bange for, at jeg ogsaa denne Gang 
faar Ret.« 


JANDERSEN NEXØ: DRYSS 
Ved Siden af Johannes V. Jensen .staar 
Andersen Nexø som vor unge Literaturs største 
Kunstner. Hans sidste Bog er Aarets betydelig- 
ste Bog, sikrest i sin Form, dybest i sit Tanke- 
indhold. Noget bedre end dette usvigeligt sikre 
Anslag i første Kapitel kan overhovedet ikke 
skrives; og gennem hele Bogen har man næsten 
uafbrudt den bestemteste Er EmEle af, at 
intet Ord staar der tilfældigt; alt er Nødven- 
dighed. — Saa fast Formen er, saa skarpe og 
fængslende er Karakterskildringerne. Der er en 
Rigdom og Nuanceren, som dog aldrig bliver 
udflydende; levende ser vi disse Mennesker i 
mangen forskellig Færd, men dog altid nøje 
opfattede og gennemskuede. 2 

"Er Andersen Nexø stor alene ved sin myn- 
dige, naturalistiske Kunst, da er han endnu større 
ved sin energiske Tænkeevne. De Tankegange, 
der udvikles her i Dryss, er ikke nye for ham, 
om de end aldrig før har faaet et saa mægtigt 
Udtryk. Alle Andersen Nexøs Bøger er nemlig 
ens — væsentligt set… Hans Livssyn har været 
fæstnet allerede, da han skrev sin første Bog; 
og han har nu vel i Aarenes Løb udviklet ri- 
gere og dybere Tanker og finere Kunst — men 
han er forbleven den samme Mand. Der ligger 
samme Syn, samme Ræsonnementsgrun 
bagved; dette Syn, der betegnes ved det mær- 
kelige Ord Dryss. 


Dryss, der er et Dialektord, betegner her den 
formaalsløse Overflods Kraftspild; det at Livet 
synes bestaaende af Skæbnebrokker, der vælter 
mellem hinanden paa allehaande uberegnelige, 
hensigtsløse Maader. Det er om dette, Andersen 
Nexøs Tanker kreser. Om Livets Uberegnelig- 
hed, den tilsyneladende grænseløse Vilkaarlig- 
hed, som vi fra anden Side set dog erkender 
som den strengeste Lovbundenhed. Dette er 
det Udgangspunkt, hvorfra hans Tanke lyner 
ud i Tilværelsens Irrgange og Krinkelkroge. 
Lyner! Thi hans Tanke er ladet med Energi; 
den stopper ikke op for noget, viger ikke for 
noget, gennemtrænger alt, hvad den rettes mod, 
gennemlyser de dybeste Afgrunde. Den psyko- 
logiske Grundfaktor i denne Energi er ikke Fi- 
losofens rolige Forskedrift; det er Vreden ! 
Vreden over menneskelig Dumhed og Fejghed. 

Thi naar dette er Livet: Naturens uberegne- 
lige Overmagt, Menneskers vildfarne Flakken, 
Klogskabens Fejltrin, Viljens Knæk, Kærligheds 
Henvejren — alt det, som vi vel ved, er ubøje- 
lige Loves uundgaaelige Resultat; men Love, 
som vi kun delvis kender og aldeles ikke kan 
beherske — naar Livets Princip er Loven, der 
virker som Tilfældet, hvad er saa Sandhed, hvad 
Moral, hvad Menneskers Følelser og Stræben, 
hvad vore Begreber om ondt og godt — visne 
Blade i Hvirvelstorm. Kun et staar fast, Døden. 
Men lad.os da se Virkeligheden i Øjnene; lad 
os ikke bilde os ind, at vi kender til og kan 
herske over Maal og Midler for Menneskers Vel. 
Vi bygger Mure — i Religion, i Moral, i Poli- 
tik — som om vi vidste, at Generationer efter 
os kunde bygge videre, indtil de naaede Him- 
len. Som om dette moderne Babelstaarn skulde 
være bedre værd end det gamle! Lad os indse, 
at hvert Individ maa gaa sin egen Vej. At ingen 
Lov kan omfatte alle. At det grænseløst rige 
Liv ikke lader sig tappe paa Flasker eller laase 
ned i Skuffer med hver sin Etikette paa. Lad 
os passe os selv, dyrke vore Kvinder, vor Kunst, 
vor Flaske eller hvad man vil. — Efter os kom- 
mer Døden, efter Døden intet. 

Eller skulde der alligevel være andre Mulig- 
heder? »Han var saa idiotisk at tro, at han vilde 
finde Mennesker, der forbeholdt sig Ret til at 
undersøge alt — for en Dag at ryste Tvivlen 
og Analysen af sig og bygge et nyt Livi Erken- 
delse. Han troede, at se sammen med dem 
skulde drage de første Omrids af en ny og stor 
Moral, maaske med alt det som Grundlag, den 
nu gældende forkaster.« P. Georg Fjeldgaard 

FIRE DIGTE FRA PARIS 


Af VIGGO STUCKENBERG 


I. SEINEN 


Jeg staar hver Morgen paa Pont neuf og ser 
paa dine brede, morgenfriske Vande, 

imens Paris i Dagen dukker frem 

og stryger Nattens Dunster fra sin Pande. 


Svagt summer Larmen fra den vaagne By 
med Klokkeklang og Raab fra fjerne Gader, 
og Spurvene slaar op fra Kajens Trær 

og kvidrer fra de nærmeste Facader. 


Hvor rolig i din Hast, du dybe Flod, 
hvor ivrigt kruset og hvor fomem stille, 
en flygtig Skummen mod en brolagt Kaj, 
en hvisket Nynnen imod Broens Pille. 


Fra grønne Marker strømmer du her ind, 


hvor Sten og atter Sten hvert Muldkorn dølger, 


og bærer under Hvirvelskyer af Støv 
de grønne Markers Skær paa dine Bølger, 


Du er mig midt i denne Feberstad, 

der Nat og Dag i evig Uro brænder, 

den sundes Aandedrag, den stærkes Fred, 
en Vilje, som til Tøven ikke kender, 


en aldrig spærret Vej for Himlens Vejr, 
et Væld af Dagens Lys igennem Byen, 

en Elskerarm, strakt under Himlens Sol, 
en aaben Spejlfavn sitrende mod Skyen. 


Fjern — fjern er Staden med den blege Kind, 
højt oppe driver Sky'r som Dis paa Vange, 
frem gennem Verden gaar din vaagne Strøm 
og nynner sine morgenstærke Sange. 


sk »x 


II. PARIS 


Jeg gaar og gaar 
ad brede Gader og i snevre Gyder, 
i Parker, fyldte af den grønne Vaar, 
hvor Rododendren tung af Blomster staar 
og Springvand syder, 
— gaar milevidt 
ad Boulevarder, hvor for hvert et Skridt 
Kastanjeblomster som smaa Snefnug ligge, 
— gaar alle Vegne 
hvor hundred Gange jeg i Drømme gik, 
. og glædes ikke. 
Paris! Paris! 
— mit Liv sin Farve fik 
i andre Egne. 


Du rige Stad! 
Svøbt som en Fe i Vaarens Blomster- 
klæde 
strør du din Pragt til den, som smiler 
glad, 
din Sjæl, dit Liv, Dugdraaben, som et Blad 
har grædt af Glæde. 
Og den, der ser 
en Morgenstund, naar alle Smaabørn ler, 

hvor Solen som et Væld af Kærtegn glider 
fra dine Hænder, 
— han rammes af et Sting, 
som Hjærtet bider. 
Paris! Paris! 
— jeg længes efter Ting, 
du ikke kender. 


III. AFTEN I LUXEMBOURG-HAVEN 


Hen under Himlen aftengraa Skyer 
i jagende Uro drager, 
Lyset er koldt og Jorden vaad 
og alle Smaafugle klager. 


Det drypper fra Luxembourg-Havens Træer, 
og Løvet bruser som Silke, 
et Bed Tulipaner i Laser staar 
og visner paa tynde Stilke. 


Jeg gaar derinde og fryser selv, 
fremmed, hjemløs, alene, 
finder tilfældigt en Buste gemt 
bag regntunge Elmegrene. 


Et furet Hoved, to Øjne som 
Fortvivlelsens aabne Helved, 
Haaret en knugende Uvejrssky, 
og Brynene sorgfuldt hvælvet, 


men Munden — Munden saa ung og blød 
som dugget af Rosers Aande, 
— et Hoved løftet af Blodets Brus 
og bøjet i bitter Vaande. 


Chopin. — Der bliver saa ensomt tyst 
i samme Stund under Løvet, 
som tav hver Smaaspurv i Busk og Græs 
og lukked sit Næb bedrøvet. 


Og al min Længsel mig fylder vildt, 
saa underlig angst og bange, 
som kunde min sidste Glæde dø, 


før helt jeg turde den fange. 


% 

IV. HVAD ER DEN HELE JORD — 


Hvad er den hele Jord mig værd 

med Hav og Bjærg og Taarn og Tind 
imod de faa, jeg lukked 
i mine Tanker ind. 


Et Menneske kan bryde op 

saa tit han vil, og drage vidt, 
han er dog der, hvor hedest 
han elsked og har lidt. 


Hvad ved den store Verden om, 
hvad du har drømt, hvad du har tabt, 
om tusind tavse Tanker, 
hvoraf dit Sind blev skabt, 


om du er blevet den, du er, 

fordi du bandt din nøgne Sjæl 
med Fenrisulvens Lænke 
til Livets Marterpæl, 


hvad heller om du sejrrig staar 

og vandt dig Lykken for hvert Skridt, 
— hvad kan den hele Verden 
vel række dig af dit! 

TUDENTERPOLITIK 


Den Indflydelse, Studenter har paa dansk 
Politik for Øjeblikket, kan regnes lig Nul. Deres 
Nytte er den, at de kan bruges som Marchaller 
med rødhvide Sløjfer ved festlige Lejligheder; 
deres Opposition fremkalder i det højeste et 
lille arrigt Spjæt fra Regeringspressen. 

De har haft, maaske faar de igen. Studenter- 
Foreningen har siden Plougs Dage hvilet i sig 
selv, fra den Kant venter intet. 

Noget anderledes i Studentersamfundet. Den 
Betydning, »Samfundet« i sin Tid fik i dansk 
politisk Liv, var nærmest af negativ Art. Den 
bestod i at bryde Bresche. Studenterne brød ud, 
slog Hul paa Enigheden og bidrog hermed til 
Hovedstadens store Kovending over mod Radi- 
kalisme. Men den Betydning, de havde, fordi de 
hørte til de faa, svandt samtidig med, at Oppo- 
sitionen voksede. De kunde brøle med, men de 
blev kun et lille Instrument i det store Orkester. 
Kedsommeligheden i de mange Aar lod dem 
gro sammen i en sejg Klump, hvorfra bestandig 
lød det samme ensformige Raab paa Foran- 
dring. 

Ind i al denne Evindelighed kilede sig en Dag 
noget nyt. Det var Socialdemokratiet. Det vir- 
kede som frisk Luft i Stuen den Stund, den fik 
fast Fod under Bordet. Studenterne fik deres 
socialdemokratiske Klub, de »organiserede« sig 
og gik med i Grundlovstog. Ministerskiftet gav 
dem mere Ålburum, fordi de fik den lettere Stil- 
ling som Opposition blandt de tidligere Kom- 
battanter. 

Gennem denne socialdemokratiske Opposi- 
tion aabner sig et Perspektiv til fremtidig Stu- 
denterpolitik. 

Skal Socialdemokratiet fremdeles indvinde nyt 
Land, — og intet livskraftigt Parti kan staa 
stille, — vil en Udvidelse af de gamle Rammer 
være paatrængende nødvendig. I København er 
det nær ved at skrabe Bunden for, hvad der 
fornuftigvis kan gaa med. Og Resultatet af en 
københavnsk Haandværkssvends Taler til Bøn- 
derne vil ikke være stort. De vil staa overfor 
hinanden som Ko og rødmalet Port. Erobrin- 
gen af Husmændene kræver nye Folk. Intet er 
naturligere end at tage denne Forstærknin g blandt 
Studenterne. Det har tidligere vist sig, hvad bon- 
defødte Akademikere kunde udrette, hvor Vej- 
ene syntes lukte for andre. Gennem dem vil 
Socialdemokratiet faa Kontakt med Landbefolk- 
ningen. 


Som Firsernes Studenter ved at bryde ud 
drev en Del københavnsk Bourgeoisi fra Nati- 
onalliberalisme til Venstre, vil Studenter i en 
nær Fremtid kunne gøre Nytte som Agitatorer 
i Socialdemokratiets Erobringskrig ude i Landet. 
Tiden er deres, naar de enten ved fortsat Oppo- 
sition indenfor de tilvante Rammer naar frem 
til Herredømme eller resolut vandrer ud og dan- 
ner selvstændig Forening. DS SAEERENEE 

En langt vanskeligere Stilling, fordi Virkelig- 
heden mangler en Hage at gribe fat i, har de 
Radikale. Psykologisk set er dette Parti langt 
interessantere, men vil man maale det som vir- 
kende Realitet, viser det sig at staa paa svage 
Fødder. Allerede Navnet er vagt og ubestemt. 
Det siger baade for meget og for lidt. Hvor 
mange Moderationssager har ikke tilsvinet dette 
Navn! Hvor megen Taabelighed har ikke under 
dette Mærke i Letsind rendt Panden mod Mu- 
ren | 

Paavirkningen fra Nietsche og Max Stirner, 
Krapotkin og Tolstoj er løbet sammen til en 
Blanding, hvis Grundfarve er vanskelig at an- 
give, fordi Uensartetheden forvirrer. Ord som 
Individualisme, Anarkisme siger noget, men ikke 
nok — eller for meget. Der er forsøgt Dannel- 
sen af et republikansk Parti. Bestræbelserne 
mislykkedes. De, der forsøgte, fik ved denne Lej- 
lighed af Modstanderne Navnet de blege Ansigter. 
De tog dette Navn op for at betegne den For- 
agt, de nærer for Virkelighedens Politik, hvor 
enhver Handling kan standses af den usleste 
Gammelmandsopposition. Som en .Protest mod 
en Politik, der lignes ved en gammel liderlig, 
men impotent Herre. De er faa, eller rettere 
sagt, de ved endnu ikke, hvor mange de er. 
Maaske kan de fylde fire Stole paa et Tagkam- 
mer, maaske er der ikke Plads for dem i en 
Sal. Deres Fane er endnu ikke syet, men de 
gaar med Tegningen til den i Hovedet. Sam- 
lingsraabet er endnu ikke født. De har intet 
Slagord uden det Aldrig i Hvile,.Ivar Berendsen 
gav dem ved Indvielsen af Huset paa Frue Plads. 
Men ogsaa det angiver kun Bevægelsen, ikke 
BR rESs Retning. De arbejder for et fjernt 
Maal, som maaske vil tilfalde deres" Børnebørn. 

Men gives der saaledes ikke for Øjeblikket i 
dansk Politik et Punkt, hvor de kan sætte ind, 
er deres Arbejde i Samfundets Minegange ikke 
derfor unyttigt. Og de har Tid til at vente. 

Saaledes er Stillingen. Ud af en kompakt 
Massé af jubilerende Idealister, der endnu lever 
paa Hullet fra Firserne, fordi Gnidningsmod- 

standen er saa enorm i dette Land, en anden 
og større Del af ligegyldige, mondæne Medlem- 
mer, og en sidste Trediepart, Partiets gamle, der 
nu for enhver Pris vil til Fadet, og hvis Stem- 
mer er hæse af Griskhed, — arbejder altsaa to 
Partier sig frem, de socialdemokratiske Catilina- 
rer og de unge Radikale. 

De er saa uensartede og forskellige som vel 
muligt, men de staar ikke med Front imod hin- 
anden, fordi de begge arbejder for Fremtiden, 
det ene for en Fremtid i Morgen, det andet 
mod et Maal, der endnu blankt og uberørt lig- 
ger i den yderste Horisont. 

Lederne begik den Fejl ved paa sidste For- 
aarsgeneralforsamling at gaa med til en Blan- 
dingsliste, et fredeligt Kompromis. Der gives in- 
gen Kompromisser for de to Partier. De maa 
staa i skarp og stejl Opposition, indtil Pladsen 
er deres. 

Og det er at haabe, at dansk Politik ogsaa i 
Fremtiden har Brug for de skarpe Skillelinjer. 

Herpaa beror det, om Fremtiden ejer Mulig- 


heder for en ny Studenterpolitik. 
A. Winding. 


ET GAMLE FÆRGESTED 


Indstuderet, lagt hen, ført frem i den 
elvte Time og ubarmhjertigt neddømt af Kri- 
tiken — Stykket er ikke godt, men en bedre 
Skæbne værd. Der er ingen Grund til Hysteri, 
fordi det er blevet antaget; det har sin Ret, 
som det forsvarer, selv om Forsvaret ofte er 
ubehændigt og uden kunstnerisk Kraft. En stil- 
færdig Viije har skabt det, en veg Haand skre- 
vet det;;det flakker undertiden raadvildt som 
en altfor svag Flamme, men brænder dog. Me- 
get, som ser ud af Ild, vilde vise sig livløst af 
Kulde ved Siden af disse tre novellistiske Smaa- 
akters rolige Glød. 

Stykket handler ikke om dets Handling. Hvad 
der foregaar, er i og for sig ikke nødvendigt til 
Belysning af den Idé, Skuespillet er bygget over 
og som kun i ringe Grad egner sig for dramatisk 
Behandling, fordi den beskæftiger sig med de 
hemmelighedsfulde og umærkelige, psykologiske 
Paavirkninger og Forandringer, der ikke lader 
sig anskueliggøre eller forklare i scenisk Lys. 

Forfatteren har villet skildre den Indflydelse, 


som en stærk og tung Natur langsomt gør gæl- 
dende paa et Menneske, der Åar for Aar er 
den undergiven. Selve det vegetabile Livs Magt, 
den levende Mulds Herredømme. Emnet er en 
Novelles. Det strammer sig ikke af sig selv til 
en Konfikt, og den dramatiske Kunst hviler 
paa Konflikter; det fører ikke umiddelbart til 
den Potensering, som Dramaet kræver. Men 
naturligvis lader det sig bruge, det afgiver i 
hvert Tilfælde en god Baggrund, paa hvilken 
en dramatisk Handling kan trækkes virknings- 
fuldt op. 

Fejlen ved »Det gamle Færgested« er den, at 
Forfatteren ikke har evnet at udvinde Handlin- 
gen af sin Idé eller været koldblodig nok til at 
bruge denne udelukkende som Baggrund. Han 
indfører det traditionelle Elskovsforhold, at en 
gift Kvinde udfylder sin slunkne Lidenskabelig- 
hed med en Elsker, og sammenblander det med 
sin Naturmystik. Men derved forrykker han sin 
egen Hensigt. Caspar Borch, Stykkets Hoved- 
figur, der skulde være et Bytte for Naturmag- 
tens Uundgaaelighed, er ikke længer syg i Sin- 
det, fordi han sit Liv igennem har levet under 
de tunge 'Skoves og den skumle Fjords Ind- 
flydelse, men simpelt hen fordi han tæres af 
Mistro til sin Hustru, der en Gang for hans 
Skyld har forladt sin første Mand og nu er ved 
at forlade ham selv. Den Årt sygelige Tilstande 
kan udvikle sig overalt, for dem har Naturen 
ikke Ansvaret. 

Forfatterens Talent viser sig daikkei den psy- 
kologiske Skildring, men i enkelte af Situa- 
tionernes Sanddruhed. Første Akt giver et paa- 
lideligt Interiør fra Færgestedet, hvor den gamle 
Færgemand nusler om i sin Stue, der er det 
lune Samlingssted for fremmede og hjemme- 
hørende. Det var troværdigt iagttaget. Ogsaa 
anden Akt, der foregaar ved Fjorden, ramte med 
sin Blanding af Lystspil og Drama den rette 
Stemning, men tredie Akts Forvirring fejede 
den bort igen. Den gled ud i kunstnerisk Umyn- 
dighed og Stykkets Virkning forspildtes. 

Den fortræffelige Iscenesættelse og det jævn- 
gode Spil kunde ikke bære Stykket frelst over 
dets aabenbare Mangler. Det var ikke desto 
mindre en Retfærdighed, at det kom frem, fordi 
det er retfærdigt at paatage sig en Risiko, naar 
den gavner et Talent. —n. 

ERMAN BANG 


Herman Bang har ingen Medlidenhed med 
vore Socialist-Førere, De er dog ellers for Tiden for- 
ladte baade af Guder og Mennesker; men ogsaa Bang 
svigter dem. Han vil hverken samle ind til dem eller 
læse op for dem. Læse dem Teksten vil han. Det har 
han i det mindste forsøgt i det lille Forretningsfører- 
Organ, »København«, Han siger, at de gør Danmark 
tl et Dukketeater, hvor man spiller de socialistiske 
Stykker for at bevise, hvordan de gaar over en Lilleput- 
Scene. Han bebrejder Socialisterne hæftigt, at de har 
Førere, men ikke en Fører .,. 0. s. v. — Han skriver 
altsaa dog af Medfølelse, nemlig med de stakkels vild- 
ledte, menige Socialister, Det er ogsaa underligt, at de 
ikke kan vælge sig andre Førere end den fæle Slags, 
de har nu, som spiller Dukketeater med dem. Førere, 
det er jo noget, man kan antage i Dag og afskedige i 
Morgen; intet er lettere end at skifte dem. — For det 
skulde da ikke gaa saadan til, at Førerne paa naturlig 
Maade udgaar af Partiet, er uopløseligt knyttet til Par- 
tiet, staar og falder med det; naar alt kommer til alt, 
er de maaske lige saa meget førte som førende. Maaske 
er de en uadskillelig Del af ét Legeme, og da maa 


det erindres, at det er ingenlunde saa let at afhugge 
sit eget Hoved, ... 


Herman Bang, der forstaar sig paa saa mange Ting, 
maa vist hellere tale om noget andet. 


YGEKASSE-MØDE 


Justitsminister Alberti, som er et fremtrædende 
Medlem af Bestyrelsen for den store Sygekasse Dan- 
mark, var forleden til Møde i Køge, hvor der som an- 
detsteds findes en Filial af Sygekassen. Der er intet 
mærkeligt i, at Hr. Alberti deltager i et Møde; han 
har altid haft den personlighedsløses Trang til at spejle 
sig selv i Mængdens blanke Fladvand, hvilket lettere 
lader sig gøre nu, da han som Drengene paa Herlufs- 
holm og Sorø har blanke Knapper i Tøjet. Der er hel- 
ler intet mærkeligt i, at han tog til Køge. Køge er en 
venlig By med et søkrigshistorisk Minde, et Svineslagteri, 
to dygtige Redaktører og en venligsindet Befolkning, 
hvis Syn ikke naar saa vidt, som man efter Egnens vide 
Horisont kunde formode. Der er overhovedet intet mær- 
keligt i, hvad Hr. Alberti foretager sig. 

Men det er mærkeligt, at hans Udtalelser om Syge- 
kassens indre Anliggender af Pressen er blevne fundne 
bemærkelsesværdige, 

I. ÅARGANG 


OR ØJEBLIKKET 


Den første Rigsdagssamling under Venstre- 
Ministeriet sluttede paa en ikke saa lidt mindre 
højtidsfuld Maade end den begyndte. Den slut- 
tede egentlig med, at Regeringen opgav Ævret. 
Foreløbig — naturligvis. I vor politiske Verden 
har alting jo kun en foreløbig Gyldighed. Re- 
geringen vidste foreløbig hverken ud eller ind. 
Den lod derfor dette Afsnit af vor Historie ende 
i den fuldstændigste Uorden. 

Det skulde have været Systemskiftets første 
og største Fortrin, at der nu blev Klarhed i alle 
Forhold, Orden i Tingene. Men Lykken er 
undertiden ikke et Haar bedre end Forstanden. 
Og Resultatet blev den gamle Uordentlighed i 
et nyt Oplag. 

Indholdet i dansk Politik er nu som før: 
Kampen mellem Venstre og Højre, en Kamp, 
paa hvilken endnu alle de gamle Karaktermær- 
ker passer og som kun vokser i Kedsomhed. 
Dens sørgeligste Egenskab er den, at den sky- 
der alle gode Kræfter fra sig. Den har kun Brug 
for de Folk, der kan sige det samme om igen, 
det samme som er sagt Dag ud og Dag ind i 
over 25 Aar. Vil-nye Mænd træde til, saa er 
Betingelsen den, at de lærer den 25-aarige Lek- 
tie udenad og derpaa fremsiger den med Over- 
bevisning. 

De, der ventede sig mindst af Systemskiftet, 
har døg maaske været naive nok til at tro, at 
der nu vilde komme en Tid, der »behøvede 
Mænd«. De haabede vel, at der nu skulde gøres 
et Forsøg, naturligvis kun et lille, spagfærdigt 
Forsøg paa at virkeliggøre »den sociale Reform«, 
der efter Sigende havde været det solide Bund- 
stykke i hele Venstres Opposition. Man kan vel 
ikke paastaa, at saadant et Haab var helt van- 


vittigt. Den nuværende Samfundstilstand anses 
ikke for ideal af andre end de allerhøjst- 
beskattede. Dens Uholdbarhed er almindelig 
indlysende. Hver Dag, der gaar, raaber til Him- 
len om Forandring. 

Naar vi saa endelig oplevede den storslaaede 
Begivenhed, som Venstre-Ministeriets Udnæv- 
nelse blev gjort til, var det da egentlig for me- 
get forlangt, at nu skulde der laves lidt om paa 
Forholdene? Blot en lille bitte Smule. Blot et 
Par ganske smaa Skridt i den rigtige Retning. 
Lidt Nedsættelse i Militærudgifterne. Lidt Ind- 
skrænkning i Hofudgifterne. Lidt mere Retfær- 
dighed i Skattebyrderne. Et eller andet Forsøg 
paa at formindske Arbejdsløsheden eller dens 
Følger. 

Noget i den Retning vilde rimeligvis kunne 
give forstandige og velsindede Mennesker Lyst 
til igen at beskæftige sig med Politik. Men Re- 
geringen vilde det anderledes. Dens Skattelove 
var ikke bedre, men snarest værre end dem, vi 
før har set; desuden var der tilføjet et Forslag 
om en grundig Indskrænkning i det kommunale 
Selvstyre. Det Udvalg, der var nedsat af Folke- 
tinget i Anledning af Socialdemokratiets Lov- 
forslag angaaende Arbejdsløshed, fik ikke engang 
afgivet Betænkning! Forslagene blev fremsat i 
1901, i Efteraaret. 

Den sociale Omvæltning maa være taalmo- 
digere, end den Slags Ting plejer, hvis den skal 
vente paa det regerende Venstre. 

Men hvad nu? 

Nu skal vi have Landstingsvalg til Efteraaret. 
Atter skal vi høre de tomme Tønder buldre 
Landet rundt. Ålt det løse Krudt skal igen i 
Bøsserne for at knalde løs paa de gamle Skiver. 
Alle de sædvanlige Masker skal tages paa, og 
Vælgerfolket skal paany løbe Fastelavn. 

Hov Vægter, hvor skal Slaget staa? 

Det skal staa ved Estrup. 

Hvis man ved Tidernes Ugunst skulde have 
faaet Lyst til at føle, hvad det vil sige: at brænde 
af Skam, saa behøver man blot at tænke denne 
Tanke til Bunds, at vi skal opleve endnu et 
Valg, hvor det samlede Venstre, det store og 
stærke Venstre, selve det uhyre Reformparti, 
kun har som sit virkelige Valgprogram dette 
ene Raab: Ned med Estrup. 

Det er som bekendt Estrup, der faar Skylden 
for den sidste Rigsdagssamlings ulykkelige For- 
løb — ligesom han iøvrigt har faaet Skylden for 
alle Ulykkerne siden 1877. Det er derfor natur- 
ligt, at alle Bestræbelser først og sidst rettes 
paa at faa denne store Anstødssten væltet. Naar 
først hans Magt er brudt, saa tager vi fat paa 
Guldalderen — for uigenkaldeligt sidste Gang. 

Estrup, det maa da altsaa være en Fandens 
Karl. Selv om han kun er stor i ondt, stor maa 
han være, siden han nu har siddet som den 
eneste Regent i Landet i alle disse Aar. 

Denne" Storhed beror dog vist noget paa, 
hvilken Maalestok man anlægger. Maalt med 
f. Eks. Sehested eller Deuntzer — bevares hvil- 
ken Kæmpe! Men maalt med det naturlige Høj- 
demaal, der fremkommer, naar man forestiller 
sig, hvilke Gennemsnitsegenskaber en Statssty- 
rer (selv i en ganske lille Stat) ikke kan und- 
være, ak, hvilken Muldvarp er han da ikke, 

Forestillingen om Hr. Estrups Storhed bun- 
der i, at han i Magtfuldkommenhed, i Egenkær- 
lighed samt i — Varighed, har udført en Rolle, 
der ellers kun betroes til store Mænd. Han har 
været mægtig som Svamp i et Hus, den, der 
bringer Raaddenskabslugt i hele Bygningen og 
omsider gør den faldefærdig. 

Det 'er denne Størrelse, der atter skal kæm- 
pes om. 

Desværre kommer Manden ikke selv paa 
Valg. Personlig kan man ikke komme ham til 
Livs. Søm kongevalgt sidder han støt til sine 
Dages Ende. Men et Par af hans Haandlangere 
skal jages væk — det er Kampens Maal. For 


det bliver alle Kræfter lagt i. En Del af Højre 
og alt, hvad der ikke er Højre, vil naturligvis 
være enige om den Ting. Enhver, der kan 
skrive en Linje, eller sige et Ord, eller blot af- 
give en Stemme, vil selvfølgelig gøre det. Det 
sker uden Spor af Begejstring, men det sker. 

Og saa ligger Banen aaben. Saa gælder der 
ikke flere Udflugter. Saa vil Venstre-Reform- 
partiet have naaet en Mægtighed, hvortil ingen 
har set Mage. Med Kongens Tillid, med Fler- 
tal i begge Rigsdagens Afdelinger, med næsten 
hele Folkets Kærlighed — saaledes stillet vil 
Ministeriet kunne udrette det utrolige. Vort 
bedste Ministerium bliver almægtigt — vi staar 
altsaa overfor Guldalderen, den rene Guldalder. 

Naa — heldigvis er der ingen Fare for, at vi 
skulde komme til at optræde som et enigt Folk. 
Det er et Stykke, vi slet ikke kunde spille. Dels 
har vi ingen Øvelse, og dels er der mange, der 
ikke har nogen god Vilje. Saa det er godt, at 
det Nummér slet ikke bliver sat 'paa Plakaten. 
Men det kan vi takke Socialdemokraterne for. 

Det er dem — og dem alene — der vil til- 
vejebringe den hellige Uenighed. , Ganske vist 
vil vi endnu i lange Tider høre, at Højre for- 
søger at stamme Oppositionssproget efter, saa 
godt det kan. Men der bliver ingen Inderlighed 
og Ægthed i deres Opposition — uden forsaa- 
vidt det personlige Nag og den barnlige Mis- 
undelse undertiden vil faa ganske smukke Ud- 
tryk. Men hvilken virkelig Opposition skulde 
Højre ogsaa kunde gøre imod det nuværende. 
Regimente? Venstres Hovedopgave er dog den, 
selv nu at søge gennemført (om end med me- 
get ringe Held) hvad det tidligere forhindrede 
Højre i at gennemføre. Derved bliver Højres 
Opposition nødvendigvis ikke andet end Varia- 
tioner af denne Melodi: Saa kunde vi jo akku- 
rat lige saa godt være blevet ved Magten, naar 
det ikke var andet, I vilde! 

Nej, den virkelige Opposition vil kun findes 
hos Socialdemokratiet. Maaske synes man, at 
den Opposition ikke. kan komme Regeringen 
til Skade paa dens gode Navn og Rygte. So- 

cialdemokratiet vil jo helt afskaffe den nuvæ- 
rende Samfundsindretning; det er da en selv- 
følgelig, men ogsaa en ganske ligegyldig Ting, 
at Partiet staar i Strid med en Regering, der 
har til Hensigt at bringe det mest mulige ud af 
denne Samfundstilstand. 

Slet saa ligegyldig en Ting er Socialdemo- 
kratiets Opposition dog ikke. Sagen ser nemlig 
anderledes ud, naar man forlader den abstrakte 
Betragtning og ser paa den virkelige Opposition, 
Socialisterne allerede har gjort. Vi minder om 
de fortærskede Prinsesser og Kanoner. Her be- 
roede det oppositionelle paa, at Socialdemo- 
kratiet stod paa Venstres gamle Standpunkt — 
hvilket Venstre ikke gjorde. Men nøjagtig saa- 
ledes var Forholdet ogsaa med Hensyn til Op- 
positionen paa de kirkelige Love. Og ikke en 
Smule anderledes forholdt det sig med den 
Ophævelse, Socialisterne gjorde over de beryg- 
tede »Laaseparagrafer« paa Skattelovene, hvor- 
ved det kommunale Selvstyre, Grundlaget for 
alt, hvad der er Demokrati, skulde ombringes. 

Det er det, Socialisterne gør: de hævder 
Venstres gamle Standpunkter imod Venstre selv. 
Og saaledes 'ser det ud til, at det ogsaa skal gaa 
i Fremtiden. Det er, for at nævne et Eksempel, 
Socialisterne, der raaber op om Udvidelsen af den 
kommunale Valgret, ja, de vil aabenbart gaa til 
Valg paa det Spørgsmaal. Det er ogsaa en af 
Venstres gamle Kæpheste — men Venstre bry- 
der sig ikke om at ride paa den mere. 

Med andre:Ord: Socialdemokratiets Opposi- 
tion er alligevel fældende for Regeringens gode 
Navn og Rygte, den aabenbarer, at Venstre, da 
det dannede Regering, kun af den gamle Rust- 
ning medtog, hvad der kunde være bekvemt 
for en Magthaver. Resten lagde det fra sig. 
Denne Rest:er det, Socialdemokratiet utrættelig 
holder det for Øje. Men Venstre er pludseligt 
blevet et Parti af Diplomater, der ved, hvad der 
passer sig. Derfor lader det som ingen Ting 
og indøver en Mine af god Samvittighed; lidt 
mere Naturlighed er alt, hvad der mangler. 

Imidlertid er der vel nok store Dele af Venstre, 


der gaar paa Komedien i god Tro. Men der er 
andre, som er vant til at bruge deres Øjne, og 
de ser meget rigtigt paa Situationen. For dem 
er der et Valg at træffe, de maa vælge mellem 
det gamle Venstre (hvorved de vilde forblive i 
Fællesskab med Socialismen) og det nye Ven- 
stre, det regerende. At disses Holdning er no- 
get vaklende, det er menneskeligt. Snart skyder 
den gamle Adam op i dem, og da synes Rege- 
ringen dem temmelig syndefalden. Snart gaar 
der dog smukkere Tanker igennem dem, og da 
ser de Regeringen som deres naturlige Værn 
og Værge, da er det Forræderi at svigte Mini- 
steriet — hvad Ministeriet saa end svigter og 
forraader. Disse Mennesker staar med ét Ben i 
hvert Standpunkt, og den Stilling skal man ikke 
misunde dem. Det er en god Stilling, saalænge 
Afstanden ikke er for stor. Men faar f. Eks. 
Alberti sin Vilje (og hvem skulde ellers faa den?) 
da vil Svælget blive bredere øg bredere, og de 
Herrer med ét Ben paa hver Side vil uhjælpe- 
ligt styrte ned og forsvinde. Saa tragisk kan 
Skæbnen forme sig for den, der vil noget nyt, 
uden at kunne opgive det gamle. 

Man maa haabe det bedste for disse Ulykke- 
lige. Der er imellem dem Folk, 'som maa reg- 
nes for vort offentlige Livs bedste. Folk, der 
har gode Hoveder og stor Årbejdsevne og som 
derfor meget daarligt kan undværes. Man maa 
haabe, at deres Selvopholdelsesdrift maa være 
stærk nok til at lade dem træffe Valget, inden 
Katastrofen indtræder. Desværre vil de ganske 
sikkert med begge Ben slutte sig til det nye 
Venstre. Som Hr. Folketingsmand Philipsen 
sagde: 

>» ..…… hvad der saa end sker, saa slipper vi 
ikke Samhørighed med det store Venstreparti, 
der er vort Parti, for hvis politiske Maal [de 
nu opgivne] vi er traadte ind i Kampen. Vi vil 
virke for at holde radikale, socialt fremskredne 
Anskuelser vaagne indenfor vort Parti, vi vil 
virke, lide Nederlag, sejre med vort Parti, ikke 
udenfor det.« 

Det er ganske rene Ord for Pengene: Lad 

det gaa som det kan, vi bliver i Regeringspar- 
tiet, Men det glædelige ved Sagen er, at der 
skal virkes for at holde de radikale Anskuelser 
vaagne indenfor Partiet. Ja, det var saamænd 
ogsaa paa Tiden, det vil sige, hvis det ikke er 
for sent. Naar vi hører, hvor disse Anskuelser 
allerede snorker i den dybeste Søvn, og naar 
vi ser, at ikke engang Socialisternes Slag paa 
Skjoldene er i Stand til at vække dem, saa 
tror vi ikke paa store Resultater af Hr. Philip- 
sens Virken. Han og hans Ligesindede kan vist 
ikke engang faa disse radikale Anskuelser til at 
vende sig i Søvne — vi er sandelig bange for, 
at den Søvn, de sover, er den evige. 

Naar der tales om at lide Nederlag eller 
sejre med Partiet, saa er dette en overflødig 
Bemærkning. Partiets Sejr er vis nok. Det som 
det for de fhv. radikale Venstremænd kom an 
paa, det var at sejre i Partiet. Men det vil vist 
ingen Skade være til, om de er forberedte paa 
Nederlaget dér. 

»… For Øjeblikket er det imidlertid blot den 
langvarige Forbandelse, det kommer an paa at 
faa rystet af: Ned med Estrup. Derfor vil vi 
endnu en Gang komme til at opleve en bety- 
delig Valg-Enighed mellem det nye Venstre og 
Socialisterne. Disse sidstes Valgprogram vil, 
hvor lidt eller hvor meget vidtgaaende det bli- 
ver, altid medindbefatte Estruppernes Tilintet- 
gørelse. Det ligger i høj Grad i Socialisternes 
Interesse at fjærne den Skin-Opposition; som 
det nuværende Landstingshøjre tillader sig. Den- 
ne private Had-Politik maa forsvinde, for at 
den socialt-saglige Opposition kan blive den 
eneste. 

Mest truende for Socialismen er Udsigten til, 
at der ikke bliver noget at opponere imod. Re- 
geringen vil jo gøre Underværk, saa snart den 
faar et medgørligt Landsting at arbejde med. 
Saa vil den ikke blot opfylde alle rimelige For- 
dringer, men ganske sikkert ogsaa enkelte uri- 
melige, I Guldalderen er der ikke Brug for nogen 
Opposition. ; 

Naa, som Hr. Philipsen ogsaa sagde: Det gaar 


ikke altid saa strengt til, som Præsten præker. 
Vi vil tilføje: Og ikke enhver Guldalder er lige 
glimrende. 


FORAARSMORGEN 


Morgensus i unge Kroner. 
Fugletoner, 
søvntilslørte, kuldeskræmte, 
halvt som glemte 
Melodien de med et — — 
Men i Østens Minaret 
træder frem i gyldent Klæde 
Templets unge Muezzin; 
tavs han staar en Stund og skuer 
over Jordens runde Buer,” 
drikker Luftens klare Styrke 
som en fin, livsalig Vin, 
før han synger ud sin Glæde 
med de svale Morgenvinde: 


»Nu er Vaarens Højtid indel 
Se besvangret Jorden runder, 
og nu kappes Sol og Væde 

om at virke til det Under, 

som skal ske paa Allab's Bud, 
da hver Urt skal springe ud! 
Syngende paa Mulden træde 
Mand og Kvinde, lysomstraalte, 
og naar deres Øjne mødes, 
lukkes de, som ej de taalte 
Skæret, der i Blikket fødes; 

og de svinger deres Hænder 
som en Skaal, hvor Vellugt brænder! 


Som en Skaal med .Vellugt hvælver 
"Rummet sig det grænseløse, 

mens fra fjerne Kloder skælver 
Evighedens Åandedrag. 


Født er Vaarens første Dag! 
Se han vandrer frem i Duggen, 
skøn som den, der maa adlydes, 

Over Horisonten brydes 
Dønninger af tunge Skyr, 
Brændinger af mørke Bølger, 
der den unge Dagning følger 
— som da lys og nøgen Adam 
fulgtes af sin Haves Dyr! 


Morgen! Aarets Morgen gryr! 
Nu vil Kim og Knopper sprænges, 
alt, som lever Liv, vil længes, 
Regn og Sol vil blandes sammen — — 
Lovet være Vaaren | 
Amen!« 
L. C. Nielsen. 


IL GRØNLAND 


I Morgen tidlig afgaar de fire unge Mænd, 
Forfatteren L. Mylius-Erichsen, Maleren Grev 
Harald Moltke, cand. med. Alf Bertelsen og stud. 
mag. Knud Rasmussen, der har sluttet sig sam- 
men om at foretage den Ekspedition til Grøn- 
land, som de til Adskillelse fra tidligere mere 
strengt videnskabelige har kaldt »den litterære«. 
Ekspeditionens første Formaal ligger i denne 
Karakteristik; Hensigten er at berejse hele Grøn- 
lands Vestkyst indtil det aldrig af nogen dansk 
betraadte Kap York — for derefter at give en 
alsidig og almenfængslende Skildring af Land 
og Liv, af Fortidens Spor, af Nutidens Forhold, 
af Fremtidens Muligheder. Samtidig med at 
videnskabelige Interesser varetages. 

Ekspeditionen forlader Danmark paa en belej- 
lig Tid, da Luften er mere lummer og Rummet 
mere trangt end, nogen Sinde før. Den, der kan, 
søger ud. En for en gaar de levende og unge 
over Grænsen for at trække frisk Luft; de døde 
og Alderdommen sidder igen. 

De fire Grønlandsfarere unddrager sig lykke- 
ligt Dødens Velvære; i de store Snenætter ud- 
renses Luften for Middelmaadighedens Aande. 
Der behøves ingen Ønsker for dem, de er vel 
rejst. Men de bør ønske for deres Lands Skyld 
og deres egen, at her er større Rum og stær- 
kere Luft, naar de vender hjem. 


ITERATUR 
CARL THALBITZER: Den gamle Ver- 
den. Fortælling. Gyldendal. 

Det er let at forstaa, hvorledes denne Bog 
er bleven til. Forf. har en Dag begyndt at an- 
stille Sammenligninger mellem de to Kulturer, 
han til daglig har været ude for. Strandvejs- 
kulturen — der er en egen Duft af Østerbros 
Villahaver i denne Bog — og den Kultur, de 
frejdigste og af Tidens Spørgsmaal dybest op- 
tagne af hans Venner dyrker i deres Ensomhed. 
Godt bekendt med og indøvet i den første har 
hans vaagnende Bevidsthed set den gennemsivet 
af Falskhed og hul Resignation, og med et dri- 
stigt Kast har han grebet Vennernes Tanke og 
ført den ind over Søndagenes og Rosenbedenes 
Øde, Ottos Radikalisme er blot anvendt Utaal- 
modighed, som en Haveslange over en vissen 
Græsplæne. Ved Eftermiddagskaffen og Cigaren 
har han udtalt Sympati for en Anarkistbombe i 
Paris. 

Det er en saadan Østerbrosk Villahave, der 
for Forf.s indre Blik er bleven Symbolet for 
den gamle Verden. Det bedste i hans Bog er 
en spinkel, men fin Kulturs Satire over denne 
gamle Verden, som han af tusinde Traade drages 
imod, men som hans unge Tanke fører Krig 
med. Han kan her minde om den unge tyske 
Digter Johs. Schlaf, der i »Gertrud«, et lille tre- 
akts Drama, har behandlet et beslægtet Emne. 
Om end Schlaf i sin nervøse Kvindeskikkelse 
har fundet et klarere Udtryk for den sammen- 
slyngede Knude af Frihedslængsel og uredelig 
Angst for det Ukendte, der sidder som et Tryk 
i Halsen paa os moderne Halvmennesker. Hr. 
Thalbitzer har haft Held med Repræsentanterne 
for den gamle Verden, medens Medfølelsen med 
Samfundets fortærdelse Fattigdom i hans Bog 
blot er bleven staaende som et Ønske om et 
levedygtigt Udtryk. Den høje og besynderlige 
engelske Dame med den gullige Hud, der sidder 
alene ved Hotellernes Table d'håter, og som 
vil bruge sin Formue til at skabe Centrer for 
Skønhed og Kunst i Londons Fattigkvarterer, 
og Brevene fra Ungdomsvennen, Anarkisten, 
der me i er Skove som en Indianer 
i en Fortælling for Drenge, er psykologisk blot 
antydede, TERE SEES psyke 

Det er den energiske Gennemlysning af Villa- 
havens Typer, der Blge Bogen Værdi og har 
skabt dens Kultur. Af disse er igen Otto det 
lykkeligste Fund, den unge Struggler, der flyder 

ind i Kliken som den ene Kviksølvdraabe i den 
anden. Han er stadig typisk for vore Dages 
Ungdom. Lille, forfængelig, radikal, voldsom i 
Munden, dygtig, som Lærer staaende frimodigt 
paa sin Ret over for sin Skolebestyrer, men 
klogere end Kammeraterne, der forguder ham 
for hans Mod, og paa Bunden saa angst for 
Latteren og saa ærgerrig for at opnaa Anseelse 
og Magt i Samfundet, at han ved den første 
større Lejlighed som en moden Pære falder ned 
i Skødet paa det Samfund, det har kildret hans 
Forfængelighed at spotte. 

Forf. har kendt denne unge Mand særdeles 
godt og set ham fra alle Sider. Man har Lov 
at vente af hans Udvikling, at han vil naa at 
stille ham i Perspektiv med den Ungdom, der 
har det ondt af Redelighed, men som til syvende 
og sidst bevarer Kimene til Fremtiden. Hr. Thal- 
bitzer har i sit kunstneriske Værksted Materiale 
til Menneskeskildring. A. Garde. 


GENERALSTREJKENS 
TEGN 


Allerede tidligere — saaledes blandt andet hos 
osunder den store Lockout — har man set glæ- 
delige Tegn paa, at Samfundet godt kan taale 
at tage sig et lille Hvil i Utide. Tæller man 
op, hvor meget der aarlig ligger Brak paa Grund 
af Strejker, Blokader og Lockouter, faar man 
et ganske imponerende faar. j 

Storstrejkerne i Belgien og i Sverige har nu 
yderligere konstateret denne Samfundets Ela- 
sticitet. Man kan sige, at det paa en Maade er 
lykkedes Socialdemokratiet — Samfundsomvæl- 
terne — at vise, hvor stærkt Samfundet egent- 
lig er ogsaa overfor den Slags Angreb. 

En stor almindelig Arbejderstrejke paa Grund- 
lag af andet end økonomiske Spørgsmaal (hvor- 
af Spørgsmaal om Foreningsret, Arbejdsordning 
o. I. væsentligst kun er Led) maa nødvendigvis 
blive et tvivlsomt Vaaben. 

Saa længe det drejer sig om f. Eks. et Løn- 
spørgsmaal, vil Driftsherren og Kapitalisten al- 
tid afveje, hvilket Tab der er det mindste: Ta- 
bet ved Strejken eller Tabet ved Lønforhøjelsen. 
Men naar det drejer sig om noget andet og 
mere — om Krav paa Deltagelse i Statens Sty- 
relse f. Eks. — vil denne Afvejning ikke i saa 
høj Grad finde Sted, selv om ganske vist de 


politiske Spørgsmaal til Dels er Baggrund for 
de økonomiske. 

De Klasser, der sidder inde med de sociale 
Goder, er jo i Reglen ogsaa dem, der sidder 
inde med de økonomiske, og i Kampen for de 
første hjælper dem de sidste. Under en Løn- 


'strejke gælder det for Arbejdsgiverne, at ingen 


overgiver sig. Økonomisk Støtte over for en 
uheldig stillet Kollega kan derfor blive en In- 
teressesag for Arbejdsgivernes Organisationer. 
Men under en politisk Strejke gælder ikke det 
samme, Arbejderne kan ikke her slutte Fred 
med de enkelte Arbejdsgivere; her gælder det 
jo for dem at tvinge Samfundet i dets Helhed. 
Arbejdsgiverne vil derfor ikke af egen Interesse 
ledes til at understøtte synkefærdige Kolleger, 
og de Store vil næppe undlade at regne med 
den Gevinst, som de Smaas Ruin er for dem 
selv. 

De store Arbejdsgivere vil derfor i Reglen 
med overlegen Ro kunne afvente Begivenheder- 
nes Løsning, og det samme gælder dem, der 
som Embedsstanden, de liberale Erhvervsklasser 
og Landbostanden (i hvert Fald endnu!) ikke 
direkte berøres økonomisk af Kampen. : 

De smaa og uheldigt stillede Arbejdsgivere vil 
vel sammen med den handlende Middelstand 
forsøge at lægge det af Arbejderne ønskede 
Tryk paa Samfundet; men da de netop økono- 
misk ikke har væsentlig større Betydning end 
Arbejderne selv og derfor egentlig kun lægger 
en Ålen til disses Vækst, vil de ikke kunne 
gøre Udslaget. 2 

Hvis man nu kunde tænke sig, at Arbejderne 
formaaede at udholde Kampens Pine i nogen- 
lunde lang Tid, 'er det jo højst rimeligt, at de 
alligevel vilde bringe Sejren hjem. Men det maa 
staa klart for enhver, at dette saa langt fra er 
Tilfældet, at en alt omfattende Strejke tvært- 
imod vistnok kun kan tænkes at strække sig 
over et meget kort Spand af Tid, højst DGE 
Uger. Og alle de Kalamiteter, der i den Tid 
rammer Fjenden paa hans Person, rammer.i 
lige Grad Arbejderen paa hans; thi ogsaa År- 
bejderen nyder jo godt af Kulturens Goder og 
vil savne sin Part lige saa meget, som andre 
vil savne deres. BE 

En blot og bar Nedlæggelse af Arbejdet eret 
økonomisk Vaaben, som i den økonomiske Kamp 
kan bringe Sejr lige saa vel som Nederlag. 

I den politiske Kamp kan det næppe bringe 
Sejr. Der maa mere til. Generalstrejken er snarest 
at ligne ved et Sværd, der ikke 'er slebet. -Men 

for hver Dag, der gaar, efter at det er draget 
af Balgen, bliver det skarpere og skarpere, og 
tilsidst kan det give bidende Saar. 

Under Generalstrejken lærer Masserne deres 
Styrke at kende. Arbejderne og de, der slutter 
sig til dem, ser, at de er de mange, og at de 
kan blive enige om noget. Og efterhaanden 
som de ser, at den fredelige Demonstration mod 
Samfundet er evneløs, og efterhaanden som 
Nøden giver Mod til at vove og Hadet vokser, 
tiltager med rivende Fart Faren for Samfundets 
fredelige Udvikling. 

Generalstrejkens Æra er ung. 

Samfundet vilde tjene sig selv, om det kunde 
stille sig saaledes, at den aldrig blev Bum mel 


US OG AETERVIN 


I »Kristeligt Dagblad« har en Pastor G. Minster 


fremdraget et Spørgsmaal, der maa siges at være af 


den alvorligste Betydning for hele vort Samfund, i 
Særdeleshed for den Del af det, som tillige betragter 
sig som Led af de kristnes store Samfund. Det er derfor 
beklageligt at se, at den øvrige Dagspresse ikke har fun- 
det sig foranlediget til at udbrede Kendskabet til og 
støtte -Drøftelsen af denne betimelige Sag, saa meget 
mere som den ikke angaar verdslige Ting og derfor 
ikke indeholder noget partipolitisk Moment, og forun- 
derligt, at den først nu er bleven til for det menneske- 
lige Øje, skønt Guds alt længe med Bekymring har 
hvilet "paa den. Kun Redaktør Vilhelm Lassens Blad, 
der i mere end en Henseende staar »Kristeligt Dagblad« 
nær, har ved at optage Pastor Minsters Artikel uden 
Kommentar bidraget sin Skærv til, at det rejste Spørgs- 
maal kan blive indanket for hele Folkets Domstol og 
blive løst. 

Det drejer sig om intet mindre end om den hellige 
Nadvers Vin, Altervinen. Med opladte Øjne har Pastor 
G. Munster set, at Nadvervinen, som den bruges nu, 
medfører en uhyre Fare, fordi den ved at indeholde 
berusende Kræfter leder den Synder, som søger Her- 
rens Bord for at styrke sig mod Fristelse, lige ind i 
Fristelsen. Med andre Ord, selve Kristi sande Blod, der 
blev udgydt for vore Synders Skyld, fører os til Synd 
og Fald og Fortabelse. En Pastor Chr. Sørensen tager 
forfærdet Afstand fra Pastor Minsters Fremstilling, hvem 
ved, maaske' af personlige Aarsager; men Hr. Minster 
gendriver sin »kære, ældre Ven og tidligere Sogne- 
præst« med varme, uimodsigelige Ord, 

Vi anføre af hans Artikel: 

»Hvad er Pastor Sørensen dog saa forfærdet over? 


Ja, hvis han havde Ret i, at jeg »bebuder en Kamp 
mod Vinens Brug i Nadveren«, saa havde han god Grund 
til at blive forfærdet, saa vist som det var forfærdeligt 
at ville afskaffe Vinens Brug, naar der udtrykkelig staar, 
at det var om »Vintræets Frugt«, at.Herren sagde: 
»Drikker alle deraf«, Men Sagen er, at for Pastor S. 
er »Vin« og »berusende Vin« aabenbart et og det 
samme, ellers havde han ikke overset, at det er ikke 
Vinen, men Spiritus'en, jeg gerne saa fjernet ved Nad- 
veren. Og dersom det nu lader sig gøre at fabrikere 
Vin, (og derom tvivler jeg ikke), som ikke indeholder 
Alkohol eller dog et saa forsvindende Kvantum, at den 
lige saa lidt som Hvidtøl kan kaldes berusende, og som 
endvidere i Smag, Udseende osv. saa nogenlunde lig- 
ner den hidtil brugte Nadvervin, — er der saa, naar 
man taler ganske simpelt og nøgtern om Sagen, noget- 
somhelst forfærdeligt i, at man ønsker den berusende 
Vin ombyttet med den ikke berusende, er der saa deri 
nogen Grund til at raabe hele Guds Folk i Gevær med 
et tordnende »Sfopl« — jeg ser det virkelig ikke. 

Endvidere er Pastor S. forfærdet over, at jeg har 
sagt, at Kirken »bruger Gift« ved sit hellige Sakramente. 
Men er det da usandt, er det overdrevent? Siden Pa- 
stor S. er saa forfærdet derover. Er ikke Spiritus, Al- 
kohol, Gift» Og er den ikke det, hvad er den da? Kan 
Pastor S, sige mig det? Og er det ikke saaledes, at 
dette Giftstof i Nadvervinen ikke er tilstede i rent for- 
svindende Kvantum, men i saa rigeligt Kvantum, at 
hvis Nadvergæsterne blot nød s å 6 Gange saa meget, 
som de gør, var utvivlsomt en Del af dem ret beru- 
sede, ligesom jeg, har hørt Klager fra troende — for- 
øvrigt ikke totalafholdende — Mennesker over, at de 
ikke kan undgaa at mærke Nadyeryinens spirituøse Virk- 
ning, og jeg mindes at have hørt et Tilfælde, hvor en 
reddet Drankers Tilbagefald blev foranlediget ved Ny- 
delsen af den spirituøse Nadvervin. — Hvor er saa det 
forfærdelige? Simpel Sandhed. 

Men endelig er Pastor S. forfærdet over, at jeg kan 
driste mig til at betone en eventuel Afskaffelse af den 
spirituøse Nadvervin som et »Udslag af den vaagnende 
Helliggørelsestrang hos Guds Folk«. Hvorfor ikke? Jeg 
mindes, at Paulus blandt Aandens Frugter, som vel er 
et med Helliggørelsens Frugter, allerførst paa Listen 
nævner Kærlighed og længere nede Afholdenhed. Var 
det nu egentlig Tegn paa en ringe eller stor Hellig- 
gørelsestrang, et højere eller lavere Standpunkt i Kær- 
lighed og Afholdenhed, om Guds Folk over hele Lin- 
jen kom til at staa saaledes: »Vi vil ikke paa et eneste 
Punkt (undtagen i Sygdomstilfælde, d.v.s. unormale 
Forhold) have med det at gøre, som faktisk er Djæv- 
lens allervirksomste Middel til at drage Mennesker bort 
fra det hellige Liv og Aandens Frugter, ud i de yder- 
ste af Kødets Gerninger, og vi vil nødigst have det paa 

det helligste Sted«. Var det saa slemt? Var det saa 
forfærdelig lavt et Maal af Kærlighed? Mig synes det 
modsatte Tilfældet. 

Hvor sidder saa det gale, det, der er Grund til at 
forfærdes over? Hvor sidder det, der er Grund til at 
raabe et alvorligt »Stopl« tilt Det sidder vist i denne 
Henseende alligevel næppe hos mig og Meningsfæller, 
men paa ganske andre Steder.« 

Er dette ikke Ord i rette Tid, indgivne Pastor Minster 
af den Helligaand? Vil Pastor Sørensen indvende noget 
mod den reddede Dranker, som faldt tilbage? For det 
skulde vel ikke være en Naade, Herren udviste mod 
ham, da han søgte Trøst ved Herrens Bord og plud- 
selig igen forstod, hvor Trøsten var for ham at finde? 


N UDSTILLING 


Midt i Juni Maaned aabnes den første danske 
Presse-Udstiiling. Det er et rimeligt Tidspunkt at anbne 
Paa; en saadan Udstilling kan give KS IeanEg til en 
Del Stof i den ellers saa golde Tid. Dagspressen vil 
blomstre med festligt og betydeligt Indhold. 


Men bagefter, hvad skal saa udstilles? Malerne har 
haft deres, Skomagerne deres, Skuespillerne og Dyrene 
deres — der er vist kun Præsterne tilbage. 

Lad os faa en Præste-Udstilling. Ikke en Udstilling 
af Prækener og Postiller; en Præken skal høres, Po- 
stillen skal læses — ikke ses; ikke en Udstilling af 
Præstekraver og -kjoler; en Præstekrave skal bæres — 
ikke blot ses; nej, en Udstilling af Præsterne selv, om 
muligt med Familie, i hvert Tilfælde med Fotografier 
fra de forskellige Stadier paa deres Livsbane. Ingen Tid 
har maaske været gunstigere for en saadan Udstilling 
end vor. Der findes indenfor vor Præstestand saa ejen- 
dommelige Fysiognomier, der fortjente at kendes i 
langt videre Kredse, end Tilfældet er. For at nævne 
nogle faa, vilde det saa ikke have sin store Betydning, 
om Offentligheden paa en Udstilling kunde underkaste 
Mænd som Pastor A. Schack, Chr. Schrøder (Mariager), 
G. Miinster, Dyekjær, 0. m. fl. et sammenlignende 
Studium ? 

Lad os faa Præsterne samlet i Industriudstillings- 
bygningen et Par Maaneder, at vi kan se paa dem mod 
en lille Entré. Indtægten kunde tilfalde Københavns 
Kirkefond — eller Foreningen for Ligbrænding. 


Redigeret af L. C. NIELSEN 

DE KONGEVALGTE 

Deter pludseligt blevet et Hovedspørgs- 
maal i dansk Politik: om de kongevalgte Lands- 
tingsmænd kan fjærnes ved en Opløsning? 
Navnlig efter at Alberti har erklæret, at ogsaa 
de kongevalgte forsvinder ved en Opløsning, 
er Spørgsmaalet blevet stærkt brændende. 

Der er nu den Ejendommelighed ved Sagens 
Behandling, at Venstre er mest optaget af det 
gavnlige og fortjenstlige for Regeringen ved en 
saadan Opløsning, hvorimod Højre lægger mere 
Vægt paa at undersøge, hvorvidt den er beret- 
tiget. Naturligvis er det mere end nogen Sinde 
Højres Mening, at den- vilde være uberettiget, 
Grundlovsbrud, ja Statskup. 

Naar man, som »Tidspunktet«, staar udenfor 
Partierne, interesserer Spørgsmaalet En oprigtig 
talt ikke saa forfærdelig meget. Det er et Spørgs- 
maal, der ikke har videre med Politik at gøre. 
Om en Regering, der staar i et daarligt Forhold 
til Landstinget, finder det praktisk i et givet 
Tilfælde at forbedre dette Forhold ved at afløse 
12 Modstandere med 12 Tilhængere, det er der 
i og for sig ikke noget at sige til, ens Dom om 
den Ting vil afhænge af, hvordan man iøvrigt 
ser paa Forholdene. Det vil ikke komme an paa 
Handlingen, men paa, hvem det er, der udfører 
den. 

Om den nuværende Regering gjorde Ende paa 
de nuværende kongevalgtes politiske Liv, det 
vilde ikke være mere end rimeligt. Selv om man 
ikke elsker Regeringen, maatte man dog være 
den taknemmelig, om den skaffede os af med disse 
12 gamle Personer, der kun tilsyneladende er 
levende Mennesker. Disse 12 er desuden ud- 
nævnt under andre Omstændigheder, end Grund- 
lovens Givere havde tænkt sig. Man er vel gaaet 

ud fra, at de forskellige Partier vilde komme 
til at besætte Pladserne skiftevis hver med sine 
bedre Mænd. Det er ikke faldet dem ind, at de 
kongevalgte bestandig skulde tages fra den sam- 
me lille Klike, den, der blev mere og mere fat- 
tig paa brugbart Materiale. Det vilde derfor være 
et tiltalende Syn, om de 12 Oldinge blev sat 
paa Porten uden videre Snak. s 

Men som sagt, overdreven politisk Interesse 
har Spørgsmaalet ikke. Hvem tror, at Lands- 
tinget i det hele taget vil blive opløst? Naar 
Vælgerne bærer sig fornuftigt ad, er der jo en 
passende regeringsvenlig Majoritet i dette Ting 
til Efteraaret. Spørgsmaalet er ligesom f. Eks. 
Søslangen et brugbart Emne om Sommeren. 
Desuden smager det jo ogsaa lidt af Politik, en 
temmelig fin Smag, men dog mere end slet in- 
gen Ting. Det er ganske sikkert efter Regerin- 
gens Hjærte, naar dette Emne i saa høj Grad 
optager Sindene. Regeringen bryder sig ikke 
om, at dens egentlige Politik sættes under De- 
bat. Den direkte Lovsang er nok. Selvstændige 
politiske Betragtninger er ikke tidssvarende. 
Kritik er af det onde. 

Men dette Forhold behøver jo ikke at træde 
aldeles utilsløret frem. Regeringen ser helst, at 
Folk lever i den Tro, at de stadig beskæftiger 
sig med Politik. Det var derfor passende at 
fremskaffe lidt uskadeligt Stof, lidt politisk Lang- 
halm. 

Spørgsmaalet om de kongevalgtes Opløsning, 
det var netop noget af den Slags, der skulde 
til. Det var da et Udslag af en paa ingen Maade 
almindelig Snedighed, naar Alberti fremdrog 
det med saa stor Kraft. Spørgsmaalet maa an- 
ses for en Anstalt, hvor Folk, der har deres 
Glæde af politisk Ræsonneren, kan forlyste sig 
paa en uskyldig Maade; et Politikens Tivoli. 

Men nu har der imidlertid i dette Forlystel- 
sesetablissement indfundet sig en Mand, hvis 
Fortid kaster saadan en Glans over ham, at man 
er nødt til at høre efter, hvad han siger, og be- 
handle Sagen med Alvor. Grev Holstein-Ledre- 
borgs Artikel (i »Tilskueren» for Juni) er des- 
uden morsom at læse. Den er skreven med en 
Klarhed i Udtrykkene og en Omhu i Tanken, 
som om dens Forfatter var en øvet Jurist. Den 
hviler paa en smuk Følelse af, at det er Retten, 
det kommer an paa. Forf. mener, at den umid- 
delbare Retsbevidsthed her i Landet vil faa et 
nyt Knæk, hvis Regeringen praktiserer den ube- 
rettigede Fortolkning. »En objektiv Undersø- 
gelse« kalder han sine Bemærkninger; han har 
foretaget dem, for at de modstaaende Meninger 
ikke skal udkrystallisere sig som »Partidogmer«. 
Det har derfor været ham magtpaaliggende nu 
at prøve, hvilken Opfattelse der er den rigtige. 

De Regeringsvenner, der sætter sig til at læse 
Artiklen i Haab om at finde Støtte for den Al- 
berti'ske Opfattelse, vil blive"skuffede indtil Be- 
drøvelse. Holstein er enig med salig Matzen: 
de kongevalgte kan ikke opløses. 

En beskeden Trøst vil de kunne søge deri, 
at Holstein anser Matzens Argumenter for tem- 
melig intetsigende. Paa den anden Side tillægger 
han heller ikke Argumenterne for den modsatte 
Opfattelse altfor megen Vægt. Holsteins Syn 
paa Sagen er aabenbart det, at hele Spørgsmaa- 
let ikke er blevet grundig undersøgt før; derfor 
har han givet sig i Lag med Opgaven og har 
nu følt sig i Stand til at sige os, hvordan det 
hele hænger sammeu. 

Den rigtige Tankegang skal da nu være 
denne, at Opløsning af Rigsdagen vel bevirker, 
at Rigsdagen ikke mere eksisterer som saadan, 
og dens Medlemmer er derfor hørt op med at 
være Medlemmer, de er ikke længere Rigsdags- 
mænd; men dermed skal ikke være afgjort no- 
get om deres Mandater. Og det er nu netop 
Holsteins Mening, at Opløsning ikke er identisk 
med Mandattilintetgørelse, Mandaterne tilintet- 

gøres først ved Mandatrevisionen — 9: nyt 


Valg. De Mandater, der ikke skal revideres, de 
bliver altsaa bestaaende trods Opløsningen. Men 
Opløsningens Hensigter blot den at appellere til 
Vælgerne. De kongevalgte Medlemmers Manda- 
ter er der altsaa ingen som helst Grund til at revi- 
dere — de bliver i Kraft. Da det heller ikke er 
positivt fastsat, at de kongevalgtes Udnævnelse 
skal revideres, er Revisionen udelukket: Opløs- 
ningen er altsaa uden Indflydelse paa de konge- 
valgte. 

Hvis nogen skulde føle sig overbevist af dette 
Ræsonnement, saa bør han forblive rolig i den 
derigennem vundne Anskuelse. Det er altid rart 
at have Ret og vide, hvorfor man har Ret. Men 
skal ;man være ærlig, synes den Holsteinske 
Argumentation ikke stort mere overbevisende, 
end hvad man hidtil har set fremkomme i den- 
ne Sag. Navnlig vil det rimeligvis hos mange 
vække Anstød, at Rigsdagsmænd paa en Gang 
ikke er Rigsdagsmænd og dog har bevaret deres 
Mandater som saadanne. Det er den Slags Ting, 
som er skønne for Tankens Øje, men i det 
virkelige Liv spiller de kun. en underordnet 
Rolle. 

Maaske er der ogsaa Folk, der vil anse 
selve Grundtanken for urigtig, at Mandatet 
ikke bortfalder ved Opløsningen. Holsteins 
Paastand er bygget paa den Nødvendighed, at 
der altid skal være en Rigsdag i Landet; i visse 
Tilfælde skal Rigsdagen straks indkaldes; der 
maa derfor ikke være noget Øjeblik, hvori in- 
gen Rigsdag eksisterer. De tidligere Medlemmer 
af den opløste Rigsdag skal da træde sammen 
og danne Rigsdag — trods Opløsningen (hvis 
der ikke har fundet nye Valg Sted forinden). 
Men naar Opløsningen har bevirket, som Hol- 
stein selv udtrykkeligt siger, at Medlemmerne 
ikke længere er Rigsdagsmænd, saa vilde vi 
altsaa være udsatte for at faa en Rigsdag at se, 
hvis Medlemmer ikke var Rigsdagsmænd. — I 
alt Fald en løjerlig Rigsdag den! 

.….… Det erikke sandsynligt, at Holsteins store 
Artikel vil faa synderlig Indflydelse paa Spørgs- 
maalets Afgørelse. Hvad dens bevisende Kraft 

angaar, ligger denne vist nærmest deri, at selve 
Artiklen er ét Tegn til paa, at det er umuligt at 
levere noget Bevis for, at den ene eller den 
anden Opfattelse er den uimodsigeligt rigtige. 
Artiklen er kun ét til af de magtesløse Forsøg 
paa at skabe en positiv Regel, dér hvor der 
ingen er. 

Saaledes staar Sagen i Virkeligheden: der kan 
siges meget for begge Opfattelser, og der kan 
indvendes meget imod dem begge, men noget 
afgørende kan ikke anføres. Der vil til evige 
Tider vedblive at være to Meninger om den 
Ting. Ikke blot efter, at disse Meninger har 
krystalliseret sig som Partidogmer, vil en ob- 
jektiv Undersøgelse være unyttig; den er det 
nu allerede. Ti skal Spørgsmaalet afgøres i 
Praksis, enten i Dag eller om 100 Aar, da vil 
det komme an paa Øjeblikkets Tarv. Hvis Re- 
geringen ønsker sig 12 andre kongevalgte, end 
de forhaandenværende, vil den tage dem. Teo- 
rierne vil altid staa til Skamme. 

Nyttehensynet vil med andre Ord blive det 
ene afgørende. Men Holstein benægter, at de 
kongevalgtes Opløsning er nogen Nytte til. 
»Den er ikke til Gavn for nogen«, siger han. 
Her har han aabenbart og aldeles Uret. Og det 
paa det vigtigste Punkt i hele Undersøgelsen. 
Ti i den Politik, der leves, staar Nyttespørgs- 
maalet øverst. Og som sagt, Holstein har Uret 
her. Ti i én Henseende kan en Opløsning af 
de kongevalgte være til uhyre Gavn, ikke blot 
for Regeringen, eller for det regerende Parti, 
men for hele Landet. Den kan nemlig sætte en 
Stopper for det evige Vrøvl. Man tænke sig 
f. Eks. at der ikke var Udsigt til Forandring i 
Partiernes Styrkeforhold i Landstinget hverken 
ved Efteraarsvalget eller i det hele taget i lang 
Fremtid. Saa vilde det intet betydende, forhær- 
dede lille Landstingsflertal fremdeles i al Evig- 
hed raade for Magten her i Landet. Vi vilde 
ikke være et Skridt videre nu end før. Ikke én 
af os vilde have Udsigt til at slippe igennem 
Vrøvlets Ørken. 

I dette Tilfælde vilde de kongevalgtes Op- 


løsning altsaa være Betingelsen for at opnaa ri- 
melige Tilstande, hvori Regeringen kunde røre 
sig frit og efter sin Lyst. Dette siges ikke, fordi 
den nuværende Regering for os staar som Ide- 
alet af en Regering. Men det er saa kedeligt, at 
den stadig stikker Halen mellem Benene og 
undskylder sig med Estrupperne. Den siger, at 
dens Vilje er god nok, den mangler Magt. Saa 
svag en Regering kan man jo ikke slaa løs paa. 
Det ligger derfor foreløbigt i Oppositionens 
Interesse at gøre Regeringen stærk — saa stærk, 
at man kan være bekendt at angribe den. Men 
ikke blot under Omstændigheder som disse kan 
de kongevalgtes Opløsning være et udmærket 
Middel. Man kan tænke sig mange Tilfælde, 
hvor det vilde være godt. Vor Forfatning er jo 
baseret paa, at disse tre: Regeringen og de to 
Ting, skal blive enige. Men med en saadan 
Forfatning vandres der selv under normale For- 
hold paa Randen af en Afgrund: Uenighedens. 
Vi har stiftet et godt Bekendtskab med, hvad 
denne nærliggende Splidagtighed kan føre til. 
En hvilken som helst Handling, der bidrager 
til at fjærne Uenigheden, har i denne sin Egen- 
skab en god Anbefaling. 

At de kongevalgtes Opløsning lejlighedsvis 
kan bruges som en Bom for Vrøvlet, det er i 
Virkeligheden det bedste Argument imod den 
Matzen-Holsteinske Opfattelse. S. K. 


LITERATUR 


EDV. SØDERBERG: Oprøret. Et Socialdrama. 
Gyldendal. 

De Forurettede begynder at skyde Ryg. Tro- 
nerne staar ikke længer sikkert paa disse Musk- 
ler, der strammes. Men Skribenterne holder sig 
af gammel Vane uden for Faldlinjen. Helst helt 
i Baggrunden. Man maa da lytte med særlig 
Opme srt, naar En en Gang vover sig 

em. 

Hr. Søderbergs Socialdrama maa da:læses. 
Det er som en lile grøn Plante, der skyder ret 


SEE 

i Vejret, men den kan ikke finde Stammen at 
sno sig om. Den varsler Foraar med sine grønne 
Skud, men det er et lille kummerligt Foraar, 
den lover. Safterne i dens Stængler har ingen 
Gødning haft at trække Kraft af. Dette Social- 
drama er interessantere ved sin gode Vilje og 
det Emne, det behandler, end ved den Udførelse, 
det har faaet. Hr. Søderberg har Antydninger, 
hvor det gjaldt Fordybelse. 

Apparatet er i Orden, Oprøret indledes, som 
det sig hør og bør, med et Karneval, hvor 
Hoffets letsindige Ungdom danser i Præsiden- 
tens Palads, mens Forstaden knurrer i det fjerne, 
fra Maver der svier af Sult. Og Præsidenten 
selv er, for at Retfærdigheden kan ske Fyldest, 
en dybsindig Ironiker, der efter et Livs Kamp 
for sit Land har lært, at Samfundet nu engang 
bestaar af Slaver og Herrer, Undertrykte og 
Herskende, og at den, der vil Fremskridt, først 
og fremmest maa indrette sig herefter. Man 
kendte Typen fra Erik Vaages, psykologisk 
langt værdifuldere, Minister i »Evige Mure«. 
Det er ogsaa rigtigt, at et Oprør som dette 
ender med Præsidentens Tilbagekomst og et 
voldsomt 'Tilbageslag af Reaktionen — men 
Indvendingen mod dette Drama, Grunden til 
dets blege Farver og den Utilfredsstillelse, hvor- 
med man lægger Bogen til Side, er Forf.s ringe 
Redegørelse for de Mænd, der sætter Oprøret 
i Gang. Her klapper Sammenhængen, og Kon- 
struktionen gør sig gældende paa en ubehagelig 
Maade. 

I Stedet for et Drama om Brød og Sult — 
Brød, først Brød, siger Forf. i sit Mottodigt — 
og de Lidendes Forbitrelse, tilspidset til Braad 
i stærke Sjæle, faar vi en dansk Drømmers Ord 
om skuffet Kærlighed, der sætter et Samfunds- 
maskineri i Gang. Han har den evige Ret paa 
sin Side, naar han fortæller os, at Kærligheden 
til den Ene har et andet Hold i en Mand end 
Kærligheden til de Mange, der vel blot er Tal, 
han regner med; men man kan forlange, at den, 
der rører op i Kedlen med de stærke Stoffer, 
o viser os disse Stoffers kemiske Forbin- 
delser. Hr. Søderberg har efterdigtet et Oprør 
efter megen Literatur, en Del Menneskekund- 
skab og mere Interesse fot Massernes Behov 
end Kendskab til deres Samfundslivs filtrede 
Traade, men han har ikke gjort os klogere. Han 
har puttet Konstruktion og Poesi i sin Digel, 
men faaet dem galt fordelt, da han skulde frem- 
stille Resultatet. Bedre Lykke næste Gang, Hr. 
Søderberg! Axel Garde. 


[NNE DIGTE 


OLAF HANSEN 


TUNGSIND 


I 
En Sang for trætte Hjærner, 
som Kraften har forladt: 
Fjærnt bag de store Stjærner 
ligger en evig Nat. 
En Sang, naar Sjæle græde 
og ingen Udvej se: 
Nirwana har ingen Glæde 
men heller ingen Ve. 


x x 
”k 


nm 
Jeg nynner Nirwanasange 
den søde Foraarstid: 
Dagene bliver saa lange 
og Luften blaa og blid, 
og alle Skove løves 
med springende Lysegrønt, 
men dybt min Sjæl bedrøves, 
for alting er saa skønt. 


Jeg ved mig et Træ, som ikke 


'igen skal Blade faa, 


som heller vil fældet ligge 
end længer visnet staa. 
Det længtes mange Gange 
efter igen at gro — 

jeg nynner Nirwanasange 
om dyb og varig Ro. 


Det Træ, det er mit eget, 
mit eget Træ gik ud. 

Forlængst har Vinden leget 
sidst med dets friske Skud. 
Mit Liv skal ej forynges, 

min Sjæl er syg og træt. 
Naar der om Nirwana synges, 
aander en Stund den let. 


Jeg ser Alverden grønnes 

af Jordens dybe Saft. 

Jeg sygner, mens alt forskønnes 
i stormende Spirekraft. — 
Hellere hurtigt fældes 

og gaa i Nirwana ind 

end i sin Ungdom ældes 

med sygt og trøsket Sind. 


x ioj 
x 


HUSPOSTILLER 


Ja, der er dem, der trøster mig 


- med overgemte Ord; 


solid Belæring høster jeg — 
men tror kun, hvad jeg tror. - 


Hold op med jert: »Det nytter ej 


du skal kun have Haab.« 
Rejer er godt. Jeg skøtter ej 
om disse Rejeraab. 


Og fulgte jeg min største Trang, 
jeg skreg: »Hold Kæfti« og gik. 
Maaske jeg da for første Gang 
lidt Ro i Sindet fik. 


Men nu er jeg en dannet Mand, 
som ved, hvad der er raat. 
Nuvel! Gaar ikke andet an, 

saa smiler jeg saa-smaat. 


ARTINIUS NIELSEN OG 
HAMLET 


»O, det skærer mig i Sjælen, naar jeg hører en bred- 
skuldret Parykblok af en Karl rive en Lidenskab i Styk- 
ker, rent i Pjalter, for at sprænge Trommehinden i 
Parterrets Øren, som for det meste ikke er modtage- 
ligt for andet end meningsløse Pantomimer og Spek- 
takelstykker. Jeg kunde lade saadan en Karl piske for 
hans Bramarbasvæsen; han tyranniserer sin Tyranrolle. 


Jeg beder Jer, undgas dette.« 
(Hamlet. IN Akt.) 


I 

Der har kun været én Begivenhed i den for- 
løbne Teatersæson, og den var ikke en Gang. 
Den blev kun til i Bevidsthedens Verden og 
ikke i Haandgribelighedens. Egentlig blev den 
først Begivenhed i det Øjeblik, den ikke blev 
Virkelighed. 

Begivenheden var Dagmarteatrets Hamlet-Op- 
førelse. 

Saa vidt jeg husker, har Martinius Nielsen en 
Gang tidligere stillet i Udsigt, at han vilde iklæde 
sig Skikkelse af denne danske Prins, der har 
overlevet alle sine kongelige Brødre og vil over- 
leve adskillige endnu — selv i Danmark. Men 
nu skulde det altsaa være Alvor. Efter at Teatret 
havde opført »Brand«, »Johannes den Døber«, 
>»Romeo og Julie«, »Poul Lange og Thora Pars- 
berg« osv., var der heller intet andet at gøre, 
—— maar det ikke vilde helme ved de vundne 
Sejre, — fordi Stigningen fører lige op til Ham- 
let. Maaske dog over Macbeth, som ikke burde 
være forbigaaet. Og Martinius Nielsen, der som 
Direktør, Sceneinstruktør og Elev-Dressør har 
adskillige ansvarsfulde Hverv paa sin Samvittig- 
hed, mente nu efter at have spillet Hovedrol- 
lerne i de nævnte Skuespil at have gennemløbet 
den kunstneriske Udvikling, uden hvilken hans 
Skuldre ikke skulde kunne bære de prinselige 
Sørgeklæder. 

Altsaa satte han sig til at læse i Shakespeares 
Drama. 

Til sin store Glæde opdagede han snart, at 
aldrig havde Mulighederne for dets Opførelse 
været gunstigere end nu. Hamlets Rolle var 
skrevet saa umiddelbart og uimodsigeligt netop 

for ham, at han maatte lukke Bogen et Øjeblik 
for at gruble over Digterens Geni, der havde kun- 
net forudane hans Evners Art og Omfang, flere 
Hundrede Aar før hans Virksomhed i Jernbane- 
gade, Men snart fordybede han sig atter i Dra- 
maets Gaader, der løste sig for ham en for en, 
som havde de først nu fundet deres rette For- 
tolker. Hvilket herligt Værk! Hvor ubegribeligt 
tilrettelagt for hans Teater og Personale! Ophe- 
lia, Polonius, gamle Polonius! Laertes, Horatio, 
min Ven Horatio! — 

Det blev en lykkelig Nat. Det er altid en 
Lykke, naar store Aander mødes i dyb og rig 
Forstaaelse til gensidig Befrugtning; en dobbelt 
Lykke her, hvor den ene havde ventet i Aar- 
hundreder paa den andens Komme. Direktøren 
sov ikke. Han vandrede rastløst frem og til- 
bage i sit Arbejdsværelse og »saugede« Luften 
med sin Haand, alt medens han iscenesatte, 
instruerede, gav Ordrer og memorerede de Ord 
af Hamlet, der havde fæstet sig lidenskabeligst i 
hans Erindring. Af og til standsede han og over- 
vejede: Otte Dage — fjorten Dage — nej, otte 
Dage, paa otte Dage maatte det gøres, om otte 
Dage skulde Premiéren finde Sted! 

Indstuderingen begyndte. Pressen. fik Med- 
delelse om, at igen i Aar agtede Dagmarteatret 
at føre »Hamlet« frem i Sæsonens sidste Maa- 
ned, Rollebesætningen offentliggjordes, Publi- 
kums Forventning steg. Først og fremmest var 
der Direktøren selv som Hamlet, dernæst Hr. 
Dinesen som Laertes, i anden Række kom an- 
dre medvirkende. Dette var da noget af en Be- 
givenhed, Begyndelsen til en Begivenhed, de 
opsigtsvækkende Forberedelser til en Kunstners 
Kamp for at naa det højeste! 


Imidlertid indtraadte nogle Smaaforhindrin- " 


ger, for hvilke en Kunstanstalt altid er udsat. 
Premiéren maatte udskydes. Men i Sæsonens 
sidste Uge vilde den finde Sted. Bag de hen- 
synsfulde Meddelelser til Publikum skimtedes 
de koløssale Anstrengelser, der viste sig nød- 
vendige for at føre det geniale Værk frem paa 
værdig Vis; Forventningen blev tæt og almen. 


ET 


Var det den overdaadige Udstyrelse, som for- 
halede? Eller de samvittighedsfulde Prøver, som 
tog længere Tid end beregnet? Eller Overta- 
gelsen af Kasino, som bebyrdede den allerede 
stærkt optagne Direktør? 

Ingen svarede, og den sidste Uge kom. Alle- 
rede var trofaste Åbonniner rørte over, at de i 
Sæsonens tolvte Time skulde have Martinius 
Nielsens Hamlet i Aarstilgift, allerede ilede nye 
Åbonniner til og tegnede sig for næste Aar, al- 
lerede vaagnede Shakespeare i sin Grav for 
at begive sig til Forestillingen — da løb Ugen 
ud. Naturligvis kom det bag paa Teatret, at den 
saa hurtig var til Ende, og for Skuespillerne, 
som allerede stod i tragisk Positur og havde 
vænnet sig til de Shakespeareske Bonmots, var 
det ikke uden Vanskelighed at komme i Hver- 
dagsklæderne igen; men ingen Direktør raader 
for Tiden, ingen Myndighed kan standse dens 
Flugt om blot et Sekund, — Martinius Nielsen 
var uden Skyld. Og de trøstesløse Abonniner 
beroligedes lidt efter lidt ved Løftet om, at de 
skulde faa »Hamlet« til Efteraaret, i Sæsonens 
Begyndelse. Skønt det var anden Gang, de fik 
den Trøst, drog de dog taknemmelige som Børn 
hver til sit. 

Men for os andre blev der Lejlighed til paany 
at læse Stykket, som vi næsten havde glemt, 
og til i Ro at indsætte Martinius Nielsen i 
Hamlets Sted. Til Efteraaret kan vi da over- 
være Premiéren med saa meget større Udbytte. 


E HØJE HUSVILDE 


Saa fik Prins Christian sit jyske Slot, og Jylland 
fik Prins Christian. Gud ske Lov og Tak, at dette ende- 
lig blev en Kendsgerning, som det hele Land fremtidig 
maa regne med og bøje sig i Taknemmelighed for. En 
aarhundredgammel Uret er derved udslettet, en hen- 
synsløs Krænkelse af vore cimbriske Brødres beretti- 
gede Krav paa at komme Tronen nærmere tilintet- 
gjort, Jyde og Sællandsfar vil nu ligeligt nyde Lykken 
og Fordelen af at komme ved Hove eller blot den 
uegennyttige Tilfredsstillelse af at kunne lugte, hvad 
der koges i hans kongelige Majestæts Køkken, 

For det kan ikke nægtes, Jylland har været stedmo- 
derlig behandlet af vort Hof siden Tiden før Enevælden. 
Ganske vist har Halvøen haft den Trøst, at vi alle er 
Jyder for Vorherre, men det er dog alligevel en mager 
Fornøjelse paa denne Side Døden, naar Vorherres jor- 
diske Repræsentant ikke vil vide noget af én. Selv det 
lille Fyen var i saa Henseende langt gunstigere stillet; 
det er jo endnu kun et Par Menneskealdre, siden en 
dansk Kronprins residerede i Odense, hvor han spillede 
nogle forvovne Kegler og tildelte Byens Kvinder runde- 
ligt af sin Naade. Men nu er da dette Misforhold ændret, 
Jylland har sit kongelige Slot, sine kongelige Lakajer, 
sin kongelige Andel i Danmarks højt ansete Kongehus 
— den jyske Kongekultus har bygget sig et Alter, til 
hvilket den kan ty i Glædens som i Sorgens Stunder. 

De to Fyrstebørn er da ikke længer husvilde. De 
har nu deres eget Hjem, hvor de kan bo uden at bede 
Socialdemokraterne om Forlov, og hvortil de kan ty, 
hvis disse Samfundsomvæltere en Dag skulde lukke 
Sorgenfri's Døre for dem. Som »en Arne for Fred, for 
Lykke og Ro« er Bygningen rejst. 

Med poetisk Veltalenhed bød Stiftamtmand Dreyer, 
omgiven af jyske Stormænd, de høje Herskaber Vel- 
kommen. »Er end Bryllupsklokkernes Klang forlængst 
forstummet, saa lever dog endnu i Befolkningen Erin- 
dringen om den lykkelige Dag, der knyttede Deres 
kongelige Højheder til hinanden.« 

Ligesaa heldig var Stiftamtmanden med sine filoso- 
fiske Betragtninger. »Det, som knytter os danske sam- 
men, er ikke noget særligt for os; det er noget, vi har 
fælles med andre Folkeslag: Kærligheden til Fædrelan- 
deti« — »Men uadskillelig fra Kærligheden til Fædre- 
landet er Kærligheden til dets Institutioner og da sær- 
lig til Kongemagten. Alle brave Danske mødes derfor 
i det Ønske: Gud bevare Kongen«. 

Det er udmærkede Ord, udtalt paa rette Tid og rette 
Sted. I det Øjeblik Hr. Dreyer som den barmhjertige Sa- 
maritan aabner for de to hjemløse og byder dem ind, 
skjuler han hensynsfuldt sin Medynk under Kongekær- 
lighedens Klæde. Og det er netop sandt og det bør 
indprentes netop nu, efter at Præsident Loubet har 
besøgt os og rokket ved vor Overlevering: Kærlighed 
til Fædrelandet det er Kærlighed til Kongemagten! De 
to Følelser er uadskillelige, og det er kun en Vildfarelse, 
naar enkelte Nationer mener at kunne undvære den sidste. 

Derimod er der en lille overflødig Ondskabsfuldhed 
i Stiftamtmandens anden Thesis, den eneste Plet paa 
den ellers lydefri Oratorio. Hvorfor siger Stiftamtman- 
den: alle brave danske? Findes der andre end brave 
danske? Tror Hr. Dreyer, at Danmark huser blot én 
eneste, som ikke mødes med ham i det hellige Ønske? 
I saa Fald, nævn ham, lad os se Forbryderen, døm ham, 
den formastelige — thi ellers er det uretfærdigt at 

udtrykke saadan en Tvivl om vor Ærefrygt for den, 
Guds Naade har udvalgt som Landets Første. 

— Og hermed overleverer vi Taleren til Ordenskol- 
legiet. Severinsen 


(GRUNDE GE LEVE! 


Vi forstaar saa godt, at de frisindede 
Partier, naar de med Møje tilkæmpede borger- 
lige Rettigheder trues af en Reaktion, slutter 
sig nøje om den Lov, der hjemler disse Rettig- 
heder. Man søger at stille den uden for enhver 
Diskussion; ved den kan og maa der ikke pilles. 

Men naar Faren er overstaaet, vilde det maa- 
ske ikke være uhensigtsmæssigt at kigge den 
lidt efter, se, om den ikke gennem de mange 
lange Aar har slaaet Revner, se, om den virkelig 
stadig byder et solidt Grundlag for en Udvik- 
ling i demokratisk, frisindet Retning. 

I Kampens Aar raabte vi alle vort »Grund- 
loven level« Ogsaa de, der brød den, raabte 
det. Men netop det, at vi alle, baade de, der 
vilde Reaktion, og de, der vilde Fremskridt, 
troede Grundloven god at staa paa, maatte gøre 
mistænksom. 

Det er imidlertid ikke blot saaledes, at man 
i en. enkelt eller flere Grundlovsparagraffer kan 
putte ind, hvad det skal være, og trække det 
ud, man i Øjeblikket har Brug for. Adskillige 
Paragraffer, der desværre ikke lader sig fortolke, 
staar for os som hæmmende Baand paa en Ud- 
vikling i den Retning, vi ønsker. É 

Først og fremmest gælder det Valgretten til 
Folketinget (Grl. $ 30), som vi maa kræve ud- 
videt i det mindste til alle Mænd, der har naaet 
Myndighedsalderen. Og Udelukkelsen af dem, 
der »uden at have egen Husstand staar i privat 
Tjenesteforhold«, er under de nuværende sociale 
Forhold (og den hemmelige Afstemning) en 
Utilbørlighed. 

Dernæst kræver vi den evangelisk-lutherske 
Kirkes fuldstændige Adskillelse fra Staten, og 
Statens Understøttelsespligt overfor denne Kirke 
ophævet (Grl. $ 3). Og endelig forlanger vi Ind- 
førelse af en almindelig Fællesskole med tvun- 
gen Skolegang (Grl. $ 85). 

Vor Konservatisme viser vi ved at kræve 
Grundlovens »Løfteparagraffer<« om Indførelse 
af Mundtlighed og Offentlighed i hele Retsplejen 
og af Nævninger i Misgerningssager ($ 74), om 
Retsplejens Adskillelse fra Forvaltningen ($ 71) 
og om Lehns, Stamhuses og Fideikommisgod- 
sers Overgang til fri Ejendom ($ 93) opfyldt. 

I jomfruelig Uberørthed har disse Paragraffer 
nu i over so Åar staaet som Led af den Kæde, 
der bærer det danske Statssamfund. Hvis de 
ikke endnu er modne til det befrugtende Bliv, 
a dl bange for, at de er fordømt til evig Gold- 

ed. 

Vor særlige Respekt for Loven lægger vi for 
Dagen ved at kræve Forholdet: ét Folketings- 
medlem til 16,000 Indvaanere (Grl. $ 32) over- 
holdt saaledes, at Bybefolkningen faar den Re- 
præsentation, den har grundlovsmæssigt Krav 


paa. 

Naar vi til disse Ændringer og Opfyldelser 
lægger en rigtig — d. v. s. frisindet — Fortolk- 
ning af visse andre Grundlovsparagraffer (først 
og fremmest Paragraffen om Landstingets Op- 
løsning), saa er vi formodentlig — hvad Grund- 
loven angaar — naaet saa vidt, som vi over- 
hovedet naaer i de første Par Kongers Levetid. 

Men saa er der ogsaa tilvejebragt et Grund- 
lag, paa hvilket det er muligt at rejse en Byg- 
ning med saa højt et Tag og med saa vide 
Vægge, at vi, beskedne som vi er, til Nød kan 
trives der. Mere opnaar vor Tids Ungdom næppe, 
selv om dens Fordringer helst maatte strække 
sig adskilligt videre. — — — 

— — — Derfor: Grundloven level sg 


|PRINSEN OG SLOTTET 


Det engelske Folk har skænket store Summer 
til de Mænd, der har gjort sig fortjente under Krigen 
og ved Fredslutningen i Sydafrika. Vi har derimod for- 
æret en Prins et Slot. Fortjente Mænd har vi jo næ- 
sten ikke — men Prinser har vi nok af. De fortjente 
Mænd, vi har, bryder vi os ikke om; men Prinserne 
elsker vi, ofte uden særlig Grund. 

Og Prinsen takker for sit Slot. Navnlig takker han 
Kongen, fordi han allernaadigst har samtykket i, at Ga- 
ven blev modtaget. Det var nu ogsaa kønt gjort af 
Kongen. Sæt han havde sagt nej. Hvad skulde saa alle 
hengivne Monarkister have gjort med Huset? Hvilken 
Forfjamskelse i Komiteen! Naa, men det gik jo godt. 

i har ikke noget imod, at en Prins faar et Slot, 
Men hvis vi skulde sige vor oprigtige Mening, nu da 
vi dog har indladt os paa Spørgsmaalet, saa maa vi 


give dem Medhold, der synes, at Prinser kun skal have 
Slotte, naar de har gjort noget, der fortjener at beløn- 
nes. Man demoraliserer Prinsestanden ved umotiveret 
at overvælde den med Foræringer. Prinserne vil komme 
til at tro, at de blot paa Grund af deres Fødsel har 
Adkomst til at erholde Slotte til Givende. De vil der- 
for ikke gøre sig Umage med nogen Ting. Man vil 
aldrig faa at høre om en Prins, at" han sætter sig ind 
i de Spørgsmaal, han som eventuel Regent burde være 
inde i, f. Ex. Socialpolitik i Almindelighed, eller enkelte 
Afsnit deraf, som Husmandssagen, eller at han inter- 
esserer sig for de økonomiske Spørgsmaal, der optager 
Folket som en Livssag. Prinser er ganske sikkert af 
Naturen ligeglade, interesseløse og uden særlig udvik- 
let Ansvarsfølelse. 

Men det er en betænkelig Historie — for Prinserne. 
Nu er der saa megen Kritik oppe; Kongehuset, siger 
man, koster ikke saa lidt, og hvad Nytte gør det? 
Hvilken Ulejlighed gør de kongelige sig for at blive i 
Stand til at varetage deres Pligter? Denne Kritik kan 
i Længden blive ubehagelig. 

Vi vil derfor foreslaa dem, der ikke er bange for 
fremdeles at spendere noget paa Kongehuset, at de 
ikke bortskænker deres møjsommeligt indsamlede Slotte 
paa en letsindig Maade. Slottene bør kun. uddeles som 
Præmier til den eller de Prinser, der har udmærket 
sig i en eller anden Retning. ? 

Herimod kan næppe gøres nogen Indvending. Det 
skulde da være den, at der slet ikke vilde blive Brug 
for saadanne Præmier. s. 


IL ABONNENTERNE 


Da det har vist sig besværligt for Ekspeditionen 
at udsende Abonnementsregninger med Bud til den 
spredte Abonnentkreds, har vi foretrukket at sende dem 
igennem Postvæsenet, hvorfra de ærede Abonnenter 
i de nærmeste Dage vil modtage Opkrævninger, som 
bedes indløste. 


ETTELSE i 
I sidste Nummers Literatur-Anmeldelse eri før- 
ste Afsnit indløbet en meningsforstyrrende Fejl, idet 
Sætningen »Ottos Radikalisme 0. s. v.« er bleven skudt 
ind paa et Sted, hvor den ikke hører hjemme. Den 
skulde slutte det tredie Afsnit, i hvilket Otto karakteri- 
seres. 


Redigeret af L. C. NIELSEN - 

ULTUSMINISTERENS 
GRUNDLOVSTALE 


Det er jo yderst sjældent, at Grundlovstaler 
indeholder nye Tanker. Det er sædvanligt, hvad 
man har hørt i de sidste Aarti — i bedste Fald 
i de sidste Maaneder, der rundtom paa de for- 
skellige Talerstole bliver serveret paa nogen- 
lunde samme Maade. Og hvad der gør denne 
Flod af velkendte Fakta saa uudholdelig kedelig, 
er, at alle disse Døgnbevægelser og Døgnbegi- 
venheder træder frem i samme Plan uden Over- 
sigt, uden anden Lys og Skygge end den, Parti- 
interesser og Partioverbevisning yder. Det falder 
nemlig ikke en dansk Politiker ind at benytte 
som Hjælpemiddel en Værdimaaler, der ligger 
over Døgnets Svingninger, en Doktrin, en Idé, 
der skyder Begivenhederne frem og tilbage paa 
deres rette Plads, saaledes at de danner et fængs- 
lende overskueligt Hele. Han vilde |i samme 
Nu blive umulig som den Theoretiker og Æste- 
tiker han var, blive betragtet som misliebig af 
sande Politikere som d'Hrr. Zahle og Sigurd 
Berg. 

Men hvis der ikke foreligger en Trykfejl i 
»Politikens« Grundlovsreferat fra Ringkøbing, 
er det en saadan Forsyndelse mod dansk poli- 
tisk Veltalenhedsskik, Kultusministeren har be- 
gaaet. Hans Ord er saa mærkelige, saa over- 
raskende, at dé synes mig en nærmere Omtale 
værd. : 

Han talte som alle de andre Talere om det 
glædelige i, at Magten nu var hos Bønder, Bor- 
gere og Arbejdere, det menige Folk, af hvilket 
den nuværende Regering er udgaaet. Men da 
han skulde tale om, hvilken politisk Kurs, dette 
maatte betyde, hvilke Opgaver Venstre skulde 
kaste sig over, sagde han de dybeste politiske 

I. ÅARGANG 


Ord, der i lange Tider er blevet talt herhjem- 
me, Ord i Sandhed værdige den Plads, han er 
kommet til at indtage. Han summerede alle 
Opgaverne i det: »at kræve og øve Ret«, og 
gjorde opmærksom paa, at dette var Livsbetin- 
gelsen for enhver politisk Magt. Uden denne 
Eyne til at kræve og øve Ret vilde det gaa 
Venstre, som det var gaaet tidligere politiske 
Partier — dets Magt vilde være forbi. 

Mankannæppesigenogetsimplere og mere dyb- 
sindigt om Politik end disse Ord; thi denne Evne 
er for det politiske Liv, hvad Ind- og Udaanding 
er for det fysiske — en uundgaaelig Betingelse 
— en Funktion, hvis Forløb spejler sig i alle 
Livsytringer. Naar den forstyrres, er Livet sygt, 
naar den ophører, er det Døden. Man har vist 
næppe noget Eksempel paa, at et Parti har over- 
anstrengt sig med at øve Retfærdighed, men 
derimod kan man undertiden iagttage Sygdoms- 
tegn hos Socialdemokratiet paa Grund af, at det 
udelukkende kræver Retfærdighed. Det bliver 
sprækkefærdigt, oppustet og rød i Hovedet som 
en Mand, der bliver ved at hive saa meget som 
muligt af Luften til sig af Frygt for, at han ikke 
skal faa nok. Hvad Venstre angaar, synes det 
mig aldrig at have lidt af Overdrivelse, hverken 
til den ene eller anden Side — tvertimod har 
Aandedrættet undertiden været saa svagt, at det 
for ikke-sagkyndige saa ud, som Livet var ud- 
slukt. 

Men lad mig forklare, hvorfor Kultusmini- 
sterens Ord er saa mærkværdige. Efter Hørups 
Død var det ikke let tænkeligt, at denne dybe 
Videnvar repræsenteret i dansk Politik, ogmindst 
af alt kunde man formode, at det var Kultus- 
ministeren, der sad inde med den — han, som 
mere end nogen anden i den offentlige Bevidst- 
hed staar som Repræsentant for den Taktik, der 

førte til Kongetoget med Prinsesseudstyr 0. s. v. 
Naar der nu atter er Grund til at beskæftige sig 
med dette, er det, fordi Ministerens Ord kaster 
det skarpeste Lys over Betydningen af dette 
Træk og forklarer, hvorfor det saa dybt og 
uforglemmeligt saarede store Dele af Befolk- 
ningen og indgød den bitreste Mistillid til det 
Venstre, der havde sejret. I Aarti havde Folket 
været ved at blive kvalt af Mangel paa Rettens 
og Lovlighedens friske Luft. Højres Lovbrud 
var Brud ikke blot paa en Paragraf, men paa et 
Livsprincip, derfor kunde Kampen ikke opgives, 
derfor maatte den ende med Sejr, fordi det al- 
drig i Længden vil kunne lykkes at stænge den 
større Halvdel af et Folk ude fra den friske 
Luft, som det maa aande i lange rolige Drag 
for at føle sig lykkelig. Endelig syntes den bitre 
Kamp endt med, at Folket havde sprængt Dø- 
rene, og Brystet skulde udvide sig i den dybe, 
længselsfuldt ventede Indaanding, da det, der 
skulde have haft Præget af en Retfærdigheds- 
handling, fik Karakteren af en Naadesakt fra 
oven. Der blev derved kastet et falsk Lys over 
de mange Aars Kamp, der trods de forskellige 
Interesser, der løb sammen i Venstre, dog i 
sin dybeste Grund var baseret paa et Retskrav. 
Maaske kunde Venstres Førere hævde, at Kon- 
toget ikke rokkede ved det rent faktiske Resul- 
tat, naar man blot tænker paa Lovparagrafen, 
men det var deres utilgivelige Fejl, at de ikke 
dybt og stærkt følte, at det drejede sig om no- 
get mere — om Reguleringen af en Livsproces, 
at det var Ret, Folket længtes efter saa forpint og 
begærligt, at man ikke uden at begaa en Dum- 
hed — ja hvorfor ikke sige det: en Forbrydelse 
— kunde berøve det de ydre Garantier, Ud- 
seendet, Bevidstheden om, at denne Ret nu var 
opnaaet. Den megen Tale i de Dage om taktisk 
Klogskab o. lign. beroligede ikke dem, der in- 
stinktmæssig følte, at der var begaaet et Fejl- 
greb, som kunde være skæbnesvangert ved den 
Uvidenhed, det afslørede hos Folkets Repræ- 
sentanter om, hvad Politik inderst inde er — 
en Kamp om Ret. 


Der er derfor Grund nok til baade at undre og 
glæde sig over Kultusministerens Ord, og der 
er endnu mere Grund til at fastslaa dem. Det 
hænder af og til i Frankrig, at en politisk Tale 
ved Regeringens Foranstaltning bliver slaaet op 
paa alle Raadhuse Landet over — noget saadant 
burde gøres ved den Ringkøbing-Grundlovstale 
thi al Folket bør vide, at der atter er blevet talt 
virkelig Politik her i Landet, for at det kan 
glæde sig over at høre sine Instinkter faa Ord, 
men ogsaa for at det ved sit Bifald kan nagle 
Kultusministeren til de klogeste og fineste Ord, 
han har sagt. 

Maaske har han sagt dem uden at ane, 
hvad de rummer — tilfældig som den tilfæl- 
dig kan være vis, der tilfældig er sig selv; men 
det er ogsaa muligt, at han hører til de lyk- 
kelige og store Naturer, der vokser med deres 
Ophøjelse, som virkelig ser længere, større og 
klogere fra Ministertaburetten end fra Degne- 
stolen. I alle Tilfælde bliver det Folkets Sag at 
holde ham fast paa det højeste Punkt, han har 
naaet. Det er paa den Maade, det kan være med 
til at skabe sine store Mænd, og det er dette, 
der kaldes politisk Kultur. 

Harald Ch. Nielsen. 


LAF HANSEN: 
UNDERVEJS 


Danmark var engang et Land, hvor Atmos- 
færen var kvælende, næsten kvalmende fuld af 
Poesi. Det bemærkelsesværdige er sket: Dan- 
mark er for Tiden vistnok det Land i Europa, 
hvor det færreste Antal Digtsamlinger kommer 
i Trykken. Og Publikum, der er blevet ganske 
afvant med at læse Vers, foretrækker instinkt- 
mæssig den Lyrik, der er den allertarveligste: 
hvor Følelse erstattes af Sentimentalitet, Maleri 
af Olietryk og hvor Præsens Participier myldrer 
som tusind smaa fordærvelige Slanger, Fru Bli- 
cher-Claussen er blevet Præstinde for det nye 
Åarhundredes Poesi. De virkelige og store Dig- 
tere — Stuckenberg, Claussen, Johs. V, Jen- 
sen — kendes lige af Navn. Og de virkelige, 

men mindre betydelige Poeter, skriver kun for 
E: ganske snæver Kreds. Ellers er de... navn- 
øse. 

Hr. Olaf Hansen hører til de sidste. Han har 
vundet sig Venner ved sin Kunsts Fornemhed 
og Stilfærdighed. Hans Digte er indsvøbte i et 
Foraarstusmørke. Det sidste Lys i Vesten er fal- 
met og Køligheden isner svagt. Sommerens hede 
og farlige Skumring damper aldrig op fra hans 
Vers. Som hans Farver er tyste, er Sjælelivet i 
hans Poesi af en dæmpet og gryende Skønhed. 
Der er meget uudsagt i hans Vers. Følelserne 
faar sjældent et afsluttet Præg. Den Kærligheds- 
cyclus, der hedder »Rachel«, virker langt mere 
ved det, man faar Lov til at ane, end ved det, 
der virkelig siges. En underligt legemløs Ero- 
tik, men hvor pludselig et lille Pust kan svæve 
hen, let smærteligt, over det i En, man kalder 
Sjæl, og hvor pludselig et fint lille Ord kan 
hulke op fra et vel skjult, men utvivlsomt frugt- 
bart Dyb, som en fin lille Kilde, der sender sin 
Lyd op gennem et Gem af Grønt. Og naar Hr. 
Olaf Hansen giver et Naturbillede, mumler Or- 
dene, langt mere end de synger. Men Landska- 
bets Duft naar vore Sanser. Og rene Linjerids 
rejser sig ud af Ordenes lette Taage. 

Maaske vil andre foretrække de store Digte 
med oldnordisk Klang. »Island« er formet med 
Magt, Rytmerne falder som Hammerslag. Men 
selve Billederne fremvække ikke stærke Visioner. 
At Hr. Olaf Hansen har ladet trykke sin »Sang« 
i Anledning af Studenterturen, er mærkeligt. Den 
begynder saaledes: 


Uro i. Blodet, 

Huen paa Ho'det, 
Ungdom i Modet, 
Synskredsen er videt! 


Sligt er skrækkeligt. 

Det er saa meget mærkeligere, at Hr. Hansen 
har medtaget et saadant usmageligt Paradenum- 
mer, som han kunde have fyldt sin Digtsamling 
med udsøgte og suggestive Vers, der kastede 
deres helt ejendommelige Duft over » Vagten«s 
og »Ungdomss Sider. g 

I sine moderniserede Folkevisevers naar han 
tit rige Virkninger. 

Disse Linjer i »Sange om Lykken« vil for- 
blive længe i den, der engang har hørt dem: 


Hun kom mig i Møde en frydelig Stund 
og gemte sig ind i mit Bryst. 

Man mærkede det paa min fløjtende Mund 
og paa min venlige Røst. 


Var Øjnene sorte? Det var, naar de saa, 
som naar Sol gennem Legemet gaar. 
Og Krone? Hun havde ej Krone paa, 
men bare sit eget Haar. 


Hr. Olaf Hansen rimer altid sine Strofer helt 
igennem. Det er dog vistnok en gammel Over- 
tro, at Vers med ganske korte Linjer skulde 
vinde det mindste derved. Rimet bør sikkert al- 
drig være andet end en diskret, ja helst tilsløret 
Tjenerinde. En Digter kan forelske sig i dette 
farlige Væsen, saa det bliver hans fine og for- 
trolige Veninde. En saadan frugtbar Veninde har 
Hr. L. C. Nielsen. Men Rimet kan ogsaa blive 
en tyrannisk og spraglet Elskerinde, der lægger 
Digteren øde og gør hans Værk goldt. Hr. Olaf 
Hansen, hvis Fortrin netop er fornemme Far- 
ver og sjælelig Diskretion, maa tage sig i Agt 
for ikke at blive smittet af denne altfor farlige 


Dame. 
Chr. R. 


TOG VENSTRE 


Hvor ofte har vi ikke hørt graanende Ra- 
dikalere beklage sig over, at deres Ungdom faldt 
i en Tid, da den evindelige, golde Forfatnings- 
kamp slappede alle Fjedre i de unges Mod og 
tvang dem til en sløvende Marsch paa Stedet. 
Vi har hørt det de tusinde Gange og forstaar 
helt vel, at den langsommelige Strid nødven- 
digvis maa have virket deprimerende paa Da- 
tidens Ungdom, der selvfølgelig — saaledes som 
det har været Tilfældet med al Ungdom — ha- 
dede at staa stille paa én og samme Plet. 

Men sammenligner vi den Atmosfære, som 
omgav Datidens Ungdom, med den, som Dags 
Dato omgiver Nutidens, saa var Datidens Luft 
ren og blaa, sammenlignet med den nuværende 
lumre, stillestaaende. 

Datidens unge Mænd levede ganske vist i et 
Dødvande, men de havde, dog den Trøst, at 
deres Parti for hvert Aar, der gik, vandt flere 
og flere Tilhængere, samtidig med at Højres 
Rækker udtyndedes paa det fornøjeligste. O 
de unge havde deres Førere, som de med Grun 
havde fuld Tillid til, Førere, som aldrig havde 
skuffet dem. De havde Hørup, hvis Ord, naar 
Luften blev altfor lummer, altid var en Byge 
frisk Vejr. 

Men vi — vi unge, der lever under den store 
Bjørn Albertis Tegn, vi lider under det samme, 

som det forrige Slægtled led under, men vi 
mangler alt det, der den Gang støttede og bar 
oppe. Nutidens unge turde derfor have mere 
Grund til at beklage sig end Datidens. 

Til at begynde med var vi henrykte nok og 
klagede ikke. Da Budskabet om Systemskiftet 
gik over Landet, bævede det unge Danmark i 
sin Naivetet af Forventning og hilste den ny- 
fødte Regering med Glæde, Man saa ikke straks, 
at den nyfødte var syg, at den var bragt til Ver- 
den med en fed Byld — eller man saa det maa- 
ske, men glemte det, fordi den nyfødte lo med 
Hørups Smil. Men saa gik der Hu) paa Bylden 
og ud strømmede: Kongetog, Prinsesseudgifter, 
Militærbevillinger, Ordensbyger, Pressetrusler 
Osv., lutter Ting, som Venstre tidligere havde 
tordnet imod. 

Hørup, denne stærke Bølge, der i en Men- 
neskealder hvert Aar havde bortsplintret et Pund 
af sin herlige Kraft imod Reaktionens Stenmo- 
ler, saa” lige de sidste Rester synke — saa bri- 
stede han stille henover deres Grav og døde 
selv, og over Hørups smaa Medbølger rullede 
Alberti som en fed og dæmpende Olie. 

For anden Gang stod Landets unge og stir- 
rede ud over et dødt, dovnende Vand, hvor nu 
de gamle Ex-Radikalere flød som slatne Vand- 
mænd omkring det Siv, der kaldes Deuntzer. 
De unge saa sig om — om der dog ikke skulde 
være blot en enkelt tilbage af dem, der i sin 
Tid var utrættelige i at præke Radikalismens 
Evangelium for dem, men de var alle borte, alle 
de gamle Rotter yar søgt hen til Flæsket, hen 
til Alberti. Selv »Politiken« saas i øm téte å téte 
med mangt og meget, som Hørup ikke vilde 
have rørt ved med en Ildtang. De unge saa sig 
om efter det menige Venstre, efter den gamle 
Garde, der i Åaringer havde støttet Venstre, men 
den gamle Garde rystede paa Hovedet og tænkte: 
vi er trætte — nu har vi kæmpet nok, nu vil 
vi opnaa noget! Derfor staar Garden Vagt om 
Ministeriet. 

De unge, der huskede og trolig havde gemt 
Venstres stolte, radikale Bravader, følte Sand- 
heden af Poul Langes Ord: »>Naar Politikere 
taler om Redelighed, Uredelighed, om Frihed og 
Fædreland, om Troløshed, Forræderi — disse 
store Ord betyder ikke det samme for dem som 
for os. De er mest bare Skakbrikker i et Spil. 
De tages alene frem, hver Gang der skal vindes 
paa dem. Ellers ligger de rolige i Skuffen.« 

De unge fyldtes af Vrede, og som deres gamle 
Læreres flinke Elever begyndte de at mukke, at 

skælde ud, og hvad skete? De gamle, der havde 
anvendt megen Tid og Møje paa at indpode de 
Unge radikale Anskuelser og opdraget dem til 
Had mod alle andre — de haanede nu de unge 
for deres Meninger, som de selv havde indpo- 
det dem; eller de brugte beroligende Ord, over- 
bærende Smil og faderlige Klap paa Skulderen. 
Det sidste betragtes nu som det nemmeste og 
værdigste. 

Det var imidlertid ikke muligt i Længden at 
holde sin Galde flydende overfor al denne ynk- 
værdige Usselhed. Vreden forsvandt, og i Stedet 
traadte en uudsigelig Lede for disse »Mænd« og 
det, de repræsenterede — dansk Politik. Man 
sagde til sig selv, gaar det saaledes med dette 
grønne Træ, hvorledes skal det saa gaa med 
andre, og man fristedes, ligesom hin romerske 
Kejser, til at krybe ind i sig selv og plante Kaal 
for at glemme sin Lede. — 

Forhaabentlig kommer vi igen bort fra denne 
Lede, saa at vi kan tage fat paa det eneste, vi 
har at gøre: med fuld Kraft at lade vore Stem- 
mer lyde i de Utilfredses stadig voksende Kor. 

Knud Poulsen. 


ERS 


TO 


I 
Ak, hver Dag jeg lære maa: 

Ingen, ingen kan du røbe, 
hvad du har at bære paa! 
Hver Mand er til Fjende født; 
brug ham, hvis du kan ham købe, 
knug ham med din Viljes Svøbe, 
tving ham, eller lad ham løbe 
som den Nar, hvis Værd er ødt. 
Skulde dn omsider finde 
Een, dit Hjerte ære maa, 
skal du gaa, 
bærende dit dyre Minde 
som en Skat at tære paa — 

før som jeg du lære maa! 


II 
Skær dit Hjerte ud, volder det dig Mén; 
stinger det af Smerte, gør det haardt som Sten; 

er det ømt og skrøbeligt, saa skjul det og 
, forvar det, 
bær det i et Skrin af Jern, som om du ikke 


bar det. 
»x 


Alle Veje blomstrér, det dufter ungt af Vin, 
Luften bølger om mig saa stærk og foraarsfin, 
sitrende jeg suger den, den slukker ej min 
Tørst; 
thi mit Hjerte brænder, og det maa slukkes 


først. 
bd 


Hundred Nætters Tro, hundred Dages Svig, 

hundred bitre Døgn mere ensom og rig. 

Endnu gør mit Hjerte Mén og stinger i min 
Side, 


men om lidt er det. forbi, saa kan det aldrig 


lide — — 
x 


Skær dit Hjerte ud, før det er for sent, 

dræb det, mens du bærer det uberørt og rent 

— som en Mand, der myrder sit Barn, imens 
det blunder, 


at det ikke siden i Verden skal gaa under. 
L. C. Nielsen. 


JETTE MOSEBOG 


Verden blev som bekendt skabt i Løbet af en 
Ugestid; af et Intet blev der et Meget; og dette Meget 
rummede endda mange Udviklingsmuligheder. Om ikke 
en ordnende Haand havde hvilet over det hele, maatte 
man have befrygtet mange forfærdelige Ting. Saaledes 
begyndte det at se galt ud, da der var en Del Menne- 
sker, som ikke mere var fornøjede med blot at æde 
deres Brød i deres Ansigts Sved, men stilede mod no- 
get højere. »Og desuden har vi dog et Par Timer til 
overs om Dagen,« sagde de, »som vi ikke behøver at 
slide i. Hvad skal vi tage os for i dem? Maa vi spørge: 
Skal det kaldes Verdensorden?« 

Men Vorherre imødekom disse Væsners Trang, og 
han skabte en Afart af Mennesket, som han kaldte for 
Digteren. Han gjørde ham sær og underlig i: mange 
Maader; men han gav- ham Evnen til at kunne føle 


dybt og tænke højt, og han lærte ham at forme sine 
Stemninger og Tanker i noget, som han kaldte Vers. 
Og Digteren oplod sin Røst, og Menneskeheden hørte 
betuttet efter. »Hvad er dette her?« sagde den. »Hvor- 
dan mon han er skabt indvendig? Naa, det rager jo 
egentlig ikke os. Det er virkelig nydeligt at høre paa. 
Lad os faa det samme Stykke igen i Morgen!« Og de 
indbød Digteren til at spise hos sig, — Dette skete et 
Par smaa Aarhundreder efter Syndefaldet. Hele Verden 
var endnu som een Familie. 

Nu gik der adskillige tusinde Aar, og Menneskeheden 
havde benyttet Tiden til at formere sig i. Det var lige- 
frem beundringsværdigt, som den havde bredt sig. Der 
var snart ikke et Sted uden i Ørkenen og ved de to 
Poler, hvor man kunde være alene med sig selv. Men 
Menneskene var ret tilfredse dermed, skønt der under- 
tiden kunde være noget kedsommeligt endnu. 

Der var vel fremkommet adskilligt, som kunde tjene 
til Adspredelse; men det var galt med Digterne. Gan- 
ske vist! Der var det, der var morsommereé end Dig- 
terne; men de var nu engang Saa gamle i Tjenesten, 
at man ikke kunde tænke sig at leve dem foruden. 
Der var endogsaa Medlemmer af Samfundet, som paa- 
stod, at de, Digterne, virkeligt . . . virkeligt tilfreds- 
stillede et aandeligt Behov. Men det var dem komplet 
umuligt at komme rundt til alle de Individer, der gerne 
vilde høre dem, og nu sad der Mennesker i Tusindvis 
og sukkede efter aandelig Forløsning. Denne Trang var 
lige ved at blive et Samfundsonde, for ganske vist var 
Digtergalskaben ogsaa taget til; men man vilde gerne 
høre alle Parter for at kunne vælge de bedste, og det 
var umuligt. Og Menneskeheden sagde atter som for 
Aartusinder siden: »Maa vi spørge: Skal det kaldes 
Verdensorden?« 

Da imødekom, Vorherre paany disse Væsners Trang, 
og han skabte Forlæggerne og udstyrede dem med Vis- 
dom og Liberalitet, Evner, som de dog kunde tage af 
og gemme — som man kan det med Lorgnetter 0. lign. 
— og igen tage paa ved passende Lejligheder. Ellers 
gjorde han dem som Folk er flest, paa det at man 
kunde have Tillid til dem, og han gav dem Magt til 
at kunne vælge og vrage. 

Da Forlæggerne nu var skabte, indsaa de snart, at 
hvad det gjaldt om for dem, var at skabe Forlag, og 
de benyttede sig dertil af de Evner, som den almæg- 
tige i sin Naade havde forlenet dem med. De tog den 
guddommelige Opfindelse, Digteren, og den menneske- 
lige Opfindelse, Bogtrykkerkunsten i deres Tjeneste — 
og se! Mesterværkerne mangfoldiggjordes, og Menne- 
skets higende Trang blev tilfredsstillet. 

Men nu syntes Fanden, at han ikke længer med 
rolig Samvittighed kunde se paa denne sig udviklende 
Harmoni, og derfor lancerede han med Snedighed en 

af sine Opfindelser: Kritiken. Fanden havde skabt Kri- 
tken omtrent samtidigt med, at Vorherre skabte Dig- 
tekunsten; men i lange Tider havde den ført en ret 
skjult Tilværelse og kun reageret i Stilhed. Nu traadte 
den agressivt frem, Fanden skænkede Kritikeren de 
ubegribeligste Meninger om alle Ting; der var ikke 
to Kritikere, der saa ens paa den samme Bog, og der 
opstod nu den forfærdeligste Begrebsforvirring-i Be- 
dømmelsen af Mesterværkerne, saa at end ikke Fanden 
selv kunde hitte Rede i, hvad der var Mesterværker 
og hvad ikke. Det bedste herved var, at der ud af dette 
Kaos formede sig noget, som kaldtes den sunde Sans, 
Publikums sunde Sans. 

Det kan ikke noksom fremhæves og roses, at For- 
læggerne bidrog deres til at bøde paa den almindelige 
Misére; de gjorde, hvad de kunde, for at skabe Fasthed. 
Naar Menneskeheden klagede og sagde: »Ja, det er 
godt nok med alle de Bøger; men hvilke skal vi læse! 
Vi kan ikke finde ud af det mer,« saa svarede Forlæg- 
gerne: »Oplagene, kære! Oplagene; der har I en 
Rettesnor. Denne udmærkede Bog f. Eks. er kommen 
i syv Oplag; mon den ikke paa det nærmeste skulde 
være et Mesterværk? Det var vist værd at undersøge. 
Og hvis I synes, den er for dyr, saa vent bare lidt 
med at købe den. Den kommer snart i en utrolig bil- 
lig Folkeudgave. Og mon det ikke ogsaa er rimeligt, 
at denne Mands næste Bog bliver et Mesterværk.« Det 
var fornuftige Ord, syntes Folk, og Forlæggerne be- 
nyttede sig mere og mere af deres Magt til at vælge 
og vrage — efter bedste Evne, 

Men der var en fremragende Kritiker, som ikke vilde 
finde sig i, at Oplagene skulde gælde mere end hans 
Domme, og han sagde: »Hvad skal dette betyde? Nu 
er Digteren P.s Juks kommet i syvende Oplag, men 
Digteren R.s udmærkede Værk foreligger kun i et, og 
den nye Tids Mand, Digteren T., kan slet ikke faa 
sine Bøger ud. Maa jeg spørge: Skal det kaldes Ver- 
densorden?« Og saaledes blev han ved at spørge, til 
han havde skabt en Opinion. 

Da paatog Forlæggerne sig deres Visdom og Libe- 
ralitet og sagde: »Der er vist noget i, hvad De siger, 
min Herre. De mener, at Hr. T. bør udgives. Godt, vi 
udgiver Hr. T. Hvorfor skulde vi ikke, naar der er Lej- 
lighed og vi har Midlerne, vise, at vi har Smag. Vi 
skal oven i Købet udstyre ham fint.« 

De usalgbare Digtere havde paa dette Tidspunkt saa 
godt som opgivet at finde Forstaaelse hos Forlæggerne; 
men nu udkom der Bog paa Bog, som ikke gik — og Dig- 
terne sagde til hverandre: »Liberale er de sgu, og det er 
vist ikke langt fra, at de Fyre virkelig har Forstand paa 
Bøger. Lad os hilse paa dem paa Gaden.« 

I denne Periode var det, at Hermann Harris Aals 
»Snefnug« udkom i. Danmark, 


Den burde have virket eksploderende, men se, om 
den gjorde. Der burde have været en Kritiker, som med 
myndig Røst havde sagt: »Næh, mine Herrer! Man 
kan virkelig ogsaa faa for meget af det gode. Hvad er 
dog dette her? Vi kunde med Lethed have udpeget ad- 
skillige danske Digtere for Dem, Digtere, som er lidt 
mere værd og som De har afvist. Vi bebrejder ikke 
Hr. Aall, at han skriver Vers; men vi bebrejder Dem, 
mine Herrer, at De har udgivet dette Pøjt. Muligvis 
er det en Fortjeneste, at han er Nordmand; men De 
skal nu heller ikke tro, at det er Geni, alt, hvad der 
lugter af Fjæld.« Men der var ingen Kritiker, der 
sagde noget. 

Det gjorde derimod Digterne — indbyrdes. »Har Du 
set,« sagde den ene til den anden, »nu har disse her 
Forlæggere udgivet Aall. Jeg tror, at jeg af Forret- 
ningshensyn vil blive ved med at hilse paa d'Hrr. paa 
Gaden. Men de skulde tage og vaske deres Smag i 
kogende Sæbevand, Den kunde trænge til at blive lidt 
renere, « Olaf Hansen. 


EN YNGSTE ARBEJDS- 
KRAFT 


Det er blevet Mode hist og her at trække paa 
Skulderen af Folkeoplysningens Resultater. Vi 
deler ikke. denne Pessimisme. 

Vi har ganske vist ikke ubetinget Tiltro til 
Virkningen af den Belæring, som i sene Aften- 
timer stoppes i den trætte Årbejder; men vi 
tror, at Samfundet bliver bedre at leve i, om 
der gives Menigmand baade Tid og Lejlighed 
til gennem saavel det levende som især det 
skrevne Ord at skaffe sig Kundskaber og aan- 
delig Nydelse. Og først og fremmest, at der gi- 
ves Børnene og unge Mennesker Tid dertil. 

Man er jo nu i Færd med i nogle Kommuner 
i Henhold til Lov af 11, April 1901 at fastsætte 
Regler for Ungdommens Arbejde i visse Virk- 
somheder. Som bekendt fastsætter nævnte Lov 
for det første Maximum for Børns og unge 
Menneskers Arbejdstid ved nærmere bestemte 
Erhverv; for .det andet giver den de enkelte 
Kommuner Tilladelse til med Ministeriets Sam- 
tykke at bestemme, at dette Maximum ogsaa 
skal være gældende i andre Virksomheder in- 
den for Kommunen. 

Det er nu vort Haab, at Kommunalbestyrel- 
serne Landet over vil benytte denne Ret i saa 

stor Udstrækning som muligt. Desværre har der 
baade indenfor Københavns og indenfor Fre- 
deriksbergs Kommunalbestyrelser hævet sig 
Røster med Krav om, at alt skulde blive nogen- 
lunde som tidligere. Men det ser dog ud, som 
om det endelige Resultat skulde blive — om 
ikke godt, saa dog omtrent saa godt, som Lo- 
ven tillader, og vi bør derfor som sagt haabe, 
at de andre Kommuner vil følge Eksemplet. 

Selve Loven, der hjemler Kommunerne Ret- 
ten, kan jo ingenlunde siges at være nogen god 
Lov. Blandt andet lykkedes det som bekendt 
Landstinget at faa de i vedkommende Virksom- 
heder arbejdende Børns Lavalder sat ned fra 14 
til 12 Aar — og Folketingets Landboere at faa 
Landbrugsvirksomheder (deriblandt Mejerier)helt 
unddraget »Fabrikstilsynet«. Vi skal dog ikke 
her komme ind paa en nærmere Kritik af Lo- 
ven — om vi lever til 1910, da den skal revi- 
deres, skal vi nok møde paa Pletten. Men vi 
vil her blot sige: Lad Lovens relativt gode Be- 
stemmelser ikke blive det samme halvdøde Bog- 
stav som Lærlingeloven er. 

Det er, strengt taget, væsentligst kun paa de 
større Værksteder, åt Lærlingeloven overholdes 
nogenlunde. Paa de mindre gælder dens Bud 
og Lærekontrakternes Ord lige lidt. Hvis vi 
ikke havde en af vore paalideligste Socialøko- 
nomers Ord derfor, maatte vi nøjes med de 
forøvrigt ret talrige Eksempler, vi selv sidder 
inde med desangaaende. 

… Lærlingene bliver hos de mindre Mestre — 
ikke mindst udenfor København — ofte sat til 
al mulig Beskæftigelse i Familiens Husholdning 
og — hvad der interesserer os særlig i denne 
Sammenhæng — det er saa langt fra, at den 
foreskrevne Arbejdstid overholdes, at Lærlingene 
tværtimod ikke blot om Hverdagene knappes 
af paa deres Spisetid og som oftest først slipper 

- fra Værkstedet 1—2 Timer senere end behørigt, 
men ogsaa.Søndag Formiddag faar en ret al- 
mindelig Arbejdstid til Kl. 12, af og til endda 
senere. 

Den Tid, den unge Lærling daglig kan bin- 
des til Arbejdspladsen i Henhold til Loven, er 
i Virkeligheden saa skammelig lang, at det er 
ganske uforsvarligt, om den ikke bliver det ab- 
solute Maksimum. Hvis der skal være Tale om, 
at det unge Menneske skal føle sig draget til 
nogen aandelig Syssel, forekommer det os af- 
gjort nødvendigt, at den lovlige Arbejdstid ind- 
skrænkes i det mindste to Timer, og at Arbejde 
paa Søn- og »Helligdage« afskaffes. Men til vi 


naar saa langt frem i »social Kultur«, maa vi 
lade os nøje med at kræve Lærlingelovens Be- 
stemmelser strengt overholdt. Og dette kan 
kun ske, naar de lokale Autoriteter faar Tilhold 
om at øve virksom Kontrol, eller ved at det 
overdrages >Fabrikstilsynet« at inspicere ogsaa 
de smaa Virksomheder. 

Vi er ledet ind paa disse Betragtninger ved 
vor Omtale af Loven af Igor og dens første 
smaa Skridt i det reale Liv. Selv med fortrin- 
lige Love er ikke alt gjort. Og de faa og ind- 
skrænkede Beskyttelsesbestemmelser for den ar- 
bejdende Ungdom, vi har, bliver Nul og Niks, 
naar der ingen Kontrol øves. Og saaledes faar 
vi hverken nogen legemlig eller aandelig sund 
Arbejderbefolkning. 

Maa vi altsaa bede om Kontrol — virksom 
Kontrol — med Overholdelse af Beskyttelses- 
paragrafferne baade i, den gamle og den nye 
Lov og i de Tillæg, Kommunalbestyrelserne 
forhaabentlig snart vil vedtage. E. G. 


» V/ ELGØRENHED« 


Da jeg læste at Øen Martinique var saa 
godt:som ødelagt af Vulkanudbrud, at 40,000 Menne- 
sker var dræbte og at Resten paa Grund af Mont PÉ- 
lés vedvarende Virksomhed var truede, sagde jeg i 
mig selv: naada, sikken en Ulykke, stakkels Martinique. 
Punktum — dermed var den Potte ude. Jeg vendte »Po- 
litiken«, læste videre og dokumentere, at Bladet var 
ligesaa kedsommeligt og plat som sædvanlig. Mit 
Sind var ganske i Ligevægt. Jeg, der ikke kan taale 
at se en Puddelhund blive overkørt, og som under- 
lig frysende vender mig om, naar den langstrakt af 
Smerte krymper sig paa Brostenene — jeg tændte ro- 
lig min Morgencigar aldeles lige ldig for Martiniques 
40,000 døde og deres sørgende efeerladte. Selvfølgelig? 
Jeg er ligesom Flertallet af mine Medmennesker saa 
dejlig normal paa den Slags Punkter. Jeg ved, at der 
over hele Kloden er uendelig megen Nød og Elen- 
dighed, og at der daglig dør over 40,000 under lige saa 
uhyggelige Omstændigheder som paa Martinique, og 
siger, at det er trist, men at det ikke rører mig, naar 
jeg ikke personlig er Vidne til det eller paa anden 
Maade staar i Forhold dertil. Fjærnheden 1 Rummet 
gør mig -paa samme Maade som Fjærnheden i Tiden 
ligegyldig for, hvad der sker og skete paa de fjærne 
Steder og i de fjærne Tider. Hvad vedkommer Pom- 
pejis Ødelæggelse mig? 

Derimod vedkommer mig i allerhøjeste Grad den 
Nød og Elendighed, som daglig gaber os i Møde her- 
hjemme, og jeg er klar over, at der i denne os selv om- 
givende Elendighed er Brug for alle de Krummer, der 
overhovedet kan falde af. 

En Del af mine Medborgere har haft en anden Op- 
fattelse, De har ligesom jeg haft en Opfattelse af, at 

Martinique var ødelagt, og at der altsaa var Nød at af- 
hjælpe, men de har ikke haft nogen Opfattelse af, at 
der ogsaa var Nød at afhjælpe i deres eget Land og i 
deres egen By. Disse mine Medborgere blev saa dybt 
rystede over Martiniquekatastrofen, at de løb sammen 
i Komité — vor Nationalskødesynd — for at lindre 
Nøden paa den franske Ø, hvilket vilde have været 
smukt, hvis Frankrig ikke var rigt nok til at klare den 
Historie alene, og hvis Komitémedlemmerne ikke havde 
haft tusinder af sultende og nødlidende Medborgere. 
Da begge dissé Momenter ikke var til Stede, var Ind- 
samlingen for det første en Dumhed og for det andet 
en Utilladelighed, der kun kunde undskyldes, hvis d,Hrr.s 
Rystelse var ægte. Men mon den var det? 
.… Det Opraab, Komitéen udsendte, endte saaledes: »ef- 
ter forudgaaende Henvendelse til og med Billigelse af 
Hendes kongelige Højhed Prinsesse Marie modtager vi 
undertegnede Bidrag osv.« Tænk, saa rystede var d'Hrr., 
at de fik Tid til at indhente en kongelig Højheds Bil- 
ligelse til at følge deres Hjærters Trang! Jeg havde 
nær sagt — fik man ikke Lyst til at ryste d,Hrr. en 
Times Tid endnu for at ryste Snobberiet grundigt af 
dem? ; 

Lad os haabe, at d”Hrr. for Fremtiden maa blive ry- 
stede over vor hjemlige Nød, der ér saåmænd nok at 
blive rystet over, og kongelig Billigelse,til hjemlig Ry- 
stelse kan vel faas, naar det gælder. P. 

EN DANSKE PRESSE 


Det er store Dagé for den danske Presse; i 
Aarhus sidder de socialdemokratiske Redaktører og Jour- 
nalister til Bords med Prins Christian, her i Hovédsta- 
den indtager Regnar Petersen og Franz von Jessen de- 
res Dinér hos Kronprinsen. Et Par Dekorationer bliver 
der vel ogsaa tilovers, Tiden er jo nu inde, da vor 
Presse kan héngive sig til samme Dannebrogsdrømme 
som vore Officerer og Embédsmænd. 

Dog ikke nok hermed; Pressens historiske Udstilling 
er Pressens største Ære. Hele Landet vil besøge og be- 
se den. Hvilken Betydning vil det ikke have, at Tusin- 
der faar Berlingskes Papirsruller at se!- 

Taalmodige Papir! 

Taalmodige Land! 


15. 


Forlang ,, TIDSPUNKTET paa alle Kaféer, i alle Kiosker. 


Læs. Abonnér. 


TIDSPUNKTET 


ér et radikalt, uafhængigt Ugeblad, som vil beskæf- 
fige sig med alle foreliggende politiske, sociale og 


kunstkritiske Spørgsmaal. 


INDSPUNKTET. 
TIDSPUNKTET 


stiller sig udenfor de i Øjeblikket bestaaende Par- 
tier som Organ. for et rummeligt Frisind. 


udkommer hver LØRDAG Middag og koster i Åbon- 
nement 1,25 Kr. Kvartalet. Enkelte Numre 10 Øre. 


” 


Vi opfordrer Dem til at støtte vore Bestræbelser for»at skabe et fritstillet Organ ved straks at 
tegne Abonnement, som modtages hos alle Boghandlere, paa'alle Postkontorér samt paa Bladets 
Ekspedition, Købmagergade so Å, 3. S., København K. 


TIDSPUNKTETS REDAKTION er Nørregade 30, 3. Sal, hvor Redaktøren træffes hver Tors- 


dag Eftmd. fra 3—93. 

I. ÅARGANG 


REDIT-TIDEN 


Det politiske Liv er efterhaanden ble- 
vet bragt til Ro; der er Slaphed over hele Lin- 
jen; ingen store Fordringer og ingen overvæl- 
dende Tilbud; smaa Personer, smaa Fremskridt, 
smaa Lønningstillæg; et lille Embede til en lille 
Redaktør eller et lille Ben til en forkommen 
Slægtning; smaa vrøvlagtige Taler for at ud- 
trykke Glæde over sig selv og Tilfredshed med 
det lille Fad, som hedder Danmark. 

For at fuldkomme Idyllen er der i smaa Boder 
etableret et Par gnavne Mennesker, der falbyder 
en spagfærdig Misfornøjelse. 

Og saa — saa sker der det utrolige, at en 
Mand kommer og fortæller, at de stærke Ord 
var ikke saa slemt ment! 

De stærke Ord! Man anspænder sin Erindring, 
man vrider sin Hukommelse, man nedlader sig 
til at se efter i gamle Aviser; men der er ingen 
stærke Ord. Ikke et Muk, der har det mindste 
stærke ved sig. Aldeles ikke. 

Derimod er der nok af Ord, som man hørte 
med Glæde, fordi man troede, at de var et svagt, 
praktisk tilpasset Udtryk for en Mening, hvis 
Voldsomhed forhindrede dens direkte Frem- 
sættelse, Vi tilgav Ordenes Moderation, fordi 
vi troede paa Meningens Radikalisme. Klassisk 
dannede som vi er, tænkte vi paa Latin: suaviter 
in modo, fortiter in re. Og iøvrigt haabede vi paa 
en Tid, hvor Meningerne skulde træde op uden 
falsk Blidhed, hvor de skikkelige Ord skulde 
vige og afløses af Ord af en ny Konstruktion 
og med en hidtil ukendt Dødelighed i Anven- 
delsen. 

Men nu har en Socialist sagt os, at Ordene 
ikke engang var saa slemt ment. 

Det er et maadeholdent Sindelag, der aaben- 


barer sig i denne Udtalelse, et Maadehold, der 
dog maaske er for stort for denne Verden. Det 
gælder jo dog ikke først og fremmest om at 
være god imod sine politiske Modstandere. Re- 
geringen trænger ikke just til Opium. Dens Be- 
sindighed er alt nu hævet over enhver Tvivl. 


Den menneskelige Taalmodighed er stor. Og 
ingen har saa god Brug for den, som en fri- 
sindet Regering. »Nu maa vi være taalmodige« 
— det var Parolen, saa snart vi havde faaet 
Venstre-Ministerium. Og Tilraabet er stadigt 
det samme: »I skal give Regeringen Tid. Vort 
første liberale Ministerium maa ikke savne den 
fornødne Kredit.« 


Vi lever altsaa i den Periode, der i den po- 
litiske Geologi kan kaldes for Kredit-Tiden. Og- 
saa Socialistens Vink om, at Regeringen ikke 
skulde lade sig forskrække af de stærke Ord, 
var en Form for denne Given-Kredit. 

Der er i Frankrigs Forhold i Øjeblikket no- 
get, der er ganske parallelt med dette. De har 
dér faaet et nyt Ministerium, der kaldes radikalt 
— Vorherre maa vide hvorfor. Om dette radi- 
kale Ministeriums overordentligt moderate Pro- 
gram, erklærede Socialisten /aurés, at det var 
ganske tilfredsstillende; han var fornøjet med 
det og vilde støtte Regeringen, skønt den ikke 
gjorde Socialismen een Indrømmelse. Med an- 
dre Ord: Jaurés gav Ministeriet Kredit. 

Det er ganske som hos os. Men det er ikke 
morsomt. Og det er navnlig ikke til at begribe, 
hvad Meningen da er. Hvorfor skal der saa gø- 
res al den Staahej, for at skaffe Reaktionen af 
Vejen; hvorfor skal der foretages disse uhyre 
Anstrengelser, for at overflytte Magten til de 
radikale Elementer? Er det blot for at ens egne 
kan hengive sig til den idylliske Magtglæde, 

den slumrende Bevidsthed om alt, hvad de kunde, 
hvis de vilde? 

Med andre Ord: bestaar den moderne Radi- 
kalisme udelukkende i Ågitationsrummel? Er 
de stærke Ord kun at regne lige med Hornmu- 
sik under Slaget? Og naar Sejren er vunden, 
puttes Trompeten i sit Foderal, at Modstan- 
derne kan samle sig i Stilhed og berolige deres 
Nerver. Det er i al Fald en mere og mere 
aabenbar Kendsgærning, at Muligheden for 
Handling svækker den radikale Politiker. Op- 
ponere er hans Felt; regere duer han ikke til. 

Det er en saa meget sørgeligere Kendsgær- 
ning, som man netop havde belavet sig paa at 
opleve de handlingsdygtige Mænds Periode. Der 
er efterhaanden en hel Del Ting, alle er enige 
om, meget, alle vil have fjærnet, og meget mere, 
alle vil have tilvejebragt. Det er derfor næsten 
utaaleligt, at hver Gang Skuespillet begynder 
paa en ny Åkt, gaar Tæppet atter op for de 
smaa Fremskridts Mænd, de intetsigende Frem- 
skridts smaa Mænd. Det er en udødelig Race, 
men den er mylrende talrig, og det er altid den, 
der besætter Rollerne. 

Det er det ejendommelige ved Tiden, at det 
er Dværgene, der fører an i alle Landes Politik. 
Det er derfor, det ser saa sort ud i Evropa. 
Fremskridts-Dværgene orker ikke ret meget. 
Hverken i Vilje eller Evne har de bragt det ret 
vidt, og deres Resultater er kummerlige. 

Norge er vel et af de mere fremskredne 
Lande; det tydeligste Resultat, man der har 
naaet til, er de større Skatter, der i enkelte 
" Byer lyder vanvittigt høje. (I Bergen, hører jeg, 
er Kommuneskatten c. 11 Procent, i Kristiania 
endogsaa 13 Procent.) I Tyskland og England 
sidder de reaktionære Regeringer højt til Hest 
og rider stoltelig i Kapitalismens og Imperialis- 
mens Triumftog. I Frankrig er en Regering ra- 
dikal, naar den blot gør Mine til at indskrænke 
Militærgalskaben og det klerikale Slaveri. Ende- 
lig er: der Rusland, det største Stykke Evropa, 
hvor den forhistoriske Enevoldsmagt endnu 
hævder Stillingen; man er dér mere betænkt paa 


at slaa Revolutionen ned, end paa at efterligne 
de andre Landes parlamentariske Eventyr. 

Man forstaar egentlig godt den russiske Re- 
gerings Standpunkt. De Gyseligheder, Parla- 
mentarismen fører med sig, virker ikke opmun- 
trende til at gøre Forsøg i den Retning. Man 
ser, hvor latterlig en Komedie et Valg er, hvor 
fuldkommen uforstaaende Vælgerfolket forhol- 
der sig, og hvorledes Valgkandidaterne sejrer i 
Kraft enten af deres underordnede Egenskaber 
eller deres Laster: Veltalenhed, Forfængelighed, 
Snuhed eller Frækhed. Man ser, hvor ufuldkom- 
ment Repræsentations-Maskineriet virker, hvor- 
ledes det skubber de bedst egnede Mænd i Bag- 
grunden, hvorledes Splidagtigheden er det ene- 
ste, der er Vished for at opnaa. 

Og man ser, hvor sløjt de frisindede Partier 
bærer sig ad, naar de af og til opnaar den re- 
gerende Stilling; hvor lidt de kan, hvor uende- 
lig lidt de vil, hvor bundne og bindende de er. 
Man forstaar dennne Tanke: lad os saa hellere 
blive ved det gamle, hvor der i det mindste er 
nogen, der har Magten. 

Det er netop Svagheden ved den konstitutio- 
nelle Regeringsform, at Magtudøvelsen er saa 
uendelig besværlig. For at vende tilbage til vore 
egne Faarefolde: vi har i en Menneskealder set 
et Parti opgive al mulig Indflydelse og Værdig- 
hed blot for at hindre det andet Parti i at 
komme til Magten. Nu er Forandringen ende- 
lig sket, og nu gør Højre det utrolige for at 
hindre Venstre i at bruge Magten. Og Venstre 
selv er ingenlunde forhippet paa den eftertryk- 
kelige Magtbrug. Venstre kræver Ro og øver 
Ro, (ikke just Ret — som man fejlagtig har sagt 
og troet), Venstres Hovedønske er: Kredit. 

Men Kredit, der i det private Liv er saadan 
en yndig Ting, er i det offenlige Liv af det 
onde og ikke andet end Forløberen for den stor- 
slaaede Fallit. Efter Kredit-Tiden følger som Nat 
efter Dag Fallit-Tiden. 

Der er ingen som helst Grund til at tro, at 
det ikke vil gaa saaledes ogsaa her i Landet. 
Liberalismen spiller op en Tid lang, men den 

ender ufravigelig med at spille Bankerot. Saa er 
Verdens Gang, og saaledes og ikke anderledes 
vil det gaa os. 

Endda er dér dem, der synes, at vi ikke skal 
vise Regeringen Mistillid. Der er dertil det at 
sige, at Tillid og Mistillid er Følelser, og Følel- 
seslivet er ikke saa let at beherske. Selv om man 
har den bedste Vilje, er det ikke sagt, at man 
er i Stand til at overvinde sin egen Mistillid. 
Men tænker man over Tingene, ser man paa 
Historiens mange Vidnesbyrd, betragter man 
netop denne Regerings Personer, dens hele 
Forhold, dens Handlinger og dens udtalte Hen- 
sigter, er enhver anden Følelse ubetinget ude- 
lukket, der er ingen Mulighed for andet end 
den dybeste, den alvorligste Mistillid. 

Om man da slet ikke kan faa anbragt sine 
Kapitaler af Tillid og Tro, af Vilje og Lyst til 
at gøre Gavn? Skal man da ganske brænde inde 
med disse Værdier? 


Nej. Man skal gaa til Socialismen. sæ 


KUNST 


CARL MORTENSEN: Sejrherren vender hjem. 
Charlottenborg 1902. 

Hr. Carl Mortensen er stilfærdig og stolt som 
Kunstner; han ved, hvad et Menneske kan lide; 
han kender dets Taalmod, dets Mod og dets 
Vilje; og hvad han føler og tænker, udtrykker 
han nænsomt og talende i sin Kunst, en bram- 
fri Kunst uden Flitter, uden Jagen efter Effekt, 
en Kunst med sit Værd og sit Maal i sig selv. 
Rolig og fast er Hr. Mortensen i sin Sanddru- 
hed, i sit Vemod og i sin haarde Vilje. 

Denne hans Sejrherre staar saa rolig med 
indesluttet sikker Kraft. Brystets Hvælvning, 
Halsens Holdning og det stolte Hoved, alt er 
Skønhed, skabt af endeløs Kærlighed til det 
menneskelige Legeme. Jeg tør ikke dømme sik- 
kert, jeg ved f. Eks. ikke, om Knæet har den 


bedste Form, det rette Sammenfald af fast og 
vigende, men jeg ser ikke Fejl eller Mangler 
nogetsteds paa denne Statue, foran hvilken jeg 
rives hen og bliver varm og glad. 


Denne Sejrherre har ikke blot sejret over an- 
dre, han har ogsaa sejret over sig selv. Han er 
ingen Åladdinsnatur; han ved, hvad virkelig Sejr 
koster af Taalmod og trofast Udholdenhed. Han 
er ikke som Johannes Jørgensen, der gør ét 
Skridt frem og ti tilbage. Han har været nede 
i moderne Fortvivlelse — og uden at give tabt 
sejret over sin egen Fortvivlelse. 

Alle Mennesker begynder deres Liv med de 
lyseste Forhaabninger, i hvert Fald de Men- 
nesker, i hvem der er noget af en Strugg- 
lers Natur. Langsomt lærer de sig selv og an- 
dre at kende. Livets allestedsnærværende Skrø- 
belighed lammer Ungdomsglæden, Ungdoms- 
modet og gør dem fortvivlede. Menneskenes 
Troløshed, der gror som Svamp fra Adelsman- 
den til Sjoveren, gør dem frygtsomme. Elskovs- 
erfarenhed forfiner deres Stemninger og Følel- 
ser, Hjertet bliver kuldskært, ofte hærdes det i 
for tunge Skuffelser, saa det bliver dødt og koldt, 
mest sygner det, fordi der i det daglige Liv mel- 
lem Menneskene aldrig er Brug for dets Følel- 
ser, sygner som Planter, der gror i en Kælder 
med Mangel paa Lys og Luft. Sindet bøjer sig 
ind i sig selv, fyldes med Had og bitter Stem- 
ning, fordi det klare, faste Ord altid støder an, 
fordi Menneskene er saa svage, at deres Lykke 
dør i Sandhed som Bakterier i Lys, fordi den 
offentlige Moral er idel Gift og Raahed. 

Modet vakler. Mennesket staar sygt og ene, 
mister maaske Troen paa sin egen Dømmeevne. 
Det bliver saa vildsomt i Verden: Saa vidt var 
Johannes Jørgensen i sine Erfaringer og Betragt- 
ninger, da han løb; saa vidt de mange, der løb 
med ham. Saa vidt har ogsaa Carl Mortensens 
Sejrherre været, men han stod fast og blev. Han 
vil Sandhed fremdeles. Hvor dybt den end saa- 
rer, befrugter den dog. Han ved det, han ser 
det. Han føler sin Styrke, sin Manddoms Kraft. 
Han vaagner til Virken, han rejser sig til Hand- 
ling. Skønt det gaar som Trækvind gennem 
hans Sjæl: Elende, Elende, ser han dog det gode 
og det, der er ægte. Han tror paa vor Natur, 
han føler sig selv som Naturens Søn. Han ser 
skarpt — tværs gennem alt, derfor er hans 
Kinder saa fine og smalle, hans Blik og Pande 
saa alvorlige, derfor har hans Mund saa synligt 
let ved at bæve i Mildhed, hvis der var Brug 
for hans Mildhed. Han har sejret over sig selv 
ved, at han gennem Reflektion er bleven fuldt 
bevidst. 

Men hvorfor Palmegrenen, hvorfor denne 
Etikette? Det næste Skridt, han gjorde, var at 

kaste sig ud i Livet, hvor han tilbød sin Kraft, 
maalte sine Evner med andres, sejrede og vandt. 
Nu vender han hjem, Folket tiljubler ham, men 
han hører ikke dets Raab. Han tænker paa nye 
Opgaver og foragter disse Damer, disse skri- 
gende Mænd, som kun er Tilskuere. Hans Myn- 
dighed tvinger dem uvilkaarligt tilbage, hvor 
han kommer. I deres ulykkelige Fattigdom bøjer 
de sig for ham som Aksene for Blæsten, naar 
den skrider hen over den lange Rugmark. Han 
véd, at deres Ærbødighed kun er et Blink, at den 
om et Sekund er brudt, at de aander op og 
bli'r kry, og at Larmen da ruller videre paa Li- 
vets Årena. Han er selvbevidst; men hvorfor 
skulde han egentlig hovere? Han har brugt sin 
Kraft med Alvor, derfor er han andagtsfuld. 

Det hænder undertiden i Livet, at et troskyl- 
digt Menneske vil elske et andet rent, elske Fejl 
og Mangler og Følelsesforplumring bort, en Be- 
stræbelse, der i bedste Tilfælde ender med halv 
Skuffelse og i værste med hel Ulykke, en Be- 
stræbelse, som altid mislykkes om ikke af anden 
Grund, saa fordi Karakterens Anlæg paa For- 
haand er givet. Er man Kunstner, skaber man 
i Ord eller former man i Ler, da har man Al- 
magtskræfter i Fingrene, da vil det lykkes. 
For Carl Mortensen er det lykkedes. Han har 
ligesom elsket sin Statue ren. Den staar skin- 
nende skøn i alle sine Linier, klar i hele sin 
ensomme Højhed, i sin mandige Styrke, med 
tunge Erfaringers Præg. 

Medens Digteren helst skildrer de Mennesker, 
der løber, gaar Billedhuggeren her videre og 
skaber den faste, den blivende Mand, som sejrer. 

A. C. Andersen. 


SAA MANGT ET DIGT — 


Saa mangt et Digt jeg skrevet har, 
der damped bort som Dugg for Dag. 
Jeg spurgte tit, fik aldrig Svar — 

i Nat jeg fik et Ridderslag. 


Fortroligt paa min Skulder laa 
den unge Frues fine Haand. 
Ind i mit Blik et andet saa, 
der funklede af Ild og Aand. 


Sekunder, som jeg vented paa, 
i Mindet ind jeg fanger jer, 

for I har lært mig at forstaa. 
Nu ved jeg, hvad en Sanger er. 


Ti som i Gaar er end i Dag 

min Skæbne alle Luners Bold, 

min Kunst omsonst, min Lykke Vrag, 

mit Liv forspildt — men jeg er stolt. 
Olaf Hansen. 


ARTINIUS NIELSEN OG 
| Y | HAMLET 


»O! der gives Skuespillere, som jeg har set spille 
og hørt andre rose, og det højligt, som — det være 
sagt uden Forargelse, — hverken talte som Kristne 
eller gik som Kristne, Hedninger eller Mennesker, som 
pustede sig op og brølede saaledes, at jeg tænkte, at 
nogle af Naturens Bønhaser havde gjort Mennesker og 
skilt sig fuskeragtigt derved, saa afskyeligt efterlignede 
de Menneskeligheden,« (Hamlet, JII Akt.) 


II 


Det er tænkeligt nok, at Martinius Nielsen 
anser sig selv for en betydelig Kunstner; trods 
al sin Selvbevidsthed er han jo en fuldkommen 
naiv Mand. Den utrættelige Aabenhjertighed, 
med hvilken han kunstnerisk blotter sig indtil 
Nøgenhed, er en af de tiltalende Egenskaber 
ved hans Personlighed; for den tilgives ham 
ofte; eller, hvis han ikke netop besad denne 
brede og haardhudede Naivetet, vilde han kunst- 
nerisk være en Forbryder, saa meget farligere 
end en simpel Bedrager, som hans Indflydelse 
rækker videre. 

Hans Tro paa sin egen Kunst er uden Tvivl, 
men han er ene om den, Ganske vist er der en- 
kelte, som — det være sagt uden Forargelse — 
er kommen for Skade højlig at rose ham, som 
har udraabt hans Talent, naar han afskyeligt ef- 
terlignede Menneskeligheden. Historien er ikke 
kommen forbi Shakespeare endnu. Alligevel 
vilde det ikke være vanskeligt at skaffe ham 
Samtidens Attest for, at hans Kunst intet har 
med Kunst at gøre, at hans Talent er Talent- 

løshedens ublufærdige Energi, hans Styrke Uvi- 
denhedens blinde Vilje. Dog det er overflødigt; 
de, som er Tiden, véd det; de andre forstaar 
det ikke og bryder sig lige saa lidt derom som 
han selv. 

Og han selv, hvad agter han paa Verdens 
Dom! Han ser det trofaste Hus segne af Hen- 
rykkelse over det massive Ekstrakt, han har ud- 
draget af sin Rolle og som tilfredsstiller Parket- 
ternes plebejiske Behov; han føler sin Myndig- 
hed og bruger den, og »Verden«, det er de faa, 
som staar ham imod, de ondsindede, som ikke 
besidder Anerkendelsens Gavmildhed. Han véd 
sig i Overensstemmelse med sin Tid, han er 
dens Begreb om scenisk Kunst, som Fru Bli- 
cher-Clausen er dens Begreb om Digtningens. 
Han er for saa vidt typisk, som han er vor 
største Middelmaadighed, Middelmaadigheden i 
sin Storhed. 

Her tales kun om ham som Skuespiller. 

Men dersom han var alene Skuespiller, det 
vil sige en Kunstner, der tildeles Opgaver, som 
han tager paa sig, hvis han efter samvittigheds- 
fuld Overvejelse mener at kunne bære dem, el- 
ler hvis han ikke kan blive fritaget for dem; 
dersom han var menig Skuespiller, vilde der 
ikke være.nogen Anledning til at beskæftige sig 
med ham. Han vilde da staa i et tilbagetrukket 
Plan, hvor hans Indflydelse paa dansk Skuespil- 
kunst vilde være af underordnet Betydning. 

Forholdet er nu et andet. Det er Direktør 
Martinius Nielsen, som tildeler Skuespiller Mar- 
tinius Nielsen hans Opgaver, og det er Scene- 
instruktør Martinius Nielsen, som indstuderer 
disse med ham og bærer Ansvaret ikke blot for 
Skuespiller Martinius Nielsens Stilling i Forhold 
til Helheden men for samtlige medvirkendes. 
Han er paa en Gang over, i og bagved det 
kunstneriske Resultat, som skal opnaas. Han 
lægger Repertoiret efter Linjerne i sit eget Fy- 
siognomi — og det kan ikke nægtes, Fysiognomi 
har han; han vælger sine Roller efter sin 
egen Trang til at gøre sig stærkest gældende, 
— en god Egenskab, hvis den blev støttet af et 


aabent og redeligt Blik for Evnernes Række- 
vidde; han ansætter Prøver og bestemmer deres 
Antal og kan som Direktør sjælden tage Hen- 
syn til, om Indstuderingen er forsvarlig eller ej. 

At han ofte berømmes for sin Energi, er for- 
staaeligt; men det maa tilføjes, at samvittigheds- 
løs Hastighed undertiden tager sig ud som En- 
ergi. Enhver kan saa henføre Dagmarteatrets- 
Arbejde, under hvilken af disse Betegnelser 
han vil. 

Ti det er ikke Farcer eller populære Løjer, 
Martinius Nielsen kaster sig over med sin glu- 
bende Kraft, men Digterværker, som kræver de 
betydeligste og alvorligste Kunstnere og den 
inderligste Omhu. Det er derved, at det forbry- 
deriske Misforhold opstaar. 

Men det var Hamlet, vi kom fra; Martinius 
Nielsen har jo for anden eller tredie Gang be- 
budet os, at han vilde spille Hamlet. 

Nu har naturligvis i Tidernes Løb forskellige 
Skuespillere, der var talentløse nok til at være 
hensynsløse, ageret dansk Prins og set Spøgel- 
ser paa Kronborg Pynt og forelsket sig i Ophelia 
og siden filosoferet over Temaet: at være — 
eller ikke; i England og Amerika er det en yn- 
det Sport for Skuespillerinder, disse, hvis kunst- 
neriske Skamløshed i Reglen overgaar Man- 
dens; men i dette er der ikke tilstrækkelig ÅAar- 
sag for Martinius Nielsen til ogsaa at misbruge 
de prinselige Klæder. Og en Aarsag maa han 
have. 

Han maa da tro paa sin Evne til at bære dem. 

Men Shakespeare, der var en alsidigt vidende 
Mand, vidste mere adskillig om Skuespilkunsten 
end Skuespillere i Almindelighed, end Martinius 
Nielsen i Særdeleshed. Dels havde han ind- 
vundet sig en Ager af personlige Erfaringer, af 
hvilken mange dybsindige og ubestridelige Tan- 
ker kunde gro; dels sad han inde med det lille 
Pund af ubestikkeligt Instinkt, af gennem- 
skuende Kraft, som leder til Naturlovene og 
karakteriserer Geniet. Hvad han saa i sin Kunst, 
som i alt andet, saa han ikke blot for sig selv, 
eller for sin egen Samtid, men for alle Tider. 


EM Ekke ere ned 

I Hamlet fik han Lyst til at sige nogle Ord 
om den Kunst og den Stand, han selv havde 
tjent og tilhørt, og da Prins Hamlet netop 
ønskede at lade et Skuespil opføre til Ære for 
Kongen og Dronningen, var det en let Sag at 
indlægge en Scene, i hvilken han kunde faa 
Lejlighed til at udtale sig paa sin Skabers Vegne. 
Hamlet skulde nu ikke være en almindelig dansk 
Prins af historisk Stupiditet men en fremragende 
af dansk uhistorisk Genialitet, og Shakespeare gav 
ham derfor de dybeste og de skønneste Ord, han 
vidste, dybere og skønnere end nogen dansk 
Mand har brugt. 

Ogsaa om Skuespillere og Skuespillets Væsen 
lod han altsaa Hamlet tale, med Ord, der er 
saa skarpe, som Klogskab kan skærpes, naar 
den er glødet i Lidenskab og hærdet i Foragt. 

Ållerede dette burde have indgivet Martinius 
Nielsen den respektfulde Overbevisning, at han 
og Hamlet intet havde med hinanden at skaffe; 
men med Parvenu'ens forfængelige Stædighed 
smigrede han sig for anden eller tredie Gang 
med, at Hamlets Ord først i hans Mund vilde 
faa deres rette, vise Betoning. Og paabegyndte 
Indstuderingen igen. 

De mange, som i den Anledning hentede 
Dramaet frem af Forglemmelsen, averraskedes 
ved i III. Akt at finde en uimodstaaelig Karak- 
teristik af den Mand, som nu vilde levendegøre 
Prinsen af Danmark for en Slægt, der ligner 
ham i alt kun ikke i aristokratisk Aandfuldhed; 
af den Kunstopfattelse og den Kunstudøvelse, 
som denne Mand repræsenterer. For dem var 
selve Kendsgerningen, at han — Martinius Niel- 
sen — vadede om i Hamlets bitre Vid, en frygte- 
lig Form for Ironi, der kulminerede i de digre 
Replikker, af hvilke ovenfor er citeret nogle 
Ord. 

Var det muligt, at Direktør Martinius Nielsen 
kunde være uklog nok til at tillade Skuespiller 
Martinius Nielsen at medtage denne Scene; eller 
kunde Sceneinstruktør Martinius Nielsen være 
i den Grad kunstnerisk uformuende, at han ikke 
forstod, mod hvem Shakespeares Spot var vendt. 


Man spurgte, hvorledes Teatret vilde bære sig 
ad, udsætte sig for at gøre Opførelsen til en 
Farceforestilling ved at bibeholde den farlige 
Scene — eller erkende sin egen Uværdighed 
ved at udelade den? 

Svaret faldt ikke i denne Omgang, fordi Op- 
førelsen som sagt blev udskudt til næste Sæson. 
Men om et Par Maaneder! 

Der vil da ske et af to: at Replikkerne stry- 
ges, hvorved Martinius Nielsen har fældet sin 
egen Dom; eller at Martinius Nielsen styrter 
sig ud i dem for i Hast at svømme over — 
og vækker den sunde, ustandselige Latter, som 
vil skylle ham bort fra Scenens Brædder og ned 
i den- kunstneriske Ubemærkethed, i hvilken 
han som Skuespiller hører hjemme. For vel 
kan Publikum for en Tid, ofte en meget lang 
Tid, lade sig dupere, men en Dag krænger det 
sin Bevidsthed og skyder det fra sig, som det 
før har fyldt graadigt i sig. 

Med mindre der sker dét, som vilde være det 
bedste, at Martinius Nielsen i Sommerens Løb 
faar Øjnene op for, at hverken er han værdig 
at løse Hamlets Skotvinge end sige hans Tunge- 
baand, eller hans Teater at være Shakespeares 
Hof. 

Dagmarteatrets Kunst, som den er udtrykt 
i.og tilsigtet af Martinius Nielsen, er Overdri- 
velsens, Ufærdighedens, Respektløshedens. 

Men det er Skuespillets Væsen: 

»at holde saa at sige et Spejl op for Natu- 
ren, atvise Dyden dens egne Træk, Skænd- 
selen dens eget Billede, og den nulevende 
Slægt, som er ligesom Tidens Legeme, 
dens Skikkelse og udtrykte Billede. Naar 
nu dette bliver overdrevet eller mat frem- 
stillet, kan det vel faa den Ukyndige til 
at le; men den Forstandige kan det kun 
bedrøve; og hans Dadel, maa I dog ind- 
rømme, vejer mere end et fuldt Hus af 
de Andre.« L.C.N. 

NGE OPPORTUNISTER 


Blandt dem, der skærmende og skju- 
lende staar for, naar Ministeriet Klodshans skal 
modtage Prinsessens Betaling, findes en Del 
unge Mænd i Alderen fra 30 til 35. — Det er 
Folk, der blev Studenter i Slutningen af 80erne, 
og som siddende ved Hørups Fødder andægtige 
og begejstrede indsugede hans Ord og ligefrem 
blev ladede med Radikalisme, der igen udløstes 
i radikale Paroksysmer i Studentersamfundet og 
i daarlig skrevne, men velmente Piratledere. 
Disse unge fremtrædende Mænd sluttede sig 
nøje til Venstre, der optog dem vel, der gav 
dem Husly i Partiets Blade og Ros og Åner- 
kendelse, naar blot den svageste Åntydning af 
en passende Anledning skimtedes. Hvis man den 
Gang havde spaaet disse unge Himmelstormere, 
at de om et Decennium vilde blive forvandlede 
til Opportunister af den ægte danske lavstam- 
mede Race, vilde de alle som een have svaret, 
at før det skete, vilde Brosten blomstre og Mænd 
føde Børn. 

Naa, d'Hrr. er jo blevet klogere med Aarene, 
de er blevet Opportunister. Da Systemskiftet 
kom, da Ministeriet væltede sit Overflødigheds- 
horn af Skuffelser ud over Landet, tav de kloge- 
ligen og afvejede i al Stilhed de Hensyn, der 
talte for at hænge paa, og de, der talte for at 
springe af. De valgte at hænge paa. 

Situationen var jo nemlig denne, at d'Hrr. 
efterhaanden havde nærmet sig til det Billethul, 
der vilde blive lukket op, naar Partiet kom til 
Magten, og ved hvilket de trofast ventende 
kunde faa udleveret Entrébilletter til Rigsdagen, 
Billetter, der som bekendt tillige er Lotterised- 
ler til et Tallotteri, hvor Nr. Nul ofte vinder det 
store Lod — Ministertaburetten. 

At opgive denne gribenære Chance og tage 
Afstand fra Partiet, var dem umuligt. Saa meget 
mere som de anede, at det nuværende Regerings- 
parti efter 30 Aars Magttørst, rimeligvis vilde 
smøre Beg paa Taburetterne for at sikre sig 
Tid til Tørstens Slukning, og at man altsaa, 
hvis man skulde til Vejrs, skulde til Vejrs i 
denne Omgang. Enkelte var vel ogsaa paa en 
Maade tvungne til at gaa frivilligt med, nemlig 
de, der med Hud og Haar havde givet sig Par- 
tiet i Vold, de der havde spist og drukket og 
levet paa Partiets Regning, og som maaske ikke 
af Hensyn til sig selv, til Konen og til den lille 
Hassan med de skæve Ben mente at kunne 
slaa det unægtelig meget skidne Vand bort, før 
de havde noget bedre. 


Hvilken Bevæggrunden nu end har været — 
d'Hrr. blev Opportunister og har nu den vanske- 
lige Opgave at forsvare deres Standpunkt. Slaa 
paa det, materielt set, kloge i deres Optræden, 
kan de jo ikke. Sige, vi har skiftet Overbevis- 
ning paa de og de Punkter, det ømmer de sig 
ved, da den Tid endnu er saa uhyggelig nær, 
hvor de med glødende Iver hævdede det stik 
modsatte. 

De er da blevet nødt til at hævde, at de selv- 
følgelig (1) endnu er radikale, men opkaster sam- 
tidig ganske fiffigt det Spørgsmaal: .hvad er 
Radikalisme! I gamle Dage var det Arbejden for 
frisindede Reformer. Ja det er det naturligvis 
endnu, siger de, men Forudsætningen for disse 
Reformers Fremme: er først og fremmest den, 
at vi alle som een støtter Ministeriet. Bare vi 
støtter, saa skal Reformerne nok engang komme. 
Radikalisme betyder: støt Ministeriet. 

Dette er godt fundet paa. D'Hrr. opgiver 
herved tilsyneladende ikke en Tøddel af deres 
tidligere Program, men indfører et nyt Punkt 
paa Dagsordenen. Knebet vil ganske vist ikke 
dække dem i Længden, men i det første Par Aar 
kan de køre paa det, og naar det ikke duer mere 
— ja saa kan man vel finde paa noget nyt. 
Kommer Tid, kommer Raad. Vaas om foran- 
drede Forhold, bristende og urigtige Forudsæt- 
ninger og lignende vil da kunne anvendes. 

Vi ønsker d'Hrr. Held og Lykke og lægger 
dem stille hen ved Albertis brede Bryst, at de 
kan die sig store og stærke, Alberti og Fædre- 


landet til Glæde og Gavn. 
Knud Poulsen. 


ORFATTERE 
Een. 

Meget ægte og meget forskabet. En over- 
bevist Digter og en smaat fornuftig Tilskuer. En 
Spotter og en Beundrer, der beundrer sin egen 
Spot og er hævet over sin egen Beundring. Han 
bruger troskyldig de intetsigende Ord og faar 
dem hændelsesvis til at betyde noget. Stræber 
efter at klare det dunkleste, men opnaar ofte 
kun at forsnakke sig om det altfor tydelige; saa 
svømmer han over Selvforkastelsens døde Vande 
og aser videre. 

Han under nok sin Træthed en Hvilestund, 
men aldrig af Sløvhed, kun for at forny sin 
Mønt. Der er nemlig i ham det lille Hjul, som 


re enn 

bliver ved; det kan gaa langsommere og stedse 
mere besværligt, men det kan ikke gaa i Staa: 
Han bliver ved med sit. For han skriver som 
den, der har Skrivning behov. Som han spiser, 
drikker, ler, græder, gaar ud, kommer hjem, 
med den samme Selvfølgelighed skriver han. 

Maaske lever han Livet lidt fjærnere end vi 
andre; han er dog en god Ven og som Fjende 
er han Ligegyldigheden selv. Men han lever 
meget nær ved Livets bedste Ting, og derfor 
lader han aldrig sin Læser ganske urørt. 

Han skriver vel nok ogsaa af den lidt ond- 
skabsfuldt glade Modsigelseslyst, der endelig vil 


" Oprør mod de andre Skribenters Dumhed og 


Grimhed. Den Lyst vilde dog næppe alene bi- 
bringe ham den fornødne Ublufærdighed. Nej 
det er Sagen, han lever i sin egen særlige Ver- 
den, den som han ved er indrettet baade i ondt 
og godt paa en anden Maade end den alminde- 
lige By- og Bondejord. Derfor skriver han, for- 
di det synes ham ganske strafværdigt, om han 
lod sin Verden forsvinde uset og uhørt. Da han 
overhovedet ikke begaar Forbrydelser, begaar 
han heller ikke den. , 


En anden. 


Bred og stadigt bredere staar han og fylder 
op i Literaturen. Firskaaren fra Fødselen, tror 
han, at det er Mængden, der skal gøre det. 
Det Maal har han: mange Bind. Hvad der staar 
i dem, er ham ganske ligegyldigt, Han læser al- 
drig, fordi han skriver; han læser ikke Vers, 
fordi han skriver kun Prosa; han læser heller 
ikke ordentlige Prosa-Forfattere, saa kunde han 
ikke skrive saa daarligt. 

Men han læses og læses meget; det er en 

Forfatter, Folk kan lide, ikke Tale om, at han 
nogensinde hæver sig over Publikum — tvært- 
imod. I sin inderlige Uskyldighed hænder det 
ham jo ogsaa, at han skriver netop om det, som 
Folk fremfor alt vil høre om. Det er ikke af 
Beregning, men han og de tænker paa det samme. 
Det er hans Held og hans Dødfødthed paa én 
Gang. 
Desuden er han saadan et flinkt Menneske, 
ikke Spor af mærkværdig. Jo, han har engang 
været meget fattig, uanstændig fattig; men det 
er nu gaaet over, og han har rettet sig vold- 
somt. Nu er der ikke det mindste at sige paa 
ham; ja, han er endogsaa af god, næsten halv- 
fin Familie. 

Ogsaa han har Ustandselighedens Naadegave. 
Han bliver ved Side op og Side ned med Slud- 


der og Sladder, Snik-Snak og Ingenting. Han 
er raa som en Morder, der bliver ved at slaa 
løs paa sit Offer længe efter, at det er dræbt: 
han tærsker væk paa en Idé længe efter, at Li- 
vet er af "den. : 

»Ja, det ved jeg sku nok. Men man har vel 
Lov til at skrive for at leve.« 

Hvis hans Tænder var lige saa gode og hold- 
bare som hans Samvittighed, vilde han være 
det sorgfrieste Menneske paa Jorden. 


Simon Koch. 


REV HOLSTEIN LEDREBORG'S 
HAABLØSHED FORTSAT. 


Som bekendt trak Grev Holstein sig i sin Tid ud 
af det politiske Liv, fordi Forudsætningerne var bristede 
for hans Deltagelse nu og i al Fremtid, Saa sort saa 
han dengang. Hans Blik er ikke bleven lysere siden. 
Forleden talte han (ved en Fællesspisning) om Rege- 
ringen, og sagde disse fortvivlede Ord: », .. vort Mini- 
sterium, det er det bedste, vi nogensinde har haft, og 
sikkert ogsaa det bedste, vi nogensinde faar«. 

Det lyder som et Vers af Begrædelsernes Bog: Sør- 
gelig er Landets Historie, altid har vi været regerede 
af de skrækkeligste Konger, og saa gyselige har vore 
Ministerier været, at dette endogsaa er det bedste. Vi 
skal ikke nære,Haab om nogen lykkeligere Fremtid: ti 
just nu har vi naaet vort beskikkede Højdepunkt, vi har 
oplevet det bedste Ministerium, vi nogensinde faar. 

Naa, Profeter er altid nogen mørke Sjæle, der gør 
Profession af at forudse den forsmædelige Undergang. 
Almindeligere Mennesker kan derfor godt tillade sig 
lidt Forhaabning. Man kan henvise til den lille Frem- 
gang, der var at spore, da vi gik over fra Ministeriet 
Sehested til Ministeriet Deuntzer. Det var dog altid et 
Trip i den rigtige Retning. Hvis vi er vaagne og ihær- 
dige, bliver det næste Ministerium rimeligvis igen et 
Nummer finere, 0. s. v. 

Derfor: Op med Hovedet, Grev Holstein! Med Sor- 
gen og Klagen hold Maade. Efter den Generation af 
Minister-Stormere, hvoraf Venstre bestod, er der frem- 
vokset en anden Generation, der ogsaa vil styrte Mini- 
sterier, men som har større Maal, Folk, der synger 
med Digteren: 


»Plads maa i Landet rømmes. 
Nyt Land skal sammendrømmes, 
samles af Planker og sømmes«. 


Redigeret af L. C. NIELSEN, 

Martinique var ødelagt, og 
hjælpe, men de har ikke 
der ogsaa var Nød at afh 
deres egen By. Disse mit 
rystede over Martiniquek: 
i Komité — vor Nation: 
Nøden paa den franske 
smukt, hvis Frankrig ikke 
Historie alene, og hvis Ko 
haft tusinder af sultende 
Da begge dissé Momente 
samlingen for det første 
en Utilladelighed, der kun 
Rystelse var ægte. Men 
.… Det Opraab, Komitéen 
ter forudgaaende Henven 
Hendes kongelige Højhe« 
undertegnede Bidrag osv.: 
at de fik Tid til at indh 
ligelse til at følge dere 
nær sagt — fik man ik 
Times Tid endnu for at 
dem? | 
Lad os haabe, at d”Hi 
stede over vor hjemlige 
blive rystet over, og kd 
stelse kan vel faas, naar. 


Forlang | 

Martinique var ødelagt, 0 
hjælpe, men de har ikke 
der ogsaa var Nød at af. 
deres egen By. Disse mi 
rystede over Martiniquek 
i Komité — vor Nation 
Nøden paa den franske 
smukt, hvis Frankrig ikk( 
Historie alene, og hvis K« 
haft tusinder af sultend«t 
Da begge disse Moment! 
samlingen for det første 
en Utilladelighed, der kun 
Rystelse var ægte. Men 
.… Det Opraab, Komitéen 

ter forudgaaende Henver 
Hendes kongelige Højhe« 
undertegnede Bidrag osv.: 
at de fik Tid til at indhi 
ligelse til at følge dere 
nær — fik man ikl 
Times Tid endnu for at 
dem? 

Lad os haabe, at d”Hr; 
stede over vor hjemlige 
blive rystet over, og kor 
stelse kan vel faas, naar 

